
Adamui ir Džošua, kuriems šviečia saulė 


Kiekviena mumija yra naujas tyrimas, 


neatrastas žemynas, kuriame lankaisi pirmą kartą. 


Dr. Jonathan Elias, egiptologas 


Jis ateina manęs. 

Esu tuo visiškai tikra. Užuodžiu jį ore, atpažįstamą kaip karšto 
smėlio, pikantiškų prieskonių ir šimtų žmonių, plušančių saulėje, pra- 
kaito kvapą. Tai Egipto vakarinės dykumos kvapai, ir aš vis dar juos jau- 
čiu, nors toji šalis yra beveik už pusės pasaulio nuo tamsaus miegamojo, 
kuriame dabar guliu. Praėjo penkiolika metų nuo tada, kai vaikščiojau 
po tą dykumą, tačiau kai užsimerkiu, tučtuojau vėl atsiduriu ten, stoviu 
stovyklavietės pakrašty, žvelgiu į Libijos pasienį ir saulėlydį. Vėjas aima- 
nuodavo lyg moteris, praūždamas virš džiūstančios upės vagos. Vis dar 
tebegirdžiu kirtiklių dunksėjimą, kastuvų brūžavimą, tebematau minią 
egiptiečių kasėjų, it darbščios skruzdės apgulusių kasinėjimų aikštelę, 
tempiančių iš nendrių pintus pilnus žemių krepšius. Tuomet, kai stovė- 
jau toje dykumoje prieš penkiolika metų, man atrodė, kad filmuojuosi 
filme apie kažkieno kito nuotykius. Ne manuosius. Tokio nuotykio tyli 
mergina iš Indio, Kalifornijos, tikrai negalėjo tikėtis. 

Pro mano užmerktus vokus prasiskverbia pravažiuojančio auto- 
mobilio žibintų šviesos. Kai atsimerkiu, Egiptas išnyksta. Jau nebesto- 
viu dykumoje, žvalgydamasi į saulėlydžio spalvomis nutamsintą dangų. 
Aš vėl esu už pusės pasaulio, guliu savo tamsiame miegamajame San 
Diege. 

Išlipu iš lovos ir basomis nutipenu prie lango pažiūrėti į gatvę. 
Gyvenu nykiame vienodų namų, pastatytų šeštajame dešimtmetyje, ra- 
jone, kai amerikietiška svajonė dar nereiškė turėti mažą dvarą ir trivietį 


garažą. Šie kuklūs, bet tvirti namai turi tam tikro orumo; jie pastatyti 
ne tam, kad padarytų įspūdį, o tam, kad turėtum stogą virš galvos, ir 
aš jaučiuosi čia saugiai nepastebima. Tiesiog dar viena vieniša motina, 
besistengianti užauginti nepaklusnią paauglę dukrą. 

Žvilgčiodama pro užuolaidas į gatvę, pamatau tamsios spalvos se- 
daną, sustojantį už pusės kvartalo. Jis pričiuožia prie šaligatvio krašto 
ir užgesina šviesas. Stebiu laukdama, kada pasirodys vairuotojas, tačiau 
niekas neišlipa. Ilgą laiką vairuotojas sėdi viduje. Galbūt klausosi radi- 
jo, o gal susipyko su žmona ir bijosi jai pasirodyti. O gal tame auto- 
mobilyje sėdi meilužiai, kurie neturi kur eiti. Galiu sugalvoti daugybę 
paaiškinimų, nė vienas iš jų nekelia nerimo, tačiau mano oda pašiurpsta 
iš baimės. 

Po kurio laiko vėl nušvinta sedano žibintai, automobilis pajuda ir 
nuslenka gatve. 

Net kai jis dingsta už kampo, aš vis dar negaliu nusiraminti ir drėg- 
na ranka glamžau užuolaidą. Tada sugrįžtu į lovą ir atsigulu ant ant- 
klodės pilama prakaito, bet užmigti negaliu. Nors už lango šilta liepos 
naktis, mano miegamojo langai uždaryti ir užsklęsti; reikalauju, kad 
ir mano dukra Tari laikytų josios užsklęstus. Tačiau Tari ne visuomet 
manęs klauso. 

Su kiekviena diena ji klauso manęs vis mažiau. 

Aš užsimerkiu ir kaip visuomet sugrįžta Egipto vaizdai. Mano 
mintys visada grįžta į Egiptą. Aš svajodavau apie jį dar prieš įžengdama 
į jo žemę. Būdama šešerių, National Geographic žurnale pamačiau Kara- 
lių slėnio nuotrauką, ir ji iškart pasirodė man sava, tarsi būčiau žiūrėjusi 
į pažįstamą, labai mylimą veidą, kurį buvau bepamirštanti. Štai ką man 
reiškė toji žemė — mylimą veidą, kurį troškau pamatyti dar kartą. 

Einant metams, aš klojau pamatus savo sugrįžimui. Dirbau ir mo- 
kiausi. Pilna stipendija leido man studijuoti Stenforde, kur į mane dė- 
mesį atkreipė vienas profesorius ir mielai rekomendavo vasaros darbui 
Egipte, vakarinės dykumos kasinėjimuose. 

Birželį, pasibaigus pirmiesiems mokslo metams, įsėdau į lėktuvą, 
skrendantį į Kairą. 


Netgi dabar, savo miegamojo Kalifornijoje tamsoje, prisimenu, 
kaip skaudėjo akis nuo saulės šviesos, atsispindinčios ant balto įkaitusio 
smėlio. Ant savo odos užuodžiu apsauginio kremo kvapą ir jaučiu vėjo, 
tvilkančio mano veidą dykumos smėliu, gėlimą. Šie prisiminimai sutei- 
kia džiaugsmo. Kastuvėlis rankoje ir pečius svilinanti saulė — tai buvo 
jaunos merginos svajonių kulminacija. 

Kaip greitai svajonės virsta košmarais. Atskridau į Kairą būdama 
laiminga koledžo studentė. Po trijų mėnesių sugrįžau namo visiškai pa- 
sikeitusi moteris. | 

Aš sugrįžau iš dykumos ne viena. Paskui mane atsekė monstras. 

Staiga atsimerkiu tamsoje. Ar tai žingsniai? Girgžtelėjo atveriamos 
durys? Guliu ant sudrėkusios antklodės, o krūtinėje daužosi širdis. Bi- 
jau išlipti iš lovos, bet bijau ir neišlipti. 

Kažkas šiame name ne taip. 

Po ilgų slapstymosi metų žinau, kad negaliu nekreipti dėmesio 
į perspėjamuosius šnabždesius savo galvoje. Tik dėl šių primygtinų 
šnabždesių vis dar tebesu gyva. Aš išmokau paisyti bet kokių anomali- 
jų, reaguoti į bet kokius ramybės trikdžius. Pastebiu nepažįstamus au- 
tomobilius, pravažiuojančius mano gatve. Iškart suklūstu, jei bendra- 
darbis užsimena, jog kažkas manęs teiravosi. Gerokai iš anksto kuriu 
išradingus pabėgimo planus. Mano kitas veiksmas jau suplanuotas. Per 
dvi valandas mano dukra ir aš galime atsidurti Meksikoje su naujomis 
tapatybėmis. Mūsų nauji pasai su naujomis pavardėmis jau saugiai pa- 
slėpti mano-lagamine. 

Mums jau derėjo išvykti. Nereikėjo taip ilgai laukti. 

Bet kaip įkalbėti keturiolikmetę palikti draugus? Pagrindinė prob- 
lema — Tari; ji nesupranta, koks pavojus mums gresia. 

Atidarau naktinio staliuko stalčių ir išsitraukiu ginklą. Jis nere- 
gistruotas, ir man nepatinka laikyti ginklą tuose pačiuose namuose, 
kur gyvena dukra. Tačiau po šešių savaičių šaudykloje aš moku juo 
naudotis. 

Basomis tyliai išeinu iš kambario ir pajudu koridoriumi, pro už- 
darytas dukters kambario duris. Atlieku tokį patį patikrinimą, kokį esu 


dariusi jau tūkstantį kartų, visą laiką tamsoje. Kaip ir bet kuris grobis, 
saugiausiai jaučiuosi tamsoje. 

Virtuvėje patikrinu langus ir duris. Svetainėje padarau tą patį. 
Visur saugu. Sugrįžtu į koridorių ir stabteliu ties dukters miegamuo- 
ju. Tari įnirtingai kovoja dėl savo privatumo, tačiau jos duryse užrakto 
nėra ir aš niekada neleisčiau, kad būtų. Privalau turėti galimybę įeiti, 
įsitikinti, jog ji saugi. 

Durys garsiai girgžteli, kai atidarau, bet ji nepabunda. Kaip ir dau- 
gumos paauglių, jos miegas panašus į komą. Pirmiausia pajuntu vėjelį ir 
atsidūstu. Tari ir vėl nepakluso mano norui ir paliko langą atvirą, kaip 
ne kartą anksčiau. 

Jaučiuosi beveik šventvagiškai, įsinešdama ginklą į dukters miega- 
mąjį, bet man reikia uždaryti tą langą. Įžengiu į vidų ir stabteliu prie 
lovos stebėdama, kaip ji miega, klausydamasi jos ramaus kvėpavimo. 
Prisimenu, kaip pamačiau ją pirmą kartą, įraudusią ir verkiančią aku- 
šerės rankose. Gimdymas truko aštuoniolika valandų, ir aš buvau to- 
kia išvargusi, kad beveik negalėjau atplėšti galvos nuo pagalvės. Tačiau 
pakako vos vieno žvilgsnio į savo kūdikį, ir aš būčiau galėjusi pakilti iš 
lovos ir kovoti su visu legionu užpuolikų, kad ją apsaugočiau. Būtent tą 
akimirką supratau, koks bus jos vardas. Prisiminiau žodžius, išraižytus 
didžiojoje Abu Simbelo šventykloje, žodžius, kuriais Ramzis Didysis 


išreiškė meilę savo žmonai. 
NEFERTARE!, KURIAI ŠVIEČIA SAULĖ 


Mano dukra, Netfertarė, yra vienintelis lobis, kurį parsivežiau su 
savimi iš Egipto. Ir man baisu jos netekti. 

Tari tokia panaši į mane. Tarsi stebėčiau save miegančią. Kai jai 
buvo dešimt, jau mokėjo skaityti hieroglifus. Būdama dvylikos, galėjo 
išvardyti visas dinastijas iki Prolemajų. Ji leisdavo savaitgalius klaidžio- 
dama po Žmonijos muziejų. Ji mano klonas visomis prasmėmis ir bė- 


gant metams nepastebiu jokių akivaizdžių jos tėvo žymių nei jos veide, 

nei balse, o svarbiausia — sieloje. Ji mano dukra, tik mano, nesuteršta 
to blogio, kuris ją pradėjo. 

Tačiau tuo pat metu ji normali keturiolikmetė, ir būtent tai varo 
mane į neviltį šiomis pastarosiomis savaitėmis, nes aš jaučiu beatslen- 
kančią tamsą, nes aš guliu kiekvieną naktį atmerktomis akimis, klausy- 
damasi monstro žingsnių. Mano dukra nieko nenutuokia apie mums 
gresiantį pavojų, nes aš slepiu nuo jos tiesą. Aš noriu, kad ji užaugtų 
stipri ir bebaimė, karžygė, nebijanti šešėlių. Ji nesupranta, kodėl aš nak- 
timis vaikštau po namus, kodėl užsklendžiu langus ir vis tikrinu duris. 
Ji mano, kad aš neramuolė, ir tai tiesa: aš iš tiesų nerimauju dėl mūsų 
abiejų, norėdama išsaugoti iliuziją, kad viskas šiame pasaulyje gerai. 

Štai kuo tiki Tari. Jai patinka San Diegas ir ji nekantriai laukia 
mokslo metų pradžios gimnazijoje. Ji įsigijo čia draugų, ir Dieve padėk 
tiems tėvams, kurie pamėgina įsiterpti tarp paauglės ir jos draugų. Ji to- 
kia pat užsispyrusi kaip ir aš, ir jei ne jos priešinimasis, mes jau būtume 
išvykusios iš miesto. 

Pro langą pūsteli vėjas, vėsindamas prakaitą ant mano odos. 

Aš padedu ginklą ant naktinio staliuko ir nueinu prie lango. Aki- 
mirką stoviu kvėpdama vėsų orą. Lauke tyli naktis, tik kažkur zyzia 
uodas. Pajuntu dilgtelėjimą ant skruosto. Nesureikšminu uodo įkandi- 
mo, kol neištiesiu rankos uždaryti lango. Pajuntu, kaip nugara nuvilnija 
ledinis panikos dvelksmas. 

Ant lango nėra tinklelio. Kur tinklelis? 

Ir tik tada pajuntu šalia esantį blogį. Kol stovėjau žavėdamasi savo 
dukra, jžs stebėjo mane. Jis visada mane stebėjo, laukė tinkamo mo- 
mento, progos užpulti. Dabar jis mus surado. 


Atsigręžiu ir pasižiūriu į blogį. 


Daktarė Mora Ailz negalėjo apsispręsti: likti ar sprukti. 

Ji trypčiojo Piligrimų ligoninės automobilių stovėjimo aikštelės 
šešėliuose, gerokai toliau nuo tvieskiančių prožektorių, toliau nuo su- 
sispietusių TV kamerų. Ji nenorėjo būti pastebėta, o dauguma vietinių 
reporterių atpažintų įspūdingos išvaizdos moterį, kurios blyškus veidas 
ir tiesiai pakirpti juodi plaukai pelnė jai Mirusiųjų Karalienės pravar- 
dę. Kol kas niekas nepastebėjo jos atvykimo, į ją nebuvo nukreipta nė 
viena kamera. Tiesą sakant, tuzinas reporterių buvo sutelkę dėmesį į 
baltą furgoną, kuris ką tik privežė prie įėjimo į ligoninės vestibiulį savo 
garsiąją keleivę. Atsidarė furgono užpakalinės durelės, ir fotoaparatų 
blyksčių žaibai apšvietė naktį ir įžymiąją pacientę, atsargiai iškeliamą 
iš furgono ir guldomą ant ligoninės neštuvų. Ši pacientė buvo žinias- 
klaidos žvaigždė, kurios neseniai įgyta šlovė smarkiai pranoko bet kurio 
medicinos eksperto svarbą. Mora tebuvo be galo susižavėjusios minios 
dalis, kurią, kaip ir apkvaitusią reporterių minią, šį šiltą sekmadienio 
vakarą apgulusią ligoninę, atviliojo ta pati priežastis. 

Visi nekantravo nors akies krašteliu žvilgtelėti į Ponią X. 

Mora ne kartą buvo susidūrusi su reporteriais, tačiau fanatiškas 
šios gaujos smalsumas kėlė jai nerimą. Ji žinojo, kad jei į jų matymo 
lauką pateks koks nors naujas grobis, jų dėmesys tučtuojau nukryps į jį, 
o šiąnakt ji jau jautėsi emociškai užgauta ir pažeidžiama. Jai kilo noras 
apsisukti, įsėsti į automobilį ir pasprukti nuo besistumdančios minios. 
Tačiau namuose laukė tik tyluma ir galbūt keliomis taurėmis per daug 

vyno, kuris palaikytų jai draugiją, ko nesugebėjo padaryti Danielis Bro- 
fis. Pastaruoju metu tokių vakarų būta per daug, tačiau tokią kainą ten- 
ka mokėti už tai, kad įsimylėjo būtent jį. Širdis pasirenka nepasverdama 
pasekmių. Ji nenumato būsimų vienišų vakarų. 

Vežimėlis su Ponia X įriedėjo į ligoninę ir reporteriai it vilkų gauja 
puolė paskui jį. Per stiklines vestibiulio duris Mora matė ryškias šviesas 
ir susijaudinusius veidus — automobilių aikštelėje ji liko stovėti viena. 

Paskui nusekė paskui palydą į pastatą. 

Vežimėlis nuriedėjo per vestibiulį, pro apstulbusius ligoninės lan- 
kytojus, pro susijaudinusius ligoninės darbuotojus, laukiančius su savo 
telefonų fotoaparatais, kad galėtų nutverti vieną kitą kadrą. Paradas ju- 
dėjo toliau, diagnostikos skyriaus link. Tačiau pro vidines duris buvo 
įleistas tik vežimėlis. Ligoninės atstovas su kostiumu ir kaklaraiščiu žen- 
gė į priekį ir užstojo reporteriams kelią. 

— Apgailestauju, tačiau toliau jums negalima, — tarė jis — Ži- 
nau, jūs visi norite tai stebėti, tačiau čia labai maža vietos. — Jis kilste- 
lėjo ranką, tildydamas nepatenkintųjų murmėjimą. — Aš esu Filas Lor- 
das, Piligrimų ligoninės ryšių su visuomene atstovas, ir mes nepaprastai 
džiaugiamės, kad galime dalyvauti tokiame tyrime, nes tokie pacientai 
kaip Ponia X atvyksta tik, sakyčiau, kas du tūkstančius metų. — Jis nu- 
sišypsojo išgirdęs lauktą juoką. — Kompiuterinės tomografijos tyrimas 
ilgai neužtruks, todėl jei palauksite, kuris nors iš archeologų iškart išeis 
ir paskelbs rezultatus. — Jis atsisuko į maždaug keturiasdešimties metų 
išblyškusį vyriškį, kuris stovėjo tolimiausiame kampe, tarsi tikėdamasis, 
kad jo nepastebės. — Daktare Robinsonai, gal norėtumėt tarti keletą 
žodžių prieš pradedant? 

Buvo akivaizdu, kad akiniuotasis mažiausiai norėjo kalbėtis su mi- 
nia, tačiau jis ryžtingai įkvėpė, žengė į priekį ir pasitaisė nuo kumpokos 
nosies slystančius akinius. Šis archeologas niekuo nepriminė Indianos 
Džonso. Su savo retėjančiu sklastymu ir atsargiu šnairavimu veikiau 
panėšėjo į buhalterį, pakliuvusį į priešišką blyksčių ugnį. 

— Aš daktaras Nikolas Robinsonas, — prakalbo jis. — Esu... 


— (Gal galėtumėt garsiau, daktare? — šūktelėjo vienas iš reporterių. 
£ g J p ų 

— O, atleiskite. — Daktaras Robinsonas atsikrenkštė. — Esu 
Krispino muziejaus, čia, Bostone, kuratorius. Mes nepaprastai dėkingi 
Piligrimų ligoninei, taip kilniaširdiškai pasisiūliusiai atlikti Ponios X 
kompiuterinę tomografiją. Tai neeilinė galimybė iš. arčiau pažvelgti į 
praeitį, ir, sprendžiant iš šio susirinkusiųjų skaičiaus, jūs taip pat susi- 
jaudinę kaip ir mes. Mano kolegė, daktarė Džozefina Pulsiljo, kuri yra 
egiptologė, išeis pasikalbėti su jumis, kai tyrimas bus baigtas. Ji paskelbs 
rezultatus ir atsakys į jūsų klausimus. 

— Kada visuomenė galės pamatyti Ponią X? — šūktelėjo vienas 
reporteris. 

— Manyčiau, po savaitės, — tarė Robinsonas. — Naujoji ekspo- 
zicija jau parengta, ir... 

— Gal nutuokiate, kas ji? 

— Kodėl ji nebuvo eksponuojama anksčiau? 

— Ar gali būti, kad ji karališko kraujo? 

— Nežinau, — greitai mirksėdamas atsakė Robinsonas, sulaukęs 
griūties klausimų. — Mes dar turime įsitikinti, kad ji tikrai moteris. 

— Jūs suradote ją prieš šešis mėnesius ir vis dar nežinote lyties? 

— Tokie tyrimai užtrunka. 

— Užtektų vieno žvilgsnio, — mestelėjo vienas reporteris ir minia 
nusijuokė. 

— Viskas ne taip paprasta, kaip manote, — tarė Robinsonas, vėl 
pasitaisydamas smunkančius akinius. — Jai du tūkstančiai metų, ji 
nepaprastai trapi, todėl turime -būti ypač atsargūs. Jau ganėtinai prisi- 
nervinau, kol ją atvežė čia šįvakar, tame furgone. Mes, kaip muziejus, 
pirmiausia rūpinamės išsaugojimu. Laikau save jos sergėtoju ir mano 
pareiga ją apsaugoti. Štai kodėl delsėme derindami šio tyrimo laiką su 
ligonine. Mes judame lėtai, tačiau atsargiai. 

— Ko jūs tikitės iš šio kompiuterinės tomografijos tyrimo šįvakar, 
daktare Robinsonai? 

Staiga daktaro Robinsono veidą nušvietė entuziazmas. 

— Ko tikiuosi? Visko! Jos amžiaus, sveikatos būklės. Kokiu būdu 
ji išsilaikė. Jei pasiseks, mes netgi galime sužinoti jos mirties priežastį. 

— Ar todėl dalyvauja ir medicinos ekspertė? 

Minia atsisuko ir tarsi daugiaakė būtybė įsistebeilijo į Morą, kuri 
stovėjo kambario gilumoje. Kai jos pusėn nukrypo TV kameros, Morą 
apėmė pažįstamas noras trauktis. 

— Daktare Ailz, — šūktelėjo vienas reporteris, — ar jūs nustaty- 
site diagnozę? 

— Kodėl čia dalyvauja medicinos ekspertė? — susidomėjo kitas. 

Į paskutinįjį klausimą reikėjo atsakyti nedelsiant, kol spauda ne- 
iškraipė tiesos. 

Mora tvirtai atrėmė: 

— Medicinos ekspertų skyrius čia nedalyvauja. Man tikrai niekas 
nemoka už tai, kad šįvakar esu čia. 

— Bet jūs čia, — tarė blondinas iš 5-ojo kanalo, kurio Mora nie- 
kada nemėgo. 

— Krispino muziejaus kvietimu. Daktaras Robinsonas pamanė, 
kad apie šį atvejį būtų naudinga išgirsti medicinos eksperto nuomo- 
nę. Todėl jis paskambino man praeitą savaitę ir paklausė, ar norėčiau 
stebėti tyrimą. Patikėkit, bet kuris patologas griebtų tokią galimybę. 
Mane, kaip ir jus, Ponia X sužavėjo ir nekantrauju su ja susipažinti. — 
Ji pabrėžtinai pažiūrėjo į kuratorių. — Gal būtų laikas pradėti, daktare 
Robinsonai? 

Ji ką tik metė jam gelbėjimosi ratą, ir jis griebėsi už jo. 

— Taip. Taip, jau laikas. Prašome eiti su manimi, daktare Ailz. 

Mora prasiyrė pro minią ir nusekė paskui jį į diagnostikos skyrių. 
Kai durys užsidarė ir atskyrė juos nuo reporterių, Robinsonas giliai iš- 
kvėpė. 

— Varge, koks aš prastas kalbėtojas, — tarė jis. — Ačiū, kad nu- 
traukėte tą kančią. 

— Turiu patirties. Net per daug. 

Jie paspaudė vienas kitam rankas ir jis tarė: 

— Malonu pagaliau susipažinti, daktare Ailz. Ponas Krispinas irgi 
norėjo atvykti, tačiau jam prieš porą mėnesių išoperavo klubą, tad jis 
negali ilgai stovėti. Prašė jums perduoti savo sveikinimus. 

— Kai mane pakvietėte, neperspėjote, jog teks brautis per tą gaują. 

— Žiniasklaidą? — Robinsonas skausmingai susiraukė. — Tai 
būtinas blogis. 

— Būtinas kam? 

— Mums, kaip muziejui, išlikti. Kai pasirodė straipsnis apie Ponią 
X, nepaprastai šoktelėjo bilietų pardavimas. O mes jos dar nė neišsta- 
tėme. 

Robinsonas įsivedė ją į koridorių labirintą. Šį sekmadienio vakarą 
diagnostikos skyriuje buvo tylu, o kabinetai, pro kuriuos jie ėjo, tamsūs 
ir tušti. 

— Ten bus ankštoka, — pasakė Robinsonas. — Tame kabinete 
vos užtenka vietos net mažai grupelei. 

— Kas dar stebės? 

— Mano kolegė Džozefina Pulsiljo; radiologas daktaras Briras ir 
kompiuterinės tomografijos technikas. A, dar bus filmavimo grupė. 

— Jūsų pasamdyta? 

— Ne. Ji iš „Discovery“ kanalo. 

Mora nustebusi susijuokė. 

— Čia tai bent. 

— Tai reiškia, kad turime galvoti, ką kalbame. — Jis stabtelėjo 
prie durų, ant kurių buvo lentelė su raidėmis KT, ir tyliai pridūrė: — 
Gali būti, kad jie jau filmuoja. 

Jiedu paryliukais įslinko į KT stebėjimo kambarį, kur ūilmavimo 
grupė iš tiesų filmavo daktarą Brirą, pasakojantį apie technologiją, ku- 
ria jie rengėsi naudotis. 

— Santrumpa KT reiškia „kompiuterinė tomografija“. Mūsų apa- 
ratas skleidžia rentgeno spindulius į objektą iš tūkstančio skirtingų 
kampų. Tada kompiuteris apdoroja tą informaciją ir sukuria trijų di- 
mensijų vidaus anatomijos vaizdą. Jūs pamatysite jį šiame ekrane. Jis 
atrodys it eilė skersinių pjūvių, tarsi mes iš tiesų pjaustytume kūną į 
gabalus. 

Filmavimui besitęsiant, Mora prisislinko prie stebėjimo langelio. 
Pažvelgusi pro stiklą, ji pirmą kartą išvydo Ponią X. 

Siaurame muziejų rate Egipto mumijos buvo neginčytinos „roko 
žvaigždės“. Tokius eksponatus paprastai apguldavo mokiniai, lipte pri- 
lipdami prie stiklo, nes kiekvienam buvo nepaprastai smalsu žvilgtelėti 
į mirtį. Šiuolaikinės akys retai mato viešai demonstruojamą žmogaus 
lavoną, nebent jo veidas įgavęs priimtiną mumijos išraišką. Žmonės 
dievino mumijas, ir Mora nebuvo išimtis. Sukaustyta nuostabos ji 
spoksojo pro langelį, nors iš tiesų tematė žmogaus kūno formos ryšulį, 
gulintį atviroje dėžėje, pasislėpusį po senovinės drobės atraižomis. Mu- 
mijos veidas buvo uždengtas kartonine kauke — išpieštu moters veidu 
su šiurpiomis tamsiomis akimis. 

Bet tada Moros dėmesį patraukė kita moteris KT kambaryje. Už- 
sitempusi medvilninės pirštines jaunoji moteris pasilenkė virš dėžės ir 
ėmė traukti lauk putų polietileno plėvelę, į kurią buvo suvyniotas mu- 
mijos kūnas. Juodų plaukų garbanos užkrito jai ant veido. Ji atsitiesė 
ir nusibraukė plaukus, atidengdama tokias pat tamsias ir įspūdingas 
akis kaip ir ant mumijos kaukės. Jos pietietiškus bruožus būtų buvę 
įmanoma perkelti į bet kurios egiptiečių šventyklos paveikslus, tačiau 
drabužiai buvo neabejotinai šiuolaikiški: aptempti mėlyni džinsai ir 
marškinėliai su „Live Aid“ logotipu. 

— Nuostabi, ar ne? — sumurmėjo daktaras Robinsonas. Jis sto- 
vėjo šalia Moros ir ši akimirką svarstė, apie ką jis kalba: apie Ponią X 
ar jaunąją moterį. — Regis, ji puikiai išsilaikiusi. Labai tikiuosi, kad 
kūnas išsilaikė taip pat gerai kaip ir tie tvarsčiai. 

— Kaip manote, kiek jai metų? Ar galite apytikriai nustatyti? 

— Mes nusiuntėme gabalėlį drobės cheminei analizei. Dėl to smar- 
kiai nukentėjo mūsų biudžetas, tačiau Džozefina primygtinai reikala- 
vo. Radioaktyviosios anglies tyrimas parodė antrą amžių prieš Kristų. 

— Tai Ptolemajų laikotarpis, ar ne? 

Robinsonas patenkintas nusišypsojo. 

— Jūs išmanote apie egiptiečių dinastijas. 

— Universitete studijavau antropologiją, bet nelabai ką prisime- 
nu, išskyrus tai ir Janomamų gentį. 

— Vis dėlto aš nustebintas. 

Mora stebeilijosi į suvyniotą kūną. Nuostabu, jog dėžėje gulintis 
kūnas yra daugiau nei dviejų tūkstančių metų senumo. Kokią kelionę 
jam teko įveikti — per vandenyną, per tūkstantmečius — vien tam, 
kad atsigultų ant kompiuterinės tomografijos stalo Bostono ligoninėje 
stebima smalsuolių. 

— Ar tyrimo metu ji liks dėžėje? — pasiteiravo Mora. 

— Mes stengiamės kuo mažiau ją liesti. Dėžė netrukdys. Mes vis 
tiek gerai matysime, kas guli po ta drobe. | 

— Tai jūs nė akies krašteliu nežvilgtelėjote? 

— Norite paklausti, ar mes nė kiek nepravyniojome jos? — Jo švel- 
nios akys išsiplėtė iš siaubo. — Dieve, ne. Archeologai būtų padarę tai 
prieš šimtą metų — būtent taip jie sugadina tiek daug egzempliorių. 
Po šia išorine drobe gali būti dervos sluoksnių, todėl negalime tiesiog 
plėšti. Tektų laužyti po gabaliuką. Tai ne tik pragaištinga, bet ir niekin- 
ga. Niekada taip nepasielgčiau. — Jis pažvelgė pro langą į tamsiaplaukę 
merginą. — Ir Džozefina mane užmuštų, jei pamėginčiau. 

— Tai jūsų kolegė? 

— Taip. Daktarė Pulsiljo. 

— Ji atrodo lyg šešiolikos. 

— Tikrai. Tačiau nepaprastai protinga. Tai ji suorganizavo šį tyri- 
mą. O kai ligoninės advokatai pamėgino įsikišti, Džozefina rado būdą 
juos apeiti. 

— Kodėl advokatai prieštaravo? 

— Atvirai? Nes ši pacientė negalėjo pateikti ligoninei savo sutiki- 
mo, jog jai žinomi visi tyrimo padariniai. 

Mora apstulbusi nusijuokė. 

— Jie norėjo sutikimo iš mumijos? 

— Kai esi teisininkas, turi sudėti visus taškus ant 7. Net jei pacien- 
tas miręs jau porą tūkstančių metų. 

Daktarė Pulsiljo išėmė iš dėžės visas pakavimo medžiagas ir atėjo 
į stebėjimo kambarį uždarydama paskui save duris. Dabar mumija gu- 
lėję dėžėje atidengta, laukdama pirmosios rentgeno spindulių krušos. 

— Daktare Robinsonai? — prabilo KT technikas, iškėlęs pirštus 

virš klaviatūros. — Prieš pradėdami skenavimą mes turime pateikti pri- 
valomą informaciją apie pacientą. Ką man įrašyti gimimo datos grafoje? 

Kuratorius susiraukė. 

— O varge. Negi tikrai reikia gimimo datos? 

— Negaliu pradėti, kol neužpildysiu šių tuščių langelių. Bandžiau 
įrašyti nulį vietoje gimimo datos, tačiau kompiuteris nepriima. 

— Gal įrašykime vakarykštę datą? Tegu ji būna vienos dienos am- 
žiaus. 

— Gerai. Dabar programa reikalauja pasakyti lytį. Vyriška, mo- 
teriška ar kita? 

Robinsonas sumirksėjo. 

— Yra pasirinkimas kita? 

Technikas šyptelėjo. 

— Dar neturėjau progos patikrinti. 

— Ką gi, tuomet padarykime tai šįvakar. Ant kaukės — moteriš- 
kas veidas, bet niekada negali žinoti. Negalime būti tikri dėl lyties, kol 
jos neištyrėme. 

— Gerai, — tarstelėjo daktaras Briras, radiologas. — Mes pasi- 
ruošę. 

Daktaras Robinsonas linktelėjo. 

— Pradedam. 

Jie susispietė aplink kompiuterio ekraną, laukdami pasirodant pir- | 
mųjų vaizdų. Pro langą matė, kaip su visu stalu Ponios X galva įnėrė į 
apskritos formos angą, kur ją iš įvairiausių kampų ėmė atakuoti rent- 
geno spinduliai. Kompiuterinė tomografija nebuvo nauja medicininė 
technologija, tačiau archeologijoje ji pradėta naudoti dar visai neseniai. 
Nė vienas iš esančiųjų kambaryje nebuvo tiesiogiai stebėjęs mumijos 
skenavimo, ir jiems susibūrus Mora pajuto, kaip filmavimo kamera nu- 
krypo į jų veidus, pasiruošusi užfiksuoti stebėtojų reakcijas. Šalia jos 
stovintis Nikolas Robinsonas siūbavo pirmyn atgal ant pirštų galiukų, 
skleisdamas pakankamai nervingą energiją, kad užkrėstų visus kitus. 
Tiesdama kaklą ir stebeilydama į ekraną Mora pajuto, kaip padažnėjo 


jos pačios pulsas. Pirmąjį vaizdą pasitiko nekantrūs atodūsiai. 

— "Tai tik dėžės karkasas, — pasakė daktaras Briras. 

Mora dirstelėjo į Robinsoną. Jis stovėjo kietai sučiaupęs lūpas. Ar 
paaiškės, jog Ponia X tėra tuščias drobės ryšulys? Daktarė Pulsiljo stovė- 
jo šalia jo, tokia pat įsitempusi, įsikibusi į radiologo kėdės atlošą, ir ste- 
bėjo jam per petį, laukdama kokių nors pažįstamų žmogiškų požymių, 
bet kokio patvirtinimo, kad po tais aprišalais buvo lavonas. 

Kitas vaizdas pakeitė viską. Tai buvo stulbinamai aiškus diskas, ir 
vos tik jam pasirodžius stebėtojai sutartinai garsiai įkvėpė. 

Kaulas. 

— "Tai kaukolės viršus, — tarė daktaras Briras. — Sveikinu, ten 
viduje tikrai yra žmogus. 

Robinsonas ir Pulsiljo džiugiai paplekšnojo vienas kitam per nugarą. 

— Šito mes ir tikėjomės! — tarė jis. 

Pulsiljo plačiai šypsojosi. 

— Dabar galime baigti įrenginėti ekspoziciją. 

— Mumijos! — Robinsonas atmetė galvą ir nusikvatojo. — Visi 
myli mumijas! 

Ekrane pasirodė kitos dalys, ir stebėtojų dėmesys vėl nukrypo į 
ekraną. Pasimatė didesnė kaukolės dalis, kurios ertmė buvo užpildyta 
ne smegenimis, o tąsiu pluoštu, primenančiu susivijusius kirminus. 

— Drobės atraižos, — stebėdamasi sumurmėjo daktarė Pulsiljo, 
tarsi tai būtų pats gražiausias reginys jos gyvenime. 

— Smegenų nėra, — pasakė KT technikas. 

— Ne, smegenis paprastai išimdavo. 

— Ar tiesa, kad jie jas ištraukdavo pro nosį įkišę kablį? — paklau- 
sė technikas. 

— Beveik. Iš tiesų smegenų ištraukti neįmanoma, nes jos per 
minkštos. Jie tikriausiai jas plakdavo kokiu nors instrumentu, kol tos 
suskystėdavo. Tada paversdavo kūną ir smegenys ištekėdavo pro nosį. 

— Vaje, kaip šlykštu, — tarė technikas. Bet jis gaudė kiekvieną 
Pulsiljo žodį. 

Kartais jie palikdavo kaukolę tuščią arba prikimšdavo atraižų, 
kaip kad matome čia. Ir frankincenso. 

— Beje, kas tas frankincensas? Jau seniai norėjau paklausti. 

— Kvapioji derva. Ji išgaunama iš labai ypatingo medžio Afrikoje. 
Labai vertinta senovės pasaulyje. 

— Tai todėl vienas iš trijų išminčių atnešė jos į Betliejų. 

Daktarė Pulsiljo linktelėjo. 

— Tai būtų buvusi labai vertinga dovana. 

— Gerai, — prakalbo daktaras Briras. — Mes judame žemyn. 
Štai matote viršutinį žandikaulį ir... — Jis nutilo ir susiraukė, pamatęs 
netikėtą tankį. 

— Dievulėliau, — sumurmėjo Robinsonas. 

— (Čia kažkoks metalinis daiktas, — tarė daktaras Briras. — Bur- 
nos ertmėje. 

— Gal auksinis lapas, — tarė dai — Antikos laikais kartais į 
burną būdavo dedami auksiniai lapeliai. 

Robinsonas atsisuko į televizijos kamerą, kuri fiksavo kiekvieną 
komentarą. 

— Regis, burnoje yra metalo. Tai paremtų mūsų spėjamą amžių... 

— O kas gi čia? — šūktelėjo daktaras Briras. | 

„Mora skubiai sužiuro į kompiuterio ekraną. Ant apatinio mumijos 

žandikaulio kažkas ryškiai žybtelėjo, ir tai apstulbino Morą, nes dviejų 
tūkstančių metų senumo kūne tokio daikto neturėjo būti. Ji pasilenkė 
dar arčiau, atidžiai žiūrėdama į dalelytę, kuri greičiausiai nesukeltų jo- 
kių klausimų, jei kūnas ant skrodimo stalo būtų šviežias. 

— Tai neįmanoma, — tyliai ištarė Mora, — bet ar žinote, į ką tai 
panašu? 

Radiologas linktelėjo. 

— Į danties plombą. 

Mora atsisuko į daktarą Robinsoną, kuris atrodė toks pat pri- 
blokštas kaip ir visi kiti kambaryje. 

— Ar anksčiau Egipto mumijose buvo aptikta kas nors pana- 
šaus? — pasiteiravo ji. — Ar yra duomenų apie senovės dantų gydymo 
metodus, kurie maždaug atitiktų šiuolaikines plombas? 


Išplėtęs akis jis papurtė galvą. 

— Tačiau tai nereiškia, kad egiptiečiai nemokėjo to daryti. Jų me- 
dicina senovės pasaulyje buvo pažangiausia. — Jis pažiūrėjo į savo kole- 
gę. — Džozefina, ką tu gali apie tai pasakyti? Tai tavo sritis. 

Daktarė Pulsiljo įnirtingai ieškojo atsakymo. 

— Taip. Esama Senosios karalystės medicinos papirusų, — pra- 
dėjo ji. — Juose aprašoma, kaip taisyti klibančius dantis ir daryti dantų 
tiltus. Taip pat buvo vienas gydytojas, garsėjęs dantų gamyba. Taigi, 
mes žinome, kad jie buvo išmoningi dantų gydytojai. Gerokai aplenkę 
savo laiką. 

— Bet ar jie gydydavo :a:p? — Mora parodė į ekraną. 

Daktarės Pulsiljo susirūpinęs žvilgsnis grįžo prie vaizdo ekrane. 

— Jei ir gydė, — tyliai sumurmėjo ji, — man apie tai nėra žinoma. 

Ekrane pasiradė nauji pilki vaizdai; kūnas buvo matomas dali- 
mis, tarsi būtų suraikytas duonos peiliu. Nors jį iš visų pusių atakavo 
rentgeno spinduliai, skleidžiantys galingas radiacijos dozes, šiai paci- 
entei nebereikėjo jaudintis dėl vėžio ar kito šalutinio poveikio. Joks 
kiras pacientas nebūtų nuolankiau kentęs nesiliaujančią rentgeno 
spindulių ataką. 

Sukrėstas ankstesnių vaizdų Robinsonas dabar stovėjo išsilenkęs į 
priekį it tampriai įtemptas lankas, pasirengęs kitam netikėtumui. Pasi- 
rodė pirmieji krūtinės ląstos vaizdai; ertmė buvo juoda ir tuščia. 

— Regis, plaučiai buvo išimti, — tarė radiologas. — Įžiūriu tik 
susitraukusį tarpusienio gabalėlį. 

— Tai širdis, — jau tvirtesniu balsu pasakė Pulsiljo. Bent jau ją ji 
tikėjosi pamatyti. — Jie visuomet stengdavosi palikti širdį. 

— Tik širdį? 

Ji linktelėjo. 

— Širdis buvo laikoma proto buveine, todėl nebuvo galima atskir- 
ti jos nuo kūno. Mirusiųjų knygoje yra trys atskiri užkeikimai, užtikri- 
nantys, kad širdis liktų vietoje. 

— O kiti organai? — paklausė technikas. — Girdėjau, juos sudė- 
davo į specialų indą. 

— Taip buvo daroma iki Dvidešimt pirmosios dinastijos. Po maž- 

daug pirmojo tūkstantmečio prieš Kristų organai būdavo suvyniojami į 
keturis ryšulėlius ir sukišami atgal į kūną. 

— Tai mes turėtume juos pamatyti? 

— Taip, jei ši mumija iš Ptolemajų eros. 

— Manau, galiu gana pagrįstai spėti, kokio amžiaus ji mirė, — 
tarė radiologas. — Proto dantys visiškai prasikalę, o kaukolės siūlės už- 
sivėrusios. Tačiau nematau jokių degeneracinių pakitimų stubure. 

— Jauna moteris, — tarė Mora. 

— Veikiausiai iki trisdešimt penkerių. 

— Jos gyvenamuoju laikotarpiu trisdešimt penkeri buvo jau vidu- 
tinis amžius, — tarė Robinsonas. 

Rentgeno spinduliai nukeliavo žemyn, skverbdamiesi pro drobės 
sluoksnius, pro išdžiūvusios odos ir kaulų kiautą, atidengdami pilvo ert- 
mę. Tai, ką Mora matė viduje, buvo keistai nepažįstama, svetima, tarsi 
būtų skrodžiamas koks areivis. Ten, kur ji tikėjosi pamatyti kepenis ir 
blužnį, skrandį ir kasą, matė it gyvates susiraičiusias drobės atraižas. 
Tame vidiniame vaizde trūko visko, kas turėjo padaryti jį atpažįstamą. 
Tik ryškūs stuburo slankstelių išsikišimai rodė, kad tai iš tiesų Žmogaus 
kūnas, kuris buvo išskobtas ir prikimštas it skudurinė lėlė. 

Galbūt jai mumijos anatomija ir svetima, užtat Robinsonas ir Pul- 
siljo jautėsi savame kieme. Ryškėjant naujiems vaizdams, jie palinko 
prie ekrano ir vardijo atpažintas detales. Ė 

— Štai, — tarė Robinsonas. — Tie keturi drobiniai ryšulėliai su 
organais. 

— Taip, o dabar mes esame dubenyje, — pasakė daktaras Briras. 
Jis parodė į du balkšvus lankus. Tai buvo klubikaulių išlinkiai. 

Žingsnis po žingsnio, kompiuteriui renkant ir apdorojant nesu- 
skaičiuojamus rentgeno spindulius, dubuo įgavo formą. Tai buvo tarsi 
skaitmeninis striptizas, nes kiekvienas vaizdas atskleisdavo kažką vilio- 
jamai naujo. | 

— Pažiūrėkite į dubens išlinkio formą, — pasakė daktaras Briras. 

— Tai moteris, — ištarė Mora. 


Radiologas linktelėjo. 

— Sakyčiau, tai gana įtikinama. — Jis atsigrįžo ir nusišypsojo 
dviem archeologams. — Dabar galite oficialiai vadinti ją Ponia X. O 
ne Ponu X. 

— Ir pažiūrėkite į gaktos simfizę, — tarė Mora, neatitraukdama 
akių nuo ekrano. — Nėra jokio tarpo. 

Briras linktelėjo. 

— Sutinku. 

— Ką tai reiškia? — pasiteiravo Robinsonas. 

Mora paaiškino: 

— Gimdymo metu kūdikis, išeidamas pro dubens išlinkį, gali 
praskirti gaktikaulius. Regis, ši moteris niekada negimdė. 

KT technikas nusijuokė. 

Jūsų mumija niekada nebuvo mamyte. 

Skenavimas nuslinko žemiau dubens, ir dabar jie galėjo matyti 
skersinius dviejų šlaunikaulių, apremptų sudžiūvusia šlaunų mėsa, pjū- 
vius. 

— Nikai, reikia paskambinti Saimonui, — tarė Pulsiljo. — Jis 
tikriausiai laukia prie telefono. 

— O varge, visiškai pamiršau. — Robinsonas išsitraukė mobilųjį 
ir surinko viršininko numerį. — Saimonai, spėk, į ką dabar žiūriu? 
Taip, ji nuostabi. Be to, mes aptikome keletą siurprizų, tad spaudos 
konferencija bus gana... — staiga jis nutilo ir įsmeigė akis į ekraną. 

— Kas čia, po galais? — neišlaikė KT technikas. 

Vaizdas ekrane buvo toks netikėtas, kad visi kambaryje apmirė. 
Jei ant KT stalo būtų gulėjęs gyvas pacientas, Mora būtų nesunkiai 
atpažinusi mažą metalinį daiktą, įstrigusį blauzdoje, daiktą, kuris buvo 
sutraiškęs ploną šeivikaulį. Tačiau šio metalo gabalėlio Ponios X kojoje 
negalėjo būti. 

Ponios X laiku kulkų nebuvo. 

— Ar čia tai, ką manau esant? — ištarė KT technikas. 

Robinsonas papurtė galvą. 

— Ji tikriausiai buvo sužalota po mirties. Kaip dar tai būtų galima 


paaiškinti? 

— Du tūkstančiai 72654 po mirties? 

— Aš... aš paskambinsiu tau vėliau, Saimonai. — Robinsonas iš- 
jungė mobilųjį. Tada atsisuko į. operatorių ir paliepė: — Išjunkite. Pra- 
šau tučtuojau išjungti. — Jis giliai įkvėpė. — Gerai. Gerai, pagalvokime 
logiškai. — Jis atsitiesė, staiga įgavęs pasitikėjimo, kai į galvą šovė aki- 
vaizdus paaiškinimas. — Mumijas dažnai sudarkydavo arba nunioko- 
davo suvenyrų medžiotojai. Akivaizdu, kad į šią mumiją buvo šauta. O 
vėliau koks nors saugotojas bandė nuslėpti žalą ir ją pervyniojo. Todėl 
drobėje nesimato kulkos skylės. 

— Viskas buvo ne taip, — pasakė Mora. 

Robinsonas sumirksėjo. 

— Ką norite pasakyti? Kito paaiškinimo nėra. 

— Jos koja buvo sužalota ne po mirties. Tai atsitiko, kai ši moteris 
tebebuvo gyva. 

— Tai neįmanoma. 

— Bijau, kad daktarė Ailz teisi, — įsikišo radiologas. Jis pažiūrėjo 
į Morą. — Jūs kalbate apie ankstyvąjį kalių aplink lūžio vietą? 

— Ką tai reiškia? — paklausė Robinsonas. — Koks kalius? 

— Tai reiškia, kad lūžęs kaulas jau buvo pradėjęs gyti, kai ši mote- 
ris mirė. Ji gyveno mažiausiai kelias savaites po sužeidimo. 

Mora pažiūrėjo į kuratorių. 

— Iš kur atkeliavo ši mumija? 

Robinsono akiniai vėl nuslydo ant nosies galo ir jis tarsi užhipno- 
tizuotas spoksojo pro lęšius į spindintį objektą mumijos kojoje. 

Į klausimą vos girdimu šnabždesiu atsakė daktarė Pulsiljo. 

— Ji buvo muziejaus rūsyje. Nikas, tai yra daktaras Robinsonas, 
surado ją sausio mėnesį. 

— O iš kur ją gavo muziejus? 

Pulsiljo papurtė galvą. 

— Mes nežinome. 

— Juk turi būti dokumentai. Kažkas, kas nurodytų, iš kur ji at- 
keliavo. 


— Apie ją nėra jokių duomenų, — prabilo Robinsonas, pagaliau 

atgavęs balsą. — Krispino muziejus gyvuoja šimtą trisdešimt metų ir 
daugelis dokumentų yra dingę. Mes nenumanome, kiek laiko ji buvo 
laikoma rūsyje. 

— Tai kaip jūs ją suradote? 

Nors kambaryje veikė oro kondicionierius, daktaro Robinsono 
blyškų veidą išmušė prakaitas. 

— Kai mane pasamdė prieš trejus metus, aš pradėjau kolekcijos 
inventorizaciją. Taip ir aptikau ją. Ji gulėjo nepažymėtoje dėžėje. 

— Ir tai jūsų nenustebino? Kad suradote tokią retą Egipto mumi- 
ją nepažymėtoje dėžėje? 

— Bet mumijos 2ė72 tokios retos. Devynioliktame šimtmetyje 
galėjai nusipirkti jų Egipte vos už penkis dolerius, todėl amerikiečiai 
turistai vežėsi jas šimtais. Jų aptinkama palėpėse ir antikvarinėse par- 
duotuvėse. Vieni keistuoliai iš Najagara Folzo tvirtina netgi turį karalių 
Ramzį I savo kolekcijoje. 

— Daktare Ailz? — prašneko radiologas. — Mes turime padidin- 
tą vaizdą. Pažiūrėkite. | 

Mora atsisuko į ekraną. Jame buvo įprasta rentgeno nuotrauka, 
kokias ji kabindavo peržiūrai morge. Jai nereikėjo radiologo paaiškini- 
mo, kad suprastų, ką mato. 

— Nėra jokios abejonės, — pasakė daktaras Briras. 

Ne. Visiškai jokios. Kojoje kulka. 

Mora išsitraukė mobilųjį. 

— Daktare Ailz? Kam jūs skambinate? — paklausė Robinsonas. 

— Reikia pervežti ją į morgą, — atsiliepė ji. — Dabar Ponia X — 


medicinos ekspertų reikalas. 


— Ar man tik taip atrodo, — tarė detektyvas Baris Frostas, — ar iš 
tiesų man ir tau pakliūva visi nenormalūs? 

Ponia X neabejotinai buvo viena iš nenormalių, galvojo detektyvė 
Džeinė Ricoli, pravažiuodama pro televizijos žinių furgonus ir įsukda- 
ma į teismo ekspertizės pastato automobilių aikštelę. Buvo dar tik aš- 
tunta ryto, o hienos jau viauksėjo, godžiai gaudydamos šios akivaizdžiai 
beviltiškos bylos trupinius — kai vakar vakare Mora jai paskambino ir 
papasakojo, Džeinė tik skeptiškai nusijuokė. Pamačiusi TV žinių ka- 
nalų furgonus, Džeinė suvokė, kad galbūt metas surimtėti, metas ap- 
svarstyti galimybę, kad tai ne kokia nors įmantri, žiauri išdaiga, iškrėsta 
jokio humoro jausmo neturinčios medicinos ekspertės. | 

Ji sustojo aikštelėje ir kurį laiką sėdėjo žiūrėdama į furgonus, svars- 
tydama, kiek kamerų lauks, kai ji su Erostu išeis iš pastato. 

— Ši bent jau neturėtų dvokti, — pasakė Džeinė. 

— Žinok, mumijos gali užkrėsti ligomis. 

Džeinė atsisuko į savo partnerį, kurio išblyškęs vaikiškas veidas 
atrodė nuoširdžiai susirūpinęs. 

— Kokiomis ligomis? — pasiteiravo ji. 

— Nuo tada, kai Alisa išvyko, aš dažnai žiūriu televiziją. Vakar 
vakare mačiau laidą per „Discovery“ kanalą, apie mumijas, kurios turi 
tas sporas. 

— Oho. Šiurpiosios sporos. 

— Čia ne juokai, — spyrėsi jis. — Žmogus gali susirgti. 

— Vajetau, tikiuosi, Alisa greitai grįš. Tu jau persižiūrėjai „Disco- 
very || 

Jie išlipo iš automobilio į lipnią drėgmę ir jau ir taip nepaklusnūs 
tamsūs Džeinės plaukai dar labiau susiraitė. Per ketverius darbo metus 
žmogžudysčių skyriuje jai daug kartų teko lankytis morge — slysčio- 
jant per ledą sausį, bėgomis per lietų kovą ir velkantis karštu kaip pele- 
nai šaligatviu rugpjūtį. Šie keli tuzinai žingsnių buvo jai pažįstami kaip 
ir pats niūrus kelionės tikslas. Ji vylėsi, kad laikui bėgant šis atstumas 
taps lengvesnis, kad vieną dieną ji taps atspari bet kokiems baisumams, 
laukiantiems jos ant nerūdijančio plieno stalo. Tačiau kai prieš metus 
gimė jos dukra Regina, mirtis jai ėmė kelti dar didesnę baimę nei anks- 
čiau. Motinystė nesuteikia tvirtybės; tu pasidarai pažeidžiama ir prade- 
di bijoti to, ką mirtis gali iš tavęs atimti. 

Kad ir kaip būtų, kūnas, laukiantis jos morge šiandien, kėlė smal- 
sumą, ne siaubą. Kai Džeinė įžengė į skrodimo patalpos prieškambarį, ji 
pasuko tiesiai prie lango, nekantraudama pamatyti ant stalo kūną. 

Ibe Boston Globe pavadino mumiją „Ponia X“, ir ši patraukli pra- 
vardė leido įsivaizduoti aistringą gražuolę, Kleopatrą juodomis akimis. 
Džeinė pamatė į vyturus įvyniotą sudžiūvusį kevalą. 

— Ji primena žmogaus formos vyniotinį, — pastebėjo Džeinė. 

— Kas toji mergina? — pasidomėjo Frostas, žvelgdamas pro langą. 

Kambaryje buvo du žmonės, kurių Džeinė nepažinojo. Vyras 
buvo aukštas ir nevikrus, su profesoriškais akiniais, pakibusiais ant no- 
sies. Jaunoji mergina — smulkutė brunetė su mėlynais džinsais po ope- 
raciniu chalatu. 

— Tai tikriausiai muziejaus archeologai. Jie abu ketino dalyvauti. 

— Ji archeologė? Nieko sau. 

Džeinė pasipiktinusi stuktelėjo jam alkūne. 

— Alisa išvyksta vos kelioms savaitėms ir tu jau pamiršti esąs vedęs. 

"-— Tiesiog niekada nemaniau, kad archeologė gali būti tokia graži 
kaip ji. 

Jie užsimovė ant batų apmautus, užsivilko operacinius chalatus ir 


įėjo į laboratoriją. 

— Sveika, daktare, — pasisveikino Džeinė. — Ar ši tikrai mums? 

Mora atsigręžė nuo šviesos stendo. Jos žvilgsnis kaip paprastai 
buvo visiškai rimtas. Kiti patologai nevengdavo pajuokauti ar mestelėti 
vieną kitą ironišką komentarą prie skrodimo stalo, tačiau Mora nė ne- 
susijuokdavo šalia mirusiojo. 

— Netrukus sužinosime. — Ji pristatė porelę, kurią Džeinė buvo 
mačiusi pro langą: — Čia kuratorius, daktaras Nikolas Robinsonas. O 
čia jo kolegė, daktarė Džozefina Pulsiljo. 

— Jūs abu iš Krispino muziejaus? — paklausė Džeinė. 

— Ir jie labai nusiminę dėl to, ką ketinu padaryti, — pasakė Mora. 

— Tai pragaištis, — tarė Robinsonas. — Juk turi būti kitas būdas 
išgauti informaciją, jos nepjaustant. 

— Todėl ir norėjau, kad dalyvautumėt, daktare Robinsonai, — 
pasakė Mora. — Kad padėtumėt sumažinti žalą. Tikrai nenoriu sunio- 
koti senienos. 

— Maniau, vakarykštis KT tyrimas aiškiai parodė kulką, — tarė 
Džeinė. 

— Štai rentgeno nuotraukos, kurias padarėme šį rytą, — tarė 
Mora, parodydama į šviesos stendą. — Ką manai? 

Džeinė prisiartino prie displėjaus ir ėmė apžiūrinėti nuotraukas. 
Dešinėje blauzdoje spindėjo daiktas, neabejotinai primenantis kulką. 

— Taip, suprantu, kodėl tu taip krausteisi iš proto vakar vakare. 

— Aš nesikrausčiau iš proto. 

Džeinė nusijuokė. 

— Dar niekada nebuvau girdėjusi tavęs tokios susijaudinusios. 

— Pripažįstu, velniškai nustebau, kai ją pamačiau. Mes visi ap- 
stulbome. — Mora parodė į dešiniosios blauzdos kaulą. — Matai, šei- 
vikaulis sutraiškytas, tikriausiai šios kulkos. 

— Sakei, kad tai nutiko jai būnant gyvai? 

— Galima įžiūrėti ankstyvą kalių. Šis kaulas gijo, kai ji mirė. 

— Tačiau drobė yra dviejų tūkstančių metų senumo, — įsiterpė 
daktaras Robinsonas. — Mes tai patvirtinome. 

Džeinė įdėmiai apžiūrinėjo rentgeno nuotraukas, stengdamasi 
rasti logišką paaiškinimą tam, ką jie matė. 

— Galbūt tai ne kulka. Gal tai koks nors senovinis metalinis daik- 
tas. Ieties galiukas ar kas nors panašaus. 

— Tai ne ieties galiukas, Džeine, — tarė Mora. — Tai kulka. 

— Tai išimk ją. Įrodyk man. 

— Ir jei įrodysiu? 

— Tuomet teks gerokai pasukti galvas, ar ne? Koks dar gali būti 
paaiškinimas? | 

— Žinai, ką pasakė Alisa, kai vakar vakare jai paskambinau? — 
tarė Frostas. — Kelionė laiku. Tai buvo pirmoji mintis, šovusi jai į galvą. 

Džeinė nusijuokė. 

— Nuo kada Alisa tiki tokiais dalykais? 

— Žinai, teoriškai įmanoma nukeliauti atgal laiku, — atsiliepė 
jis. — Nusigabenti ginklą į senovės Egiptą. 

— Gal galėtume apsvarstyti realias galimybes? — nekantriai įsi- 
kišo Mora. 

Džeinė suraukusi kaktą žvelgė į ryškų metalinį daiktą, kuris nie- 
kuo nesiskyrė nuo daugybės kitų, matytų šimtuose nejudančių galūnių 
ir sutraiškytų kaukolių nuotraukų. 

— Man sunku ką nors pasakyti, — tarė ji. — Gal tiesiog ją pra- 
pjauk ir pažiūrėk, koks ten metalinis daiktas. Gal šie archeologai teisūs? 
Gal skubi su išvadomis, daktare? 

— Mano kaip kuratoriaus pareiga yra ją apsaugoti ir neleisti, kad 
būtų beprasmiškai darkoma. Ar galėtumėt bent jau apsiriboti tik tuo plotu? 

Mora linktelėjo. 

— Protingas požiūris. — Ji priėjo prie stalo. — Apverskime ją. Jei 
yra kulkos įėjimo žaizda, ji bus dešinėje blauzdoje. 

— Geriau imkimės darbo kartu, — pasakė Robinsonas. Jis nuėjo 
prie galvos, o Pulsiljo prisiartino prie kojų. — Turime vieningai pakelti 
visą kūną. Jei paimtume keturiese? 

Mora pakišo pirštinėtas rankas po pečiais ir tarė: 

— Detektyve Frostai, gal paimtumėt už klubų? 

Frostas dvejojo, apžiūrinėdamas purviną drobulę. 

— Ar neturėtume užsirišti kaukių? 

— Mes tik apversime ją, — tarė Mora. 

— Girdėjau, kad jos perneša ligas. Įkvėpsi tų sporų ir susirgsi 
pneumonija. 

— O, dėl Dievo meilės, — neiškentė Džeinė. Ji užsitraukė piršti- 
nes ir priėjo prie stalo. Pakišusi rankas po mumijos klubais, tarė: — Aš 
pasiruošusi. 

— Gerai, keliam, — tarė Robinsonas. — Dabar sukam. Štai taip... 

— Oho, kokia lengva, — tarė Džeinė. 

— Gyvo žmogaus kūne daugiausia vandens. Išimk organus, iš- 
džiovink visa kita ir liks vos dalelė buvusio svorio. Ji veikiausiai sveria 
tik maždaug penkiolika svarų — su drobule ir visu kitu. 

— Kaip džiovinta jautiena, a? 

— Būtent. Džiovinta žmogiena. O dabar ją paguldykime. Švelniai. 

— Žinot, aš nejuokavau dėl tų sporų, — tarė Frostas. — Tikrai 
mačiau tokią laidą. 

— Ar jūs kalbate apie karaliaus Tuto prakeiksmą? — paklausė 
Mora. 

— Taip, — atsiliepė Frostas. — Bžrent apie tai! Visus tuos, kurie 
mirė po to, kai apsilankė jo kape. Jie įkvėpė kažkokių sporų ir susirgo. 

— Aspergillus, — tarė Robinsonas. — Kai Hovardo Karterio ko- 
manda pateko į kapą, jie tikriausiai įkvėpė sporų, kurios per šimtmečius 
buvo susikaupusios viduje. Kai kurie iš jų susirgo mirtina plaučių asper- 
gilioze, kurią sukelia šis grybelis. 

— Tai Frostas ne šiaip sau tauškia nesąmones? — susidomėjo 
Džeinė. — Mumijos prakeiksmas tikrai egzistavo? 

Robinsono akyse šmėstelėjo susierzinimas. 

— Žinoma, kad jokio prakeiksmo nebuvo. Taip, keletas žmonių 
mirė, bet po to, kaip Karteris ir jo žmonės pasielgė su vargšeliu Tutan- 
chamonu, galbūt tokio prakeiksmo ir reikėjo. 

— Ką jie jam padarė? — pasiteiravo Džeinė. 

— Išniekino jį. Prapjovė, sulaužė kaulus — žodžiu, išdraskė į ga- 
balus, ieškodami brangakmenių ir amuletų. Jie supjaustė jį gabalais, 
kad galėtų išimti iš karsto, nutraukė rankas ir kojas. Nukirto jam galvą. 

Tai nebuvo mokslas. Tai buvo išniekinimas. — Jis pažiūrėjo į Ponią 
X, ir Džeinė pastebėjo jo žvilgsnyje pagarbų žavėjimąsi, netgi švelnu- 
mą. — Mes nenorime, kad ir jai taip atsitiktų. 

— Tikrai nenoriu jos sudarkyti, — pasakė Mora. — Atvyniokime 
ją tiek, kad galėčiau surasti tą daikčiuką. 

— Veikiausiai nepavyks tiesiog atvynioti, — pasakė Robinso- 
nas. — Jai vidiniai vyturai buvo išmirkyti sakuose, kaip kad būdavo 
daroma, jie bus sulipę it suklijuoti. 

Mora dar sykį žvilgtelėjo į rentgeno nuotraukas, tada pasiėmė 
skalpelį ir žnyples. Džeinė ne kartą buvo mačiusi, kaip Mora pjausto 
kūnus, tačiau dar nė karto nematė, kad ji taip ilgai dvejotų iškėlusi 
ašmenis virš blauzdos, tarsi bijodama padaryti pirmą pjūvį. Tai, ką jie 
ketino daryti, nepataisomai sužalos Ponią X, ir daktarų Robinsono bei 
Pulsiljo veiduose atsispindėjo neslepiamas nepritarimas. 

Mora padarė pirmąjį pjūvį. Tai nebuvo įprastas ir pažįstamas kūno 
pjūvis. Ji atsargiai žnyplėmis kilstelėjo vieną lino vyturą ir ėmė sluoks- 
nis po sluoksnio pjauti kitus. 

— Vyniojasi gana lengvai, — pastebėjo ji. 

Daktarė Pulsiljo suraukė antakius. 

— Tai neįprasta. Tradiciškai tvarsčiai turėjo būti išmirkyti išlydy- 
tuose sakuose. Devynioliktojo amžiaus ketvirtajame dešimtmetyje, kai 
išvyniodavo mumijas, kartais tekdavo atplėšti tvarsčius. 

— O kam iš viso tie sakai? — pasiteiravo Frostas. 

— Kad vyturai suliptų. Tuomet jie sustandėdavo kaip papjė mašė 
tara, apsauganti turinį. 

— Pjaunu paskutinį sluoksnį, — tarė Mora. — Nerandu jokių 
sulipimų. 

Džeinė ištempė kaklą, norėdama pamatyti, kas slypi po drobės 
sluoksniais. 

— Čia jos oda? Atrodo it senas išdirbtas kailis. 

— Apdorotas kailis ir yra išdirbta oda, detektyve Ricoli, — tarė 
Robinsonas. — Tam tikra prasme. 

Mora paėmė žirkles ir atsargiai nukarpė vyturų galiukus, atideng- 

dama didesnį odos plotą. Ši atrodė tarsi rudas pergamentas, apsivijęs 
aplink kaulus. Mora dar kartą žvilgtelėjo į rentgeno nuotraukas ir pri- 
kišo prie blauzdos didinamąjį stiklą. 

— Nematau kulkos įėjimo žymės. 

— Vadinasi, žaizda ne pomirtinė, — tarė Džeinė. 

— Tai patvirtina vaizdą, kurį matome toje nuotraukoje. Tasai sve- 
timkūnis greičiausiai pateko į kūną, kol ji tebebuvo gyva. Ji gyveno 
pakankamai ilgai, kad sužalotas kaulas pradėtų gyti. Ir žaizda užsivertų. 

— Kiek laiko tai galėjo užtrukti? 

— Keletą savaičių. Galbūt mėnesį. 

— Kažkas turėjo ja rūpintis per tą laiką, ar ne? Jai reikėjo maisto 
ir pastogės. 

Mora linktelėjo. 

— Dėl to dar sunkiau nustatyti mirties pobūdį. 

— Mirties pobūdį? Ką turite galvoje? — paklausė Robinsonas. 

— Kitaip tariant, — atsiliepė Džeinė, — mes manome, kad ji 
galėjo būti nužudyta. 

— Pirmiausia išsiaiškinkime tai, kas mus labiausiai domina. 

Mora paėmė peilį. Mumifikuoti audiniai buvo sukietėję it oda, ir 
ašmenys sunkiai įsiskverbė į sudžiūvusį kūną. 

Dirsčiodama į susibūrusiuosius aplink stalą, Džeinė pamatė, kaip 
daktarė Pulsiljo sučiaupė lūpas, tarsi norėtų užgniaužti pasipiktinimo 
šūksnį. Tačiau kad ir kaip priešintųsi tokiai įvykių eigai, moteris negalė- 
jo atitraukti akių. Jie visi palinko arčiau, netgi patologiškai ligų bijantis 
Frostas, ir įsmeigė akis į apnuogintą odos plotą, kai Mora paėmė chi- 
rurgines žnyples ir sukišo jos galiukus į pjūvį. Neilgai pasiknaisiojusios 
po susitraukusį kūną, žnyplės sukando geidžiamą laimikį. Kai Mora 
numetė jį ant metalinio padėklo, jis nukrito skambtelėdamas. 

. Daktarė Pulsiljo garsiai įkvėpė. Tai nebuvo nei ieties galiukas, nei 
peilio ašmenų nuolauža. 

Kurį laiką patylėjusi Mora paskelbė akivaizdžią tiesą: 

— Manau, dabar galime drąsiai teigti, kad Ponia X nėra dviejų 
tūkstančių metų senumo. 


— Nesuprantu, — sumurmėjo daktarė Pulsiljo. — Drobė buvo ištirta. 
Radiokarboninio datavimo metodas patvirtino amžių. 

— Bet čia kulka, — pasakė Džeinė, parodydama į padėklą. — 
Dvidešimt antro kalibro. Jūsų tyrimas niekam tikęs. 

— Tai labai respektabili laboratorija! Dėl datos jie neabejojo. 

— Gali būti, kad judvi abi teisios, — tyliai ištarė Robinsonas. 

— Tikrai? — Džeinė pažiūrėjo į jį. — Norėčiau žinoti kaip. 

Jis giliai įkvėpė ir atsitraukė nuo stalo, tarsi jam reikėtų erdvės 
pamąstymui. 

— Kartkarčiais pastebiu, kaip tokie dalykai pasirodo parduodami. 
Nežinau, Ą/ek jie autentiški, bet esu tikras, kad senienų rinkoje yra už- 
silikęs ne vienas originalus daiktas. 

— Ką? 

— Mumijų vyturai. Jų lengviau rasti nei pačių kūnų. Esu matęs jų 
eBay internetinėje parduotuvėje. 

Džeinė apstulbusi susijuokė. 

— Internete gali nusipirkti mumijų vyturų? 

— Buvo laikas, kai tarptautinė prekyba mumijomis klestėjo. Jos bū- 
davo sutrinamos į miltelius ir naudojamos kaip vaistai. Anglijoje mumijas 
naudodavo vietoje trąšų. Turtingi turistai gabendavosi jas namo ir rengdavo 
vyturų vakarėlius. Pasikvieti draugų, kad stebėtų, kol tu išvynioji drobulę. 
Kadangi tarp jų dažnai pasitaikydavo brangenybių ar amuletų, tai būda- 
vo tarsi lobių medžioklė — žiūrėk, ir randi kokį daikčiuką savo svečiams. 

— Taip jie pramogaudavo? — nusistebėjo Erostas. — Išvynioda- 
mi lavonus? 

— Taip buvo daroma kai kuriuose geriausiuose Viktorijos laikų 
namuose, — tarė Robinsonas. — Tai tik įrodo, kad jie visiškai neger- 
bė Egipto mirusiųjų. Išvynioję kūną, jį išmesdavo arba sudegindavo. 
Tačiau drobules dažnai pasilikdavo kaip suvenyrus. Todėl ir dabar dar 
galima rasti jų parduodamų. 

— Vadinasi, šis audeklas g2/7 būti senovinis, — tarė Erostas, — 
net jei kūnas jame — ne. 

— Tai paaiškintų radiokarboninį datavimą. Bet dėl pačios Po- 
nios X... — Robinsonas nusivylęs papurtė galvą. 

— Mes vis dar negalime įrodyti, jog tai buvo žmogžudystė, — 
pasakė Frostas. — Negalime nieko nuteisti, kai vienintelis įrodymas — 
šautinė beužgyjanti žaizda. 

— Abejoju, ar ji pati pasiprašė, kad ją mumifikuotų, — tarė Džeinė. 

— Tiesą sakant, — pastebėjo Robinsonas, — gali būti, kad pasi- 
prašė. 

Visi sužiuro į kuratorių, kuris atrodė visiškai rimtas. 

— Pasiprašė, kad jai išimtų smegenis ir išplėštų organus? — pasi- 
baisėjo Džeinė. — Na jau ne, ačiū. 

— Kai kurie žmonės palieka savo kūnus būtent tam tikslui. 

— Tikrai, mačiau ir tokią laidą, — neiškentė Frostas. — Irgi per 
„Discovery“ kanalą. Kažkoks archeologas iš tiesų mumifikavo vieną vy- 
ruką. 

Džeinė stebeilijosi į įvyniotą lavoną. Ji įsivaizdavo gulinti po 
sluoksniais dusinančių klosčių. Įkalinta lininiuose tramdomuosiuose 
marškiniuose tūkstančiui, dviem tūkstančiams metų, kol vieną dieną 
koks nors smalsus archeologas nuspręs nuplėšti audinį ir suras jos sudū- 
lėjusias liekanas. Ne iš dulkės į dulkes, bet iš kūno į odą. Ji nurijo seiles. 

— Kam galėtų šauti į galvą tokia mintis? 

— Tai tam tikras nemirtingumas, jums taip neatrodo? — tarė Ro- 
binsonas. — Bent jau nesupūvi. Jūsų kūnas išsaugomas. Tiems, kurie 
jus myli, niekada nereikės taikstytis su mintimi,kad jūs supuvote. 

Tiems, kurie jus myli. Džeinė pakėlė galvą. 

— Sakote, kad tai galėjo būti meilės išraiška? 

— Tai vienas iš būdų išsaugoti mylimą žmogų. Apsaugoti jį nuo 
kirminų. Nuo supuvimo. 

Būdas išsaugoti kūną, pagalvojo Džeinė, ir temperatūra kambary- 
je, rodės, nukrito. 

— Galbūt meilė čia niekuo dėta. Galbūt kažkas negalėjo atsisvei- 
kinti su savo nuosavybe. 

Robinsonas pažiūrėjo jai į akis, aiškiai sutrikdytas tokios galimybės. 

— Aš apie tai nepagalvojau, — tyliai ištarė jis. 

Džeinė atsisuko į Morą. 

— Tęskime skrodimą, daktare. Mums reikia daugiau informacijos. 

Mora nužingsniavo prie iškabintų rentgeno nuotraukų, nuėmė jas 
ir pakabino KT skenavimo juostas. 

— Gražinkime ją į pirmykštę padėtį. 

Šį kartą Mora, pjaudama linines juostas, dengiančias viršutinę 
kūno dalį, nebesilaikė atsargumo. Dabar jie jau žinojo, kad ji pjausto 
ne mumiją; šį atvejį reikėjo ištirti, ir atsakymas glūdėjo ne drobulėje, o 
pačiame kūne. Audinys prasiskyrė, atidengdamas rudą ir susitraukusią 
odą, po kuria buvo matyti šonkauliai, išsilenkę it kauliniai skliautai po 
pergamento palapine. Perėjusi prie galvos, Mora nuplėšė ištapytą kaukę 
ir ėmė karpyti veidą dengiančius vyturus. 

Džeinė pažiūrėjo į KT juostas, kabančias šviesos stende, tada susi- 
raukusi pažvelgė į apnuogintą torsą. 

— Sakote, visi organai išimami mumifikuojant? 

Robinsonas linktelėjo. 

— Vidaus organų pašalinimas sulėtina puvimo procesą. Tai viena 
iš priežasčių, kodėl kūnai nesuyra. 

— "Tačiau ant jos pilvo tik viena nedidelė žaizda. — Džeinė paro- 
dė į neryškų pjūvį kairiajame šone, susiūtą nedailiais dygsniais. — Kaip 
galima viską išimti per tokią angą? 

— Būtent taip egiptiečiai išimdavo vidaus organus. Per mažą įpjo- 
vą kairiajame šone. Šio kūno konservatorius buvo susipažinęs su seno- 
vės metodais. Ir aiškiai tvirtai jų laikėsi. - 

— Kokie tie senovės metodai? Kaip būtent padaroma mumija? — 
paklausė Džeinė. 

Daktaras Robinsonas pažiūrėjo į savo bendradarbę. 

— Džozefina išmano apie tai daugiau nei aš. Galbūt ji paaiškins. 

—- Daktare Pulsiljo? — kreipėsi Džeinė. 

Jaunoji moteris vis dar atrodė sukrėsta įvykių posūkio. Ji atsi- 
krenkštė ir atsitiesė. 

— Didžiąją dalį žinojimo mums paliko Herodotas, — prabilo 
ji. — Tikriausiai būtų galima jį vadinti graikų keliautoju ir rašytoju. 
Prieš du su puse tūkstančio metų jis apkeliavo senovės pasaulį ir užrašė, 
ką sužinojo. Bėda ta, kad jis iškraipė kai kurias detales. Arba jį apgaudi- 
nėjo vietiniai gidai. — Pulsiljo išspaudė šypseną. — Na, jis tik žmogus, 
ar ne? Jis buvo kaip bet kuris kitas turistas šiandieniniame Egipte. Tik- 
riausiai jį persekiojo niekučių pardavėjai. Kvailino sukčiaujantys gidai. 
Tiesiog dar vienas naivus užsienietis. 

— Ką jis sakė apie mumifikavimą? 

— Jam pasakojo, kad pirmiausia kūnas nuplaunamas natrio kar- 
bonato tirpalu. 

— Natrio karbonato? 

— Iš esmės tai druskų mišinys. Galima pasigaminti sumaišius pa- 
prastą stalo druską ir kepimo sodą. p 

— Kepimo sodą? — Džeinė nesmagiai susijuokė. — Daugiau nie- 
kada nebežiūrėsiu į „Arm t Hammer“ dėžutę tokiu pačiu žvilgsniu. 

— Tada nuplautas kūnas guldomas ant medinės trinkos, — tęsė 
Pulsiljo. — Štai tokiam mažam pjūviui, kokį matote ir čia, padaryti 
jie naudoja aštrų it skustuvo ašmenys etiopišką akmenį — greičiausiai 
obsidianą. Paskui su kažkokiu instrumentu, veikiausiai kabliu, ištraukia 
per tą skylę organus. Tuščia ertmė praplaunama, po to prikišama sauso 
natrio karbonato. Kūną taip pat aplieja natrio karbonatu ir jį drėkina 
keturiasdešimt dienų. Kaip sūdant žuvį, — ji nutilo stebėdama, kaip 
Moros žirklės įveikia paskutiniąsias veidą slepiančias juostas. 

— O po to? — paragino Džeinė. 


Pulsiljo nurijo seiles. 

— Tuo metu kūnas jau būna praradęs septyniasdešimt penkis 
procentus savo svorio. Ertmė prikemšama drobės ir sakų. Mumifikuoti 
vidaus organai irgi gali būti grąžinti atgal. Ir... — ji užsikirto ir išplėtė 
akis, kai nuo galvos nukrito paskutinė skiautė. 

Jie pirmą kartą išvydo Ponios X veidą. 

Ilgi juodi plaukai tebesilaikė ant galvos odos. Oda buvo aptempu- 
si atsikišusius skruostikaulius. Tačiau Džeinę pribloškė lūpos. Jos buvo 
susiūtos grubiais dygsniais, tarsi būtų pasidarbavęs koks Frankenšteino 
siuvėjas. 

Pulsiljo papurtė galvą. 

— Viskas... viskas ne taip! 

— Burna paprastai nebūna užsiūta? — paklausė Mora. 

— Ne! Kaip kitaip valgytum pomirtiniame gyvenime? Kaip kal- 
bėtum? Tuo ją tarsi pasmerkia amžinam alkiui. Ir amžinam tylėjimui. 

Amžinas tylėjimas. Džeinė stebeilijosi į bjaurius dygsnius ir svarstė: 
ar pasakei ką nors, kas įžeidė tavo žudiką? Ar atsikirtinėjai jam? Užgau- 
liojai? Liudijai prieš jį? Ar taip tave nubaudė, susiūdamas tavo lūpas, 
kad amžinai tylėtum? 

Dabar kūnas, greičiau susiraukšlėjusi oda ant kaulų, gulėjo visiškai 
atidengtas, išlaisvintas iš vyturų. Mora prapjovė krūtinę. 

Džeinė buvo stebėjusi ne vieną inciziją ir visuomet nusigręždavo 
nuo tvaiko, kai ašmenys įsirėždavo į krūtinės ertmę. Netgi šviežiausi la- 
vonai skleisdavo puvimo tvaiką, nors ir silpną, tarytum sieringą burnos 
kvapą. Tik kad jie nekvėpuodavo. Džeinė vadino tai mirties kvapu, ir 
net menkiausias jo dvelktelėjimas galėdavo sukelti jai šleikštulį. 

Tačiau Ponia X nepaskleidė jokių šleikščių kvapų, kai peilis per- 
skrodė jos krūtinės ląstą, kai Mora metodiškai atskyrė šonkaulius, kai 
krūtinės siena buvo pakelta it senovinis antkrūtinis ir atvėrė krūtinės 
ertmę. Tiesą sakant, ore padvelkė gana malonus, smilkalus primenantis 
kvapas. Užuot atsitraukusi, Džeinė prisilenkė arčiau ir įkvėpė giliau. 
Sandalmedis, pagalvojo. Kamparas. Ir dar kažkas, kas primena saldy- 
medį ir gvazdikėlius. 

— Jau šito tai tikrai nesitikėjau, — tarė Mora. Ji ištraukė iš ertmės 
džiovintų prieskonių gumulą. 

— Panašu į žvaigždinį anyžių, — pasakė Džeinė. 

— Kaip suprantu, tai nelabai įprasta? 

— Paprastai būdavo naudojama mira, — tarė Pulsiljo. — Ištirpin- 
ti sakai. Jie užmaskuodavo dvoką ir padėdavo sustandinti kūną. 

— Dideliais kiekiais miros ne taip paprasta gauti, — tarė Robin- 
sonas. — Tai paaiškintų, kodėl buvo panaudoti pakaitalai. 

— Pakaitalai ar ne, šis kūnas atrodo puikiai užkonservuotas. — 
Mora ištraukė iš pilvo drobės kamšalus ir sumetė juos į dubenį. Žiūrė- 
dama į tuščią ertmę, tarė: — Viduje ji sausa kaip oda. Ir jokio puvimo 
kvapo. 

— Tai kaip nustatysite mirties priežastį? — paklausė Frostas. — 
Jei nėra organų? 

— Negaliu to padaryti. Kol kas. 

Jis pažiūrėjo į KT skenavimo juostą šviesos stende. 

— O galva? Smegenų irgi nėra. 

— Kaukolė sveika. Nepastebėjau jokių lūžių. 

Džeinė stebeilijosi į lavono burną, grubiai sudaigstytas lūpas, ir 
net susigūžė pagalvojusi apie adatą, perveriančią švelnią kūno vietą. 7i- 
kiuosi, tai buvo padaryta po mirties, o ne prieš. Kai ji dar galėjo jausti. 
Virpėdama ji nusigręžė ir pažiūrėjo į KT juostą. 

— Kas tas ryškus daiktas? — pasiteiravo ji. — Atrodo, jis burnoje. 

— Jos burnoje yra du metaliniai daiktai, — atsiliepė Mora. — 
Vienas veikiausiai bus dantų plomba. Tačiau burnos ertmėje yra ir ki- 
tas, gerokai didesnis. Tai gali paaiškinti, kodėl jos burna užsiūta — kad 
jis neiškristų. — Ji pasiėmė žirkles. 

Lūpos buvo susiūtos ne paprastu siūlu, o džiovinta oda, ir juostelės 
kietos it akmuo. Netgi jas nukirpus, lūpos išliko sulipusios, tarsi būtų 
amžiams sustingusios, stipriai susičiaupusios, kad niekas neatplėštų. 

Mora įkišo tarp lūpų spaustukų galiuką ir, metalui gremžiant dan- 
tis, švelniai praplatino angą. Džeinė krūptelėjo, kai žandikaulio sąnarys 
staiga trakštelėjo ir apatinis žandikaulis atkaro. Atsivėrė eilė tiesių dan- 
tų, tokių kosmetiškai tobulų, kad bet kuris šiuolaikinis ortodontas būtų 
su pasididžiavimu prisiskyręs šį darbą sau. 

— Pažiūrėkime, kas ten per daiktas jos burnoje, — tarė Mora. 
Ji pagraibė chirurginėmis žirklėmis ir ištraukė pailgos formos auksinę 
monetą; kai ją dėjo ant metalinio padėklo, toji tyliai skimbtelėjo. Visi 
apstulbę sužiuro. 

Staiga Džeinė prapliupo juoktis. 

— Kažkas turi klaikų humoro jausmą, — tarė ji. 


Auksinėje monetoje buvo įspausti angliški žodžiai: 


AŠ APLANKIAU PIRAMIDES 
KAIRAS, EGIPTAS 


Mora apvertė monetą. Kitoje pusėje buvo išgraviruoti trys simbo- 
liai: pelėda, plaštaka ir sulenkta ranka. 

— Tai kartušas, — tarė Robinsonas. — Asmeninis antspaudas. 
Tokių suvenyrų pilna visame Egipte. Pasakyk juvelyrui savo vardą, ir jis 
išvers jį į hieroglifus ir išgraviruos čia pat, tavo akyse. 

— Ką reiškia šie simboliai? — paklausė Frostas. — Matau pelėdą. 
Ji lyg ir išminties ženklas, ar kažkas panašaus? 

— Ne, šių glifų nederėtų skaityti kaip ideogramų, — pasakė Ro- 
binsonas. 

— Kas ta ideograma? 

— Tai simbolis, kuris reiškia būtent tai, kas nupiešta. Pavyzdžiui, 
bėgantis žmogus reikštų žodį bėgti. Arba du kovojantys vyrai reikštų 
žodį karas. 

— O šie ne tokie? 

— Ne, šie simboliai yra fonogramos. Jie reiškia garsus, kaip mūsų 
abėcėlė. 

— Ir ką jie sako? 

— Čia ne mano sritis. Džozefina perskaitys. — Jis atsisuko į savo 
kolegę ir staiga susirūpino. — Ar gerai jautiesi? 

Jaunoji moteris stovėjo išblyškusi kaip bet kuris lavonas, kada nors 
gulėjęs ant morgo stalo. Ji stebeilijosi į kartušą, tarsi matytų tuose sim- 
boliuose kažkokį neapsakomą siaubą. 

— Daktare Pulsiljo? — prabilo Frostas. 

Ji staiga kilstelėjo galvą, tarsi būtų išsigandusi, kai išgirdo savo vardą. 

— Viskas gerai, — sumurmėjo. 

— Šie simboliai, — priminė jai Džeinė. — Ar galite juos perskai- 
tyti? 

Pulsiljo vėl įbedė žvilgsnį į kartušą. 

— Pelėda... pelėda atitinka mūsiškį M garsą. O toji maža plaštaka 
po ja skambėtų kaip D. 

— O ranka? 

Pulsiljo nurijo seiles. 

— Ji tariama kaip atvirasis A. 

— M-D-A? Koks čia vardas? 

— Gal kažkas panašaus į Medėją? — įsiterpė Robinsonas. — Bent 
jau aš taip spėčiau. 

— Medėja? — pakartojo Frostas. — Apie ją parašyta kažkokia 
graikų tragedija, ar ne? 

— Tai pasakojimas apie kerštą, — tarė Robinsonas. — Pasak le- 
gendos, Medėja įsimyli Jasoną iš argonautų ir pagimdo jam du sūnus. 
Kai Jasonas palieka ją dėl kitos moters, Medėja atkeršija jam nužudy- 
dama savo pačios sūnus ir savo konkurentę. Tik tam, kad susigrąžintų 
Jasoną. 

— Kas nutinka Medėjai? — paklausė Džeinė. 

— Yra įvairių pasakojimo versijų, tačiau visose jose jai pavyksta 
išvengti bausmės. 

— Nužudžius savo vaikus? — Džeinė papurtė galvą. — Bjauri 
pabaiga, jei ji liko laisvėje. 

— Galbūt tai ir yra istorijos esmė: kai kurie, padarę bloga, niekada 
nesusilaukia teisingumo. 

Džeinė pažiūrėjo į kartušą. 

— Taigi, Medėja — žudikė. 

Robinsonas linktelėjo. 

— Kartu ir išlikusioji. 


Džozefina Pulsiljo išlipo iš miesto autobuso ir apdujusi nužingsniavo 
judria Vašingtono gatve, negirdėdama nei automobilių triukšmo, nei 
nepaliaujamo radijo imtuvų tuksėjimo. Ties kampu ji perėjo per gatvę, 
ir netgi šaižus stabdomo automobilio padangų cypimas vos už kelių 
pėdų nesukrėtė jos taip giliai kaip tai, ką ji pamatė šį rytą morge. 

Medėja. 

Tai tikriausiai sutapimas. Stulbinantis, bet kas gi dar galėtų būti? 
Veikiausiai kartušas netgi nebuvo tiksliai išverstas. Niekučių prekeiviai 
Kaire papasakos bet ką, kad tik gautų tavo dolerių. Pabarškink pinigais, 
ir jie begėdiškai prisieks, kad pati Kleopatra nešiojo tą bevertį šlamštą. 
Tikriausiai graverio buvo paprašyta parašyti Medė, Melodi ar Meibel. 
Mažai tikėtina, kad hieroglifai turėjo reikšti vardą Medėja, nes jis retai 
girdimas, nebent graikų tragedijos kontekste. 

Ji krūptelėjo išgirdusi garsų automobilio signalą ir atsisukusi pa- 
matė juodą furgoną, šliaužiantį gatve šalia jos. Nusileido langas ir jau- 
nas vyrukas jai šūktelėjo: 

— Ei, gražuole, nori pasivažinėti? Ant mano kelių daug vietos! 

Užteko vieno šiurkštaus gesto pasitelkiant didįjį pirštą, kad jis su- 
prastų, ką ji galvoja apie jo pasiūlymą. Jis nusikvatojo ir furgonas nu- 
riaumojo tolyn, išspjovęs išmetamųjų dūmų kamuolį. Vis dar ašarojan- 
čiomis nuo dūmų akimis Pulsiljo užlipo laiptais ir įžengė į daugiabučio 
vidų. Stabtelėjusi vestibiulyje prie pašto dėžučių, ėmė knistis rankinėje 
ieškodama pašto dėžutės rakto ir staiga atsiduso. 

Ji nužingsniavo prie LA buto durų ir pasibeldė. 

Durims prasivėrus, pro plyšį pasimatė išsprogusios ateivio akys. 

— Jau radote savo raktus? — paklausė ateivis. 

— Pone Gudvinai? Juk čia jūs, ar ne? 

— Ką? O, atsiprašau. Šios senos akys jau nebe tokios, kokios buvo. 
Reikia Robokopo akinių, kad įžiūrėčiau tuos prakeiktus varžtelius. — 
Namo prižiūrėtojas nusitraukė didinamuosius akinius, ir išverstakis 
ateivis atvirto į visiškai eilinį šešiasdešimtmetį su neklusniais žilų plau- 
kų kuokštais, styrančiais ant galvos it miniatiūriniai ragiukai. — Tai ar 
atsirado tas raktų žiedas? 

— Esu tikra, kad būsiu kur nors nukišusi juos darbe. Pasidariau 
automobilio ir buto raktų kopijas, bet... 

— Žinau. Norite naujo pašto dėžutės rakto, tiesa? 

— Sakėte, kad teks keisti spynelę. 

— Padariau tai šįryt. Įeikite, duosiu jums naująjį raktą. 

Ji nenoromis įsekė paskui jį į butą. Kartą įžengus į pono Gudvino 
irštvą, gali pasprukti tik po gerų pusės metų. Gyventojai jį vadino ponu 
Veržliarakčiu. Priežastys buvo akivaizdžios, suprato ji įėjusi į jo svetai- 
nę — ar tai, kas žurėjo būti svetaine. Šį kambarį buvo galima pavadinti 
visų galų meistro rūmais, nes kiekvienas horizontalus paviršius buvo 
apkrautas ardomais ar perrinkinėjamais senais plaukų džiovintuvais, 
radijo imtuvais bei įvairiais elektroniniais prietaisais. 72i tiesiog mano 
pomėgis, jis kartą yra jai pasakęs. Nieko neišmeskite. Aš galiu viską sure- 
montuoti! 

Tiesiog reikia būti pasiruošusiam palaukti kokį dešimtmetį ar il- 
giau, kol jis to imsis. 

— Tikiuosi, rasite savo raktus, — tarė jis, vesdamas Pulsiljo pro 
krūvas dulkes renkančių remontuojamų objektų. — Man neramu, kad 
kažkur be priežiūros mėtosi buto raktai. Pasaulis pilnas iškrypėlių. Ar 
girdėjote, ką pasakojo ponas Lubinas? 

— Ne. 

Ji nenorėjo išgirsti, ką pasakojo niurgzlusis ponas Lubinas, gyve- 
nantis bute priešais. 

— Jis matė juodą automobilį, apžiūrinėjantį mūsų namą. Kiek- 
vieną popietę jis labai lėtai pravažiuoja pro šalį, o prie vairo sėdi vyras. 

— Galbūt jis tiesiog ieško vietos automobiliui pastatyti. Todėl aš 
beveik niekur nevažiuoju savo mašina. Man nepatinka užleisti savo vie- 
tą, o ką jau kalbėti apie kuro kainą. 

— Ponas Lubinas labai pastabus tokiems dalykams. Ar žinojote, 
kad jis buvo šnipas? | 

Džozefina susijuokė. 

— Ar tikrai manote, kad tai tiesa? 

— Kodėl ne? Juk jis nemeluotų apie tokius dalykus. 

Tu nė nenutuoki, apie ką meluoja kai kurie žmonės. 

Ponas Gudvinas triukšmingai atidarė stalčių ir ištraukė raktą. 

— Štai, prašom. Turėsiu paimti keturiasdešimt penkis dolerius už 
spynelės pakeitimą. 

— Gal priskaičiuotumėte prie mano nuomos sąskaitos? 

— Žinoma. — Jis plačiai nusišiepė. — Aš jumis pasitikiu. 

Manimi tau mažiausiai derėtų pasitikėti. Ji pasisuko išeiti. 

— O, luktelkit. Man vėl pateko jūsų paštas. — Jis nukerėplino 
prie apversto valgomojo stalo ir paėmė krūvelę laiškų bei paketą — 
viskas buvo perrišta gumine juosta. — Paštininkas negalėjo įkišti į jūsų 
dėžutę, tad pažadėjau jums perduoti. — Jis linktelėjo į paketą. — Ma- 
tau, kad užsisakėte dar kažką iš „L.L. Bean“, a? Jums tikriausiai patinka 
ta kompanija. 

— O taip. Ačiū, kad paėmėte mano paštą. 

— Tai ką perkate iš jų — rūbus ar stovyklavimo įrangą? 

— Daugiausia rūbus. 

— Ir jie jums tinka? Užsisakius paštu? 

— Kuo puikiausiai. — Įremptai šypsodamasi Džozefina pasisuko 
išeiti, kol jis dar nepasiteiravo, kur ji perkanti sau apatinius. — Iki 
pasimatymo. 

— Aš tai linkęs pirmiausia pasimatuoti, — tarė jis. — Kiek užsi- 
sakydavau paštu, tiek netikdavo. 

— Rytoj atnešiu pinigus už nuomą. 

— Ir nepamirškite paieškoti tų raktų, gerai? Šiais laikais reikia 
būti atsargiam, ypač tokiai gražiai merginai kaip jūs, gyvenančiai vienų 
vienai. Būtų negerai, jei jūsų raktai patektų į blogas rankas. 

Ji lėkte išlėkė iš jo buto ir ėmė kopti laiptais. 

— Minutėlę! — šūktelėjo ponas Gudvinas. — Dar kai kas. Vos 
nepamiršau paklausti. Ar pažįstate kokią nors Džozefiną Somer? 

Ji sustingo ant laiptų, sugniaužusi glėbyje laiškų ryšulėlį, įsirem- 
pusia kaip lenta nugara. Tada lėtai atsisuko. 

— Ką jūs pasakėte? 

— Paštininkas klausė, ar tai ne jūs, bet aš jam pasakiau ne — jūsų 
pavardė Pulsiljo. 

— Kodėl... kodėl jis šito klausė? 

— Todėl, kad atėjo laiškas, ant kurio užrašytas jūsų buto numeris, 
bet pavardė Somer, ne Pulsiljo. Jis pamanė, kad galbūt tai jūsų mer- 
gautinė pavardė, ar ką. Aš pasakiau, kad jūs netekėjusi — bent jau kiek 
žinau. Vis dėlto ant jo jžsy buto numeris, o Džozefinų aplinkui ne tiek 
ir daug, tad pamaniau, kad jis tikriausiai jums. Todėl pridėjau prie kitų 
jūsų laiškų. 

— Dėkoju, — patylėjusi sumurmėjo Džozefina. 

— Tai Čia 7289 

Džozefina neatsakė. Ji nesustodama lipo laiptais, nors žinojo, kad 
jis stebi ją ir laukia atsakymo. Kol nespėjo mesti kito klausimo, ji įnėrė 
į savo butą ir užtrenkė duris. 

Ji taip stipriai spaudė prie savęs ryšulį, kad net jautė, kaip į jį 
trankosi širdis. Džozefina nutraukė gumelę ir numetė ryšulį ant kavos 
staliuko. Ant stiklinio paviršiaus pasklido vokai ir blizgantys katalo- 
gai. Pastūmusi į šoną paketą iš „L.L. Bean“, ėmė naršyti krūvelę, kol 
pastebėjo voką, ant kurio nepažįstama rašysena buvo užrašyta DŽO- 
ZEFINA SOMER. Ant jo buvo Bostono pašto antspaudas, bet nebuvo 
atgalinio adreso. 

Kažkas Bostone žino šį vardą. Ką dar jie žino apie mane? 

Ilgą laiką ji sėdėjo neatplėšdama voko, bijodama perskaityti jo tu- 
rinį. Bijodama, kad voką atplėšus jos gyvenimas pasikeis. Nes dar šią 

paskutinę akimirką ji tebebuvo Džozefina Pulsiljo, tyli mergina, kuri 
niekada nekalbėjo apie savo praeitį. Mažai apmokama archeologė, kuri 
nesiskųsdama slėpėsi Krispino muziejaus galiniame kambaryje, krapš- 
tydamasi su papirusais ir drobės skiautelėmis. 

Aš buvau atsargi, galvojo ji. Dirbau nepakeldama galvos ir akių; 
vis dėlto kažkaip praeitis mane pasivijo. 

Giliai įkvėpusi ji pagaliau atplėšė voką. Viduje buvo raštelis, vos 
keturi žodžiai, parašyti didžiosiomis raidėmis. Žodžiai, kurie pasakė jai 
tai, ką ji jau žinojo. 


POLICIJA TAU NE DRAUGAI. 


Krispino muziejaus gidė pasirodė tokia sena, kad ją pačią būtų buvę 
galima eksponuoti. Žilaplaukė nykštukė vos matėsi iš už stalo, kai ji 
pareiškė: 

— Atleiskite, bet mes atsidarome lygiai dešimtą. Malonėkite ateiti 
po septynių minučių. Tada parduosiu bilietus. 

— Mes atėjome ne muziejaus apžiūrėti, — tarė Džeinė. — Mes iš 
Bostono policijos departamento. Aš — detektyvė Ricoli, o čia detekty- 
vas Frostas. Ponas Krispinas mūsų laukia. 

— Manęs niekas neinformavo. 

— Jis yra? 

— Taip. Jis ir panelė Diuk susitikime viršuje, — tarė moteris, 
aiškiai ištardama kreipinį panelė ir tarsi norėdama pabrėžti, jog šiame 
pastate tebesilaikoma senamadiškų etiketo taisyklių. Ji išlindo iš už sta- 
lo, parodydama savo languotą vilnonį sijoną ir didžiulius ortopedinius 
batus. Prie baltos medvilninės palaidinukės buvo prisegta lentelė su var- 
du: PONIA VILEBRANT, GIDĖ. — Palydėsiu jus į jo kabinetą. Bet pir- 
miausia turiu užrakinti seifą. Šiandien tikimės minios lankytojų, todėl 
nenoriu palikti jo be priežiūros. 

— O, mes patys rasime kelią, — tarė Frostas. — Jei pasakysite, 
kur eiti. 

— Nenoriu, kad pasiklystumėte. 

Frostas nusišypsojo savo žaviausia, kokia tik buvo įmanoma suža- 
vėti senas ponias, šypsena. 

— Buvau skautas, ponia. Pažadu, mes nepasiklysime. 

Ponią Vilebrant nebuvo taip lengva sužavėti. Ji dvejodama nužvel- 
gė jį pro metaliniais rėmeliais apvestus akinius. 

— Jo kabinetas trečiame aukšte, — pagaliau pasakė. — Galite 
keltis liftu, bet jis /26a7 lėtas. — Moteris parodė į juodą grotuotą narvą, 
kuris labiau priminė senovinius spąstus nei lifrą. 

— Mudu lipsime laiptais, — tarė Džeinė. 

— Eikite tiesiai, per pagrindinę galeriją. 

Tačiau nuoroda tiesiai šiame pastate nebuvo galima vadovautis. 
Kai Džeinė su Frostu įžengė į pirmo aukšto galeriją, juos pasitiko eks- 
ponatų labirintas. Pirmame stende buvo natūralaus dydžio devyniolik- 
tojo šimtmečio džentelmeno, apsigerbusio puikiu vilnoniu kostiumu ir 
liemene, vaškinė figūra. Vienoje rankoje jis laikė kompasą, kitoje spau- 
dė pageltusį žemėlapį. Nors buvo atsisukęs į juos veidu, vyriškio akys 
žiūrėjo kažkur kitur, susitelkusios į kažkokį didingą ir tolimą tašką, kurį 
galėjo įžiūrėti tik jis. 

Frostas pasilenkęs perskaitė plokštelę su pavarde prie to džentel- 
meno kojų. 

— Daktaras Kornelijus M. Krispinas, tyrinėtojas ir mokslininkas, 
1830-1912. Lobiai, kuriuos jis pargabeno iš viso pasaulio, buvo Krispi- 
no muziejaus kolekcijos pradžia. — Frostas atsitiesė. — Oho. Įsivaiz- 
duok, jei taip įvardintų tavo užsiėmimą. Zyrinėtojas. 

— Manau, turtuolis būtų tikslesnis apibūdinimas. — Džeinė pa- 
judėjo prie kito stendo, kuriame apšviestos spindėjo auksinės mone- 
tos. — Ei, pažiūrėk. Čia sakoma, kad jos iš Krezo karalystės. 

— Va šis tai tikrai buvo turtuolis. 

— Nori pasakyti, Krezas buvo reali asmenybė? Maniau, jis išgal- 
votas. 

Jiedu perėjo prie kito stendo su moliniais indais ir statutėlėmis. 

— Čia tai bent, — tarė Frostas. — Jos šumerų. Žinai, čia tikrai 
labai seni daiktai. Kai Alisa grįš namo, atsivesiu ją čia. Jai patiks šis mu- 


ziejus. Keista, kad apie jį anksčiau negirdėjau. 

— Dabar jau visi išgirdo. Užtenka vienos žmogžudystės, kad iš- 
garsėtum. 

Girgždindami senas medines grindis, jie nuvinguriavo stendų la- 
birintu, pro marmurinius graikų ir romėnų biustus, pro surūdijusius 
kardus ir spindinčias brangenybes. Galerijoje spraudėsi tiek daug sten- 
dų, kad praėjimai tarp jų buvo siauri takeliai ir už kiekvieno posūkio 
laukė naujas netikėtumas, dar vienas lobis, reikalaujantis jų dėmesio. 

Pagaliau jie išniro į atvirą plotą netoli laiptinės. Frostas ėmė kopti į 
antrą aukštą, tačiau Džeinė nepasekė jam iš paskos. Jos dėmesį patraukė 
siauras tarpduris, įrėmintas dirbtiniu akmeniu. 

— Ricoli? — grįžtelėjęs pašaukė Frostas. 

— Luktelk minutėlę, — atsiliepė ji, žvelgdama į viliojantį kvieti- 
mą ant durų sąramos: ATEIK. ĮŽENK Į FARAONŲ ŽEMEĘ. 

Ji negalėjo atsispirti. 

Perėjusi per tarpdurį, pateko į taip blausiai apšviestą erdvę, kad 
turėjo stabtelėti, kol akys prisitaikė prie šešėlių. Pamažu prieš akis atsi- 
skleidė pilnas stebuklų kambarys. 

— Oho, — sušnabždėjo Frostas, kuris atsekė iš paskos. 

Jie stovėjo egiptiečių laidojimo rūsyje. Jo sienos buvo išrašinėtos 
hieroglifais ir ištapytos laidotuvių vaizdais. Patalpoje buvo eksponuoja- 
mi antkapiai, apšviesti diskretiškai išdėstytų prožektorių. Džeinė pama- 
tė atvertą sarkofagą, tarytum laukiantį savojo amžino gyventojo. Virš ri- 
tualinio indo šiepėsi išraižyta šakalo galva. Ant sienų kabėjo laidotuvių 
kaukės; iš išdažytų veidų šiurpiai spoksojo tamsios akys. Po stiklu gulėjo 
papiruso ritinys, atverstas ties skyriumi iš Mirusiųjų knygos. 

Prie tolimosios sienos stovėjo tuščia stiklinė dėžė. Ji buvo karsto 
dydžio. 

Pažvelgusi pro stiklą, Džeinė pamatė mumijos nuotrauką ir korte- 
lę su ranka rašytu paaiškinimu: BŪSIMOJI PONIOS X POILSIO VIETA. 
LAUKITE JOS ATVYKSTANT! 

Ponia X niekada čia neatvyks; vis dėlto ji pasitarnavo tikslui ir 
minios jau plūdo į muziejų. Ji traukė KPI S ieškančias 


liguistų pasismaginimų, nekantraujančias žvilgtelėti į 'mirtį. Tačiau 

vienas toks šiurpulių ieškotojas žengė žingsnį į priekį. Jis buvo pakan- 
kamai iškrypęs, kad pagamintų mumiją, išskrostų moterį, pasūdytų ir 
prikimštų į jos vidurius prieskonių. Paskui suvyniotų ją į drobę, vytu- 
ras po vyturo surišdamas jos nuogas galūnes ir liemenį, tarytum voras, 
apneriantis šilkiniais siūlais savo bejėgį grobį. Džeinė stebeilijosi į tuš- 
čią dėžę ir mąstė apie amžinybės perspektyvas tame stikliniame karste. 
Staiga patalpoje tapo ankšta ir tvanku, ir ji pajuto sunkumą krūtinėje, 
tarsi ją vyniotų nuo galvos iki kojų ir drobės juostos smaugtų, dusintų. 
Ji sugraibė viršutinę palaidinukės sagą ir prasisegė apykaklę. 

— Sveiki, detektyvai? 

Krūptelėjusi Džeinė atsisuko ir siaurame tarpduryje pamatė mo- 
ters siluetą. Ji vilkėjo prigludusiu kostiumu, kuris dailiai paryškino liek- 
ną figūrą, o trumpi šviesūs plaukai spindėjo it aureolė. 

— Ponia Vilebrant pasakė, kad atvykote. Mes laukėme jūsų viršu- 
je. Pamaniau, kad galbūt pasiklydote. 

— Šis muziejus tikrai labai įdomus, — tarė Frostas. — Negalėjo- 
me susilaikyti neapsižvalgę. 

Kai Džeinė ir Frostas išžengė iš antkapių ekspozicijos salės, mote- 
ris trumpai bei dalykiškai paspaudė jiems rankas. Ryškesnėje pagrindi- 
nės galerijos šviesoje Džeinė pastebėjo, kad ji buvo patraukli keturias- 
dešimtmetė — maždaug šimtmečiu jaunesnė už gidę, kurią jie sutiko 
prie administracijos stalo. 

“| — Aš Debė Diuk, viena iš čia dirbančių savanorių. 

— Detektyvė Ricoli, — tarė Džeinė. — Ir detektyvas Frostas. 

— Saimonas laukia savo kabinete, jei malonėtumėte sekti paskui 
mane. 

Debė nusisuko ir ėmė lipti laiptais, savo stilingais bateliais kauk- 
šėdama į gerokai nusidėvėjusiais medines pakopas. Antro aukšto laiptų 
aikštelėje Džeinės dėmesį vėl patraukė krintantis į akį eksponatas: le- 
tenas su išleistais nagais atkišusi grizlio iškamša, tarsi pasiruošusi rėžti 
kiekvienam atlipančiam. 

— Ar jį nušovė kuris nors iš pono Krispino protėvių? — pasitei- 
ravo Džeinė. 

— Och. — Debė atsigręžė su tam tikru pasibjaurėjimu veide. — 
Tai Didysis Benas. Reikės pasitikrinti, bet man regis, kad Saimono 
tėvas parsigabeno tą daiktą iš Aliaskos. Aš pati dar tik studijuoju ko- 
lekciją. 

— Jūs čia neseniai? 

— Nuo balandžio. Mums reikalingi savanoriai, jei pažįstate ką 
nors, kas norėtų prisijungti. Ypač ieškome jaunų savanorių, kurie dirb- 
tų su vaikais. 

Džeinė vis dar negalėjo atplėšti akių nuo tų mirtinai atrodančių 
lokio nagų. 

— Maniau, kad čia archeologijos muziejus, — tarė ji. — Kaip čia 
atsidūrė tas lokys? 

— Tiesą sakant, čia visoks muziejus, todėl mums taip sunku viską 
perteikti. Didžiąją kolekcijos dalį surinko penkios Krispinų kartos, ta- 
čiau mes turime ir paaukotų dalykų. Antrame aukšte yra daug gyvūnų 
su iltimis ir nagais. Keista, bet būtent jie ir traukia vaikus. Jiems patinka 
žiūrėti į mėsėdžius. Triušiai jų nedomina. 

— Triušiai nežudo, — pasakė Džeinė. 

— Galbūt dėl to. Mums visiems patinka būti gąsdinamiems, ar 
ne? — Debė nusisuko ir vėl ėmė lipti. 

— Kas trečiame aukšte? — paklausė Frostas. 

— Salė kitoms ekspozicijoms. Aš jums parodysiu. Mes naudojame 
ją kaitaliojamiems eksponatams. 

— Tai jūs atsivežate naujų dalykų? 

— O, mums nereikia nieko atsivežti. Rūsyje dar tiek visko daug, 
kad galėtume keisti tą ekspoziciją kiekvieną mėnesį kitus dvidešimt 
metų ir niekada nepasikartoti. 

— Tai ką eksponuojate dabar? „2 

— Kaulus. 

— Žmogaus? 

Debė pralinksmėjusi jį nužvelgė. 

— Žinoma. Kaip dar patrauktume beviltiškai persisotinusios pub- 


likos dėmesį? Galėtume parodyti jiems rečiausią Mingų vazą ar išraižytą 

dramblio kaulo širmą iš Persijos, o jie nusisuktų ir patrauktų tiesiai prie 
žmogaus liekanų. 

— O iš kur tie kaulai? 

— Patikėkit manim. Šže kaulai turi visus dokumentus. Vienas iš 
Krispinų atgabeno juos iš Turkijos prieš šimtą metų. Neprisimenu, ku- 
ris, tikriausiai Kornelijus. Daktaras Robinsonas nusprendė, kad laikas 
ištraukti juos iš rūsio ir leisti apžiūrėti žmonėms. Ši ekspozicija apie 
senovinius laidojimo metodus. 

— Jūs kalbate kaip tikra archeologė. 

— Aš? — Debė nusijuokė. — Tiesiog turiu daug laisvo laiko ir 
myliu gražius daiktus. Ir manau, kad muziejus verta remti. Ar matėte 
ekspoziciją apačioje? Mes turime ne tik mėsėdžių, turime tokių lobių, 
kurie nusipelno būti pamatyti. Tai ir turėtų būti svarbiausia muziejuje, 
ne meškų iškamšos, tačiau turi duoti žmonėms tai, ko jie nori. Todėl 
mes dėjome dideles viltis į Ponią X. Ji būtų uždirbusi pakankamai gry- 
nųjų, kad bent jau galėtume laikyti įjungtą šildymą. 

Jie užlipo į trečią aukštą ir pateko į senovės kapų parodą. Džeinė 
pamatė stiklines vitrinas su žmonių kaulais, išdėliotais ant smėlio, tarsi 
juos ką tik būtų iškasę archeologai. Nors Debė ėjo pro juos nesustoda- 
ma, Džeinė neskubėdama apžiūrinėjo skeletus, susirietusius į embriono 
pozomis, matė mirusios motinos kaulėtas galūnes, meiliai glaudžiančias 
vaiko liekanas. Vaikas greičiausiai buvo neką vyresnis nei jos dukra Re- 
gina. Čia guli visas mirusiųjų kaimas, galvojo Džeinė. Koks žmogus 
galėjo taip brutaliai išplėšti šiuos palaikus iš jų poilsio vietų ir atgabenti 
į svetimą šalį, kur į juos būtų žiopsoma? Ar Saimono Krispino protė- 
vis jautė nors lašelį kaltės, kai plėšė šiuos kaulus iš jų kapų? Senovinės 
monetos, marmurinės statulos ir žmogaus kaulai — Krispinų šeima su 
visais elgėsi vienodai. Tai tiesiog daiktai, kurie buvo surinkti ir išstatyti 
kaip trofėjai. 

— Detektyve? — pašaukė Debė. 

Palikę tyliuosius mirusiuosius, Džeinė ir Frostas nusekė paskui 
Debę į Saimono Krispino kabinetą. 

Vyras, kuris sėdėjo laukdamas jų, atrodė gerokai gležnesnis nei ji ti- 
kėjosi. Ant galvos šiaušėsi išretėję balti kuokštai, o plaštakas ir skalpą mar- 

gino rudos senatvinės dėmės. Tačiau jo skvarbiose mėlynose akyse atsi- 
spindėjo gyvas susidomėjimas, kai jis paspaudė savo lankytojams rankas. 

— Dėkoju, kad sutikote su mumis susitikti, pone Krispinai, — 
tarė Džeinė. 

— Gaila, kad pats negalėjau dalyvauti skrodime, — atsiliepė 
jis. — Bet mano klubas dar nevisiškai sugijo po operacijos, todėl vis dar 
turiu klebekščiuoti su lazda. Prašom, prisėskite. 

Džeinė apsižvalgė po kambarį, kuriame stovėjo masyvus ąžuolinis 
stalas ir krėslai, apmušti apirusiu žaliu aksomu. Tamsia mediena iškal- 
tomis sienos ir Paladijaus langais, kambarys priminė praeito šimtmečio 
aukštuomenės klubą, kur džentelmenai siurbčiodavo cheresą. Tačiau, 
kaip ir likęs pastatas, šis kambarys nenuslėpė savo amžiaus. Persiškas ki- 
limas buvo smarkiai nusitrynęs, o pageltę tomai advokato dokumentų 
spintoje atrodė mažiausiai šimto metų senumo. 

Džeinė atsisėdo į vieną iš aksominių krėslų ir pasijuto it nykštu- 
kė sosto dydžio balde, tarsi vaikas, žaidžiantis vienos dienos karalienę. 
Frostas irgi atsisėdo į vieną iš tų masyvių kėdžių, bet, užuot atrodęs 
karališkai, jis atrodė keistai susitraukęs savo aksominiame soste. 

— Mes darome viską, ką galime, kad padėtume jums atlikti šį 
tyrimą, — pasakė Saimonas. — Visiems kasdieniams darbams dabar 
vadovauja daktaras Robinsonas. Deja, nuo tada, kai susilaužiau klubą, 
aš nelabai kuo galiu padėti. B 

— Kaip tai atsitiko? — paklausė Džeinė. 

— Įkritau į kasinėjimų duobę Turkijoje. — Jis pamatė Džeinės 
nuostabą ir nusišypsojo. — Taip, netgi būdamas aštuoniasdešimt dve- 
jų, aš dirbau laukuose. Niekada nebuvau vien kabinetinis archeologas. 
Mano nuomone, archeologas turi susipurvinti rankas, antraip būsi tik 
mėgėjas. — Paniekos dozė, kurią jis sudėjo į paskutinįjį žodį, nepaliko 
abejonių, ką jis galvoja apie tokius diletantus. | 

— Netrukus galėsite grįžti į laukus, Saimonai, — pasakė Debė. — 
Tiesiog jūsų amžiuje reikia laiko, kad pagytumėt. 

— Aš neturiu /ziko. Išvykau iš Turkijos prieš septynis mėnesius ir 
bijau, kad kasinėjimai susijaukė. — Jis atsiduso. — Nors greičiausiai 
anoji painiava ne tokia didelė kaip ši, su kuria susidūrėme. 

— Manau, daktaras Robinsonas jums papasakojo, ką radome per 
vakarykštį skrodimą, — tarė Džeinė. 

— Taip. Ir būtų per švelnu pasakyti, kad aš priblokštas. Tokio 
dėmesio nenorėtų nė vienas muziejus. 

— Abejoju, ar tokio dėmesio norėjo ir Ponia X. 

— Aš netgi nežinojau, kad mūsų kolekcijoje 5uvo mumija, kol 
Nikolas neaptiko jos per inventorizaciją. 

— Jis sakė, kad tai buvo sausį. 

— Taip. Iškart po mano klubo operacijos. 

— Kaip muziejuje gali pasimesti tokia vertybė kaip mumija? 

Jis suglumęs šyptelėjo. 

— Nueikite į bet kurį muziejų, turintį didelę kolekciją, ir pamaty- 
site, jog jų rūsiai tokie pat užversti kaip ir mūsiškis. Mums šimtas tris- 
dešimt metų. Per tą laiką po šiuo stogu darbavosi daugiau nei tuzinas 
kuratorių, šimtai internų, gidų ir kitų savanorių. Pasimeta kasinėjimų 
užrašai, dokumentai, daiktai perkeliami į kitą vietą. Todėl nenuostabu, 
kad mes nebežinome, ką turime. — Jis atsiduso. — Bijau, kad man 
tenka didžiausia kaltės našta. 

— Kodėl? 

— Per ilgai buvau viską atidavęs į daktaro Viljamo Skoto-Kero, 
mūsų buvusio kuratoriaus, rankas. Aš taip dažnai būdavau užsienyje, 
kad nebežinojau, kas vyksta čia, namuose. Tačiau ponia Vilebrant matė, 
kaip blogėjo padėtis. Jis vis dažniau pamesdavo dokumentus, padėdavo 
prie eksponatų klaidingas korteles. Laikui bėgant, tapo toks užmaršus, 
kad nebesugebėdavo atpažinti paprasčiausių padargų. Skaudžiausia tai, 
kad šis žmogus kitados buvo labai protingas, dalyvaudavo kasinėjimuo- 
se, dirbo visame pasaulyje. Ponia Vilebrant parašė man apie savo nuo- 
gąstavimus, ir kai aš sugrįžau, pamačiau, jog turime rimtą problemą. Aš 
neišdrįsau atleisti jo iškart ir, kaip pasirodė, to nė neprireikė. Jį partren- 
kė automobilis, jis žuvo vietoje, čia pat, šalia muziejaus. Jam buvo tik 
septyniasdešimt ketveri, bet greičiausiai tai buvo geriausia išeitis, žinant 
jo niūrias perspektyvas. 

— Jis sirgo Alzheimerio liga? — paklausė Džeinė. 

Saimonas linktelėjo. 

— Požymiai reiškėsi tikriausiai gerą dešimtmetį, bet Viljamas mo- 
kėjo juos nuslėpti. Kolekcija buvo palikta visiškai sujaukta. Mes nė neį- 
tarėme, kaip viskas blogai, kol prieš trejus metus nepasamdžiau daktaro 
Robinsono. Jis ir išsiaiškino, kad dingusi inventoriaus knyga. Jis negalė- 
jo rasti kai kurių rūsyje gulinčių dėžių dokumentų. Sausį, atidaręs dėžę 
su Ponia X, jis nė nenutuokė, kas viduje. Patikėkit, mes visi buvome 
priblokšti. Nė neįtarėme, kad mūsų kolekcijoje buvo mumija. 

— Panelė Diuk mums papasakojo, kad didžiąją kolekcijos dalį 
surinko jūsų šeima, — tarė Frostas. 

— Penkios Krispinų kartos asmeniškai darbavosi kastuvėliais ir 
semtuvais. Kolekcionavimas — mūsų šeimos aistra. Deja, brangi, ir šis 
muziejus išsiurbė viską, kas buvo likę iš mano palikimo. — Jis vėl at- 
siduso. — Todėl šiandien ir esame tokioje padėtyje — trūksta pinigų, 
savanorių. Ir aukotojų. 

— Ar gali būti, kad Ponia X atkeliavo čionai būtent iš aukoto- 
jo? — paklausė Frostas. 

— Taip, mes turime paaukotų meno dirbinių, — tarė Saimo- 
nas. — Žmonės nori saugių namų kokioms nors antikvarinėms verty- 
bėms, kuriomis patys negali tinkamai pasirūpinti. Arba jie nori gražios 
lentelės su jų vardu prie pastovių eksponatų, kad visi galėtų matyti. e 
mielai priimame beveik viską. 

— Tačiau neturite jokių dokumentų, kad mumija buvo paaukota? 

— Nikolas nieko nerado. Ir patikėkit manimi, jis ieškojo. Tai tapo 
jo misija. Kovo mėnesį mes pasamdėme Džozefiną, kad padėtų mums 
ištirti Ponią X, bet ir ji neaptiko jokių mumijos kilmės dokumentų. 

— Gali būti, kad Ponia X atsidūrė kolekcijoje, kai kuratoriumi 
dirbo daktaras Skotas—Keras, — tarė Debė. 

— Kuris sirgo Alzheimeriu, — pridūrė Džeinė. 

— Taip. Ir gali būti, kad jis kažkur nukišo dokumentus. Tai viską 
paaiškintų. 

— Gana įtikinama versija, — tarė Džeinė. — Tačiau mes turime 
patikrinti ir kitas. Kas gali patekti į jūsų rūsį? 

— Raktai laikomi prie administracijos stalo, tad gali beveik kiek- 
vienas darbuotojas. 

— Vadinasi, Ponią X galėjo padėti į rūsį bet kuris iš jūsų darbuo- 
tojų" 

Stojo trumpa tyla. Debė ir Saimonas susižvalgė, ir jo veidas apsi- 
niaukė. 

— Man nepatinka jūsų užuominos, detektyve. 

— Tai pagrįstas klausimas. 

— Mes esame gerbiama institucija, kurioje dirba puikūs žmonės, 
dauguma jų — savanoriai, — tarė Saimonas. — Mūsų gidai, mūsų 
praktikantai — jie čia, nes yra pasišventę paveldo išsaugojimui. 

— Aš neabejoju jų pasišventimu. Tiesiog noriu išsiaiškinti, kas 
turėjo priėjimą. 

— Iš tiesų jūs klausiate, kas galėjo palikti ten lavoną? 

— Šią galimybę taip pat turime apsvarstyti. 

— Patikėkite, čia žudikai nedirba. 

— Ar esate visiškai tuo tikras, pone Krispinai? — tyliai paklausė 
Džeinė, tačiau jos žvilgsnis neleido jam lengvai išsisukti. Ji matė, kad 
jos klausimas sutrikdė. Džeinė privertė jį susimąstyti apie siaubingą ga- 
limybę, jog kažkas iš jo pažįstamų, dabar arba praeityje, galėjo įnešti 
mirtį į šį iškilnų mokslo bastioną. 

— Apgailestauju, pone Krispinai, — pagaliau ištarė ji. — Gali 
būti, jog kuriam laikui suardysime jūsų tvarką. 

— Ką norite pasakyti? 

— Kažkaip jūsų muziejuje atsidūrė lavonas. Gali būti, kad jis 
buvo jums paaukotas dar prieš dešimtmetį. Gali būti, kad ji buvo padė- 
ta ten visai neseniai. Bėda ta, kad jūs neturite jokių dokumentų. Netgi 
nežinote, ką dar turite savo kolekcijoje. Mums reikės apžiūrėti jūsų rūsį. 

Saimonas priblokštas papurtė galvą. 

— Ir ką jūs tikitės ten rasti? 

Džeinė neatsakė į klausimą; jai ir nereikėjo. 


— Ar tai tikrai neišvengiama? — paklausė Nikolas Robinsonas. — Ar 
būtina šitai daryti? 

— Deja, būtina, — atsakė Džeinė, ištiesdama jam kratos orderį. 

Kol jį skaitė, Džeinė stovėjo šalia su kitais trimis detektyvais. Šian- 
dien ji ir Frostas atsivedė detektyvus Tripą ir Krovį, ir jie visi laukė, kol 
Robinsonas skausmingai ilgai tyrinėjo orderį. Kaip visuomet nekantrus 
Darenas Krovis garsiai ir irzliai atsiduso, ir Džeinė pasipiktinusi nudel- 
bė jį, kartu primindama, jog grupei vadovauja ji ir jam geriau laikytis 
taisyklių. 

Robinsonas susiraukęs apžiūrinėjo dokumentą. 

— Jūs ieškote žmonių palaikų? — Jis pažvelgė į Džeinę: — Aišku, 
kad jų rasite. Čia muziejus. Ir užtikrinu jus, tie kaulai trečiame aukšte 
tikrai seni. Jei norėtumėt, kad pateikčiau atitinkamus įrodymus, pa- 
remtus dantų... 

— Mus domina tai, ką laikote rūsyje. Jei atrakintumėt duris, ga- 
lėtume pradėti. 

Robinsonas dirstelėjo į kitus du detektyvus, kurie stovėjo netolie- 
se, ir detektyvo Tripo rankose pastebėjo laužtuvą. 

— Nevalia laužyti dėžių! Galite pažeisti neįkainojamus meno dir- 
binius. 

— Jūs galite stebėti ir patarinėti. Tik prašyčiau nieko nejudinti ir 
neliesti. 


— Kodėl jūs norite šį muziejų paversti nusikaltimo vieta? 

— Mums neramu, kad Ponia X gali būti ne vienintelis netikėtu- 
mas jūsų kolekcijoje. O dabar prašyčiau eiti su mumis į rūsį. 

Robinsonas sukando dantis ir pažiūrėjo į senyvą gidę, stebinčią jų 
ginčą. 

— Ponia Vilebrant, gal paskambintumėt Džozefinai ir paprašytu- 
mėt tučtuojau ateiti? Man jos reikia. 

— Dabar be penkių dešimta, daktare Robinsonai. Netrukus pra- 
dės rinktis lankytojai. 

— Šiandien muziejus turi likti uždarytas, — pasakė Džeinė. — 
Mes nenorėtume, kad žiniasklaida užuostų apie tai, kas čia vyksta. Pra- 
šom užrakinti lauko duris. 

Ponia Vilebrant demonstratyviai ignoravo jos įsakymą ir toliau 
žiūrėjo į kuratorių. 

— Daktare Robinsonai? 

Jis nusivylęs atsiduso. 

— Regis, mes neturime kitos išeities. Prašom padaryti, kaip liepia 
policija. 

Atidaręs stalčių už administracijos stalo, jis išsitraukė raktų kom- 
plektą, tada nuėjo pro vaškinę daktaro Kornelijaus Krispino figūrą, pro 
marmurinius graikų ir romėnų biustus laiptų link. Tuzinas girgždančių 
laiptelių nuvedė juos į rūsį. 

Ten jis sustojo, atsisuko į Džeinę ir tarė: 

— Ar man reikia advokato? Ar aš įtariamasis? 

— Ne. 

— Tuomet ką jūs įtariate? Pasakykite man bent tiek. 

— Gali būti, jog tai atsitiko dar prieš jums pradedant čia dirbti. 

— Tai kada? 

— Ankstesnio kuratoriaus laikais. 

Robinsonas nustebęs susijuokė. 

— Tas vargšelis sirgo Alzheimerio liga. Negi tikrai manote, kad 
senasis Viljamas laikė čia lavonus? 

— Duris, pone Robinsonai. 

Purtydamas galvą jis atrakino duris. Plūstelėjo vėsus, sausas oras. 

Jie įžengė į kambarį, ir Džeinė nugirdo nuostabos murmesius iš kitų 
detektyvų, kai jie pamatė didžiulį sandėlį su viena ant kitos beveik iki 
lubų sukrautomis dėžėmis. 

— Jei įmanoma, prašyčiau laikyti duris uždarytas, — pasakė Ro- 
binsonas. — Čia palaikoma tam tikra temperatūra. 

= Žmogau, — pasibaisėjo detektyvas Krovis. — Mes užtruksime 
visą amžinybę, kol viską peržiūrėsime. Ir išvis, kas tose dėžėse? 

— Mes jau įpusėjome inventorizaciją, — tarė Robinsonas. — Jei 
mums duotumėt dar porą mėnesių, ją užbaigtume ir galėtume pasakyti, 
kas kiekvienoje dėžėje. 

— Pora mėnesių — per ilgas laiko tarpas. 

— Aš užtrukau metus, kol patikrinau štai anas eiles, iki pat užpa- 
kalinių lentynų. Galiu asmeniškai užtikrinti dėl jų turinio. Bet dar nea- 
tidariau dėžių štai šiame gale. Tai lėtas procesas, nes reikia viską kruopš- 
čiai suregistruoti. Kai kurie daiktai tokie seni, kad jau gali būti apirę. 

— Netgi kontroliuojamo klimato patalpoje? — pasiteiravo Tripas. 

— Kondicionierius buvo sumontuotas tik septintame dešimtme- 
tyje 

Frostas parodė į dėžę krūvos apačioje. 

— Pažiūrėkit į datą. 1873-ieji. Siamas. 

— Matote? — Robinsonas pažiūrėjo į Džeinę. — Čia gali būti 
lobių, kurių visą šimtmetį niekas nebuvo palietęs. Aš ketinau nuosekliai 
patikrinti šias dėžes ir viską suregistruoti. — Jis nutilo. — Bet tada 
aptikau Ponią X ir inventorizacija sustojo. Antraip jau būtume gerokai 
daugiau pasistūmėję į priekį. 

— Kur radote jos dėžę? — paklausė Džeinė. — Kurioje dalyje? 

— Šioje eilėje, prie užpakalinės sienos. — Jis parodė į tolimąjį 
sandėlio galą. — Ji gulėjo apačioje. 

— Jūs tikrinote dėžes, kurios buvo ant jos? 

— Taip. Jose buvo dirbiniai, surinkti dvidešimto amžiaus antrame 
dešimtmetyje. Iš Osmanų imperijos, taip pat keletas kinų ritinių ir šiek 
tiek keramikos. 


— Dvidešimto amžiaus antras dešimtmetis? — Džeinė prisiminė 

tobulus Ponios X dantis, amalgamos plombą. — Ponia X neabejotinai 
naujesnė. 

— Tai kaip ji atsidūrė po senesnėmis dėžėmis? — paklausė detek- 
tyvas Krovis. 

— Akivaizdu, jog kažkas perstumdė dėžes, — tarė Džeinė. — Kad 
ją būtų sunkiau surasti. 

Dairydamasi po didžiulę, tamsią it urvas patalpą, Džeinė prisimi- 
nė mauzoliejų, kuriame palaidota jos senelė, marmuro rūmus, kurių 
visos sienos išraižytos kriptose besiilsinčiųjų vardais. Ar tai matau ir čia? 
Mauzoliejų, prikimštą bevardžių aukų? Ji nuėjo prie tolimosios rūsio 
sienos, kur buvo rasta Ponia X. Ten virš galvos degė dvi lemputės, pa- 
likdamos kampą šešėlyje. 

— Pradėkime mūsų paieškas čia, — tarė ji. 

Frostas ir Krovis nukėlė viršutinę dėžę ir nuleido ją ant grindų. 
Ant dangčio buvo iškeverzota: ĮVAIRŪS. KONGAS. Frostas laužtuvu 
atlaužė dangtį ir, vos pamatęs, kas guli viduje, krūptelėjęs atšoko ir at- 
simušė į Džeinę. 

— Kas ten? — paklausė ji. 

Darenas Krovis staiga nusijuokė. Įkišęs ranką į dėžę, jis ištraukė 
medinę kaukę ir prisidengė ja veidą. 

— Būūu! 

— Atsargiau! — šūktelėjo Robinsonas. — Tai vertybė. 

— Ir velniškai šiurpi, — sumurmėjo Frostas, žiūrėdamas į medyje 
išraižytus groteskiškus kaukės bruožus. 

Krovis padėjo kaukę į šalį ir ištraukė suglamžytą laikraštį, saugo- 
jusį dėžės turinį. 

— Londono Times, 1930-ieji. Sakyčiau, ši dėžė ankstesnė nei mū- 
siškė. 

— Esu priverstas protestuoti, — susijaudino Robinsonas. — Jūs 
liečiate daiktus, užteršiate juos. Turėtumėte visi mūvėti pirštines. 

— Gal jūs geriau palaukite už durų, daktare Robinsonai, — tarė 
Džeinė. 

— Ne, jokiu būdu. Aš esu atsakingas už šios kolekcijos saugumą. 

Ji piktai į jį atsisuko. Nors Robinsonas atrodė švelnaus būdo, kol 

ji artinosi, jis atkakliai stovėjo savo vietoje įnirtingai mirksėdamas. Jei 
su policijos pareigūnu būtų susidūręs už muziejaus ribų, Nikolas Ro- 
binsonas greičiausiai būtų reagavęs kur kas pagarbiau. Bet čia buvo jo 
teritorija, jis gynė savo brangiąją kolekciją ir atrodė visiškai pasirengęs 
netgi susigrumti. 

— Jūs siautėjate čia it laukinių gyvulių banda, — tarė jis. — Kas 
verčia jus manyti, kad čia gali būti daugiau lavonų? Kokie, jūsų nuomo- 
ne, žmonės dirba muziejuose? 

— Nežinau, daktare Robinsonai. Būtent tai ir bandau išsiaiškinti. 

— Tuomet paklauskite manęs. Kalbėkitės su manim, užuot plėšę 
dėžes. Aš pažįstu šį muziejų. Pažįstu dirbančius žmones. 

— Jūs dirbate kuratoriumi tik trejus metus, — pasakė Džeinė. 

— Taip pac atlikau čia vasaros praktiką, kai mokiausi koledže. 
Pažinojau daktarą Skotą-Kerą, ir jis buvo visiškai nepavojingas. — 
Jis piktai nudelbė akimis Krovį, kuris ką tik iš atviros dėžės išžvejojo 
vazą. — Ei! Jai mažiausiai keturi šimtai metų! Pagarbiau! 

— Manau, metas mums išeiti už durų, — tarė Džeinė. — Reikia 
pasikalbėti. 

Jis metė susirūpinusį žvilgsnį į tris detektyvus, kurie ėmė atidari- 
nėti kitas dėžes. Tada nenoromis išsekė paskui Džeinę iš rūsio į pirmo 
aukšto galeriją. Jie sustojo prie egiptiečių stendo su virš jų dunksančia 
kapų rūsio imitacija. - 

— Kada tiksliai jūs atlikote čia praktiką, daktare Robinsonai? 

— Prieš dvidešimt metų, per pirmuosius ir antruosius metus ko- 
ledže. Kai Viljamas buvo kuratorius, jis stengdavosi kiekvieną vasarą 
įdarbinti vieną ar du koledžo studentus. 

— Kodėl dabar nėra praktikantų? 

— Mes nebeturime pinigų apmokėti jų išlaidas. Todėl beveik ne- 
įmanoma prisikviesti studentų. Be to, kai esi jaunas, mieliau renkiesi 
kasinėjimus laukuose, kartu su kitais bendraamžiais. Niekas nenori už- 
sidaryti šiame apdulkėjusiame sename pastate. 

— Ką jūs prisimenate apie daktarą Skotą-—-Kerą? 

— Man jis visai patiko, — atsakė Robinsonas. Jo lūpose šmės- 
telėjo šypsena prisiminus. — Jau tuomet jis buvo šiek tiek išsiblaškęs, 


61 


tačiau visuomet malonus, negailintis savo laiko. Jis nuo pat pradžių 
suteikė man daug atsakomybės, ir tai buvo geriausia patirtis, kokios 
galėjau tikėtis. Net jei vėliau teko ir nusivilti. 

— Kodėl? 

— Tas darbas suteikė man vilčių. Maniau, kad galėsiu gauti pana- 
šų darbą, kai baigsiu doktorantūrą. 

— Negavote? 

Robinsonas papurtė galvą. 

— Teko dirbti kasėju. 

— Ką tai reiškia? 

— Archeologu pagal sutartį. Tomis dienomis tai buvo beveik vie- 
nintelis darbas, kurio galėjai tikėtis baigęs archeologijos studijas. Jie va- 
dina tai kultūrinių resursų valdymu. Dirbau statybose, karinėse bazėse. 
Atlikdavau bandomuosius kasinėjimus, ieškodavau bet kokių istorinių 
vertybių, kol dar nebūdavo suvažiavę buldozeriai. Tai darbas tik jau- 
niems. Jokių privilegijų, gyveni tik su lagaminu ir velniškai kankini 
savo kelius ir nugarą. Todėl kai prieš trejus metus paskambino Saimo- 
nas ir pasiūlė šį darbą, aš su džiaugsmu padėjau kastuvą, net jei čia 
uždirbu mažiau nei kasinėjimų aikštelėse. Tai paaiškina, kodėl ši vieta 
taip ilgai buvo neužimta po daktaro Skoto-Kero mirties. 

— Kaip gali muziejus dirbti be kuratoriaus? 

— Leisdamas vadovauti tokiems kaip ponia Vilebrant, jei gali- 
te tuo patikėti. Kai kurie dirbiniai metų metus dulkėjo dėžėse. — Jis 
dirstelėjo administracijos stalo pusėn ir prakalbo pašnibždomis. — Ir 
žinote ką? Ji nepasikeitė nuo tų laikų, kai buvau praktikantas. Toji mo- 
teris jau gimė sena. 

Džeinė išgirdo žingsnių dunksėjimą laiptinėje ir atsisukusi pamatė 
laiptais atplumpinantį Frostą. 

— Ricoli, geriau ateik ir pažiūrėk. 

— Ką radote? 

— Dar neaišku. 

Ji ir Robinsonas nusekė paskui Erostą į rūsio sandėlį. Ten, kur de- 
tektyvai patikrino dar keletą dėžių, ant grindų mėtėsi medienos atplaišos. 

— Mes bandėme nukelti tą dėžę, ir aš įsirėmiau į sieną, — pasakė 


62 


detektyvas Tripas. — Ir siena tarsi pasislinko už manęs. Tada pastebėjau 
tai. — Jis parodė į plytas. — Krovi, pašviesk čionai, kad ji galėtų pamatyti. 

Krovis nukreipė prožektoriaus spindulį ir Džeinė nustebusi pažiū- 
rėjo į sieną, kuri dabar buvo išsigaubusi į išorę. Viena plyta buvo iškri- 
tusi, ir pro plyšį Džeinė galėjo matyti tik už jos atsivėrusią juodumą. 

— Ten kažkokia ertmė, — tarė Krovis. — Kai šviečiu į skylę, ne- 
matau jokios kitos sienos. 

Džeinė atsisuko į Robinsoną. 

— Kas už šių plytų? 

— Nė nenumanau, — sumurmėjo jis, išplėstomis akimis žiūrėda- 
mas į išsigaubusią sieną. — Visada maniau, kad šios sienos tvirtos. Bet 
pastatas toks senas. 

— Kokio senumo? 

— Mažiausiai šimto penkiasdešimties metų. Taip sakė santech- 
nikas, kai atėjo atnaujinti tualeto kambario. Žinot, kadaise tai buvo jų 
šeimos rezidencija. 

— Krispinų? 

— Jie gyveno čia devyniolikto amžiaus vidury, paskui šeima išsi- 
kėlė į naują namą Brukline. Tada šis pastatas ir tapo muziejumi. 

— Į kurią pusę išeina ši siena? — pasiteiravo Frostas. 

Robinsonas pagalvojo. 

— Manyčiau, į gatvės. 

— Vadinasi, už jos nėra jokio kito pastato. 

— Ne, tik kelias. 

— Ištraukime dar keletą plytų, — tarė Džeinė, — ir pažiūrėkime, 
kas kitoje pusėje. 

Robinsonas sunerimo. 

— Jei pradėsite judinti plytas, siena gali sugriūti. 

— Akivaizdu, kad ši siena ne atraminė, — pasakė Tripas. — Ki- 
taip ji jau būtų sugriuvusi. 

— Noriu, kad tučtuojau liautumėtės, — nerimo Robinsonas. — 
Prieš jums tęsiant, turiu pasikalbėti su Saimonu. 

— Tai kodėl jums nenuėjus ir nepakvietus jo? — tarė Džeinė. 

Kai kuratorius išėjo, keturi detektyvai liko stovėti savo vietose it 

tylus gyvasis paveikslas, pozuojantis jo išėjimui. Vos tik durys už jo 
nugaros užsivėrė, Džeinės žvilgsnis vėl nukrypo į sieną. 

— Šios apatinės plytos netgi nesumūrytos viena su kita. Jos tiesiog 
sudėtos viena ant kitos. 

— Tai kas tuomet laiko sienos viršų? — susidomėjo Frostas. 

Džeinė atsargiai ištraukė vieną iš palaidų plytų, beveik laukdama 
likusiųjų griūties. Tačiau siena laikėsi. Ji žvilgtelėjo į Tripą. 

— Ką manai? 

— Turi būti kažkokia sančiaupa, laikanti viršutinį trečdalį. 

— Tada turėtų būti saugu ištraukti šias apatines, ar ne? 

— Turėtų. Tikriausiai. 

Ji nervingai susijuokė. 

— Tu suteiki man tiek pasitikėjimo, Iripai. 

Stebint trims vyrams, Džeinė pamažu išjudino kitą plytą, po to 
dar vieną. Ji negalėjo nepastebėti, kad kiti detektyvai atsitraukė, pa- 
likdami ją vieną prie sienos pamato. Nors plyšys didėjo, siena laikėsi. 
Pažvelgusi pro skylę, ji pamatė tik akliną tamsą. 

— Duokš man savo prožektorių, Krovi. 

Jis padavė. 

Atsiklaupusi ant kelių, Džeinė pašvietė į plyšį. Už kelių jardų įžiū- 
rėjo grubų priešais stovinčios sienos paviršių. Ji lėtai pervedė per jį pro- 
žektoriumi ir šio spindulys staiga sustojo ties akmenyje iškalta niša. Ties 
veidu, kuris spoksojo į ją iš tamsos. 

“ Džeinė aiktelėjusi atšoko. 

— Kas? — sukluso Frostas. — Ką ten pamatei? 

Akimirką Džeinė nepajėgė ištarti nė žodžio. Smarkiai plakančia 
širdimi ji stebeilijosi į plyšį sienoje, į tamsų langą kambario, kurio ji 
visiškai nenorėjo apžiūrinėti. Tik ne po to, ką prieš akimirką pastebėjo 
tuose šešėliuose. 

„— Ricoli? 

Ji nurijo seiles. 

— Manau, metas kviesti medicinos ekspertus. 


Tai nebuvo pirmasis Moros apsilankymas Krispino muziejuje. 

Prieš kelerius metus, netrukus po to, kai atsikėlė į Bostoną, ji sura- 
do muziejų lankytinų vietų sąraše. Vieną šaltą sausio sekmadienį įžengė 
pro fasadines muziejaus duris, tikėdamasi įprastos savaitgalio lankytojų 
spūsties, kaip paprastai puldinėjančių tėvų, tampančių sau iš paskos nuo- 
bodžiaujančius vaikus. Tačiau ją pasitiko tylus pastatas su vieniša gide 
prie administracijos stalo, pagyvenusia moterimi, kuri padavė Morai bi- 
lietą ir ją pamiršo. Mora viena ėjo iš vienos niūrios galerijos į kitą, pro 
apdulkėjusias dėžes, kupinas įdomybių iš viso pasaulio, pro pageltusias 
lenteles, tarsi jų niekas nebūtų keitęs visą šimtmetį. Vargana krosnis ne- 
pajėgė kovoti su šalčiu ir Mora visą tą laiką vaikščiojo su paltu ir šaliku. 

Po dviejų valandų ji išėjo prislėgta to, ką patyrė. Prislėgta dar ir dėl“ 
to, kad tas vienišas pasivaikščiojimas po muziejų, rodės, simbolizavo jos 
tuometinį gyvenimą. Neseniai išsiskyrusi, be draugų naujame mieste, 
ji buvo vieniša klajūnė šaltame ir niūriame pasaulyje, kur niekas su ja 
nesisveikino ar netgi nepastebėjo jos egzistavimo. 

Daugiau ji nesilankė Krispino muziejuje. Iki šios dienos. 

Įžengusi į pastato vidų ir vėl įkvėpusi to seno kvapo, Mora pajuto 
senosios depresijos dvelksmą. Nors nuo tada, kai lankėsi čia paskuti- 
nį kartą, buvo praėję keleri metai, niūri nuotaika, kurią juto tą sausio 
dieną, beregint vėl užgulė jos pečius, primindama, kad jos gyvenimas 
nedaug kuo tepasikeitė. Nors dabar buvo įsimylėjusi, sekmadieniais — 
ypač sekmadieniais — tebevaikščiodavo viena. 

Tačiau šiandien Mora buvo reikalinga čia ir ji nusekė paskui Džei- 
nę į rūsio sandėlį. Detektyvai jau buvo pakankamai išplatinę angą, kad 
ji galėtų prašisprausti. Mora stabtelėjo prie įėjimo į tamsųjį kambarį ir 
susiraukusi nužvelgė ištrauktų plytų krūvą. 

— Ar ten saugu lįsti? Ar garantuojate, kad siena nesugrius? — 
paklausė Mora. 

— Ją laiko kryžminė sančiaupa viršuje, — tarė Džeinė. — Maryt, 
ji turėjo atrodyti kaip ištisinė siena, bet aš manau, kad kadaise joje buvo 
durys, vedančios į slaptą kambarį. 

— Slaptą? Kokiems tikslams? 

— Tam, kad būtų kur laikyti vertybes? Slėpti alkoholį prohibici- 
jos laikais? Kas žino? Netgi Saimonas Krispinas nenutuokia, kam buvo 
skirta ši patalpa. 

— Aris žinojo, kad ji egzistavo? 

— Sako vaikystėje girdėjęs pasakojimų apie tunelį, jungiantį šį 
pastatą su esančiu kitapus gatvės. Tačiau šis kambarys niekur neveda.— 
Džeinė ištiesė jai savo prožektorių. — Tu pirma, — tarė ji. — Aš iš 
paskos. 

Mora pritūpė prie angos. Ji jautė tylomis ją stebinčius, jos reakci- 
jos laukiančius detektyvų žvilgsnius. Tai, kas buvo anapus, sukėlė jiems 
nerimą, ir jų tylėjimas pakirto jos ryžtą tęsti. Mora negalėjo įžiūrėti, kas 
viduje, tačiau numanė, kad toje tamsoje jos laukia kažkas bjauraus — 
kažkas, kas buvo ilgam uždaryta, ir oras viduje atrodė sudusęs, šiurpus. 
Ji atsiklaupė ir įsispraudė pro angą. 

Pralindusi rado pakankamai vietos atsistoti. Ištiesė prieš save ran- 
kas, tačiau nieko nepajuto. Mora įjungė prožektorių. 

Į ją dėbsojo bekūnis veidas. 

Mora išsigandusi įkvėpė ir šastelėjo atgal, susidurdama su Džeine, 
kuri ką tik įsispraudė į vidų paskui ją. 

— Spėju, jau pamatei juos, — tarė Džeinė. 

— Juos? 

Džeinė įjungė savo prožektorių. 

— Vienas štai čia. — Spindulys apšvietė veidą, kuris ką tik pašiur- 

pino Morą. — O kitas — čia. — Spindulys nuklydo į šoną ir apsistojo 
ties antra niša, kurioje buvo kitas groteskiškai susitraukęs veidas. — O 
štai ten turime trečią. — Džeinė nukreipė prožektorių į akmeninę at- 
brailą virš Moros. Susiraukšlėjusį veidą gaubė žvilgančių juodų plaukų 
krioklys. Grubūs dygsniai jungė abi lūpas, tarsi pasmerkdami jas am- 
žinai tylai. 

— Pasakyk, kad tai netikros galvos, — tyliai ištarė Džeinė. — 
Maldauju. | 

Mora išsitraukė iš kišenės pirštines. Jos rankos buvo sustingusios ir 
nerangios, tamsoje ji sunkiai užsitraukė ant lipnių pirštų lateksą. Džei- 
nei šviečiant į atbrailą, Mora švelniai nukėlė galvą nuo akmeninės len- 
tynos. Ji atrodė stulbinamai besvorė ir pakankamai kompaktiška, kad 
tilptų ant Moros delno. Plaukai nesurišti, ir ji krūptelėjo, kai šilkinės 
sruogos palietė jos nuogą ranką. Ne nailonas, pagalvojo, o tikri plaukai. 


Zmogaus plaukai. 
Mora patylėjo. 
— Manau, tai tsantsa. 
— Kas? 
— Sudžiovinta galva. — Mora pažiūrėjo į Džeinę. — Regis, ji 


tikra. 
— Ber ji gali būti sena, ar ne? Tiesiog kokia nors muziejinė senie- 
na iš Afrikos? Ė 
— Pietų Amerikos. 
— Nesvarbu. Argi jos negalėtų būti iš jų senos kolekcijos? 
— Galėtų. — Mora pažiūrėjo į ją tamsoje. — Arba ne. 


Muziejaus personalas stebeilijosi į tris žsa275as, gulinčias ant muziejaus 
laboratorijos stalo. Negailestingoje lempų šviesoje buvo matyti kiekvie- 
na detalė — nuo plunksniškų blakstienų ir antakių iki įmantraus juos- 
telės pynimo, jungiančio lūpas. Dvi galvas gaubė ilgų ir juodų kaip 
degutas plaukų karūnos. Trečiosios galvos plaukai buvo nukirpti tiesiai 


ir trumpai; jie atrodė tarsi moteriškas perukas, užmautas ant pernelyg 


67 


mažos manekeno galvos. Iš tiesų galvos buvo tokios mažos, kad jas len- 
gvai galėjai palaikyti tiesiog guminiu suvenyru, jei ne aiškiai žmogiška 
antakių ir blakstienų tekstūra. 

— Nė nenutuokiu, kodėl jos buvo už tos sienos, — sumurmėjo 
Saimonas. — Ar kaip jos ten pakliuvo. 

— Šis pastatas kupinas paslapčių, daktare Ailz, — tarė Debė 
Diuk. — Kai tik reikia pakeisti kokį laidą ar sutvarkyti santechniką, 
darbininkai visuomet aptinka naują siurprizą. Užmūrytą angą arba ko- 
ridorių, kuris visiškai niekur neveda. — Ji pažiūrėjo per stalą į daktarą 
Robinsoną. — Prisimenate tą nesėkmę dėl apšvietimo praeitą mėnesį? 
Elektrikui teko išardyti pusę trečio aukšto sienos, kad nustatytų, kur 
eina laidai. Nikolai? Nikolai? 

Kuratorius taip įnirtingai spitrijosi į tsantsas, kad tik iš antro karto 
išgirdo savo vardą. 

— Taip, šis pastatas — tikras galvosūkis, — tarė jis. — Tada tyliau 
pridūrė: — Įdomu, ko dar mes neradome už tų sienų. 

— Vadinasi, jos tikros? — pasitikslino Džeinė. — Tai tikrai su- 
džiūvusios žmonių galvos? 

— Be jokios abejonės, — atsakė Nikolas. — Bėda ta... 

— Kas? 

— Mes su Džozefina peržiūrėjome visas inventoriaus knygas, ko- 
kias galėjome rasti. Pasak įsigijimo registrų, šis muziejus iš tiesų turi 
tsantsų. Jos papildė kolekciją 1898-aisiais, kai daktaras Stenlis Krispinas 
atgabeno jas iš Amazonės aukštupio baseino. — Jis pažiūrėjo į Saimo- 
ną. — Kaip suprantu, jis buvo jūsų senelis. 

Saimonas linktelėjo. 

— Girdėjau, kad savo kolekcijoje jų turime. Bet niekada nesido- 
mėjau, kas joms nutiko. 

— Anot kuratoriaus, kuris čia dirbo devyniolikto amžiaus pa- 
baigoje, šie daiktai apibūdinami taip. — Robinsonas atsivertė reikia- 
mą registro puslapį. — „Ritualinės chivarų genties trofėjų galvos, abi 
puikios būklės.“ 


Staiga suvokusi apibūdinimo svarbą, Mora sužiuro į jį. 

— Jūs pasakėte 152? 

Robinsonas linktelėjo. 

— Pasak šių įrašų, kolekcijoje jų yra tik dvi. 

— Gal trečiąją pridėjo vėliau, bet neužregistravo? 

— Gali būti. Su šia bėda mes ir kovojame, mūsų neišsami regis- 
tracija. Todėl ir pradėjau inventorizaciją, kad galėčiau pagaliau sužinoti, 
ką iš tiesų turime. 

Mora niūriai žvelgė į tris susitraukusias galvas. 

— Taigi, dabar mums reikia nustatyti, kuri buvo pridėta paskiau- 
siai? Ir kada? 

— Aš manyčiau, kad naujausia štai ši. — Džeinė parodė į :san1- 
są su trumpa šukuosena. — Prisiekiu, šį rytą mano baristo šukuosena 
buvo tokia pati. 

— Visų pirma, — prabilo Robinsonas, — beveik neįmanoma nu- 
statyti — vien iš išvaizdos — ar tsantsa vyriškos, ar moteriškos lyties. 
Galvai džiūvant, bruožai išsikraipo ir abi lytys supanašėja. Antra, kai 
kurių tradicinių žsanisų plaukai gali būti nukirpti trumpai, kaip kad 
šiosios. Tai neįprasta, tačiau šukuosena iš tiesų mums nieko nepasako. 

— Tai kaip atskirti tradicinę sudžiovintą galvą nuo naujos kopi- 
jos? — paklausė Mora. 

— Ar leisite man jas pačiupinėti? — paprašė Robinsonas. 

— Taip, žinoma. 

Jis nuėjo prie spintos, išsitraukė pirštines ir rūpestingai, tarsi dak- 
taras, besiruošiantis sudėtingai operacijai, jas užsitraukė. Šis žmogus 
kruopščiai atliktų bet kokį darbą, pagalvojo Mora. Ji neprisiminė nė 
vieno medicinos fakulteto bendrakursio, kuris būtų buvęs toks tikslus 
kaip Nikolas Robinsonas. 

— Pirmiausia, — tarė jis, — turėčiau paaiškinti, kas sudaro au- 
tentišką chivarų žsamtsą. Aš tuo ypač domėjausi, todėl šį tą išmanau. 
Indėnai chivarai gyvena palei Ekvadoro ir Peru sieną, ir jie dažnai pul- 
dinėja vieni kitų gentis. Kariai ima bet kokias galvas — vyrų, moterų, 
vaikų. 


— Kam jiems tos galvos? — pasiteiravo Džeinė. 

— Tai susiję su jų supratimu apie sielą. Jie tiki, kad žmonės gali 
turėti mažiausiai tris skirtingas sielas. Yra paprasta siela, kurią kiekvie- 
nas gauna gimęs. Taip pat esama senovinės regėjimo sielos, kurią gali 
pelnyti tik per specialius ritualus. Ji suteikia ypatingų galių. Jei kuris 
nors pelno senovinę regėjimo sielą ir po to yra nužudomas, jis transfor- 
muojasi į trečiąjį tipą — kerštaujančią sielą, kuri persekioja savo žudiką. 
Vienintelis būdas sustabdyti kerštaujančią sielą ir išvengti atpildo — 
nukirsti galvą ir padaryti iš jos tsanisą. 

— Kaip padaroma isantsa? — Džeinė pažiūrėjo į tris lėlės dydžio 
galvas. — Man nesuprantama, kaip galima sutraukti žmogaus galvą iki 
tokio mažo dydžio. 

— Duomenys apie patį procesą gana prieštaringi, tačiau dauguma 
šaltinių sutaria dėl kelių pagrindinių žingsnių. Dėl tropinio klimato są- 
lygų procesą reikia pradėti tučtuojau po mirties. Imama nukirsta galva, 
skalpas perpjaunamas tiesia linija nuo viršugalvio iki sprando. Tada oda 
nulupama nuo kaulo. Tiesą sakant, ji atsiplėšia gana lengvai. 

Mora pažiūrėjo į Džeinę. 

— Esi mačiusi, kaip beveik tą patį darau per skrodimą. Nulupu 
skalpą nuo kaukolės. Tik mano pjūvis eina skersai viršugalvio, nuo au- 
sies iki ausies. 

— Taip, būtent ši dalis visuomet sukelia man šiurpą, — tarė Džei- 
nė. — Ypač kai lupi nuo veido. 

— O taip. Veidas, — tarė Robinsonas. — Chivarai irgi tą daro. 
Tam reikia įgūdžių, bet veidas nusilupa kartu su skalpu, viskas iš karto. 
Gaunama kaukė iš žmogaus odos. Tada jie ją išverčia ir išvalo. Paskui 
užsiuva vokus. — Jis kilstelėjo vieną iš tsantsy ir parodė į beveik neį- 
žiūrimus dygsnius. — Matot, kaip dailiai padaryta, paliktos tik blaks- 
tienos, kurios atrodo visiškai natūraliai? Tai ž$ žžes4 meistriškas darbas. 

Ar jo balse girdėti susižavėjimas? — svarstė Mora. Robinsonas, 
rodės, nepastebėjo nejaukių žvilgsnių, kuriais apsikeitė Mora ir Džeinė; 
visą dėmesį jis buvo sutelkęs į meistriškumą, kuris žmogaus odą pavertė 
archeologine keistybe. 

Jis apvertė tsantsą ir parodė kaklą, iš kurio buvo likęs tik odinis 

vamzdelis. Kaklą ir pakaušį vagojo grubūs dygsniai, beveik paslėpti tan- 
kių plaukų. 

— Kai oda nulupama nuo kaukolės, — tęsė jis, — ji lėtai virina- 
ma vandenyje ir augalų sultyse, kad nutirptų likę riebalai. Nugrandžius 
paskutinius raumenų ir riebalų likučius, oda vėl išverčiama į gerąją pusę 
ir pjūvis ant pakaušio užsiuvamas, kaip kad matote čia. Lūpos susmei- 
giamos trimis nuaštrintais pagaliukais. Šnervės ir ausys prikemšamos 
vatos. Šiame etape būsima tsam552 dar tebėra suglebęs odos maišelis, 
todėl jie prikemša į ertmę karštų akmenų ir smėlio, kad oda išdžiūtų. 
Paskui ji ištrinama anglimis, pakabinama virš dūmų ir laikoma, kol oda 
susitraukia iki išdirbto kailio konsistencijos. Visas šis procesas trunka 
ne taip ir ilgai. Veikiausiai ne ilgiau nei savaitę. 

— Ir ką jie su ja daro? — paklausė Džeinė. 

— Grįžta namo į savo gentį su užkonservuotais trofėjais ir švenčia, 
šoka ritualinius šokius. Jie dėvi tsantsas kaip karolius, pasikabinę ant 
virvelių. Po metų įvyksta dar viena šventė, kurios metu iš aukos dvasios 
perkeliama galia. Pagaliau, dar po mėnesio, švenčiama trečia šventė. 
Tada ir sudedami paskutinieji akcentai. Jie ištraukia iš lūpų tuos tris 
pagaliukus ir perveria pro skylutes dailiai supintas juosteles. Taip pat 
auskarais papuošia ir ausis. Nuo tos akimirkos galvomis galima teisėtai 
didžiuotis. Kai karys nori pademonstruoti savo vyriškumą, jis pasikabi- 
na ant kaklo tsentsą. Ė 

Džeinė nepatikliai nusijuokė. 

— Visai kaip šiuolaikiniai vyrukai su savo auksinėmis grandinė- 
mis. Kodėl vyrai taip mėgsta kaklo papuošalus? 

Mora tyrinėjo tris žsamtsas ant stalo. Visos buvo panašaus dydžio. 
Visų lūpos buvo susiūtos juostelėmis, vokai dailiai užsiūti. 

— Bijau, kad nematau jokio skirtumo tarp šių trijų galvų. Jos 
visos meistriškai apdorotos. 

— Taip, — tarė Robinsonas. — Tačiau yra vienas svarbus skir- 
tumas. Ir aš kalbu ne apie plaukus. — Jis atsigrįžo į Džozefiną, kuri 
tylėdama stovėjo prie stalo galo. — Ar supranti, apie ką kalbu? 


Jaunoji moteris dvejojo, vengdama prieiti arčiau. Tada užsitraukė 

pirštines ir prisiartino prie stalo. Ji vieną po kitos pakėlė galvas ir apžiū- 
rėjo jas po lempos šviesa. Galų gale pasirinko galvą su ilgais plaukais ir 
vabalo sparnų formos ausų papuošimais. 

— Ši — ne chivarų, — pasakė ji. 

Robinsonas linktelėjo. 

— Sutinku. 

— Dėl auskarų? — paklausė Mora. 

— Ne. Tokie auskarai gana įprasti, — paaiškino Robinsonas. 

— Tuomet kodėl pasirinkote būtent šią, daktare Pulsiljo? — pa- 
klausė Mora. — Man ji atrodo tokia pati kaip ir dvi kitos. 

Džozefina stebeilijosi į galvą, o jos juodi plaukai krito jai ant pe- 
čių; jų sruogos buvo tokios pat tamsios ir spindinčios kaip ir Hsantsos, 
spalvos taip keistai panašios, kad galėjo tiesiog susilieti. Akimirką Morą 
apėmė trikdantis jausmas, jog žiūri į tą pačią galvą — prieš ir po. Džo- 
zefina gyva, Džozefina negyva. Kodėl ši jauna moteris taip vengia ją 
paliesti? Ar ji mato save tuose susitraukusiuose bruožuose? 

— Dėl lūpų, — ištarė Džozefina. 

Mora papurtė galvą. 

— Nematau jokio skirtumo. Visų trijų lūpos susiūtos drobine 
juostele. 

— Tai susiję su chivarų ritualu. Apie kurį ką tik pasakojo Nikolas. 

— Kuria dalimi? 

— Kai po kurio laiko iš lūpų ištraukiami mediniai smeigtukai ir 
per skylutes įveriama juostelė. 

— Visos trys turi juosteles. 

— Taip, tačiau tai atsitinka tik per žreč/4j4 šventę. Praėjus metams 
po galvos nukirtimo. 

— Ji visiškai teisi, — tarė Robinsonas, patenkintas, kad jo jaunoji 
kolegė pastebėjo būtent tą detalę, kurios jis norėjo. — Lūpų smeigtu- 
kai, daktare Ailz! Kai jie išbūna visus metus, juos ištraukus lieka žiojin- 
čios skylės. 

Mora apžiūrėjo galvas ant stalo. Dvi tsa27s0s turėjo didžiules skyles 
lūpose. Trečioji — ne. 

— Šioms lūpoms sukabinti nebuvo naudojami smeigtukai, — pa- 
sakė Robinsonas. — Jos buvo paprasčiausiai sudygsniuotos iškart po 
to, kai buvo nukirsta galva. Ši galva — ne chivarų trofėjus. Tas, kas 
ją padarė, praleido keletą detalių. Galbūt nežinojo, kaip tiksliai turėtų 
būti daroma. Arba ši galva ruošta tik turistams; galbūt kas nors tikėjosi 
iškeisti ją į kitą daiktą. Tačiau tai ne ritualinis egzempliorius. 

— Tai iš kur ji? — paklausė Mora. 

Robinsonas patylėjo. 

— Tikrai negaliu pasakyti. Galiu tik patvirtinti, kad tai nėra au- 
tentiška chivarų galva. 

Mora pirštinėtomis rankomis pakėlė žsa2žs4 nuo stalo. Ji ne kartą 
buvo laikiusi rankose žmogaus galvą, tačiau ši, be kaukolės, buvo stul- 
binamai lengva, vien sudžiūvusios odos ir plaukų išaiža. 

— Mes netgi negalime būti tikri dėl lyties, — tarė Robinsonas. — 
Nors jos bruožai, net ir iškraipyti, man atrodo moteriški. Pernelyg de- 
likatūs, kad būtų vyriški. 

— Sutinku, — linktelėjo Mora. 

— Kaip dėl odos spalvos? — įsiterpė Džeinė. — Ar iš odos galima 
nustatyti jos rasę? 

— Ne, — atsiliepė Robinsonas. — Džiūdama oda tamsėja. Ši 
galva galėjo priklausyti netgi europidų rasei. O be kaukolės, be dantų 
rentgeno aš netgi negaliu pasakyti, kiek šiam egzemplioriui metų. 

Mora apvertė :santsą viršugalviu žemyn ir įsispitrijo į kaklo angą. 
Buvo keista matyti vien tuščią ertmę, o ne kremzles ir raumenis, tra- 
chėją ir stemplę. Kaklas buvo subliuškęs per pusę, tad pačios giliausios 
vietos nesimatė. Staiga ji prisiminė Ponios X skrodimą. Prisiminė sausą 
burnos ertmę, metalo spindesį gerklėje. Ir nuostabą apčiuopus kartušą. 
Gal žudikas paliko panašią užuominą ir šios aukos liekanose? 

— Man reikia daugiau šviesos, — tarė ji. 

Džozefina atsuko jos pusėn didinamąją lempą ir Mora nutaikė 
spindulį į kaklo ertmę. Siaurame kanale ji tegalėjo įžiūrėti kažkokį blyš- 
kų kamuolį. 

— Panašu į laikraštį, — pasakė ji. 

— Tai nebūtų neįprasta, — atsiliepė Robinsonas. — Kartais vidu- 
je aptinkame suglamžytų laikraščių, kurie padeda išlaikyti galvos tormą 
transportuojant. Jei tai Pietų Amerikos laikraštis, tuomet bent jau šį tą 
sužinosime apie galvos kilmę. 

— Ar turite žnyples? 

Džozefina surado porą darbo kambario stalčiuje ir padavė jai. 
Mora įkišo žnyples į kaklo angą ir sugnybė tą daiktą viduje. Tada atsar- 
giai truktelėjo, ir pasirodė suglamžytas laikraštis. Išlyginusi puslapį ji 
pamatė, kad jis ne ispanų ir ne portugalų kalba, o anglų. 

— Indio Daily News? — Džeinė nustebusi susijuokė. — Jis iš Ka- 
lifornijos. 

— Ir pažiūrėkit į datą. — Mora parodė į puslapio viršų. — Jam 
tik dvidešimt šešeri metai. 

— Vis dėlto, galva gali būti kur kas senesnė, — tarė Robinso- 
nas. — Tą laikraštį galėjo įkišti vėliau, transportuojant. 

— Tačiau jis patvirtina vieną dalyką. — Mora pakėlė galvą. — Ši 
galva ne iš originalios muziejaus kolekcijos. Ji gali būti dar viena auka, 
pridėta maždaug tuo pačiu metu kaip... — Mora nutilo, staiga pama- 
čiusi Džozefinos veidą. 

Jaunoji moteris stovėjo išblyškusi. Morai ne kartą teko matyti to- 
kią liguistą spalvą jaunų policininkų, stebinčių pirmąjį skrodimą, vei- 
duose. Ir ji žinojo, kad paprastai viskas baigiasi šuoliu prie kriauklės 
arba susmukimu į artimiausią kėdę. Džozefina pasielgė kitaip — ji pa- 
prasčiausiai nusisuko ir išėjo. 

— Einu, pažiūrėsiu, kaip ji. — Daktaras Robinsonas nusitraukė 
pirštines. — Ji prastai atrodė. 

— Aš pažiūrėsiu, — pasisiūlė Frostas ir išsekė paskui Džozefiną. 
Netgi kai durys užsidarė, daktaras Robinsonas nesiliovė spoksoti į du- 
ris, tarsi svarstytų, ar jam eiti, ar ne. 

— Ar turite dvidešimt šešerių metų senumo duomenis? — pasi- 
teiravo Mora. — Daktare Robinsonai? 

Staiga suvokęs, kad jį pašaukė, jis atsisuko. 

— Atsiprašau? 

— Šis laikraštis buvo išspausdintas prieš dvidešimt šešerius metus. 
Ar turite dokumentus iš to periodo? 

— Och. Taip, mes radome registrą nuo devyniolikto amžiaus aš- 
tunto ir devinto dešimtmečio. Bet aš nepamenu, kad jame būtų mi- 
nima bet kokia tsan:sa. Jei ji pateko į kolekciją tuo metu, ji nebuvo 
užregistruota. — Jis pažiūrėjo į Saimoną. — Ar jūs pamenate? 

Saimonas sunkiai papurtė galvą. Jis atrodė išsekęs, tarsi per pasta- 
rąjį pusvalandį būtų pasenęs dešimtmečiu. 

— Nežinau, iš kur ši galva, — tarė jis. — Nežinau, kas ar kodėl 
padėjo ją už tos sienos. 

Mora pažiūrėjo į susitraukusią galvą, jos akis ir amžiams užsiūtas 
lūpas. 


— Regis, kažkas renka nuosavą kolekciją, — tyliai ištarė ji. 


Džozefina beviltiškai troško likti viena, bet negalėjo sugalvoti, kaip kuo 
mandagiau atsikratyti detektyvo Erosto. Jis atsekė paskui ją į viršų, į 
jos kabinetą, ir dabar stovėjo tarpduryje, stebėdamas ją susirūpinusio- 
mis akimis. Jo akys buvo švelnios, veidas malonus, o pasišiaušę šviesūs 
plaukai jai priminė šviesiaplaukius dvynius, kuriuos dažnai matydavo 
žaidžiančius žaidimų aikštelėje kaimynystėje. Nepaisant to, jis buvo po- 
licininkas, o policininkai jai kėlė baimę. Jai nederėjo taip staiga išeiti. 
Nereikėjo patraukti į save dėmesio. Tačiau tas laikraštis smogė it kumš- 
tis, atėmė kvapą ir privertė susverdėti. 

Indio, Kalifornija. Prieš dvidešimt šešerius metus. 

Miestelis, kuriame gimiau. Metai, kuriais gimiau. 

Tai dar vienas keistas ryšys su jos praeitimi, ir ji nesuprato, kaip tai 
gali būti įmanoma. Džozefinai reikėjo laiko pagalvoti apie tai, išsiaiškin- 
ti, kodėl tiek daug senų ir paslaptingų sąsajų su jos pačios gyvenimu sle- 
piasi mažai žinomo muziejaus, kuriame ji dirba, rūsyje. Tarytum mano 
pačios gyvenimas, mano praeitis būtų išsaugota šioje kolekcijoje. Mintyse 
ieškodama paaiškinimo, kartu ji buvo priversta šypsotis ir šnekučiuotis 
su detektyvu Frostu, kuris niekaip nenorėjo pasitraukti nuo durų. 

— Ar jaučiatės geriau? — pasiteiravo jis. 

— Tiesiog man ten apsvaigo galva. Greičiausiai nukrito cukraus 
kiekis kraujyje. — Ji lėtai atsisėdo į savo kėdę. — Vis dėlto šį rytą rei- 
kėjo pavalgyti pusryčius. 


— Gal norėtumėt puodelio kavos? Galiu atnešti. 

— Ne, dėkoju. — Jai pavyko išspausti šypseną — tikėjosi, jog to 
pakaks ir jis nueis. Užuot pasišalinęs, Frostas įžengė į jos kabinetą. 

— Ar tas laikraštis jums ką nors reiškė? — paklausė Frostas. 

— Kodėl klausiate?. 

— Tiesiog pastebėjau, kad jūs gerokai susijaudinote, kai daktarė 
Ailz jį išvyniojo ir mes pamatėme, jog jis iš Kalifornijos. 

Jis stebėjo mane. Ir tebestebi. 

Dabar ne laikas jam išsiduoti, kad ji arti panikos. Kol laikysis ra- 
miai, niekur nesikiš ir atliks tylios muziejaus darbuotojos vaidmenį, 
policija neturės pagrindo žvilgčioti jos pusėn. 

— Tai ne tik dėl laikraščio, — tarė ji. — O dėl viso šio šiurpaus 
reikalo. Lavonai — ir lavonų dalys — šiame pastate. Man muziejus — 
šventovė. Tyrinėjimų ir apmąstymų vieta. O dabar jaučiuosi taip, tarsi 
dirbčiau siaubo namuose ir laukčiau, kada išlįs kitas lavonas. 

Frostas užjaučiamai jai nusišypsojo; jo vaikėziška povyza nė iš tolo 
nepriminė policininko. Jam turėtų būti per trisdešimt, spėjo ji, tačiau 
atrodo daug jaunesnis, netgi nepatyręs. Pastebėjo vestuvinį žiedą ir pa- 
galvojo, jog tai dar viena priežastis laikyti šį vyrą per rankos atstumą. 

— Jei atvirai, ši vieta ir be to gana kraupi, — tarė Frostas. — Visi 
tie kaulai trečiame aukšte. 

—- Tiems kaulams du tūkstančiai metų. 

— Ar dėl to jie mažiau trikdo? 

— Dėlto jie turi istorinę reikšmę. Žinau, skirtumas nedidelis. Bet 
didelis laiko tarpas kažkaip susilpnina mirties pojūtį, ar ne? Skirtingai 
nei Ponios X atveju, kurią mes netgi galėjome pažinoti. — Ji nutilo 
pajutusi šaltuką. Tada tyliai pridūrė: — Su senovės palaikais paprasčiau. 

— Jie kaip moliniai indai ar statulėlės, ar ne? 

— Tam tikra prasme. — Džozefina šyptelėjo. — Kuo labiau ap- 
dulkėję, tuo geriau. 

— Ir jums tai įdomu? 

— Sprendžiant iš jūsų balso, jums sunku suprasti. 

— Tiesiog svarstau, koks žmogus pasirenka aukoti gyvenimą senų 
kaulų ir molinių indų tyrinėjimams. 

— Ką tokia mergina kaip tu veikia tokiame darbe kaip šis? Ar to 
norėjote paklausti? 

Frostas nusijuokė. 

— Jūs jauniausias objektas visame pastate. 

Dabar ji irgi nusišypsojo, nes tai buvo tiesa. 

— Tai dėl ryšio su praeitimi. Man patinka paimti indo šukę ir 
įsivaizduoti vyrą, kuris žiedė tą indą ant savo žiestuvo. Ir moterį, kuri 
tuo indu nešiojo vandenį. Ir vaiką, kuris vieną dieną paleido jį iš rankų 
ir sudaužė. Man istorija niekada nebuvo mirusi. Visada jaučiau, kad ji 
gyva, pulsuoja tuose daiktuose, kuriuos matai muziejaus vitrinose. Tai 
mano kraujyje, aš gimiau su tuo jausmu, nes... — Džozefina nutilo 
supratusi, kad įžengė į pavojingą teritoriją. Nekalbėk apie praeitį. 

Nekalbėk apie mamą. 

Džozefinos džiaugsmui, detektyvas Frostas nepajuto jos staigaus 
atsargumo. Jo kitas klausimas buvo visiškai ne apie ją. 

— Žinau, kad neseniai čia dirbate, — tarė jis, — bet ar kada nors 
jus buvo apėmusi nuojauta, kad čia ne viskas gerai? 

— Apie ką jūs kalbate? 

— Sakėte, kad jaučiatės taip, tarsi dirbtumėt siaubo namuose. 

— Tai buvo vaizdingas pasakymas. Bet juk galite mane suprasti, 
ar ne, ypač po to, ką radote už rūsio sienos? Po to, kas pasirodė esanti 
Ponia X? — Temperatūra jos kondicionuojamame kabinete, rodės, vis 
krito. Džozefina atgalia ranka sugraibė ant kėdės kabėjusį megztuką. — 
Mano darbas bent jau nė iš tolo nėra toks šiurpinantis kaip jūsiškis. Jūs 
stebitės, kodėl pasirinkau dirbti su indais ir senais kaulais. O aš stebiuo- 
si, kodėl toks žmogus kaip jūs nusprendė dirbti — kaip čia pasakius — 
su šviežiais siaubais. — Ji kilstelėjo galvą ir pastebėjo sutrikimą detekty- 
vo akyse, nes šį kartą klausimas buvo skirtas jam. Kaip žmogus, įpratęs 
tardyti kitus, jis neatrodė linkęs atskleisti savo gyvenimo smulkmenų. 

— Atsiprašau, — tarė ji. — Matyt, aš neturiu teisės užduoti klau- 
simų. Tik į juos atsakinėti. 

— Ne, aš tik svarsčiau, ką turite galvoje. 

— Turiu galvoje? 

— Jūs pasakėte toks žmogus kaip jūs. 

— Och. — Ji suglumusi nusijuokė. — Tiesiog jūs atrodote toks 
mielas. Geras žmogus. 

— O dauguma policininkų ne tokie? 

Ji nuraudo. 

— Aš vis giliau kasuosi duobę, ar ne? Jei atvirai, tai turėjo būti 
komplimentas. Nes, pripažinsiu, dauguma policininkų mane šiek tiek 
baugina. — Ji nukreipė žvilgsnį į savo stalą. — Nemanau, kad aš vie- 
nintelė taip jaučiuosi. 

Frostas atsiduso. 

— Deja, jūs, ko gero, teisi. Net jei aš manausi esąs mažiausiai 
bauginantis žmogus pasaulyje. 

Bet aš vis tiek tavęs bijau, pagalvojo ji. Nes žinau, ką galėtum pa- 
daryti, jei sužinotum mano paslaptį. | 

— Detektyve Frostai? — Tarpduryje pasirodė Nikolas Robinso- 
nas. — Jūsų kolegei reikia jūsų pagalbos apačioje. 

— O, gerai. — Frostas nusišypsojo Džozefinai. — Dar pasikalbė- 
sime, daktare Pulsiljo. Ir būtinai ką nors užvalgykite. 

Nikolas palaukė, kol Frostas išėjo, tada atsisuko į ją. 

— Ką visa tai reiškia? 

— Mes tik šnekučiavomės, Nikai. 

— Jis detektyvas. Nemanau, kad jie tiesiog šnekučiuojasi. 

— Jis manęs netardė, nieko panašaus. 

— Ar tau kas nors neduoda ramybės, Džoze? Gal norėtum man 
ką nors papasakoti? 

Nors jo klausimas privertė suklusti, ji pasistengė išlikti rami. 

— Kodėl taip manai? 

— Tu lyg nesava. Ir ne tik dėl to, kas atsitiko šiandien. Vakar, kai 
priėjau prie tavęs iš už nugaros koridoriuje, tu vos nenumirei iš baimės. 

Džozefina sėdėjo pasidėjusi rankas ant kelių, tylomis džiaugdama- 
si, kad jis nemato, kaip jos susigniaužia į du kumščius. Per tą trumpą 
laiką, kurį jie dirbo kartu, jis tapo keistai įžvalgus jos nuotaikoms — 
žinodavo, kada ją prajuokinti, o kada geriau palikti ramybėje. Nebuvo 

abejonės, kad jis suprato, jog šį kartą geriau palikti ją vieną, tačiau jis 
nesitraukė. Tai buvo nebūdinga Nikolui, kurį ji pažinojo, kuris visuo- 
met gerbdavo jos privatumą. 

— Džoze? — pakartojo jis. — Ar nori pasikalbėti? 

Ji liūdnai susijuokė. 

— Man baisiai nesmagu dėl to, kad susimoviau su Ponia X. Kad 
nesupratau, jog turime reikalą su klastote. 

— "Ia radioaktyviosios anglies analizė suklaidino mus abu. Aš su- 
klydau kaip ir tu. 

— Bet tu — ne egiptologas. Tam ir pasamdei mane, o aš šusimo- 
viau. — Ji palinko į priekį, masažuodama sau smilkinius. — Jei būtum 
pasamdęs labiau patyrusį specialistą, to nebūtų atsitikę. 

— Tu nesusimovei. Būtent tu spyreisi, kad būtų atlikta kompiu- 
terinė tomografija, prisimeni? Nes ž nesijautei visiška tikra dėl jos. Tu 
atskleidei mums tiesą. Todėl liaukis dėl to save plakusi. 

— Aš sugadinau muziejaus reputaciją. Sugadinau :4v0 reputaciją, 
nes pasamdei mane. 

Akimirką jis tylėjo. Tada nusitraukė akinius ir nušluostė juos 
nosine. Visuomet nešiotis linines nosines buvo vienas iš jam būdingų 
anachroniškų įpročių, kurie Džozefinai atrodė labai mieli. Kartais Ni- 
kolas primindavo jai viengungį džentelmeną iš tų ankstesnių, nekaltes- 
nių, laikų. Laikų, kai įėjus moteriai vyrai atsistodavo. 

— Galbūt turėtume pažvelgti ir į šviesiąją šio reikalo pusę, — tarė 
jis. — Tik pažiūrėk, kokio dėmesio mes sulaukėme. Dabar visas pasau- 
lis žino Krispino muziejų. 

— Bet iš blogosios pusės. Jie žino, jog tai muziejus, kurio rūsyje 
rastos žmogžudystės aukos. — Ji pajuto naują šalto oro gūsį iš kondicio- 
nieriaus ir sudrebėjo po megztuku. — Negaliu liautis galvojusi, ką dar 
mes surasime šiame pastate. Gal tose lubose įmūryta dar viena sudžio- 
vinta galva, o gal už šios sienos guli dar viena Ponia X. Kaip tai galėjo 
atsitikti be kuratoriaus žinios? — Ji pažiūrėjo į Robinsoną. — Čia jo 
kaltė, ar ne? Daktaro Skoto-Kero. Jis čia vadovavo visus tuos metus, 


todėl turėjo žinoti. 

— Aš pažinojau tą žmogų. Man sunku patikėti. 

— Bet ar žš tžosų jį pažinojai? 

Robinsonas susimąstė. 

— Dabar abejoju, kaip gerai bet kuris iš mūsų pažinojo Viljamą. 
Kaip gerai mes iš viso pažįstame žmones. Jis atrodė tylus ir visiškai nie- 
kuo neišsiskiriantis. Ne toks, į kurį kreiptum daugiau dėmesio. 

— Argi ne taip paprastai apibūdinamas psichopatas, laikąs du tu- 
zinus lavonų, palaidotų rūsyje? Jis buvo toks tylus ir paprastas. 

— Nepasakyčiau, kad tai universalus apibūdinimas. Bet tuomet 
jis tiktų beveik kiekvienam, ar ne? — Nikolas ironiškai papurtė gal- 


vą. — Įskaitant ir mane. 


Važiuodama autobusu namo Džozefina spoksojo pro langą. Argi ne- 
sakoma, kad gyvenimas pilnas sutapimų? Negi ji nėra girdėjusi stebi- 
nančių pasakojimų apie tai, kaip atostogaujantys užsienyje sutinka savo 
kaimynus Paryžiaus gatvėse? Keisti sutapimai gana dažni, ir šis gali būti 
vienas iš jų. 

Tačiau tai ne pirmas sutapimas. Pirmasis buvo vardas ant kartušo. 
Medėja. Dabar — Indio Daily News. 

Privažiavusi savo sustojimą, ji išlipo iš autobuso į lipnų, drėgmės 
sutirštintą karštį. Juodi debesys grasinosi prapliupti ir, jai einant pastato 
link, pasigirdo griaustinio dundėjimas. Ji pajuto, kaip pašiurpo plau- 
keliai ant rankų, tarsi juos būtų pašiaušęs žaibo įelektrintas oras. Galvą 
ėmė kapoti pirmieji lietaus lašai, ir kol ji pasiekė savo namus, jie virto 
tropine liūtimi. Džozefina užlėkė laiptais į vestibiulį ir varvanti stabte- 
lėjo prie pašto dėžutės. 

Vos tik ji išsitraukė krūvelę vokų, atsidarė LA buto durys ir pasi- 
girdo pono Gudvino balsas: 

— Taip ir maniau, kad pamačiau jus įbėgančią. Lauke šlapoka, ar ne? 

— Pila kaip iš kibiro. — Ji uždarė pašto dėžutės dureles. — Džiau- 
giuosi, kad niekur nebereikia eiti. 

— Šiandien jis atnešė dar vieną. Pamaniau, gal paimsite. 

— Dar vieną ką? 

— Dar vieną laišką, adresuotą Džozefinai Somer. Paštininkas pa- 
klausė, ką sakėte apie aną, ir aš pasakiau, kad jį paėmėte. 

Ji pervertė paštą, kurį ką tik išsitraukė, ir pastebėjo voką. Ta pati 
rašysena. Šis irgi buvo išsiųstas iš Bostono. 

— Tai tam tikra prasme trikdo pašto darbą, suprantat? — tarė 
ponas Gudvinas. —-Geriau praneškite siuntėjui savo naują pavardę. 

— Taip. Ačiū. — Ji pajudėjo laiptų link. 

— Ar jau radote senąjį raktų žiedą? — šūktelėjo jis. 

Neatsiliepdama ji nuskubėjo į savo butą ir užtrenkė paskui save 
duris. Numetusi likusį paštą ant sofos, paskubomis atplėšė voką, adre- 
suotą Džozefinai Somer, ir ištraukė perlenktą lapą. Pamačiusi žodžius 
BLU HILSO REZERVATAS nusistebėjo, kodėl kažkam šovė į galvą at- 
siųsti jai nukopijuotą netoliese esančių turistinių takų žemėlapį. Tada 
apvertė lapą ir kitoje pusėje pamatė ranka išvedžiotus žodžius: 


Surask mane. 
Apačioje buvo skaičiai: 


42 13 06.39 
71 03 06.38 


Džozefina susmuko ant sofos; tie du žodžiai, rodės, spoksojo į 
ją nuo jos kelių. Už lango lietus dar labiau sustiprėjo ir žliaugė nesi- 
liaujančia srove. Griaustinis sudundėjo arčiau, langus nušvietė žaibo 


blyksnis. 
Surask mane. 


Žinutė nebuvo grasinanti; joje nebuvo nieko, kas leistų manyti, 
kad siuntėjas norėjo jai pakenkti. 

Ji prisiminė ankstesnį laišką, kurį gavo prieš kelias dienas: Policija 
tau ne draugai. Vėlgi, tai ne grasinimas, tik protingas patarimas. Policija 
ir 2ė7a jos draugai; šitai ji jau žinojo, žinojo nuo keturiolikos metų. 

Džozefina sutelkė dėmesį į skaičius. Prireikė vos kelių sekundžių 
suprasti, ką jie reiškia. 

Besiartinanti perkūnija nebuvo pats geriausias metas įjungti kom- 
piuterį, tačiau vis tiek jį įjungė. Atsivertė Google Earth puslapį ir panau- 
dojo tuos skaičius kaip ilgumą ir platumą. Ekranas stebuklingai išsklei- 
dė Masačusetso žemėlapį ir išdidino miškingą plotą netoli Bostono. 

Blu Hilso rezervatas. 

Ji teisingai atspėjo; šie skaičiai — koordinatės, ir jie nurodo tikslią 
vietą parke. Akivaizdu, jog siuntėjas nori, kad ji ateitų į tą vietą, bet ko- 
dėl? Pasimatymo laikas ar data nenurodyti. Kas gi galėtų kantriai laukti 
ištisas valandas ar dienas, kol ji pasirodys? Ne, ten yra kažkas, ką ji turi 
surasti. Ne žmogus, o daiktas. 

Ji skubiai susirado informacijos apie Blu Hilso rezervatą ir sužino- 
jo, kad tai septynių tūkstančių akrų parkas į pietus nuo Miltono. Jame 
yra 125 takai per mišką, pelkę, pievas ir kemsynus; jis pasižymi laukinių 
gyvūnų įvairove, įskaitant miškines barškuoles. Čiz tai bent atrakcija. 
Galimybė susidurti su barškuolėmis. Džozefina išsitraukė iš knygų len- 
tynos Bostono apylinkių žemėlapį ir išskleidė ant kavos staliuko. Kažin, 
ar jai neteks skintis kelio pro tuos medžius ir pelkes, ieškant... ko? gal- 
vojo ji, žvelgdama į žalią plotą, vaizduojantį parką. Kažko didesnio ar 
mažesnio už duonos kepalą? | 

Ir kaip aš žinosiu, kad jau suradau tą vietą? 

Metas aplankyti visų galų meistrą. 

Ji nulipo į apačią ir pasibeldė į LA buto duris. Ponas Gudvinas 
iškišo galvą, ant kurios pakaušio it antra pora akių kėpsojo pora didi- 
namųjų akinių. 

— (Gal galėčiau paprašyti paslaugos? — kreipėsi Džozefina. 

— Aš čia kai kuo užsiėmęs. Nebent greitai? 

Ji pažvelgė pro jo petį į kambarį, užverstą remonto laukiančiais 
prietaisais ir prietaisėliais. 

— Noriu nusipirkti GPS automobiliui. Jūs juk turite tokį daik- 
čiuką, ar ne? Ar juo lengva naudotis? 

Jo veidas akimirksniu nušvito. Tik paklauskit jo apie kokį nors 
prietaisą, bet kokį, ir jūs padarysite jį laimingą. 

— O taip, žinoma! Nežinau, ką daryčiau be savojo. Turiu jų net 
tris. Vieną pasiėmiau į Frankfurtą, kai praeitais metais vykau aplankyti 
dukters, ir jaučiausi ten kaip vietinis. Nereikėjo klausti kelio, tiesiog 
įvesdavau adresą, ir pirmyn. Kad būtumėt mačiusi, kaip man pavydėjo. 
Kai kurie žmonės sustabdydavo mane gatvėje vien tam, kad galėtų iš 
arčiau į jį pažiūrėti. 

— Ar jis labai sudėtingas? 

— Norite, kad parodyčiau? Užeikite, užeikite! — Jis įsivedė ją į 
kambarį, visiškai pamiršęs darbą, kuriuo buvo taip užsiėmęs. Ištraukė 
iš stalčiaus glotnų mažą prietaisą, šiek tiek didesnį už kortų kaladę. — 
Štai, aš jį įjungsiu, ir jūs galėsite išmėginti. Jums visiškai neprireiks 
mano pagalbos. Matot, viskas daroma intuityviai, tarsi naršytum po 
meniu. Jei žinote adresą, jis nuves jus prie pat durų. Galite ieškoti resto- 
ranų, viešbučių. Galite netgi priversti jį kalbėtis su jumis prancūziškai. 

— Man patinka keliauti pėsčiomis. Kas, jei aš būsiu miške ir susi- 
laužysiu koją? Kaip man sužinoti, kur aš esu? 

— Norite pasakyti, jei jums tektų kviestis pagalbą? Tai paprasta. 
Tiesiog paskambinkite telefonu 911 ir pasakykite jiems savo koordi- 
nates. — Jis pačiupo iš jos prietaisą ir porą kartų pabaksnojo į ekra- 
ną. — Matot? Štai kur mes esame. Platuma ir ilguma. Jei traukčiau į 
žygį, būtinai jį pasiimčiau. Tai tiesiog būtinas daiktas, kaip pirmosios 
pagalbos vaistinėlė. 

— Oho. — Ji nutaisė atitinkamai susižavėjusį veidą. — Tik neži- 
nau, ar galėčiau suploti tiek pinigų už šį daikčiuką. 

— Kodėl jums jo nepasiskolinus dienai? Pažaiskite. Pamatysite, 
kaip lengva naudotis. 

— Tikrai? Būtų puiku. 

— Kaip sakiau, turiu dar du. Paskui pasakysite, kaip jums patiko. 

— Aš būsiu labai atsargi, pažadu. 

— Gal norite, kad eičiau su jumis? Duočiau naudingų patarimų? 

— Ne, aš pati išsiaiškinsiu. — Džozefina jam pamojavo ir žengė 
pro duris. — Rytoj ketinu šiek tiek pasivaikštinėti, tuomet jį ir išmė- 


ginsiu. 

Džozefina įsuko į automobilių aikštelę priešais taką ir išjungė variklį. 
Akimirką sėdėjo, apžiūrinėdama įeigą į taką, kuri tebuvo siauras rėželis, 
įsirėžiantis į tankaus miško gilumą. Anot Google Earrh, ši aikštelė buvo 
arčiausiai tos vietos, pažymėtos koordinatėmis žemėlapyje, į kurią ji ga- 
lėjo patekti automobiliu. Metas išlipti ir traukti žygin. 

Nors smarkiausias lietus liovėsi naktį, šį rytą dangų tebedengė pil- 
ki debesys, o ir pats oras, rodės, buvo persismelkęs drėgme. Ji sustojo 
miško pakrašty ir stebeilijosi į siaurą takelį, išnykstantį iš akių giliuose 
šešėliuose. Pajuto šaltuką, tarsi kas nors būtų pūstelėjęs lediniu kvapu 
į sprandą. Staiga apėmė noras grįžti į automobilį ir užsirakinti dureles. 
Važiuoti namo ir pamiršti, kad iš viso gavo tą žemėlapį. Tačiau kad 
ir kaip bijojo žengti į mišką, dar labiau bijojo pasekmių, kurių galėjo 
tikėtis, jei nekreips dėmesio į laiškelį. Kad ir kas jį atsiuntė, jis gali pa- 
sirodyti esąs jos geriausias draugas. 

Arba pikčiausias priešas. 

Džozefina kilstelėjo akis, pajutusi šaltą vandeningą bučinį nuo. 
šakos virš savo galvos. Tada užsitraukė striukės gobtuvą ir nuėjo taku. 

Išmintas takas buvo nusagstytas spalvingais šungrybiais; ant jų ke- 
purių spindėjo lietaus lašai. Tie grybai, be jokios abejonės, nuodingi; 
gražieji paprastai tokie. Kaip kad sakoma: yra drąsūs grybautojai ir yra 
seni grybautojai, tačiau nėra senų drąsių grybautojų. Rankoje laikomo 
GPS koordinatės pradėjo keistis; jai brendant vis gilyn į mišką, skaičiai 
keitė vieni kitus. Tas daikčiukas negalės nurodyti tikslių koordinačių. 

Geriausiu atveju jis atves ją per keliasdešimt jardų nuo tos vietos, kurią 
ji turi rasti. Jei ieškomas daiktas bus mažas, kaip suras jį tarp šių tankių 
medžių? 

Tolumoje nugrumėjo griaustinis; artinosi dar viena audra. Kol 
kas nėra ko nerimauti, galvojo ji. Jei ims žaibuoti, laikysis atokiau nuo 
aukštų medžių ir atsitūps į griovį. Bent jau taip yra patariama. Nuo lapų 
krentantys lietaus lašai ėmė kapsėti tolygiai, barbendami į jos striukę. 
Nailoninis gobtuvas slopino triukšmą, todėl jos pačios kvėpavimas ir 
širdies dūžiai atrodė dar garsesni. GPS koordinatės mažomis laipsnių 
dalelėmis pamažu slinko tikslo link. 

Nors jau buvo įdienoję, miškas, rodės, sparčiai tamsėjo. O gal tai 
dėl tirštėjančių lietaus debesų, grasinančių paversti šį lėtą ir tolygų kap- 
sėjimą į liūtį. Ji paspartino žingsnį, ėmė eiti greičiau, batais taškydama 
į šalis purvą ir šlapius lapus. Tada staiga sustojo ir paniurusi pažiūrėjo 
į GPS. 

Per toli nuėjo. Reikia grįžti. 

Neišklysdama iš kelio, sugrįžo iki tako vingio ir nužvelgė medžius. 
GPS rodė jai pasukti iš tako. Už susiraizgiusių šakų medžiai, rodės, 
skyrėsi, atskleisdami viliojančią laukymę. 

Iš tako ji pasuko laukymės link, batais traiškydama šakeles, staty- 
dama kojas garsiai ir nerangiai, kaip dramblys. Šakos plakė veidą šla- 
piais antausiais. Užsilipo ant nuvirtusio medžio kamieno ir jau ketino 
šokti į kitą pusę, kai staiga žvilgsnį prikaustė didžiulio bato įspaudas 
žemėje. Lietus jau buvo nuplovęs kontūrus, suliejęs pado raštą. Kažkas 
kitas lipo per šį rąstą. Kažkas kitas brovėsi pro šiuos brūzgynus. Tačiau 
jis judėjo kita kryptimi, tako pusėn, o ne nuo jo. Įspaudas neatrodė 
šviežias. Ir vis dėlto ji neskubėdama įdėmiai apsižvalgė. Aplinkui tik 
nukarusios šakos ir kerpėmis apaugę medžių kamienai. Kas, būdamas 
sveiko proto, kiurksotų čia visą naktį ir visą dieną tikėdamasis užpulti 
moterį, kuri gali nė neateiti? Moterį, kuri gali nė nesuprasti, kad tie 
skaičiai žemėlapyje yra koordinatės? 


Nuraminta savo pačios logikos, Džozefina nušoko nuo rąsto ir 

nuėjo toliau, nuolat žvilgčiodama į GPS ir stebėdama, kaip keičiasi 
skaičiai. Artėju, pagalvojo ji. Beveik vietoje. 

Medžiai netikėtai praretėjo ir ji atsidūrė pamiškės pievoje. Aki- 

mirką stovėjo mirksėdama, žvelgdama į platų aukštos žolės ir laukinių 
gėlių, linksrančių nuo drėgmės, lauką. Kur dabar? Pasak GPS, būtent 
čia ji turėjo ateiti, tačiau nematė jokių ženklų, jokių išskirtinių objektų. 
Tik šią pievą su jos vidury stovinčia vieniša, nuo amžiaus susisukusia 
obelimi. 
“| Džozefina pajudėjo į laukymę, džinsais švytrruodama per šlapią 
žolę, jausdama, kaip drėgmė skverbiasi į kojų odą. Išskyrus lietaus kap- 
sėjimą, diena buvo keistai tyki, tik kažkur tolumoje lojo šuo. Nuėjo į 
pievos vidurį ir pamažu atsisuko nužvelgdama medžius, tačiau nepama- 
tė jokio judesio; nepurptelėjo netgi paukštis. 

Ko man ieškoti? 

Orą perskrodė griaustinio grumenimas ir ji dirstelėjo į tamsėjantį 
dangų. Metas nešdintis iš šios laukymės. Būtų visiška kvailystė stovėti 
šalia vienišo medžio per perkūniją. 

Ir tik tą akimirką ji pažiūrėjo į patį medį. Į daiktą, kabantį ant 
įkaltos į kamieną vinies. Jis buvo aukščiau jos akių lygio, beveik pasi- 
slėpęs už šakos, todėl ir nepastebėjo jo iki šiol. Ji įsmeigė akis į karantį 
ant vinies daiktą. 

Mano dingę raktai. 

Džozefina nutraukė juos nuo vinies ir staigiai atsisuko, karštligiš- 
kai ieškodama pievoje to, kas galėjo juos ten pakabinti. Vėl nugrumėjo 
griaustinis. Tarsi išgirdusi startinio pistoleto šūvį, ji pasileido bėgti. Bet 
ne audra privertė ją brautis pro brūzgynus atgal į takelį, nekreipiant dė- 
mesio į veidą plakančias šakas. Bėgti skatino josios raktų, kabančių ant 
to medžio, vaizdas, raktų, kuriuos dabar stipriai spaudė rankoje, nors 
jie ir atrodė jai svetimi. Suteršti. 

Vos gaudydama kvapą, ji išpuolė iš tako į automobilių aikštelę. Jos 
mašina jau nebebuvo joje vienintelė — dabar netoliese stovėjo volvo. 
Šaltomis ir sustingusiomis rankomis šiaip ne taip atrakino dureles. At- 
sisėdusi prie vairo, užsirakino. 

Saugi. 

Kurį laiką sėdėjo sunkiai alsuodama; priekinis stiklas aprasojo 
nuo jos kvapo. Stebeilijosi į raktus, kuriuos ką tik nukabino nuo vieni- 
šos obels. Jie atrodė kaip visuomet — penki raktai, suverti ant kryžiaus 
pavidalo kilpinio žiedo, senovės egiptiečių ilgaamžiškumo simbolio. 
Du raktai nuo jos buto, du automobilio rakteliai ir vienas nuo pašto 
dėžutės. Kažkas turėjo juos ilgiau nei savaitę. Kol miegojau, galvojo 
ji, kažkas galėjo ateiti į mano butą. Arba pavogti mano paštą. Arba 
išnaršyti... 

Mano hutomobilį. 

Apimta panikos skubiai atsisuko, tikėdamasi pamatyti kokį mons- 
trą, tykantį ant užpakalinės sėdynės. Tačiau ten gulėjo tik krūva muzie- 
jaus dokumentų ir tuščias vandens butelis. Ji vėl susmuko į savo sėdynę 
ir beveik isteriškai susijuokė. 

Kažkas bando išvaryti mane iš proto. Kaip kad išvarė mano motiną. 

Džozefina įkišo raktelį į užvedimo spynelę ir jau buvo beužvedanti 
automobilį, kai žvilgsnis sustojo ties kadaruojančiu šalia kitų bagažinės 
raktu. Visą praeitą naktį, pagalvojo ji, mano mašina stovėjo gatvėje šalia 
namų. Neužrakinta ir nesaugoma. 

Ji apsižvalgė po automobilių aikštelę. Pro aprasojusius langus pa- 
matė sugrįžtančius volvo savininkus. Jauną porą su dviem apie dešim- 
ties metų vaikais, berniuku ir mergaite. Berniukas vedėsi juodą labra- 
dorą. Tiksliau, labradoras vedėsi berniuką, tempė jį iš visų jėgų, nors šis 
ir bandė laikyti pavadėlį. 

Apsiraminusi, jog ne viena, Džozefina paėmė raktelius ir išlipo iš 
automobilio. Lietaus lašai plakė nepridengrą galvą, tačiau ji nė nepaste- 
bėjo drėgmės, sliuogiančios kaklu žemyn ir besigeriančios į marškinių 
apykaklę. Nuėjo prie automobilio galo ir įsispoksojo į bagažinę, mėgin- 
dama prisiminti, kada paskutinį kartą buvo ją atidariusi. O taip, per 
savo kassavaitinį apsipirkimą bakalėjoje. Prisiminė išsipūtusius plasti- 
kinius maišus bagažinėje, prisiminė, kaip iškėlė juos ir vienu nešimu 


užsinešė į viršų. Dabar ji turėtų būti tuščia. 

Šuo pradėjo nenumaldomai loti, ir pavadėlį laikantis berniukas 
šūktelėjo: 

— Semai, /iaukis! Kas tau pasidarė? 

Džozefina atsisuko ir pamatė, kad berniukas bando nutempti šunį 
prie šeimos volvo, tačiau šuo nesiliauja lojęs ant Džozefinos. 

— Atleiskite, — šūktelėjo berniuko motina. — Nesuprantu, kas 
jam yra. 

Dabar ji perėmė pavadėlį ir šuo cyptelėjo priverstas lipti į auto- 
mobilį. 

Džozefina atrakino bagažinę. Pakėlė dangtį. 

Pamačiusi, kas guli viduje, ji gaikščiodama atšoko. Lietus nepails- 
damas pliekė jai skruostus, merkė plaukus, žnaibė savo lediniais pirš- 
tais. Šuo išsiveržė iš rankų ir isteriškai lodamas atlėkė jos link. Džozefi- 
na išgirdo, kaip vienas iš vaikų ėmė klykti. 

— O Dieve. O Dieve! — šūktelėjo ir jų motina. 

Kol tėvas skambino 911, Džozefina nusvirduliavo prie medžio ir 


bejėgiškai susmuko ant lietaus permerktų samanų. 


11. 


Nesvarbu kokią valandą, nesvarbu kokiu oru atvykdavo, Mora Ailz vi- 
suomet sugebėdavo atrodyti elegantiškai. Džeinė stovėjo drebėdama, 
šlapiomis kelnėmis, lietaus suplaktais plaukais, ir pajuto pavydo dygulį 
pamačiusi, kaip medicinos ekspertė išlipa iš juodo leksuso. Moros plau- 
kai buvo glotnūs ir tobulai sušukuoti it šalmas, ant jos netgi lietpaltis 
atrodė madingas. Bet vėlgi, ji, skirtingai nei Džeinė, pastarąją valandą 
nestovėjo šioje automobilių aikštelėje merkiama lietaus. 

Kai Mora prisiartino prie policijos linijos, pareigūnai pagarbiai 
pasitraukė tarsi atlaisvindami kelią karališkosios šeimos atstovei. Ir 
Mora lyg karalienė abejingai praplaukė pro juos ir pasuko tiesiai prie 
hondos, kur laukė Džeinė. 

— Argi Miltonas ne už tavo jurisdikcijos ribų? — paklausė Mora. 

— Kai pamatysi, ką turime, suprasi, kodėl jie paskambino mums. 

— Ar čia tas automobilis? 

Džeinė linktelėjo. 

— Jis priklauso Džozefinai Pulsiljo. Ji sako, kad prieš savaitę pa- 
metė raktus, bet pamanė, kad bus kur nukišusi. Dabar panašu į tai, 


Tai paaiškina, kaip šis daiktas atsidūrė bagažinėje. — Džeinė atsigręžė 
į hondą. — Tikiuosi, tu tam pasiruošusi. Nes aš tikrai dabar sapnuosiu 
košmarus. 

— "Tu visą laiką taip sakai. 


— Taip, bet šį kartą kalbu rimtai. 

Pirštinėtomis rankomis Džeinė pakėlė bagažinės dangtį, ir iš vi- 
daus plūstelėjo dūlėjančios odos dvokas. Džeinė ne kartą uostė irstančio 
kūno kvapus, tačiau šis buvo kitoks; jis neatsidavė puvimu. Neatsidavė 
netgi žmogaus kvapu. Žinoma, jai niekada neteko matyti žmogaus, at- 
rodančio taip kaip šis, dabar susisukęs hondos bagažinėje. 

Mora, rodės, trumpam neteko žado. Ji tylėdama spoksojo į su- 
sivėlusių juodų plaukų kuodą, į tamsų it derva veidą. Kiekviena odos 
klostė, kiekviena nuogo kūno linija buvo tobulai išsilaikiusi, tarsi kūnas 
būtų sustangintas bronzoje. Išliko netgi moters mirties išraiška — vei- 
das iškreiptas, o burna prasižiojusi tarytum amžinam riksmui. 

— Iš pradžių pamaniau, kad ji netikra, — tarė Džeinė. — Pama- 
niau, jog tai koks nors guminis Helovino žaislas, kaukė žmonėms gąs- 
dini. Ne kūnas, o koks nors netikras zombis. Nesuprantu, kaip galima 
padaryti iš moters kažką panašaus į :2i7 — Džeinė nutilo ir atsiduso. — 
Tada pamačiau jos dantis. 

Mora pažiūrėjo į prasižiojusią burną ir tyliai tarė: 

— Ji turi plombą. 

Džeinė nusisuko ir nukreipė žvilgsnį į TV žinių furgoną, kuris ką 
tik privažiavo prie policijos užkardos. 

— Tai tu man pasakyk, daktare, kaip moteris tampa tokia, — iš- 

„tarė ji. — Pasakyk man, kaip žmogaus kūnas tampa Helovino pabaisa. 

— Nežinau. 

Toks atsakymas Džeinę nustebino. Ji buvo įpratusi manyti, jog 
Mora Ailz išmano apie bet kokią mirtį, kad ir kokia neaiški ji būtų. 

— Juk per savaitę to nepadarysi, tiesa? — paklausė Džeinė. — Gal 
net mėnesio būtų per maža. Reikia laiko paversti moterį tokia iškam- 
ša. — Arba mumija. 

Mora pažiūrėjo į ją. 

— Kur daktarė Pulsiljo? Ką apie tai mano ji? 

Džeinė parodė kelio pusėn, kur pamažu rikiavosi vis daugiau au- 
tomobilių. 

— Ten, sėdi automobilyje su Erostu. Ji sako, kad nenutuokia, kaip 
kūnas pateko į jos bagažinę. Paskutinį kartą bagažine ji naudojosi prieš 

keletą dienų, kai važiavo apsipirkti. Jei šis kūnas būtų išbuvęs bagažinė- 
je ilgiau nei dieną ar dvi, jis tikriausiai dvoktų labiau. Ji būtų pastebė- 
jusi, kad jis automobilyje. 

— Jos raktai dingo prieš savaitę? 

— Ji nežino, kaip juos prarado. Tik prisimena, kad vieną dieną 
grįžo iš darbo, o jų rankinėje nebebuvo. 

— Ką ji veikė čia? 

— Atvažiavo pasivaikščioti. 

— Tokią dieną? 

Į jų lierpalčius ėmė barbenti stambesni lietaus lašai, ir Mora užda- 
rė bagažinę, paslėpdama nuo jų akių joje gulinčią pabaisą. 

— Kažkas čia ne taip. 

Džeinė nusijuokė. 

— Taip manai? 

— Aš kalbu apie orą. 

— Na, oras man irgi nepatinka, bet ką padarysi? 

— Džozefina Pulsiljo atvažiavo čionai viena, tokią dieną, kad pa- 
sivaikščiotų? 

Džeinė linktelėjo. 

— Man tai irgi pasirodė įtartina. Aš paklausiau jos apie tai. 

— Ir ką ji atsakė? 

— Jai reikėję pabūti ore. Ir jai patinka vaikštinėti vienai. 

— Ir dar per audrą su perkūnija. — Mora pažiūrėjo į automobilį, 
kuriame sėdėjo Džozefina. — Ji labai patraukli mergina, ar ne? 

— Patraukli? Greičiau nuostabiai graži. Teks prisirišti Frostą už 
pavadėlio, nes jis laksto paskui ją iškišęs liežuvį. 

Mora tebežiūrėjo į Džozefiną ir jos veidas vis labiau niaukėsi. 

— Visi laikraščiai tik ir rašo apie Ponią X. Tas didžiulis straipsnis 
Globe kovo mėnesį. O pastarosiomis savaitėmis pasirodė dar daugiau 
straipsnių, su nuotraukomis. 

— Džozefinos nuotraukomis. 

Mora linktelėjo. 

— Gal ji įsigijo kokį gerbėją. 

Vieną ypatingą gerbėją, pagalvojo Džeinė. Tokį, kuris visą laiką 
žinojo, kas paslėpta muziejaus rūsyje. Visi tie straipsniai apie Ponią X 
neabejotinai turėjo patraukti jo dėmesį. Jis tikriausiai perskaitė kiekvie- 
ną sakinį, ištyrinėjo kiekvieną nuotrauką. Jis turėjo pamatyti Džozefi- 
nos veidą. 

Ji pažvelgė į bagažinę ir lengviau atsiduso, kad ši uždaryta ir ne- 
matyti jos baisaus turinio, to sudarkyto kūno, tarsi iškreipto agonijos. 

— Manau, mūsų kolekcionierius ką tik atsiuntė mums žinutę. Jis 
sako, jog tebėra gyvas. Ir medžioja naujus egzempliorius. 

— Ir dar jis sako, kad jis čia, Bostone. — Mora dar kartą pažvelgė 
Džozefinos pusėn. — Sakai, ji pametė raktus. Kuriuos raktus? 

— Automobilio. Ir buto. 

Mora niūriai kilstelėjo smakrą. 

— Negerai. 

— Kol mes čia kalbamės, keičiamos jos buto spynos. Mes jau kal- 
bėjomės su namo valdytoju; jis pasirūpins, kad ji saugiai grįžtų namo. 

Suskambo Moros mobilusis ir ji dirstelėjo į numerį. 

— Atsiprašau, — tarstelėjo nusisukdama ir atsiliepdama. 

Džeinė pastebėjo, kaip ji slapukiškai palenkė galvą ir pakėlė pe- 
čius, kad niekas nematytų jos pokalbio. 

— O kaip dėl šeštadienio vakaro, gal tuomet galėsi? Jau taip seniai... 

Ją išdavė būtent šnabždesiai. Mora kalbėjosi su Danieliu Brofiu, 
bet Džeinė negirdėjo jokio džiaugsmo tame tyliame pokalbyje, tik nu- 
sivylimą. 

Ko dar, išskyrus nusivylimą, gali tikėtis, kai įsimyli nepasiekiamą vyrą? 

Mora baigė pokalbį tyliu „paskambinsiu vėliau“. Tada atsisuko į 
Džeinę, bet į akis nežiūrėjo. Paskui sutelkė dėmesį į hondą. Negyvas 
kūnas buvo saugesnė pokalbio tema. Skirtingai nei meilužis, lavonas 
nesudaužys tau širdies ir nepaliks vienišos vakarais. 

— Tikiuosi, kriminalistai apžiūrės bagažinę? — prabilo Mora, vėl 
dalykiškai, vėl užsidėjusi šaltos, racionalios medicinos ekspertės kaukę. 

— Mes konfiskuosime automobilį. Kada atliksi skrodimą? 

— Pirmiausia noriu padaryti kai kuriuos išankstinius tyrimus. 

Rentgeno, audinių. Prieš ją prapjaudama, turiu tiksliai išsiaiškinti, su 
kokiu konservavimo metodu turiu reikalą. 

— Tai šiandien neskrosi? | 

— Greičiausiai tik po savaitgalio. Sprendžiant iš kūno išvaizdos, ji 
jau seniai negyva. Kelios papildomos dienos nepakeis skrodimo rezul- 
tatų. — Mora dirstelėjo Džozefinos pusėn. — Ką darysite su daktare 
Pulsiljo? 

— Mes dar turime su ja pasikalbėti. Tada nuvešime namo, tegul 
persirengia sausais drabužiais, ir galbūt prisimins šį tą daugiau. 


Toji Džozefina Pulsiljo — keistas paukštis, galvojo Džeinė, kartu su 
Frostu stovėdama merginos bute ir laukdama, kol ji išeis iš miegamo- 
jo. Svetainė buvo apstatyta badaujančio koledžo studento stiliumi. Sofos 
audinys susitaršęs nuo kažkokios nematomos katės nagų, kavos staliu- 
kas išmargintas žiedais, užsilikusiais nuo taurių ar puodelių. Lentyno- 
se rikiavosi vadovėliai ir techniniai žurnalai, tačiau Džeinė nematė nė 
vienos fotografijos, jokių asmeninių niekučių, nieko, kas leistų suprasti 
gyventojo asmenybę. Kompiuterio ekrane nesiliaujančiu ratu sukosi 
Egipto šventyklų vaizdai. | 

Kai pagaliau Džozefina pasirodė, jos drėgni plaukai buvo surišti 
į uodegą. Nors dabar ji mūvėjo sausus džinsus ir vilkėjo medvilninį 
megztuką, vis tiek atrodė sušalusi, įsitempusiu tarsi akmeniniu veidu. 
Egipto karalienės statula ar šiaip kokia mitinė būtybė; Frostas atvirai 
žiopsojo, tarytum matytų dievaitę. Jei jo žmona, Alisa, būtų čia, tik- 
riausiai nieko nelaukdama stipriai spirtų į blauzdą. Ga/ man derėtų pa- 
daryti tai vietoje Alisos. 

— Ar jaučiatės geriau, daktare Pulsiljo? — paklausė jis. — Gal 
norėtumėt minutėlę atsipūsti prieš mūsų pokalbį? 

— Aš pasiruošusi. 

— Gal puodelį kavos prieš pradedant? 

— Padarysiu jums. — Džozefina pasuko virtuvės link. 

— Ne, aš galvojau apie jus. Gal jums ko nors reikia. 

— Frostai, — nukirto Džeinė, — ji pasakė esanti pasiruošusi kal- 
bėtis. Tai kodėl mums neprisėdus ir nepradėjus? 

— Aš tik noriu būti tikras, kad ji jaučiasi patogiai. Tik tiek. 

Frostas ir Džeinė atsisėdo ant nušiurusios sofos. Per pagalvėlę 
Džeinė pajuto nulūžusios spyruoklės dūrį. Ji pasislinko į šoną, palikda- 
ma platų tarpą tarp savęs ir Frosto. Dabar jie sėdėjo priešinguose sofos 
galuose, tarsi atitolusi pora per psichologo konsultaciją. 

Džozefina susmuko į kėdę; jos veidas buvo neįskaitomas kaip 
oniksas. Nors jai buvo tik dvidešimt šešeri, atrodė keistai uždara: jei ir 
jautė kokius jausmus, jie buvo giliai paslėpti. Kažkas čia ne taip, pagal- 
vojo Džeinė. Ar tai jaučia tik ji? Frostas, regis, visiškai prarado objekty- 
vumo nuovoką. 

— Dar kartą papasakokite apie tuos raktus, daktare Pulsiljo, — 
kreipėsi Džeinė. — Sakėte, kad jie dingo prieš savaitę? 

— Praeitą trečiadienį, kai grįžau namo, raktų rankinėje nebebuvo. 
Pamaniau, kad palikau darbe, tačiau ir ten jų neradau. Galite paklausti 
pono Gudvino. Jis paėmė iš manęs keturiasdešimt penkis dolerius už 
naują pašto dėžutės raktą. 

— O tie dingę raktai taip ir neatsirado? 

Džozefina nuleido akis. Tyla užtruko vos sekundę, tačiau to paka- 
ko, kad Džeinė suklustų. Kodėl reikia tiek galvoti prieš atsakant į tokį 
paprastą klausimą? Ė 

— Ne, — atsiliepė Džozefina. — Daugiau jų nemačiau. 

— Kur laikote rankinę, kai esate darbe? — paklausė Frostas. 

— Savo stale. — Džozefina pastebimai atsipalaidavo, tarsi šis 
klausimas nekeltų jokių problemų. 

— Arjūsų kabinetas rakinamas? — Jis palinko į priekį, tarsi bijotų 
praleisti kokį žodį. 

— Ne. Aš tai ateinu, tai išeinu, todėl nesivarginu užrakinti. 

— Tikiuosi, muziejuje yra stebėjimo kameros? Kokie nors įrašai, 
kurie padėtų nustatyti, kas galėjo patekti į jūsų kabinetą? 

— Teoriškai. 

— Ką tai reiškia? 

— Mūsų stebėjimo kamera sugedo prieš tris savaites ir iki šiol 
dar nepataisyta. — Džozefina truktelėjo pečiais. — Pinigai. Vis trūksta 
pinigų, ir mes nusprendėme, kad užteks vien kameros viešoje vietoje 
vagims atbaidyti. 

— Vadinasi, bet kuris muziejaus lankytojas galėjo užlipti į viršų, į 
jūsų kabinetą, ir paimti raktus. 

— Po visų tų straipsnių apie Ponią X mes sulaukėme minios lan- 
kytojų. Pagaliau visuomenė atrado Krispino muziejų. 

— Kam vagišiui imti tik jūsų raktus ir palikti piniginę? — įsiterpė 
Džeinė. — Ar dar kas nors dingo iš kabineto? 

— Ne. Bent jau aš nepastebėjau. Todėl ir nesijaudinau. Tiesiog 
pamaniau, kad raktus kur nors pamečiau. Man nė į galvą nešovė, kad 
kas nors galėtų jais pasinaudoti ir įlįsti į mano automobilį. Kad įkištų 
tą... daiktą į bagažinę. 

— Prie jūsų namo nėra stovėjimo aikštelės, — pastebėjo Frostas. 

Džozefina papurtė galvą. 

— Čia kiekvienas rūpinasi savimi. Aš statau gatvėje, kaip ir visi 
kiti gyventojai. Todėl automobilyje nelaikau nieko vertingo, nes į juos 
dažnai įsilaužia. Bet paprastai tam, kad ką nors paimtų. — Ji sudrebė- 
jo. — Ne tam, kad įdėtųy. 

— Kaip saugomas šis pastatas? — paklausė Frostas. 

— Apie tai pakalbėsime šiek tiek vėliau, — pasakė Džeinė. 

— Kažkas turi jos raktus. Manau, dabar svarbiausia, kad jis gali 
patekti į jos automobilį ir butą. Kad jis, regis, ją nusižiūrėjo. — Frostas 
atsisuko į merginą. — Ar nutuokiate kodėl? 

Džozefina skubiai nukreipė akis į šoną. 

— Ne, nenutuokiu. 

— Gal tai koks nors jūsų pažįstamas? Gal neseniai su kuo nors 
susipažinote? 

— Aš Bostone tik penki mėnesiai. 

— Kur buvote prieš tai? — paklausė Džeinė. 

— Ieškojausi darbo Kalifornijoje. Atvažiavau į Bostoną po to, kai 


mane pasamdė muziejus. 

— Gal turite priešų, daktare Pulsiljo? Buvusių vaikinų, su kuriais 
nesutariate? 

— Ne. 

:— Kolegų archeologų, kurie sugeba moterį paversti mumija? Su- 
siraukšlėjusia galva? 

— Tokia informacija prieinama daugeliui. Nebūtina būti archeo- 
logu. 

— Tačiau jūsų draugai — archeologai. 

Džozefina gūžtelėjo. 

— Aš neturiu daug draugų. 

— Kodėl? 

— Kaip jau sakiau, Bostone esu naujokė. Atvykau čionai tik kovo 
mėnesį. 

— Tai jūs neįsivaizduojate, kas galėjo jus stebėti? Pavogti raktus? 
Kas galėjo mėginti jus įbauginti, įdėdamas į bagažinę lavoną? 

Pirmą kartą Džozefina prarado savitvardą ir atidengė po kauke 
slepiamą išsigandusią sielą. Ji sušnabždėjo: 

— Ne, aš nežinau! Nežinau, kas tai daro. Ar kodėl pasirinko mane. 

Džeinė atidžiai stebėjo jaunąją moterį, pavydžiai žavėdamasi jos 
nepriekaištinga oda, anglies juodumo akimis. Kaip turėtum jaustis bū- 
dama tokia graži? Kai įeini į kambarį ir visų vyrų žvilgsniai susminga į 
tave? Įskaitant tuos, kurie tau nemalonūs? 

— Tikiuosi, suprantate, kad nuo šiol turėsite būti daug atsarges- 
nė, — tarė Frostas. 

Džozefina patylėjo. 

— Taip. 

— Ar turite dar kur nors apsistoti? Kur mes galėtume jus nuvež- 
ti? — paklausė jis. 

— Manau... gali būti, jog aš kuriam laikui išvyksiu iš miesto. — 
Džozefina atsitiesė, tarsi veiksmų planas būtų suteikęs jai drąsos. — Tu- 
riu tetą Vermonte. Apsistosiu pas ją. 

— Kur Vermonte? Mums reikia žinoti. 

— Burlingtone. Jos vardas Konė Pulsiljo. Bet jūs visuomet galite 
paskambinti man į mobilųjį. 

—— (Gerai, — tarė Frostas. — Ir tikiuosi, daugiau nekrėsite kvailys- 
čių ir viena nevaikštinėsite. 

Džozefina silpnai šyptelėjo. 

— Greitu metu tikrai to nedarysiu. 

— Žinot, apie tai ir norėjau paklausti, — prabilo Džeinė. — Apie 
tą jūsų šiandieninį pasivaikščiojimą. 

Džozefinos šypsena išblėso, tarsi ji būtų supratusi, kad Džeinės 
taip lengvai neapžavėsi. 

— Žinau, pasielgiau nelabai išmintingai, — prisipažino ji. 

— Lietinga diena. Purvini takai. Kurių galų ten ėjote? 

— Aš nebuvau vienintelė parke. Buvo ir ta šeima. 

— Jie ne miestiečiai, ir jiems reikėjo pavedžioti šunį. 

— Man irgi reikėjo pasivaikščioti. 

— Sprendžiant iš jūsų purvinų batų, jūs ne tik pasivaikščiojot. 

— Ricoli, — neiškentė Frostas, — kur link suki? 

Džeinė nekreipė į jį dėmesio ir nenuleido nuo Džozefinos akių. 

— Ar nenorite mums papasakoti, daktare Pulsiljo, ką dar veikėte 
Blu Hilso rezervate? Ketvirtadienio rytą, kai turėjote būti darbe? 

— Aš pradedu darbą tik pirmą valandą. 

— Ir lietus jūsų neatbaidė? 

Džozefinos veidas įgavo persekiojamo gyvulio išraišką. Ji bijo ma- 
nęs, pagalvojo Džeinė. Ko aš nesuprantu šioje situacijoje? 

— Ši savaitė tikrai nelengva, — pasakė Džozefina. — Man reikėjo 
ištrūkti iš namų, pamąstyti. Buvau girdėjusi, kad šis parkas — pui- 
ki vieta pasivaikščiojimams, todėl ten ir nuvažiavau. — Ji dar labiau 
atsitiesė ir prabilo ryžtingiau. Užtikrinčiau. — Tai viskas, detektyve. 
Pasivaikščioti. Ar tai neteisėta? 

Akimirką abi moterys žiūrėjo viena kitai į akis. Akimirką, kuri 
sutrikdė Džeinę, nes ji nesuprato, kas iš tiesų vyksta. 

— Nieko čia neteisėto, — suskubo Frostas. — Ir aš manau, kad 
šiandien pakankamai jus prikankinome. 

Džeinė pastebėjo, kaip jaunoji moteris paskubomis nudelbė akis. 
Ir pagalvojo: me, nepakankamai. 


12. 


— Kas paskyrė tave „geruoju“ faru? — sumurmėjo Džeinė, kai ji ir 
Frostas susėdo į jos subaru. 

— Ką nori pasakyti? 

— Tu tokiomis veršiuko akimis spitrijaisi į Pulsiljo, kad buvau 
priversta vaidinti „blogąjį“ farą. 

— Nesuprantu, apie ką kalbi. 

— Gal norėtumėt puodelio kavos? — suprunkštė Džeinė. — Tu 
detektyvas ar liokajus? 

— Kas tau yra? Vargšelė mergina ką tik patyrė didžiulį išgąstį. Jos 
raktai buvo pavogti, bagažinėje rado lavoną, o mes konfiskavome jos 
automobilį. Negi ji nenusipelnė nors kiek užuojautos? Tu elgeisi su ja 
kaip su įtariamąja. 

— Užuojautos? Tai štai ką tu ten jai rodei? Aš jau laukiau, kada ją 
pakviesi į pasimatymą. 

Per visą jųdviejų bendro darbo laiką Džeinė nebuvo mačiusi 
Frosto nuoširdžiai ant jos supykusio. Todėl išvydusi įniršį, kuris staiga 
plykstelėjo jo akyse, ji sutriko; beveik išsigando. 

— Eik velniop, Ricoli. 

— Eli, ramiau. 

— Tu turi rimtų problemų, ar tai žinai? Kas joje tave taip užveda? 
Kad ji graži? 


— Kažkas su ja ne taip. Nesueina galai. 

— Ji išsigandusi. Jos gyvenimas ką tik apsivertė aukštyn kojomis. 
Tai išgąsdintų bet kurį žmogų. 

— O tu pasirengęs pulti ją gelbėti. 

— Aš tik stengiuosi elgtis kaip padorus žmogus. 

— Pasakyk, kad elgtumeisi taip pat, jei ji atrodytų kaip baidyklė, 

— Jos išvaizda čia niekuo dėta. Kodėl vis stengiesi įpiršti man kitų 
motyvų? 

Džeinė atsiduso. 

— Klausyk, aš tik bandau apsaugoti tave nuo rūpesčių, supranti? 
Aš — Mama Lokė, atliekanti savo pareigą ir sauganti tave. — Ji įkišo 
raktelį į spynelę ir užvedė automobilį. — Tai kada grįžta Alisa? Ar ne 
per ilgai ji užsibuvo pas tėvus? 

Frostas įtariai ją nužvelgė. 

— Kodėl klausi apie Alisą? 

— Ji jau senokai išvyko. Ar ne laikas grįžti namo? 

Pasigirdo prunkštelėjimas. 

— Džeinė Ricoli, santuokos ekspertė. Žinai, mane tai žeidžia. 

— Kas? 

— Tavo nuomonė, kad aš galiu nuklysti į šoną. 

Džeinė pajudėjo nuo šaligatvio krašto ir įsiliejo į automobilių srovę. 

— Tiesiog pamaniau, kad turėčiau ką nors pasakyti. Aš tik neno- 
riu jokių problemų. 

— Taigi, toji strategija tikrai pasitvirtino tavo tėčio atveju. Ar jis 
jau kalbasi su tavim, o gal užpykdei jį amžiams? 

Kai buvo paminėtas tėvas, Džeinė dar tvirčiau įsikibo į vairą. Po 
trisdešimties tariamai laimingų santuokos metų Frenkas Ricolis staiga 
panoro pigių blondinių. Prieš septynis mėnesius jis paliko Džeinės mo- 
tiną. 

— Aš tik pasakiau jam, ką galvoju apie jo mergšę. 

Frostas nusijuokė. 

— Taip. O paskui bandei ją prikulti. 

— Aš jos nemušiau. Mes apsižodžiavome. 


— Tu norėjai ją areštuoti. 

— Reikėjo areštuoti jį, kad elgiasi kaip vidutinio amžiaus mulkis. 
Velniškai nesmagu. — Ji niūriai žiūrėjo į kelią. — O dabar ir mamytei 
puikiai sekasi mane gluminti. 

— Nes ji vaikšto į pasimatymus? — Frostas papurtė galvą. — Ma- 
tai? Tu tokia velniškai kritiška, kad atstumsi ir ją. 

— Ji elgiasi kaip paauglė. 

— Tavo tėtis ją paliko ir dabar ji vaikšto į pasimatymus, tai kas? 
Korsakas — geras vyrukas, leisk bent jam pasilinksminti. 

— Mes kalbėjomės ne apie mano tėvus. Kalbėjomės apie Džoze- 
finą. 

— Ti kalbėjai apie Džozefiną. 

— Kažkas joje man kelia nerimą. Ar pastebėjai, kad ji beveik ne- 
žiūri mums į akis? Man atrodo, ji negalėjo sulaukti, kada išsinešdinsime 
iš jos buto. 

— Ji atsakė į visus mūsų klausimus. Ko dar tikėjaisi? 

— Ji nieko mums nedavė. Ji kažką nutyli. 

— Ką, pavyzdžiui? 

— Nežinau. — Džeinė žiūrėjo tiesiai į kelią. — Tačiau apie dak- 
tarę Pulsiljo nepakenktų sužinoti šiek tiek daugiau. 


Pro langą virš gatvės Džozefina stebėjo, kaip du detektyvai sulipo į au- 
tomobilį ir nuvažiavo. Tik tada ji atidarė rankinę ir ištraukė raktus, 
suvertus ant kryžiaus formos kilpinio žiedo, kuriuos rado kabančius 
ant obels. Policijai ji nepasakė, kad raktai atsirado. Jei būtų apie tai už- 
siminusi, tuomet būtų tekę papasakoti ir apie ten ją nukreipusį laiškelį, 
adresuotą Džozefinai Somer. O jie neturi sužinoti apie Somer pavardę. 

Ji surinko laiškelius ir vokus, adresuotus Džozefinai Somer, ir juos 
suplėšė, tuo pat metu gailėdamasi, kad negali taip paprastai atplėšti 
gyvenimo dalies, kurią visus tuos metus bandė pamiršti. Kažkaip ji vėl 
priminė save, taigi nesvarbu, kaip Džozefina stengsis nuo jos pabėgti — 
ji visada liks jos dalimi. Džozefina nunešė popiergalius į vonios kambarį 


ir sumetė į klozetą. 

Reikia išvykti iš Bostono. 

Dabar kaip tik būtų tinkamas metas. Policija žino, kad šiandie- 
niniai įvykiai ją išgąsdino, todėl jos išvykimas nesukeltų jokio įtarimo. 
Galbūt vėliau jiems kils klausimų, galbūt jie ims ieškoti kokių nors 
duomenų, tačiau kol kas jie neturi priežasties tikrinti jos praeitį. Jie 
manys, kad ji yra ta, kas ir sakėsi esanti: Džozefina Pulsiljo, kuri gyveno 
tyliai ir kukliai, kuri visus studijų koledže ir doktorantūroje metus dar 
dirbo padavėja „Blue Star“ kokteilių bare. Visa tai buvo tiesa. Visa tai 
pasitvirtins. Jei tik jie nesiknis giliau, į jos ankstesnę praeitį, jei tik ji ne- 
suteiks jiems pagrindo, niekam nekils jokių įtarimų. Ji galėtų pasprukti 
iš Bostono niekam nieko nesupratus. 

Bet aš nenoriu išvažiuoti iš Bostono. 

Ji žiūrėjo pro langą į gatvę, prie kurios jau buvo spėjusi priprasti. 
Lietaus debesys pasitraukė, užleisdami vietą saulės spinduliams, o ša- 
ligatviai spindėjo, gaivūs ir švarūs. Kai Džozefina atvyko dirbti, buvo 
kovo mėnuo ir šios gatvės atrodė jai svetimos. Ji klumpindavo per ledi- 
nį vėją galvodama, kad ilgai čia neišbus, tikėdama, kaip ir jos motina, 
kad ji šiltų kraštų paukštis, skirtas dykumų karščiui, o ne Naujosios 
Anglijos žiemai. Tačiau vieną balandžio dieną, nutirpus sniegui, ji ėjo 
pro Bostono centrinį parką, pro pumpuruojančius medžius bei auksu 
nudažytus narcizus, ir staiga suprato, kad jos vieta čia. Kad šiame mies- 
te, kuriame kiekviena plyta ir akmuo atspindi istorijos aidą, ji jaučiasi 
sava. Eidama Biken Hilo grindiniu, beveik galėjo girdėti arklių pasagų 
kaukšėjimą ir karietos ratų girgždėjimą. Ji stovėjo Ilgojoje prieplaukoje 
ir tarėsi girdinti žuvų pardavėjų šūkavimus, jūreivių juoką. Kaip ir mo- 
tina, Džozefina visuomet labiau domėjosi praeitimi nei dabartimi, o 
šiame mieste istorijos dvasia tebebuvo gyva. 

Dabar teks jį palikti. Ir atsisakyti šios pavardės. 

Džozefina krūptelėjo išgirdusi durų skambutį. Nuėjo prie vidaus 
telefono, nutaisė ramų balsą ir nuspaudė garsiakalbio mygtuką. 

— Taip? 

— Džoze, čia Nikolas. Ar galiu užeiti? 


Ji nesugalvojo, kaip mandagiau atsisakius, todėl atidarė duris. Po 

minutėlės jis stovėjo prie jos buto durų spindinčiais nuo lietaus plau- 
kais ir pilkomis susirūpinusiomis akimis už aprasojusių akinių. 

— Kaip tu? Mes girdėjome, kas atsitiko. 

— Kaip sužinojote? 

— Laukėme tavęs pasirodant darbe. Tada detektyvas Krovis pra- 
nešė, jog kai kas atsitiko. Kad kažkas įsilaužė į tavo automobilį. 

— Viskas daug blogiau nei tai, — ištarė ji ir sunkiai nusileido ant 
sofos. 

Nikolas stovėjo žiūrėdamas į ją ir pirmą kartą jo žvilgsnis privertė 
ją pasijusti nepatogiai; jis tyrinėjo Džozefiną pernelyg atidžiai. Staiga ji 
pasijuto apnuoginta, tarsi Ponia X su nuplėšta drobule, po kuria atsi- 
skleidė bjauri realybė. 

— Kažkas turėjo mano raktus, Nikai. 

— Tuos, kuriuos pametei? 

— Aš jų nepamečiau. Juos pavogė. 

— Nori pasakyti — tyčia? 

— Paprastai vagystės būna tyčinės. 

Ji pastebėjo jo suglumimą ir pagalvojo: Vzrgšelis Nikas. Per ilgai 
užsisėdėjai tarp apibelijusių senienų. Praradai nuovoką, koks iš tiesų bjau- 
rus realus pasaulis. 

— O varge. 

— Muziejaus raktų ant žiedo nebuvo, tad dėl šito gali nesijaudin- 
ti. Kolekcija saugi. 

— Aš nesijaudinu dėl kolekcijos. Jaudinuosi dėl :avęs. — Jis giliai 
įkvėpė, tarsi plaukikas, besirengiantis nerti po vandeniu. — Džozefina, 
jei nesijauti čia saugi, gali visuomet... — Staiga jis atsitiesė ir narsiai 
pareiškė: — Mano namuose yra laisvas miegamasis. Gali apsistoti pas 
mane. 

Ji nusišypsojo. 

— Ačiū. Bet aš ketinu kuriam laikui išvykti iš miesto, todėl porą 
savaičių neateisiu į darbą. Man labai gaila, kad turiu palikti tave bėdoje, 
ypač dabar. 


— Kur tu važiuosi? 

— Pats metas aplankyti tetą. Nemačiau jos ištisus metus. — Džo- 
zefina nuėjo prie lango ir įsižiūrėjo į vaizdą, kurio jai trūks. — Ačiū tau 
už viską, Nikolai, — tarė ji. Ačiz, kad buvai man beveik kaip draugas, 
kokio jau seniai neturėjau. 

— Kas iš tiesų vyksta? — paklausė Nikolas. Jis atsistojo už jos, pa- 
kankamai arti, kad paliestų, tačiau nepalietė. Tiesiog stovėjo kaip visuo- 
met kantriai lūkuriuodamas šalia. — Gali manimi pasitikėti. Nesvarbu, 
kas būtų atsitikę. 

Staiga ji panoro papasakoti jam tiesą, papasakoti jam viską apie 
savo praeitį. Tačiau nenorėjo matyti jo reakcijos. Jis patikėjo nuobodžia 
fikcija, vardu Džozefina Pulsiljo. Jis visuomet buvo jai geras, ir geriau- 
sias būdas atsilyginti už tą gerumą — išlaikyti iliuziją ir jo nenuvilti. 


— Džozefina? Kas šiandien atsitiko? — paklausė vėl. 


— Greičiausiai tai pamatysi per žinias šįvakar, — atsakė ji. — 
Kažkas, pasinaudojęs mano raktais, įlindo į mano automobilį. Ir jo ba- 
gažinėje kai ką paliko. 

— Ką paliko? 


Ji atsisuko ir pažiūrėjo jam į akis. 
— Dar vieną Ponią X. 


Kai Džozefina pabudo, į akis tvieskė vėlyva popiečio saulė. Primerk- 
tomis akimis žvelgdama pro „Greyhound“ linijų autobuso langą, ji 
matė vilnijančius žalius laukus, besimaudančius auksinėje saulėlydžio 
migloje. Praeitą naktį beveik nemiegojo ir tik šį rytą, įsėdusi į autobusą, 
pagaliau užsnūdo nepakeldama nuovargio. Dabar ji visiškai nenumanė 
kur esanti, tačiau, sprendžiant iš laiko, turėtų būti netoli Masačusetso 
ir Niujorko valstijos sienos. Jei būtų važiavusi savo automobiliu, visa 
kelionė būtų užtrukusi tik šešias valandas. Autobusu, su persėdimais 
Olbanyje, Sirakūzuose ir Bingamtone, užtruks visą dieną. 

Kai jie pagaliau įsuko į jos paskutiniąją persėdimo stotelę Bingam- 
tone, buvo jau tamsu. Džozefina ir vėl sunkiai išsiropštė iš autobuso ir 
susirado telefono būdelę. Mobiliųjų skambučius galima atsekti, tad ji 
išjungė savąjį dar Bostone. Sukrapščiusi kišenėje kelias 25 centų mone- 
tas, sukišo jas į išalkusį telefoną. Ją vėl pasveikino atsakiklis, dalykiškai 
prakalbęs moterišku balsu. 

— Aš tikriausiai išvykusi į kasinėjimus. Palikite numerį, ir aš jums 
paskambinsiu. 

Neištarusi nė žodžio, Džozefina padėjo ragelį. Tada nusitempė 
savo du lagaminus prie kito autobuso ir atsistojo į neilgą laukiančiųjų 
eilę. Niekas nesikalbėjo; visi atrodė tokie pat išvargę kaip ir ji, susitaikę 
su kitu kelionės etapu. 

Vienuoliktą vakaro autobusas įsuko į Veiverlio kaimelį. 


Ji buvo vienintelė išlipančioji, ir netrukus jau stovėjo priešais mažą 

tamsų prekybos centrą. Netgi tokiame mažame kaime turėtų būti įma- 
noma išsikviesti taksi. Pajudėjo telefono būdelės link ir jau buvo beįme- 
tanti monetą, kai pastebėjo ant plyšio užklijuotą raštelį: NEVEIKIA. 
Tai buvo paskutinis smūgis, užbaigęs sekinančią dieną. Spoksodama į 
tą bevertį telefoną, staiga susijuokė, ir per tuščią stovėjimo aikštelę nu- 
aidėjo kimus, beviltiškas garsas. Jei ji negalės išsikviesti taksi, jos lauks 
penkių mylių žygis tamsoje su dviem lagaminais. 

Įdomu, ar labai rizikuotų, jei įsijungtų mobilųjį, svarstė ji. Bet 
panaudok jį nors kartą, ir jie sužinos, kur esi. Bet aš tokia pavargusi, 
galvojo Džozefina, ir nežinau ką daryti ar kur eiti. Įstrigau mažame kai- 
melyje, ir vienintelis pažįstamas žmogus yra nepasiekiamas. 

Kelyje pasirodė automobilio žibintai. 

Automobilis judėjo jos link — patrulio ekipažas su mėlynu švytu- 
rėliu ant stogo. Ji sustingo nežinodama ką daryti — nerti į šešėlius ar ir 
toliau drąsiai vaidinti keblioje padėtyje atsidūrusią keleivę. 

Bėgti buvo per vėlu; policijos automobilis jau suko į prekybos 
centro stovėjimo aikštelę. Nusileido langas ir į ją pažvelgė jauno patru- 
liuojančio policininko veidas. 

— Labas, panele. Ar kas nors atvažiuos jūsų pasiimti? 

Džozefina atsikrenkštė. 

— Ketinau išsikviesti taksi. 

— "Tas telefonas neveikia. 

— Ką tik pastebėjau. 

— Neveikia jau šešis mėnesius. Dabar, kai visi turi mobiliuosius, 
telefono kompanijos nė nesivargina juos remontuoti. 

— Aš irgi turiu. Paskambinsiu iš mobilaus. 

Minutėlę jis žiūrėjo į ją, neabejotinai stebėdamasis, kam žmogui, 
turinčiam mobilųjį, vargti su mokamu telefonu. 

— Man reikėjo pasinaudoti telefonų knyga, — paaiškino ji ir at- 
sivertė būdelėje kabėjusią knygą. 

— Gerai, luktelėsiu čia, kol atvažiuos taksi, — pasakė jis. 

Kol jie laukė, jis paaiškino, kad praeitą mėnesį toje pačioje sto- 
vėjimo aikštelėje nutikęs labai nemalonus atsitikimas jaunai moteriai. 

— Ji išlipo vienuoliktą vakaro iš Bingamtono autobuso, kaip ir 
jūs, — pasakojo jis. Nuo tada jis užsibrėžęs sau tiesiog pravažiuoti pro 
šalį ir įsitikinti, kad niekas nesikabinėja prie kitų jaunų moterų. Saugoti 
ir tarnauti, toks jo darbas, ir jei ji žinotų, kokie baisūs dalykai kartais 
nutinka, netgi tokiame mažame kaimelyje kaip Veiverlis, turinčiame 
vos keturis tūkstančius šešis šimtus gyventojų, daugiau niekada nesto- 
vėtų viena tamsioje prie prekybos centro. 

Kai pagaliau atvažiavo taksi, pareigūnas Draugiškasis buvo jau taip 
išūžęs jai ausis, kad Džozefina baiminosi, kad jis seks iš paskos, tiesiog 
norėdamas pratęsti pokalbį. Tačiau jo automobilis pasuko priešinga 
kryptimi, ir Džozefina, lengviau atsidususi, įsitaisė ant užpakalinės sė- 
dynės ir ėmė planuoti kitus ėjimus. Pirmiausia ji gerai išsimiegos — na- 
muose, kuriuose jaučiasi saugi. Namuose, kur jai nereikia slėpti, kas ji iš 
tiesų tokia. Ji taip ilgai gyvena tarp tiesos ir melo, jog kartais pamiršta, 
kurios jos gyvenimo detalės tikros, o kurios išgalvotos. Pora taurių per 
daug, akimirka neatsargumo, ir tiesa gali prasprūsti, o tai sugriautų visą 
kortų namelį. Per vakarėlius koledžo bendrabutyje ji vienintelė išlikda- 
vo blaivi, sumaniai palaikydavo tuščius pokalbius ir apie save absoliu- 
čiai nieko neatskleisdavo. 

Aš pavargau nuo šio gyvenimo, pagalvojo ji. Pavargau kontroliuo- 
ti save prieš ištariant bet kokį žodį. Šįvakar pagaliau galiu būti savimi. 

Taksi sustojo priešais didžiulę sodybą ir vairuotojas tarė: 

— Atvažiavome, panele. Ar padėti nunešti lagaminus? 

— Ne, pati susitvarkysiu. 

Džozefina sumokėjo ir patraukė keliuku priešakinių laiptų link, 
vilkdama paskui save lagaminus. Tada stabtelėjo, tarsi ieškotų raktų, kol 
taksi nuvažiavo. Vos tik jis dingo iš akių, ji apsisuko ir nuskubėjo atgal į 
kelią. 

Po penkių minučių priėjo ilgą žvyruotą keliuką, vedantį į tan- 
kų mišką. Švietė mėnulis, ir Džozefina pakankamai gerai matė kelią, 
kad nesukluptų. Ariančių žvyrą lagaminų ratukų garsas buvo kurtina- 
mai garsus. Suvokę, kad į jų karalystę įžengė pašalinis, miške nutilo 


svirpliai. 

Ji užlipo laipteliais į tamsų namą. Po beldimų ir skambinimų į 
duris stojusi tyla pasakė jai tai, ką jau įtarė. Nieko nėra namuose. 

Jokių problemų. 

Ji susirado raktą, kur jis visuomet būdavo slepiamas, pakištą po 
malkų krūva verandoje, ir atsirakino duris. Įjungusi šviesą pamatė, kad 
svetainė atrodo lygiai taip pat, kaip ir per paskutinį apsilankymą prieš 
dvejus metus. Taip pat sujauktos lentynos ir niša, tos pačios fotogra- 
fijos ant sienų, įrėmintos meksikietiškos skardos rėmeliuose. Ji matė 
įdegusius veidus, besišypsančius po plačiakraštėmis skrybėlėmis, vyrą, 
pasirėmusį į kastuvą priešais griūvančią sieną, raudonplaukę moterį, 
primerktomis akimis žiūrinčią iš griovio, kur ji klūpojo su kastuvėliu 
rankoje. Daugumos veidų šiose fotografijose ji nepažino; jie priklausė 
kitos moters prisiminimams, kitos moters gyvenimui. 

Džozefina paliko lagaminus svetainėje ir nuėjo į virtuvę. Ten ka- 
raliavo toks pat chaosas; nuo lubų kabėjo pajuodavę puodai ir kęptu- 
vės, palangės buvo nukrautos įvairiausiu turtu — nuo jūros stiklo iki 
molinių indų šukių. Pripylė į virdulį vandens ir pastatė ant viryklės. 
Laukdama, kol jis užvirs, atsistojo priešais šaldytuvą ir ėmė apžiūrinėti 
ant jo durelių pritvirtintas nuotraukas. Šio netvarkingo koliažo vidury 
buvo vienas veidas, kurį ji pažino. Jos pačios; fotografuota, kai jai buvo 
maždaug treji; ji sėdi ant juodaplaukės moters kelių. Džozefina ištiesė 
ranką ir švelniai palietė moters veidą, prisimindama to skruosto glotnu- 
mą, jos plaukų kvapą. Virdulys ėmė švilpti, tačiau Džozefina sustingusi 
tebežiūrėjo į nuotrauką, negalėdama atitraukti žvilgsnio nuo žvelgian- 
čių į ją hipnotizuojančių tamsių akių. 

Virdulio švilpesys staiga nutilo ir pasigirdo balsas: 

— Žinai, jau seniai niekas apie ją nesiteiravo. 

Džozefina skubiai atsisuko į liekną vidutinio amžiaus moterį, kuri 
ką tik išjungė degiklį. 

— Džema, — sumurmėjo ji. — Vis dėlto tu namie. 

Šypsodamasi moteris žengė į priekį ir stipriai ją apkabino. Džemos 
Hamerton kūno sudėjimas labiau priminė berniūkštį nei moterį — ji 


buvo liekna, bet raumeninga, o jos sidabru pasidengę plaukai buvo su- 

rišti į praktišką kuodelį. Jos rankas vagojo bjaurūs nudegimo randai, 
tačiau ji įžūliai rodė jas pasauliui vilkėdama berankovę palaidinukę. 

— Atpažinau tavo senuosius lagaminus svetainėje. — Džema at- 
sitraukė ir įdėmiai nužvelgė Džozefiną. — O Dieve, kasmet daraisi vis 
panašesnė į ją. — Ji papurtė galvą ir nusijuokė. — Paveldėjai galingą 
DNR, vaikeli. 

— Bandžiau tau prisiskambinti. Nenorėjau palikti žinutės atsa- 
kiklyje. 

— Visą dieną važinėjausi. — Džema pasikniso rankinėje ir ištrau- 
kė laikraščio iškarpą iš International Herald Tribune — Pamačiau šį 
straipsnį dar prieš išvykdama iš Limos. Ar dėl to tu čia? 

Džozefina pažiūrėjo į antraštę: MUMIJOS KT TYRIMAS APSTUL- 
BINO SPECIALISTUS. 

— Vadinasi, žinai apie Ponią X. 

— Naujienos plinta, netgi Peru. Pasaulis tapo mažas, Džoze. 

— Galbūt per mažas, — tyliai pridūrė Džozefina. — Nebeturiu 
kur pasislėpti. 

— Po visų tų metų? Abejoju, ar dar būtina slėptis. 

— Kažkas mane surado, Džema. Man baisu. 

Džema įsmeigė į ją akis. Tada lėtai atsisėdo priešais Džozefiną. 

— Papasakok, kas atsitiko. 

Džozefina parodė į laikraščio iškarpą. 

— Viskas prasidėjo nuo jos. Nuo Ponios X. 

— Iesk. 

Iš pradžių Džozefina kalbėjo užsikirsdama; jau seniai nebuvo kal- 
bėjusi laisvai, buvo įpratusi kontroliuoti save, pasverti kiekvieną žodį. 
Tačiau Džemai galėjo atskleisti bet kokią paslaptį, ir pamažu žodžiai 
ėmė liete lietis srove, kurios nebegalėjo sulaikyti. Po trijų puodelių ar- 
batos ji pagaliau nutilo ir išsekusi atsipalaidavo kėdėje. Jautė palengvė- 
jimą, nors jos situacija beveik nepasikeitė. Vienintelis skirtumas buvo 
tas, kad nebesijautė vieniša. 


Džema priblokšta stebeilijosi į ją. 

— Tavo automobilyje atsirado lavonas? Ir tu nutylėjai apie tuos 
laiškelius, kuriuos gavai paštu? Nepasakei policijai? 

— Kaip galėjau? Jei jie sužinotų apie laiškelius, sužinotų ir visa 
kita. | 

— Galbūt jau metas, Džoze, — tyliai ištarė Džema. — Metas 
liautis slapsčius ir pasakyti tiesą. 

— Aš negaliu taip pasielgti su mama. Negaliu įtraukti jos į tai. 
Labai džiaugiuosi, kad jos čia nėra. 

— Ji norėtų čia būti. Tai ave ji visuomet stengėsi apsaugoti. 

— Ką gi, dabar ji negali manęs apsaugoti. Ir jai nereikėjo to da- 
ryti. — Džozefina atsistojo ir nunešė puodelį į kriauklę. — Su ja tai 
neturi nieko bendra. 

— Argi? 

— Ji niekada nebuvo Bostone. Niekada neturėjo jokių reikalų su 
Krispino muziejumi. — Džozefina atsisuko į Džemą. — O gal turėjo? 

Džema papurtė galvą. 

— Nematau priežasties, kodėl muziejus turėtų tai susieti su ja. Tas 
kartušas, laikraštis. 

— Galbūt tiesiog sutapimas. 

— Per didelis sutapimas. — Džema apglėbė rankomis puodelį, 
tarsi bandytų nubaidyti staiga apėmusį šaltuką. — O kaip dėl to lavono 
tavo automobilyje? Ką daro policija? | 

— Tai, ką ir turi daryti žmogžudystės atveju. Tiria. Jie uždavė man 
krūvą klausimų, kokių tik gali tikėtis. Kas galėtų mane persekioti? Ar 
turiu kokių nors liguistų gerbėjų? Ar yra kas nors iš praeities, ko galė- 
čiau bijoti? Jei jie ir toliau taip klausinės, netruks išsiaiškinti, kas iš tiesų 
toji Džozefina Pulsiljo. 

— Gali būti, kad jie nesivargins aiškintis. Jie turi ištirti nužudymą 
ir juos domini ne tu. 

— Negalėjau taip rizikuoti. Todėl ir pabėgau. Susidėjau daiktus ir 
palikau darbą, kurį taip mėgau, miestą, kurį taip mylėjau. Aš buvau ten 
laiminga, Džema. Tas muziejus nedidelis, bet man patiko jame dirbti. 

— O žmonės? Ar gali būti, kad kuris nors iš jų įsivėlęs? 

— Neįsivaizduoju, kad taip galėtų būti. 

— Kartais negali įsivaizduoti. 

— Jie visiškai nepavojingi. Kuratorius, direktorius — abu tokie 
geri žmonės. — Džozefina liūdnai susijuokė. — Įdomu, ką jie pagalvos 
apie mane dabar. Kai sužinos, ką iš tiesų pasamdė. 

— Jie pasamdė nepaprastai gabią jauną archeologę. Moterį, kuri 
nusipelno geresnio gyvenimo. 

— Štai koks mano gyvenimas. 

Džozefina nusigręžė į kriauklę ir ėmė skalauti puodelį. Virtuvė- 
je niekas nebuvo pasikeitę, ir ji surado virtuvinius rankšluosčius toje 
pačioje spintelėje, kur jie visuomet būdavo, šaukštus tame pačiame 
stalčiuje. Kaip ir bet kuri gera archeologinių kasinėjimų aikštelė, Dže- 
mos virtuvė buvo išsaugojusi namų amžinumą. Kokia prabanga turėti 
šaknis, galvojo Džozefina, dėdama švarų puodelį ant lentynos. Koks 
jausmas būtų turėti nuosavus namus, gyvenimą, kurio niekuomet ne- 
reikėtų atsisakyti? 

— Ką dabar darysi? — paklausė Džema. 

— Nežinau. 

— Galėtum grįžti į Meksiką. Ji to norėtų. 

— Man teks viską pradėti iš naujo. — Džozefina bejėgiškai atsirė- 
mė į spintelės kraštą. — Dieve mano, praradau dvylika savo gyvenimo 
metų. 

— Gal dar nepraradai. Galbūt policija paliks tave ramybėje. 

— Negaliu tuo kliautis. 

— Palauk ir pažiūrėk. Pamatysim, kas bus. Šis namas bus tuščias 
didžiąją vasaros dalį. Po dviejų savaičių turiu grįžti į Peru stebėti kasinė- 
jimų. Gali likti čia, kiek tau reikia. 

— Nenoriu pridaryti tau bėdų. 

— Bėdų? — Džema papurtė galvą. — Tu nė nenutuoki, iš kokios 
bėdos tavo motina išgelbėjo mame. Kad ir kaip būtų, nesu įsitikinusi, 
jog policija tokia protinga kaip tu manai. Ar tokia kruopšti. Pagalvok, 
kiek bylų lieka neišspręstų, kiek klaidų yra paviešinama žiniasklaidoje. 

— Tu nepažįsti tų detektyvų. 

— Ir koks jis? 

— Ne jis, ji. Pamatytum, kaip ji į mane žiūri, kokius klausimus 
uždavinėja... 

— Moteris? — Džema kilstelėjo antakius. — O, tai negerai. 

— Kodėl? 

— Vyrų dėmesį lengva nukreipti gražiu veideliu. 

— Jei detektyvė Ricoli ir toliau kasis, vieną dieną ji pasirodys čia. 
Norėdama pasikalbėti su tavim. 

— Tegu atvažiuoja. Ir ką jie sužinos? — Džema mostelėjo ranka 
į savo virtuvę. — Apsidairyk! Jie įeis, pamatys mano žolelės ir nurašys 
mane kaip kokią nekenksmingą seną hipę, kuri negali jiems pasakyti 
nieko naudingo. Kai tau penkiasdešimt, niekas į tave rimtai nežiūri, juo 
labiau beveik nevertina tavo nuomonės. Žinoma, tai žeidžia mano seną 
ego. Bet, velniai rautų, padeda išsisukti iš daugybės keblių situacijų. 

Džozefina nusijuokė. 

— Taigi, man tereikia sulaukti penkiasdešimties, ir galėsiu ramiai 
gyventi! 

— Tu jau gali ramiai gyventi, jei kalbame apie policiją. 

— Mane gasdina ne tik policija, — tyliai ištarė Džozefina. — 
Ypač po tų laiškelių. Ir po to, kas buvo palikta mano automobilyje. 

— Taip, — sutiko Džema. — Yra blogesnių dalykų, kurių reikia 
bijoti. — Ji patylėjo, tada pažiūrėjo per stalą į Džozefiną. — Tai kodėl 
tu vis dar gyva? 

Klausimas Džozefiną apstulbino. 

— Tu manai, kad turėčiau būti negyva. 

— Kodėl kažkoks iškrypėlis gaišta laiką baugindamas tave šiur- 
piais laiškeliais? Palikinėdamas groteskiškas dovanas tavo automobilyje? 
Kodėl tavęs tiesiog nenužudo? 

— Gal todėl, kad šio reikalo ėmėsi policija? Nuo tada, kai buvo 
atlikta Ponios X tomografija, jie landžioja po muziejų. 

— Ir dar kai kas. Pakišdamas tau lavoną, jis tarsi siekė patraukti 
į tave dėmesį. Dabar policija tave stebi. Keistas ėjimas, jei kas nors iš 


tiesų nori tavo mirties. 

Tipiška Džema: dalykiška ir žiauriai tiesmukiška. Kas nors nori 
tavo mirties. Bet aš esu mirusi, galvojo ji. Prieš dvylika metų mergina, 
kokia buvau, dingo nuo žemės paviršiaus. Ir gimė Džozefina Pulsiljo. 

— Ji nenorėtų, kad visa tai tau tektų išgyventi vienai pačiai. Pa- 
skambinkime. 

— Ne. Visiems bus saugiau, jei neskambinsime. Jei jie mane stebi, 
tai tik to ir laukia. — Džozefina atsiduso. — Tvarkausi viena pati nuo 
koledžo laikų, tad susitvarkysiu ir šį kartą. Tiesiog man reikia šiek tiek 
laiko atsigauti. Paskui mesčiau strėlytę į žemėlapį ir nuspręsčiau, kur 
keliauti toliau. — Ji patylėjo. — Be to, man tikriausiai reikės grynųjų. 

— Sąskaitoje vis dar guli maždaug dvidešimt penki tūkstančiai 
dolerių. Laukia tavęs. Laukia juodos dienos. 

— Manau, šis atvejis būtent toks. — Džozefina atsistojo ir paju- 
dėjo durų link. Tarpduryje stabtelėjo ir atsigrįžo. — Ačiū tau už viską, 
ką padarei. Dėl manęs. Ir dėl mano motinos. 

— Aš jai skolinga, Džoze. — Džema pažiūrėjo į nudegimų ran- 
dais išvagotas rankas. — Tik Medėjos dėka aš tebesu gyva. 


Šeštadienio vakarą Danielis pagaliau atėjo. 

Paskutinę minutę, prieš jam atvykstant, Mora nuskubėjo į vietinį 
prekybos centrą, kur nupirko Aa/amata alyvuogių, prancūziško sūrio 
ir pernelyg ekstravagantišką butelį vyno. Štai kaip aš vilioju meilužį, 
pagalvojo ji, tiesdama savo kreditinę kortelę. Su šypsenomis, bučiniais 
ir „Pinot Noir“ taurėmis. Aš nugalėsiu jį tobulais vakarais, kurių jis 
niekada nepamirš, niekada nesiliaus geidęs. Ir galbūt vieną dieną jis 
apsispręs. Pasirinks mane. 

Kai sugrįžo, jis jau laukė jos namuose. 

Pakilus garažo durims, ji pamatė jo automobilį, pastatytą viduje, 
kur nematys kaimynai, kur jis nesukels smalsumo ir geidulingų paska- 
lų. Ji pastatė savąjį šalia ir paskubomis vėl uždarė garažo duris — paslė- 
pė akivaizdžius įrodymus, kad šįvakar ji ne viena. Paslapčių saugojimas 
taip lengvai tampa antrąja prigimtimi, ir dabar ji nė nesusimąstydama 
uždaro garažo duris, užtraukia užuolaidas ir sklandžiai išsigina nekal- 
tų savo kolegų ir kaimynų pasmalsavimų. Ar susitikinėji su kuo nors? 
Gal norėtum ateiti vakarienės? Gal norėtum susipažinti su vienu tokiu 
mielu vyriškiu, kurį pažįstame? Per šiuos mėnesius ji atsisakė tiek daug 
pakvietimų, kad dabar mažai kas ir siūlėsi. Ar jiems tiesiog nusibodo 
ją įkalbinėti, o gal nuspėjo jos nesidomėjimo, jos uždarumo priežastį? 

Toji priežastis dabar stovėjo tarpduryje ir jos laukė. 

Ji įžengė į namą, į Danielio Brofio glėbį. Po paskutinio jų pasi- 
matymo praėjo dešimt dienų, dešimt vis gilėjančio ilgesio dienų, kuris 

dabar taip gėlė, kad ji nekantravo kuo greičiau jį numalšinti. Produk- 
tai tebebuvo automobilyje, ji dar nebuvo paruošusi vakarienės, tačiau 
maistas rūpėjo mažiausiai, kai jų lūpos susitiko. Ji tetroško Danielio ir 
nepaleido jo iš glėbio, bučiuodama pakeliui į miegamąjį — kalti bu- 
činiai buvo skanesni, nes jie buvo neteisėti. Kiek naujų nuodėmių pa- 
darys ji šįvakar, svarstė Mora stebėdama, kaip jis atsisagsto marškinius. 
Šįvakar jis nesegėjo savo baltos dvasininko apykaklės; šįvakar jis atėjo 
pas ją kaip meilužis, ne kaip Dievo pasiuntinys. 

Prieš keletą mėnesių jis sulaužė priesaiką, siejančią jį su Bažnyčia. 
"Dėl to buvo kalta ji; per ją Danielis neteko malonės, grįžo prie senų 
įpročių, kurie jį atvedė į jos lovą, į jos glėbį. Dabar ši vieta jam tapo 
tokia pažįstama, kad jis tiksliai žinojo, ko ji nori, kas galėtų priversti ją 
suspausti jį glėbyje ir sušukti. 

Kai ji pagaliau sudrebėjusi iš malonumo nuo jo atšlijo, jiedu kurį 
laiką gulėjo kartu, kaip visuomet darydavo, susipynę rankomis ir kojo- 
mis, du meilužiai, puikiai pažįstantys vienas kito kūną. 

— Jaučiuosi taip, tarsi būtume nesimatę ištisą amžių, — sušnabž- 
dėjo ji. 

— Būčiau atėjęs ketvirtadienį, bet tas pasitarimas truko visą am- 
žinybę. 

— Koks pasitarimas? 

— Su sutuoktinių pora. — Jis liūdnai ir ironiškai susijuokė. — 
Tarsi būčiau tas, kuris galėtų jiems patarti, kaip išsaugoti santuoką. Ten 
tiek daug pykčio ir skausmo, Mora. Man buvo kančia sėdėti su tais 
žmonėmis viename kambaryje. Norėjau pasakyti jiems: Jums nieko ne- 
išeis, kartu judu niekada nebūsite laimingi. Jūs susituokėte su netinkamu 
žmogumi! 

— Galbūt tai būtų buvęs geriausias patarimas. 

— Tai būtų buvęs pasigailėjimo gestas. — Jis švelniai nubraukė jai 
nuo veido plaukus ir užlaikė ranką ant jos skruosto. — Būtų buvę kur 
kas geriau, jei būčiau davęs jiems leidimą palikti vienas kitą. Susirasti 
kitą žmogų, kuris padarytų juos laimingus. Kaip kad tu darai mane 
laimingą. 

Mora nusišypsojo. 

— O tu žadini man alkį. — Ji atsisėdo, ir jų mylėjimosi kvapas 
sukilo nuo suglamžytų paklodžių. Gyvuliški šiltų kūnų ir geismo kva- 
pai. — Pažadėjau tau vakarienę. 

— Jaučiuosi kaltas, kad visą laiką mane maitini tu. — Jis irgi atsi- 
sėdo ir siektelėjo drabužių. — Sakyk, kuo galiu padėti. 

— Automobilyje palikau vyną. Gal atneštum ir jį atidarytum? Aš 
įkišiu į orkaitę viščiuką. 

Kol viščiukas kepė, jiedu gurkšnojo vyną jos virtuvėje; ji pjaustė 
bulves, jis gamino salotas. Tarytum vedusi pora jie gamino valgį, lietėsi 
ir bučiavosi. Bet mes nevedę, galvojo ji, dirsčiodama į jo įspūdingą pro- 
filį, žilstančius smilkinius. Kiekviena akimirka kartu yra vogta, slapta, 
ir nors jie juokdavosi kartu, tame juoke ji kartais išgirsdavo nevilties 
gaidelę, tarsi jie mėgintų save įtikinti, kad yra laimingi, velniai rautų, 
taip, laimingi, nepaisant kaltės, apgavystės ir daugybės naktų atskirai. 
Tačiau ji jau ėmė jo veide įžiūrėti emocinį nuovargį. Per kelis pastaruo- 
sius mėnesius jo plaukai pastebimai pabalo. Kai jie taps visiškai balti, 
galvojo Mora, ar mes vis dar susitikinėsime už užtrauktų užuolaidų? 

O kokius pokyčius jis mato mano veide? 

Jis išėjo jau po vidurnakčio. Ji užmigo jo glėbyje, tad negirdėjo, 
kada jis išlipo iš lovos. Kai pabudo, jo jau nebebuvo, o paklodė šalia jos 
jau buvo atšalusi. 

Tą rytą Mora gėrė kavą viena, kepė blynus viena. Jos geriausi pri- 
siminimai apie šiaip jau nenusisekusią ir trumpą santuoką su Viktoru 
buvo bendri sekmadienių rytai, kai jie, vėlai atsikėlę, persikeldavo iš 
lovos ant sofos ir pusę dienos skaitydavo laikraščius. Jai niekada neteks 
mėgautis tokiu sekmadienio rytmečiu su Danieliu. Kol ji snūduriuos 
su chalatu, apsikrovusi Zhe Boston Globe puslapiais, dvasiškasis tėvas 
Danielis Brofis laikys pamaldas savo avelėms Maloningosios Dievo Mo- 
tinos bažnyčioje; avelėms, kurių piemuo pats siaubingai išklydo iš kelio. 

Durų skambutis išplėšė ją iš snaudulio. Vis dar mieguista Mora 
atsisėdo ant sofos ir pamatė, kad jau antra valanda dienos. Gal ten Da- 


nielis. 

Basomis kojomis traškindama išsibarsčiusius laikraščius, ji nusku- 
bėjo per svetainę. Atidariusi duris ir pamačiusi priebutyje vyriškį, ji stai- 
ga pasigailėjo nesusišukavusi ar nepersirengusi. 

— Atsiprašau, kad šiek tiek pavėlavau, — tarė Antonis Senso- 
nas. — Tikiuosi, nesukėliau nepatogumų. 

— Pavėlavai? Atleisk, bet aš tavęs nelaukiau. 

— Argi negavai mano žinutės? Vakar po pietų palikau ją tavo at- 
sakiklyje. Kad šiandien atvažiuosiu su tavimi pasimatyti. 

— O. Tikriausiai būsiu pamiršusi patikrinti atsakiklį. — Turėjau 
kitų reikalų. Mora žengė į šoną. — Užeik. 

Jis įžengė į svetainę ir sustojo žvelgdamas į išmėtytus laikraščius, 
tuščią kavos puodelį. Mora jau senokai nebuvo jo mačiusi ir ją vėl iš 
naujo pribloškė Antonio ramybė, kaip jis tarsi tikrina orą, ieško galbūt 
kokios nors nepastebėtos detalės. Skirtingai nei Danielis, kuris bema- 
tant užmegzdavo ryšį netgi su nepažįstamais, Antonis Sensonas buvo 
atsiribojęs asmenine siena, žmogus, galėdavęs sausakimšame kambaryje 
išlikti neprieinamas ir užsisklendęs. Įdomu, ką jis mano žiūrėdamas į 
jos nevykusio sekmadienio chaosą, pagalvojo ji. Ne visi mes turime lio- 
kajus. Ne visi gyvename taip kaip tu, Biken Hilo dvare. 

— Atsiprašau, kad trukdau namuose, — tarė jis. — Bet nenorėjau 
oficialaus apsilankymo Medicinos ekspertų biure. — Jis pažiūrėjo į ją. 
— Ir labai norėjau sužinoti, kaip tau sekasi, Mora. Tavęs jau nemačiau, 
kurį laiką. 

— Gerai. Tiesiog turiu daug darbo. 

— Metisto draugija vėl organizuoja mėnesines vakarienes mano 
namuose. Mums tikrai praverstų tavo požiūris ir mes labai apsidžiaug- 
tume, jei kurį vakarą prie mūsų prisijungtumei. 

— Pasikalbėti apie nusikalstamumą? Aš pakankamai daug apie tai 
kalbu savame darbe, ačiū. 

— Ne iš tų pozicijų, kaip į tai žiūrime mes. Jūs matote tik galutinį 
rezultatą; mums rūpi jo egzistavimo priežastis. 

Mora ėmė rinkti laikraščius ir krauti juos į krūvelę. 

— Aš nelabai pritampu prie jūsų grupės. Man nepriimtinos jūsų 
teorijos. 

— Netgi po to, ką mudu abu patyrėme? Neabejoju, kad tos žmog- 
žudystės tave privertė susimąstyti. Sukėlė tam tikrų minčių. 

— Kad Negyvosios jūros rankraščiuose galima rasti vieningą blo- 
gio koncepciją? — Ji papurtė galvą. — Aš mokslininkė. Skaitau religi- 
nius tekstus ieškodama istorinės prasmės, o ne literatūrinių tiesų. Ne 
tam, kad paaiškinčiau tai, kas nepaaiškinama. 

— Tu buvai su mumis ant kalno tą naktį. Matei įrodymus. 

Tą sausio naktį, apie kurią jis kalbėjo, jie vos išliko gyvi. Dėl šito 
jie galėjo sutarti, nes įrodymai buvo tokie pat tikri, kaip ir kraujas nu- 
žudymo vietoje. Tačiau tą naktį buvo dar daug visko, dėl ko jie niekada 
nesutars, o ypač dėl to, koks pabaisa įkalino juos ant to kalno. 

— Aš mačiau serijinį žudiką, kaip ir daugelį kitų šiame pasau- 
lyje, — tarė ji. — Tam paaiškinti man nereikia jokių biblinių tiesų. 
Aš remiuosi m204s/u, o ne legendomis apie senovės demoniškus kraujo 
ryšius. — Mora padėjo laikraščių krūvelę ant kavos staliuko. — Blogis 
tiesiog egzistuoja. Žmonės gali būti žiaurūs, ir kai kurie iš jų žudo. Mes 
visi norėtume, kad kas nors tai paaiškintų. 

— Ar mokslas paaiškina, kodėl žudikas mumifikuoja moters 
kūną? Kodėl sudžiovina moters galvą arba palieka mumiją kitos moters 
automobilio bagažinėje? 

Mora nustebusi sužiuro į jį. 

— Tu jau žinai apie tuos atvejus? 

Bet ko gi čia stebėtis. Antonio Sensono ryšiai su teisėsaugos ins- 
titucijomis siekė aukščiausią lygį, iki paties policijos komisaro. Tokia 
neįprasta byla kaip Ponios X neabejotinai turėjo patraukti jo dėmesį. 
Ir sukelti susidomėjimą slaptoje Mefisto draugijoje, kuri turėjo savų 
keistų teorijų apie nusikalstamumą ir kaip su juo kovoti. 

— Joje yra dalykų, apie kuriuos galbūt nė jūs nežinote, — pasakė 
jis. — Dalykų, su kuriais, mano nuomone, turėtumėt susipažinti. 

— Prieš mums pratęsiant pokalbį, — tarė Mora, — aš norėčiau 
apsirengti. Minutėlei atsiprašysiu. 

Ji užsidarė miegamajame. Ten užsitraukė džinsus, apsivilko susags- 
tomus marškinius — kasdienius rūbus, kurie puikiausiai tiko sekma- 

dienio popietei, tačiau Mora jautėsi netinkamai apsirengusi savo gar- 
bingo svečio draugijai. Ji nesivargino dažytis, tiesiog nusiprausė veidą ir 
susišukavo susivėlusius plaukus. Žiūrėdama į save veidrodyje, pamatė 
paburkusius paakius ir naujas žilas sruogas, kurių anksčiau nebuvo pa- 
stebėjusi. Ką gi, kokia esu, tokia esu, pagalvojo ji. Moteris, įžengusi į 
penktą dešimtį. Negaliu nuslėpti savo amžiaus ir net nesistengsiu to 
daryti. 

Kai išėjo iš miegamojo, namai kvepėjo verdamos kavos aromatu. 
Ji atsekė kvapą į virtuvę, kur Sensonas jau buvo ištraukęs iš spintelės du 
puodelius. 

— Tikiuosi, neprieštarausi, kad sau leidau išvirti šviežios kavos. 

Mora stebėjo, kaip Antonis paima indą ir pila kavą, atsukęs jai 
plačią nugarą. Jos virtuvėje jautėsi it savo namuose, ir ją suerzino min- 
tis, kad jis taip lengvai užkariavo jos būstą. Jam buvo būdinga įžengti į 
bet kokį kambarį, į bet kokius namus, ir jau vien savo buvimu pareikšti 
pretenzijas į teritoriją. 

Antonis padavė jai puodelį; jos nuostabai, buvo įdėjęs tinkamą 
kiekį cukraus ir grietinėlės, būtent taip, kaip ji mėgo. Mora nesitikėjo, 
kad jis prisimins. 

— Metas pasikalbėti apie Ponią X, — tarė jis. — Ir apie tai, su 
kuo iš tiesų galite turėti reikalą. 

— Ką tu žinai? 

— Žinau, kad turite tris susijusias mirtis. 

— Mes nežinome, ar jos susijusios. 

— Trys aukos, visos užkonservuotos groteskiškais būdais? Tai gana 
unikalus parašas. 

— Aš neskrodžiau trečiosios aukos, todėl nieko negaliu apie ją 
pasakyti. Netgi to, kaip ji buvo užkonservuota. 

— Man sakė, jog tai klasikinis mumifikavimas. 

— Jei sakydamas K/asikinis turi galvoje sūdymą, džiovinimą ir įvy- 
niojimą, tai ne, ne toks. 

— Jos bruožai santykinai nepaliesti? 

— Taip. Stulbinamai išsilaikę. Bet jos audiniuose tebėra drėgmės. 

Dar niekada nebuvau skrodusi tokio kūno. Net nežinau, kaip išlaikyti 
ją dabartinės būklės. 

— O kaip automobilio savininkė? Ji archeologė, ar ne? Ką ji sako 
apie kūno konservavimo būdą? 

— Aš su ja nesikalbėjau. Džeinė sakė, kad mergina gerokai su- 
krėsta. 

Antonis pastatė puodelį, ir jo žvilgsnis buvo toks tiesus, kad Mora 
pasijuto beveik puolama. 

— Ką jūs žinote apie daktarę Pulsiljo? 

— Kodėl klausi apie ją? 

— Nes ji dirba jiems, Mora. 

— Jiems? 

— Krispino muziejui. 

— Sakai taip, tarsi tai būtų kokia piktavališka institucija. 

— Tu sutikai stebėti kompiuterinės tomografijos tyrimą. Buvai 
dalimi to žiniasklaidos cirko, kurį jie organizavo dėl Ponios X. Turėjai 
žinoti, kur lendi. 

— Kuratorius mane pakvietė stebėti. Jis nepasakė, kad 5us žinias- 
klaidos cirkas. Jis tiesiog pamanė, kad man būtų įdomu stebėti skenavi- 
mą, ir man, žinoma, buvo įdomu. 

— Ir tu nieko nežinojai apie muziejų, kai sutikai dalyvauti? 

— Prieš kelerius metus jame lankiausi. Kolekcija keista, bet pa- 
matyti verta. Šis muziejus mažai kuo skiriasi nuo kitų privačių muziejų, 
kuriuose esu lankiusis, įkurtų turtingų šeimų, norinčių pasipuikuoti 
savo kolekcijomis. 

— Krispinai — ypatinga šeima. 

— Kuo jie ypatingi? 

Antonis atsisėdo priešais ją, kad jų akys būtų viename lygyje. 

— Tuo, jog niekas iš tiesų nežino, iš kur jie. 

— Argi tai svarbu? 

— Šiek tiek keista, ar ne? Pirmasis Krispinas, pasak įrašų, buvo 
Kornelijus, kuris apsireiškė Bostone 1850 metais. Jis tvirtino esąs anglas. 


— Nori pasakyti, kad tai nebuvo tiesa. 

— Anglijoje apie jį nėra jokių duomenų. Tiesą sakant, niekur 
nėra. Jis tiesiog vieną dieną nukrito lyg iš dangaus; kalbama, kad jis 
buvo gražus ir labai žavingas vyras. Vedė pasiturinčią žmoną ir toliau 
krovė sau turtus. Jis ir jo įpėdiniai buvo kolekcininkai ir nepailstan- 
tys keliautojai, ir jie gabeno namo įdomybes iš visų žemynų. Paprastai 
įprastus daiktus — drožinius, laidojimo reikmenis, gyvūnų iškamšas. 
Tačiau labiausiai Kornelijų ir jo šeimą domino ginklai. Įvairiausi viso 
pasaulio armijų ginklai. Tai buvo pagrįstas pomėgis, žinant, kaip jie 
susikrovė turtus. 

— Kaip? 

— Iš karų, Mora. Pradedant Kornelijumi, jie visi buvo speku- 
liantai. Jis praturtėjo per Pilietinį karą, tiekdamas ginklus Pietums. Jo 
įpėdiniai tęsė tradiciją, pelnydamiesi iš karinių konfliktų visame pa- 
saulyje — nuo Afrikos iki Azijos ir Artimųjų Rytų. Jie sudarė slaprą 
sutartį su Hitleriu tiekti ginklus jo kariuomenei ir tuo pačiu metu gin- 
klavo Sąjungininkų pajėgas. Kinijoje jie rėmė tiek nacionalistus, tiek 
komunistus. Jų prekybiniai ryšiai driekėsi iki Alžyro, Libano ir Belgijos 
Kongo. Jiems nebuvo svarbu, kas su kuo kariavo. Jie nestojo nė į vieną 
pusę; tiesiog ėmė pinigus. Jei tik kur nors liedavosi kraujas, jie iškart 
užsiimdavo pozicijas. 

— Kaip tai susiję su tyrimu? 

— Aš tik noriu, kad suprastum šios institucijos praeitį ir paveldą. 
Už Krispino muziejų buvo sumokėta krauju. Tame pastate už kiekvieną 
auksinę monetą, už kiekvieną molinį indą buvo sumokėta kažkur vy- 
kusiu karu. Tai negarbinga vieta, Mora, sukurta šeimos, kuri slėpė savo 
praeitį. Šeimos, kurios šaknų niekada nesužinosime. 

— Aš žinau, kur link lenki. Nori pasakyti, kad Krispinai turi de- 
moniško kraujo. Kad jie kilę iš biblinių nefilimų. — Ji papurtė galvą ir 
nusijuokė. — Prašyčiau. Tik nepradėk vėl kalbėti apie Negyvosios jūros 
rankraščius. 

— Kaip manai, kodėl Ponia X atsidūrė tame muziejuje? 

— Neabejoju, kad turi atsakymą. 


— Turiu versiją. Manau, kad ji buvo tam tikra dovana. Kaip ir 

sudžiovinta galva. Jas paaukojo koks nors gerbėjas, kuris tiksliai žino, 
kam atstovauja Krispinų šeima. 

— Trečioji auka rasta ne muziejuje. Kūnas buvo daktarės Pulsiljo 
automobilyje. 

— Ji dirba muziejui. 

— Ir dabar ji apimta baimės. Jos raktai buvo pavogti ir kažkas 
atsiuntė jai velniškai baisią dovaną. 

— Nes ji, kaip akivaizdi tarpininkė, turėjo perduoti ją tikrajam 
adresatui, Saimonui Krispinui. 

— Ne, aš manau, kad daktarė Pulsiljo ir yra tikrasis adresatas. Ji 
stulbinamai graži moteris, todėl patraukė žudiko akį. Džeinė irgi taip 
mano. — Mora parylėjo. — Kodėl nepasikalbi su ja? Juk ji tiria bylą. 
Kodėl atėjai pas mane? 

— Detektyvės Ricoli protas nepriima alternatyvių versijų. 

— Kitaip tariant, ji tvirtai stovi ant žemės. — Mora atsistojo. — 
Aš irgi. 

— Galbūt prieš numodama į tai ranka, turėtum žinoti dar vieną 
dalyką apie Krispinų kolekciją. Tiksliau, tą kolekcijos dalį, kurios nie- 
kas niekada nematė. Ji buvo paslėpta. 

— Kodėl? 

— Nes ji buvo tokia šlykšti, tokia slegianti, kad šeima negalėjo 
leisti, kad apie ją sužinotų žmonės. 

— Kaip sužinojai tu? 

— Gandai apie tą kolekciją senienų rinkoje sklido daugelį metų. 
Prieš maždaug šešerius metus Saimonas Krispinas išstatė ją privačiame 
aukcione. Regis, jis neblogas išlaidūnas ir jam pavyko iššvaistyti likusį 
šeimos turtą. Prireikė grynųjų. Be to, jam reikėjo atsikratyti trikdančių 
ir galbūt neteisėtai įsigytų daiktų. Baisiausia, kad jam pavyko rasti pir- 
kėją, kurio vardas išliko nežinomas. 

— Ką Krispinas pardavė? 

— Karo trofėjus. Aš nekalbu apie armijos medalius ar aprūdiju- 
sius durklus. Kalbu apie barškučius, padarytus iš afrikiečių dantų, nu- 
pjautas japonų kareivių ausis. Karolius, suvertus iš pirštų, ir indą su 

moters... — Jis nutilo. — Tai šiurpi kolekcija. Esmė ta, kad aš ne vie- 
nintelis žinojau apie Krispinų šeimos potraukį šlykštiems suvenyrams. 
Gali būti, kad apie jį žinojo ir žudikas. Ir į jų kolekciją panoro įnešti 
savo indėlį. 

— Tu manai, kad tai buvo dovanos. 

— Kokio nors kolekcionieriaus, paaukojusio keletą savo relikvijų 
muziejui, žavėjimosi ženklai. Kur jie gulėjo pamiršti. 

— Iki šiol. 

Sensonas linktelėjo. 

— Manau, šis paslaptingas aukotojas nusprendė apsireikšti. Pra- 
nešti pasauliui, kad tebėra gyvas. — Jis patylėjo, tada tyliai pridūrė: — 
Tokių dovanų gali būti ir daugiau, Mora. 

Suardydamas tylą, virtuvėje suskambo telefonas. Mora krūptelėjo 
ir patankėjusiu pulsu pakilo nuo kėdės. Kaip lengvai Sensonas sugebėjo 
sujudinti jos tikėjimą logikos pasauliu. Jo paranoja buvo užkrečiama, ir 
telefono skambėjimas jai pasirodė beveik grėsmingas, tarsi perspėjimas, 
kad šis skambutis praneš nemalonią naujieną. 

Tačiau balsas kitame laido gale buvo pažįstamas ir malonus. 

— Daktare Ailz, čia Karteris iš laboratorijos. Gavau gana įdomų 
GC-MS tyrimo rezultatą. 

— Iš ko? 

— Iš tų audinių pavyzdžių, kuriuos atsiuntėte ketvirtadienį. 

— Iš kūno bagažinėje? Jau atlikote dujų chromatografiją? 

— Savaitgalį gavau skubų iškvietimą į laboratoriją. Maniau, kad 
jūs jį užsakėte. 

— Ne, ne aš. — Ji dirstelėjo per petį į Sensoną, kuris stebėjo ją 
taip įdėmiai, kad Mora pasijuto priversta nusisukti. — Tęskit, — tarė 
ji į ragelį. 

— Ištyręs audinį dujų chromatografijos ir masės spektrometrijos 
būdu bei atlikęs pirolizę, aptikau gausybę kolageninių ir nekolageninių 
baltymų. Kad ir kokio senumo jis būtų, audinys puikiai išsilaikęs. 

— Aš taip pat prašiau patikrinti, ar nėra įdegį skatinančių me- 
džiagų. 

— Neaptikau jokių benzenediolų. Vadinasi, populiariausių įdegio 
medžiagų nėra. Užtat aptikau chemikalą, vadinamą 4-izopropenilfe- 
noliu. 

— Niekada apie tokį negirdėjau. 

— Man ir pačiam teko pasidomėti. Pasirodo, šis elementas yra 
tipiškas durpinių samanų pirolizės produktas. 

— Samanų? 

— Taigi. Ar tai nors kiek padeda? 

— Taip, — tyliai atsiliepė ji. — Manau, padeda. 

Šis faktas man pasako būtent tai, ką turiu žinoti. Mora padėjo ra- 
gelį ir kurį laiką stovėjo spoksodama į telefoną, priblokšta laboratorijos 
rezultatų. Tai buvo už jos žinių srities, už visko, su kuo kada nors buvo 
susidūrusi skrodimo kambaryje ribų, ir ji nenorėjo tęsti tyrimo nepasi- 
tarusi su specialistais. 

— Mora? 

Ji atsisuko į Sensoną. 

— Gal galėtume pratęsti šią diskusiją kitą kartą? Man reikia kai 
kam paskambinti. 

— Ar prieš išeidamas galėčiau šį tą patarti? Pažįstu vieną poną, 
su kuriuo jums derėtų pasikalbėti. Tokį daktarą Pieterį Vandenbrinką. 
Galiu jus supažindinti. 

— Kodėl apie jį man pasakoji? 

— Susirasi jo vardą internete. Persiskaityk jo gyvenimo aprašymą, 
ir suprasi kodėl. 


Vėl būriavosi televizijos žinių furgonai, ir šį kartą jų buvo daugiau. Vos tik 
žudikas užsitarnauja pravardę, jis tampa visuomenine nuosavybe, ir kie- 
kviena žinių stotis norėjo atsiplėšti gabalėlį žudiko Archeologo tyrimo. 

Džeinė, eidama su Frostu iš automobilių stovėjimo aikštelės į 
morgą, juto ją sekančias visa matančias kamerų akis. Tapusi detektyve, 
ji iš pradžių džiūgaudavo pamačiusi save per vakaro žinias. Tas džiu- 
gesys jau seniai išblėso, ir dabar, išvydusi reporterius, ji susierzindavo. 
Užuot pozavusi kameroms, ėjo nuleidusi galvą ir palenkusi į priekį pe- 
čius; šįvakar, per šeštos valandos žinias Džeinė tikriausiai atrodys kaip 
kuprotas trolis su melsva striukele. 

Kai įžengė į pastatą ir paspruko nuo įkyrių objektyvų, palengvėjo, 
tačiau blogiausia dar buvo prieš akis. Žingsniuodama šalia Frosto skro- 
dimų laboratorijos link, ji jautė, kaip tempiasi raumenys ir gniaužiasi 
skrandis, numatydami tai, kas laukia jų ant stalo šiandien. 

Prieangyje, kur jie apsirengė chalatais ir užsimovė batų apdan- 
galus, Frostas elgėsi neįprastai tyliai. Paskubomis metusi žvilgsnį pro 
langelį, Džeinė apsiramino pamačiusi, jog kūną vis dar dengia širma, 
bent trumpam apsauganti juos nuo siaubo. Skatinama negailestingo 
pareigos jausmo, ji pastūmė duris į skrodimo kambarį. 

Mora buvo ką tik iškabinusi trečiosios Džeinės Dou rentgeno 
nuotraukas ir foniniame apšvietime suspindo dantų juostelė. Ji pažiū- 
rėjo į detektyvus. 


—- Ir ką manote apie ją? — pasiteiravo ji. 
pie ją p J 

— Atrodo, ji turėjo gana gerus dantis, — tarė Džeinė. 

Mora linktelėjo. 

— Šiedu plombuoti amalgama, o apatinis kairysis krūminis ap- 
vilktas auksine karūnėle. Nematau jokio karieso, alveolės nerodo jokių 
apydančių ligų. Pabaigai dar viena detalė. — Mora pabaksnojo pirštu į 
vieną nuotrauką. — Jai trūksta abiejų kaplių. 

— Manai, jie buvo ištraukti? 

— Tačiau tarp dantų nėra tarpų. O šių priešakinių dantų šaknys 
buvo sutrumpintos ir nugludintos. 

— Ir tai reiškia? 

— Ji lankėsi pas ortodontą. Ji nešiojo kabes. 

— Vadinasi, kalbame apie pasiturinčią auką. 

— Mažų mažiausiai viduriniosios klasės. 

— Na jau, aš niekada nenešiojau kabių. — Džeinė išsižiojo, ap- 
nuogindama netaisyklingą apatinę eilę. — Štai kaip atrodo vidurinio- 
sios klasės dantys, daktare. — Ji parodė į nuotrauką. — Mano tėtis 
neturėjo pinigų tokiems dalykams. 

— Ponios X dantys irgi buvo geri, — įsiterpė Frostas. 

Mora linktelėjo. 

— Abi moterys turėjo tai, ką pavadinčiau privilegijuota vaikyste. 
Pakankamai privilegijuota, kad užtektų pinigų gerai dantų priežiūrai ir 
ortodontui. — Ji nukabino nuotraukas ir paėmė kitą komplektą, kuris 
skambčiojo kišamas po segtukais. Dabar šviesos fone pasirodė apatinių 
galūnių kaulai. 

— Ir štai kas dar siejo abi aukas. 

Džeinė ir Frostas sutartinai aiktelėjo. Jiems nereikėjo radiologo, 
kad suprastų, ką mato tose nuotraukose. 

— Sužaloti abu blauzdikauliai, — tarė Mora. — Kažkokiu buku 
daiktu. Kūju, o gal ratų raktu. Ir mes čia kalbame ne apie šiaip suža- 
lojimą padaužius. Smūgiuota buvo žiauriai ir tikslingai, kad sulaužytų 
kaulus. Abiejuose blauzdikauliuose matomi skersiniai diafizės lūžiai 
su į minkštuosius audinius išsibarsčiusiomis nuolaužomis. Skausmas 
turėjo būti nepakeliamas. Ji tikrai nebūtų galėjusi paeiti. Negaliu net 

pagalvoti, kaip ji kentėjo per kitas dienas. Tikriausiai įsimetė infekcija, 
pasklisdama iš atvirų žaizdų į minkštuosius audinius. Bakterijos pateko 
į kaulą, o po to — į kraują. 

Džeinė pažiūrėjo į ją. 

— Tu pasakei dienas? 

— Šie lūžiai nebuvo mirtini. Ji nemirė tą pačią akimirką. 

— Gal ją iš pradžių nužudė. Gal tai pomirtiniai sužalojimai. — 
Maldauju, pasakyk, kad pomirtiniai, o ne tai, ką aš įsivaizduoju. 

— Apgailestauju, bet turiu pasakyti, kad ji išgyveno, — tarė 
Mora. — Bent jau keletą savaičių. — Ji parodė į nelygius kontūrus, tar- 
si balto dūmo kamuoliai supančius lūžio vietą. — Čia formavosi kalius. 
Kaulas gijo, o per naktį jis neužgyja; neužgyja ir per keletą dienų. Tam 
reikia savaičių. 

Savaičių, per kurias ši moteris kentėjo. Savaičių, kai tikriausiai 
atrodė, kad geriau mirti. Džeinė prisiminė ankstesnes nuotraukas, ka- 
bėjusias toje pačioje vietoje. Sutrupinta kitos moters koja, lūžio linijos, 
apsitraukusios gyjančio kaulo migla. 

— Visai kaip Ponia X, — ištarė ji. 

Mora linktelėjo. 

— Nė viena iš šių aukų nemirė iš karto. Abi patyrė apatinių galū- 
nių luošinančius sužalojimus. Abi kurį laiką gyveno. Vadinasi, kažkas 
joms duodavo maisto ir vandens. Kažkas palaikė jų gyvybes, pakanka- 
mai ilgai, kad kaulas imtų gyti. | 

— Tai tas pats žudikas. 

— Modeliai per daug panašūs. Tai dalis jo braižo. Iš pradžių jis jas 
suluošina, galbūt norėdamas užsitikrinti, kad jos nepabėgs. Tada diena 
po dienos jas maitina. Ir laiko gyvas. 

— Kokį velnią jis veikia per tą laiką? Mėgaujasi jų draugija? 

— Nežinau. 

Džeinė pažiūrėjo į sutraiškytus kaulus ir pajuto tvinkčiojimą savo 
pačios kojose, tik šešėlį to skausmo, kurį turėjo iškęsti ši auka. 

— Žinai, — tyliai tarė ji, — kai aną vakarą man paskambinai dėl 


Ponios X, maniau, kad tai bus sena žmogžudystė. Beviltiškas reikalas su 

seniai mirusiu nusikaltėliu. Bet jei tai jis įkišo lavoną į panelės Pulsiljo 
automobilį... | 

— Jis tebėra gyvas, Džeine. Ir jis čia, Bostone. 

Atsivėrė prieškambario durys ir į vidų, gaubdamasis chalatu, įžen- 
gė žilaplaukis vyras. 

— Daktare Vandenbrinkai? — pasveikino jį Mora. — Aš daktarė 
Ailz. Džiaugiuosi, kad galėjote atvykti. 

— Tikiuosi, dar nepradėjote. 

— Laukėme jūsų. 

Vyriškis žengė į priekį ir ištiesė jai ranką. Jis buvo maždaug še- 
šiasdešimties, liesas kaip lavonas, tačiau rudai įdegęs veidas ir žvalūs 
judesiai liudijo ne ligą, bet gerą sveikatą tvirtame kūne. Morai pažindi- 
nant jį su Džeine ir Frostu, jis beveik į juos nė nežvilgtelėjo — visas jo 
dėmesys buvo sutelktas į stalą, ant kurio gulėjo auka, kurios iškreiptą 
pavidalą vis dar gailestingai slėpė širma. Buvo akivaizdu, kad jį labiau 
domina mirusieji, o ne gyvieji. 

— Daktaras Vandenbrinkas yra iš Drensės muziejaus Asene, — 
paaiškino Mora. — Vakar vakare jis atskrido iš Nyderlandų, tik dėl šio 
skrodimo. 

— O čia ji? — pasiteiravo atvykėlis, neatitraukdamas akių nuo 
pridengto kūno. — Ką gi, tuomet žvilgtelkime. 

Mora padavė jam porą pirštinių ir jie abu panardino rankas į la- 
teksą. Mora suėmė už širmos, ir Džeinė pasiruošė išvysti vaizdą. 

Ant nerūdijančio plieno stalo gulintis nuogas perkreiptas kūnas 
atrodė it suanglėjusi kreiva šaka. Tačiau labiausiai Džeinę šiurpino jos 
veidas, tie blizgūs it juoda anglis bruožai, sustingę mirties šūksnyje. 

Daktaras Vandenbrinkas, nė kiek nepasibaisėjęs, o greičiau susiža- 
vėjęs, palinko arčiau kūno. 

— Ji nuostabi, — sumurmėjo jis. — O taip, aš džiaugiuosi, kad 
paskambinote man. Tikrai buvo verta atvykti. 

— Jums ji atrodo nuostabi? — nusistebėjo Džeinė. 

— Aš kalbu apie išsilaikymo būklę, — arsiliepė jis. — Šią akimir- 
ką ji tiesiog tobula. Bet bijau, kad dabar, kai kūnas gavo oro, jis gali 

pradėti irti. Tai pats įspūdingiausias šių laikų pavyzdys, kokį kada nors 
esu matęs. Tokiu būdu apdoroti žmogaus palaikai randami gana retai. 

— Vadinasi, jūs žinote, kaip ji tapo tokia? 

— O taip. Ji labai panaši į kitas. 

— Kitas? 

Jis pažvelgė į Džeinę. Jo akys buvo taip toli viena nuo kitos, kad 
jai atrodė, tarsi į ją žiūrėtų kaukolė. 

— Ar esate kada nors girdėjusi apie Mergaitę iš Idės, detektyve? 

— Ne. Kas ji? 

— Idė — tai vietovės pavadinimas. Kaimo, esančio šiaurinėje Ny- 
derlandų dalyje. 1897 metais du vyrai iš Idės pjaustė durpes, kurias jie 
vėliau džiovindavo ir naudodavo kurui. Ir toje pelkėje jie rado kai ką, 
kas juos labai išgąsdino. Moterį ilgais šviesiais plaukais, aiškiai buvusią 
pasmaugtą. Ant jos kaklo tebebuvo tris kartus apvyniota ilga medžia- 
ginė juosta. Iš pradžių Idės žmonės nesuprato, ką jie rado. Kūnas buvo 
toks mažas ir susitraukęs, kad jie pagalvojo jį esant seną moterį. O gal 
kokį velnią. Vėliau, kai ją apžiūrėjo mokslininkai, žmonės apie palaikus 
sužinojo daugiau. Pasirodė, kad ji anaiptol nebuvo sena — kai mirė, te- 
buvo šešiolikos. Tyrimas atskleidė, kad mergina buvo nužudyta. Durta 
žemiau raktikaulio, tada aplink kaklą apvyniota juosta ir pasmaugta: 
Paskui ją kniūbsčią paguldė į pelkę, kur ji išgulėjo ištisussamžius. Kol 
tie du durpių pjovikai ją surado ir parodė visam pasauliui. 

— Amžius? LŽ 

Vandenbrinkas linktelėjo. 

— Radioaktyviosios anglies tyrimas rodo, jog jai du tūkstančiai metų. 
Kai Jėzus vaikščiojo po žemę, toji vargšelė jau greičiausiai gulėjo savo kape. 

— Netgi po dviejų tūkstančių metų jie sugebėjo nustatyti, kaip ji 
mirė? — nustebo Frostas. 

— Nes buvo labai gerai išsilaikiusi — netgi plaukai ir audinys 
ant kaklo. Žinoma, kūnas pažeistas, tačiau tie pažeidimai atsirado kur 
kas vėliau, kai ji buvo su durpėmis iškelta į paviršių. Tačiau likusios 
dalies pakako jos portretui atkurti. Ir nustatyti, kaip ji turėjo kentė- 
ti. Tai tikras pelkių stebuklas, detektyve. Pelkės mums atveria langą į 

praeitį. Šimtai tokių kūnų buvo rasta Olandijoje, Danijoje, Airijoje ir 
Anglijoje. Kiekvienas iš jų — tarsi keliautojas laiku, tam tikra prasme 
nelaimingas ambasadorius, pasiųstas mums žmonių iš praeities, kurie 
nepaliko rašytinių šaltinių, bet savo aukose įamžino žiaurybes. 

— Bet šiai moteriai, — Džeinė linktelėjo į kūną ant stalo, — tik- 
rai ne du tūkstančiai metų. 

— Vis dėlto ji taip par išskirtinai išsilaikiusi. Pažiūrėkit, matyti 
netgi jos padų ir pirštų raukšlės. Ir ar matote, kokia tamsi jos oda, tarsi 
išdirbtas kailis? Vis dėlto veido bruožai aiškiai leidžia daryti prielaidą, 
jog ji europidė. — Jis pažiūrėjo į Morą. — Aš visiškai sutinku su jūsų 
nuomone, daktare Ailz. 

— Taigi, jūs teigiate, kad šis kūnas buvo užkonservuotas tokiu 
pačiu būdu kaip ir toji mergaitė Nyderlanduose? — paklausė Frostas. 

Vandenbrinkas linktelėjo. 

— Čia jūs matote mūsų dienų pelkinę. 

— Todėl ir paskambinau daktarui Vandenbrinkui, — pasakė 
Mora. — Jis jau ne vieną dešimtmetį tyrinėja pelkinius. 

— Skirtingai nei egiptiečių mumifikavimo metodai, — tarė Van- 
denbrinkas, — nėra jokių rašytinių šaltinių, kaip užkonservuoti pelki- 
nį. Tai visiškai natūralus ir atsitiktinis procesas, kurio mes dar galutinai 
neperpratome. 

— Thai iš kur apie tai žino žudikas? — paklausė Džeinė. 

— Pelkiniais besidominčių žmonių bendrijoje šia tema vyksta tam 
tikra diskusija. 

Džeinė nustebusi susijuokė. 

— Jūs turite bendriją? 

— Žinoma. Mes organizuojame uždarus susitikimus, kokteilių 
vakarėlius. Didelė dalis mūsų diskusijų yra grynai spekuliatyvios. Ta- 
čiau mes turime nepaneigiamų mokslinių faktų, pagrindžiančių mūsų 
teorijas. Pavyzdžiui, žinome, kad kūnus konservuojančios pelkės pa- 
sižymi tam tikromis ypatybėmis. Jos yra labai rūgštingos, turi mažai 
deguonies ir daug durpinių samanų sluoksnių. Šie faktoriai padeda su- 
stabdyti irimą ir išsaugoti minkštuosius audinius. Jie patamsina odą iki 

spalvos, kokią matote ant šio kūno. Jei kūnams būtų leista mirkti per 
amžius, su laiku kaulai ištirptų ir liktų tiktai užkonservuotas kūnas, 
tamprus ir lankstus it išdirbta oda. 

— Ar tai padaro samanos? — pasiteiravo Frostas. 

— Jos atlieka svarbiausią proceso dalį. Tarp bakterijų ir polisacha- 
ridų, randamų pelkinėse samanose, vyksta cheminė reakcija. Samanos 
suriša bakterijų ląsteles, tad jos negali suardyti organinių medžiagų. Jei 
pavyksta surišti bakterijas, galima sustabdyti irimą. Visas procesas vyks- 
ta rūgštiniame tirpale, kurį sudaro negyvos samanos, taninai ir celiulio- 
zė. Kitaip tariant, pelkių vanduo. 

— Ir viskas? Tiesiog įkiši kūną į pelkę, ir baigta? 

— Ne visai. Airijoje ir Jungtinėje Karalystėje buvo atlikti eksperi- 
mentai su padvėsusiais paršiukais. Jie buvo sumesti į įvairias durpines 
pelkes, o po kelių mėnesių ištraukti apžiūrai. Kadangi kiaulės bioche- 
miškai panašios į mus, galime teigti, kad ir su žmonėmis gautume to- 
kius pačius rezultatus. 

— Ir jie virto pelkinėmis kiaulėmis? 

— Jeigu buvo tinkamos sąlygos. Visų pirma, paršiukus reikėjo 
visiškai panardinti, antraip jie būtų ėmę irti. Antra, juos reikėjo panar- 
dinti į pelkę iškart po to, kai nugaišo. Jei prieš panardindamas paliksi 
kūną gulėti bent kelioms valandoms, jis vis tiek pradės irti. 

Frostas ir Džeinė susižvalgė. 

— Vadinasi, mūsiškis žudikas negalėjo gaišti laiko, kai ją nužu- 
dė, — tarė Džeinė. 

Vandenbrinkas linktelėjo. 

— Ji turėjo būti panardinta iškart po mirties. Jei kalbėtume apie 
europietiškus pelkinius, aukos greičiausiai būdavo atvedamos į pelkę 
dar gyvos. Ir tik tuomet, prie vandens, nužudomos. 

Džeinė pažiūrėjo į žiauriai sužalotus blauzdikaulius rentgeno nuo- 
traukose. 

— Ši auka niekur nebūtų nuėjusi su abiem sulaužytomis kojomis. 
Ją turėjo nešti. Jei esi žudikas, nenorėtum to daryti tamsoje. Ypač jei 
eini per pelkę. 

— Jis padaro tai vidury dienos? — svarstė Frostas. — Ištempia ją 
iš savo automobilio ir nuvelka prie vandens? Jis turėjo būti iš anksto 
pasirinkęs vietą. Vietą, kuri nebūtų matoma ir pakankamai arti kelio, 
kad nereikėtų jos toli nešti. 

— Reikia atsižvelgti ir į kitas sąlygas, — tarė Vandenbrinkas. 

— Kokias? — pasiteiravo Džeinė. 

— Vanduo turi būti pakankamai gilus ir pakankamai šaltas. Tem- 
peratūra labai svarbi. Ir vieta turėjo būti pakankamai atoki, kad kūno 
nerastų prieš jam jį ištraukiant. 

— Labai daug sąlygų, — tarė Džeinė. — Argi nebūtų lengviau 
tiesiog pripildyti vonią vandeniu ir durpinėmis samanomis? 

— Kaip galite būti tikra, kad viską padarysite tinkamai? Pelkė — 
sudėtinė ekosistema, kurios mes iki galo nesuprantame, cheminis orga- 
ninių materijų sultinys, kuris turi mirkti per amžius. Net jei pavyktų 
pagaminti tokį sultinį ir pripildyti vonią, jums reikėtų iš pradžių ją at- 
šaldyti iki keturių laipsnių Celsijaus ir laikyti mažiausiai keletą savaičių. 
Paskui kūną tektų mirkyti ištisus mėnesius, galbūt metus. Kaip išlai- 
kysite jį taip ilgai paslaptyje? O jei pasklistų kvapas? Ar nesusidomėtų 
įtarūs kaimynai? — Jis papurtė galvą. — Idealiausia vieta yra pelkė. 
Tikra pelkė. 

Tačiau sulaužytų kojų klausimas išliko. Nesvarbu, ar auka buvo 
gyva, ar mirusi, ją vis tiek reikėjo nešti prie vandens per galbūt dum- 
bliną žemę. 

— Kaip manote, kokio ji buvo ūgio? — paklausė Džeinė. 

— Sprendžiant iš skeleto, — tarė Mora, — manyčiau, maždaug 
penkių pėdų šešių colių. Ir, kaip pati matai, ji gana liekna. 

— Vadinasi, galėjo sverti apie šimtą dvidešimt, šimtą trisdešimt svarų. 

— Pagrįstas spėjimas. 

Tačiau nešdamas netgi liekną moterį vyras greitai pavargtų. O jei ji 
jau buvo nebegyva, laikas labai varžė. Jei per ilgai delsi, kūnas neišven- 
giamai ims irti. Jei ji tebebuvo gyva, jis turėjo susidurti su kitais sunku- 
mais. Su besimuistančia ir triukšminga auka. Galimybe kam nors išgirs- 
ti, kai trauks ją iš automobilio. Kurgi tu radai šią idealią žudymo vietą? 

Suburzgė vidaus telefonas ir per garsiakalbį pasigirdo Moros sek- 
retorės balsas: 

— Daktare Ailz, jums skambina. Skotas Turlou iš Nacionalinio 
nusikaltimų informacijos centro. 

— Aš atsiliepsiu, — tarė Mora. Eidama prie telefono, ji nusitrau- 
kė pirštines. 

— Daktarė Ailz klauso. 

Kurį laiką ji klausėsi, tada staiga įsitempė ir metė į Džeinę žvilgsnį, 
kuris sakė: Za svarbu. 

— Ačiū, kad pranešėte. Tučtuojau tuo pasidomėsiu. Minutėlę. 

Mora nuėjo prie laboratorijos kompiuterio. 

— Kas atsitiko? — paklausė Džeinė. 

Mora atidarė vieną elektroninio pašto laišką ir spustelėjo ties 
priedu. Ekrane pasirodė eilė dantų nuotraukų. Skirtingai nei morgo 
juostelėje, kurioje matėsi visi dantys iškart, šios buvo atskiri kadrai iš 
stomatologo kabineto. 

— Taip, aš į jas žiūriu, — tarė Mora į ragelį. — Matau amalgamos 
plombą trisdešimtame numeryje. Tai visiškai atitinka. 

— Atitinka ką? — susidomėjo Džeinė. 

Mora kilstelėjo ranką, tildydama ją, sukaupusi visą dėmesį į pokalbį. 

— Atidarau antrą priedą, — tarė ji. 

Ekrane atsivėrė keistas vaizdas. Jauna moteris ilgais juodais plau- 
kais, prisimerkusi prieš saulę. Ji vilkėjo džinsinius marškinius ant juo- 
dos berankovės palaidinukės. Stipriai įdegęs veidas be makiažo rodė, 
kad moteris daug laiko leido lauke, kvėpavo grynu oru ir mėgo prak- 
tiškus drabužius. — Peržiūrėsiu kitas laikmenas, — tarė Mora. — Ir 
paskambinsiu jums. — Ji padėjo ragelį. 

— Kas ta moteris? — paklausė Džeinė. 

— Jos vardas — Loreina Edgerton. Paskutinį kartą ją matė netoli 
Gelapo, Naujojoje Meksikoje, maždaug prieš dvidešimt penkerius metus. 

Džeinė paniurusi žvelgė į besišypsantį veidą iš kompiuterio ekrano. 

— Ar turėčiau prisiminti šį vardą? 

— Dabar prisiminsi. Tu žiūri į Ponios X veidą. 

Teismo psichologo daktaro Lorenso Zukerio žvilgsnis buvo toks skvar- 
bus, kad paprastai Džeinė vengdavo sėdėti tiesiai priešais jį. Bet šįsyk ji 
atvyko į susitikimą pavėlavusi ir buvo priversta užimti paskutinę laisvą 
vietą — priešais Zukerį. Jis neskubėdamas tyrinėjo ant stalo paskleistas 
nuotraukas. Jose buvo jauna ir gyvybinga Loreina Edgerton. Kai ku- 
riose ji mūvėjo šortus ir vilkėjo marškinėlius; kitose — džinsus ir avėjo 
turistinius batus. Buvo akivaizdu, kad ji daug laiko leido lauke; tai rodė 
ir įdegis. Jis paėmė kitą, dabartinį, jos atvaizdą: sustingusi ir išdžiūvusi 
kaip špagatas, tarsi odine kauke aptemptu veidu. Kai Zukeris pakėlė 
galvą, jo keistai blyškios akys susmigo į Džeinę, ir ją apėmė nesma- 
gus jausmas, kad jis mato tamsiausias jos smegenų kerteles, tai, ko ji 
niekam neleidžia matyti. Nors kambaryje buvo kiti keturi detektyvai, 
ji buvo vienintelė moteris; galbūt todėl Zukeris sutelkė dėmesį į ją. Ji 
nusprendė nepasiduoti ir atrėmė jo žvilgsnį. 

— Kada, sakėte, dingo panelė Edgerton? — paklausė jis. 

— Prieš dvidešimt penkerius metus, — atsakė Džeinė. 

— Ar šis laiko tarpas paaiškina jos esamą kūno būklę? 

— Mes žinome, jog tai tikrai Loreina Edgerton, nes turime jos 
dantų aprašą. 

— Taip pat žinome, kad kūnui mumifikuoti nereikia šimto me- 
tų, — pridūrė Frostas. 

— Taip, bet ar ji galėjo būti nužudyta ne prieš dvidešimt penke- 
rius metus, o visai neseniai? — pasiteiravo Zukeris. — Jūs sakote, kad 

ji pakankamai ilgai buvo laikoma gyva, nes šautinė žaizda kojoje buvo 
pradėjusi gyti. O jei ją laikė įkalintą gerokai ilgiau? Ar galima mumif- 
kuoti kūną, tarkim, per penkerius metus? 

— Jūs manote, kad šis žudikas galėjo laikyti ją nelaisvėje dešimt- 
mečius? 

— Aš tik svarstau, detektyve Frostai. Bandau suprasti, ką iš to 
gauna mūsų neįvardytas subjektas. Kas galėtų versti jį atlikinėti šiuos 
groteskiškus pomirtinius ritualus. Jis dėjo daug pastangų, kad visos trys 
aukos nesuirtų. | 

— Jis norėjo, kad jos išliktų, — prabilo leitenantas Marketis, 
žmogžudysčių skyriaus vadas. — Norėjo turėti jas po ranka. 

Zukeris linktelėjo. 

— Amžina draugystė. Tai vienas paaiškinimas. Jis nenorėjo jų pa- 
leisti, todėl pavertė relikvijomis, kurios išliktų per amžius. 

— "Tai kam iš viso jas žudyti? — paklausė detektyvas Krovis. — 
Kodėl jų neįkalinus kaip belaisvių? Mes žinome, kad dvi iš jų jis pakan- 
kamai ilgai laikė gyvas, kol pradėjo gyti jų kaulai. 

— Gal jos mirė natūralia mirtimi nuo sužeidimų. Sprendžiant iš 
skrodimo ataskaitos, mirties priežastis nėra tiksliai žinoma. 

— Daktarė Ailz negalėjo tiksliai apibrėžti, — tarė Džeinė, — bet 
mes žinome, kad Pelkinė... — ji nutilo. Pelkinė buvo naujoji aukos pra- 
vardė, tačiau joks detektyvas niekada neištartų jos viešai. Niekas neno- 
rėjo, kad ji pasirodytų laikraščiuose paryškintu šriftu. — Mes žinome, 
kad auka bagažinėje patyrė abiejų kojų lūžius ir į juos galėjo įsimesti 
infekcija. Tai galėjo sukelti mirtį. 

— (O konservavimas būtų vienintelis būdas ją išlaikyti, — tarė 
Marketis. — Amžinai. 

Zukeris vėl nukreipė žvilgsnį į nuotrauką. 

— Papasakokit man apie šią auką, Loreiną Edgerton. 

Džeinė per stalą pastūmė psichologui aplanką. 

— Štai ką mes kol kas apie ją žinome. Ji buvo paskutinio kurso 
studentė; kai dingo, dirbo Naujojoje Meksikoje. 

— Ką ji studijavo? 

— Archeologiją. 

Zukeris išrietė antakius. 

— Ar aš girdžiu besikartojančią melodiją? 

— Būtų sunku neišgirsti. Tą vasarą Loreina dirbo su grupe stu- 
dentų archeologinių kasinėjimų aikštelėje Čako kanjone. Vieną dieną, 
pasakiusi kitiems studentams, kad važiuoja į miestą, ji dingo. Ji išvažia- 
vo motociklu, vėlyvą popietę, ir niekada nebesugrįžo. Po kelių savaičių 
motociklas buvo rastas už kelių mylių, netoli navachų rezervacijos. Iš 
to, ką žinau apie tą vietovę, joje nedaug gyventojų. Daugiausia atviros 
dykumos ir žvyrkeliai. 

— Vadinasi, jokių liudininkų. 

— Nė vieno. Ir dabar, praėjus dvidešimt penkeriems metams, 
detektyvo, kuris tyrė jos dingimą, nebėra gyvo. Teturime jo ataskai- 
tą. Todėl mudu su Erostu skrendame į Naująją Meksiką pasikalbėti su 
archeologu, kuris vadovavo kasinėjimams. Jis paskutinis matė ją gyvą. 

Zukeris pažiūrėjo į nuotraukas. 

— Atrodo, ji buvo sportiška mergina. 

— Taip. Mėgo keliauti pėsčiomis, stovyklauti. Daug laiko praleis- 
davo su kastuvu. Ne tokia, kuri pasiduotų be kovos. 

— Tačiau jos kojoje buvo kulka. 

— Galbūt tik tokiu būdu žudikas galėjo kontroliuoti savo aukas. 
Tik tokiu būdu jis galėjo parklupdyti Loreiną Edgerton. 

— Abi Pelkinės kojos buvo sulaužytos, — pastebėjo Frostas. 

Zukeris linktelėjo. 

— Ir tai leidžia daryti neabejotiną prielaidą, kad tas pats žudikas 
nužudė abi moteris. Kaip dėl tos, kurią rado bagažinėje? 

Džeinė pastūmė jam aplanką apie Pelkinę. 

— Jos tapatybė dar nenustatyta, — tarė ji. — Todėl mes nežino- 
me, ar ji kaip nors susijusi su Loreina Edgerton. NNIC ieško informa- 
cijos duomenų bazėje, ir mums belieka tikėtis, kad kas nors kur nors 
bus pranešęs apie jos dingimą. | 

Zukeris peržvelgė skrodimo ataskaitą. 

— Suaugusi moteris, nuo aštuoniolikos iki trisdešimt penkerių. 

Puikiai prižiūrėti dantys, ortodonto darbas. — Jis pakėlė akis. — Nu- 
stebčiau, jei apie jos dingimą nebžtų pranešta. Konservavimo metodas 
turi pasakyti, kurioje šalies dalyje ji buvo nužudyta. Kiek valstijų turi 
durpinių pelkių? 

— Tiesą sakant, — tarė Frostas, — daugybė. Tai nelabai susiau- 
rins paiešką. 

— Pasiruoškite, — nusijuokusi perspėjo Džeinė. — Detektyvas 
Frostas dabar yra naujasis Bostono policijos oficialus pelkių ekspertas. 

— Aš kalbėjausi su daktare Judita Velš, biologe iš Masačusetso 
universiteto, — pasakė Frostas. Jis išsitraukė savo užrašus ir atsivertė 
reikiamą puslapį. — Štai ką ji man papasakojo. Kimininės šlapžemės 
aptinkamos Naujojoje Anglijoje, Kanadoje, Didžiųjų ežerų rajone ir 
Aliaskoje. Visur, kur yra tinkama temperatūra ir drėgmė. Netgi Flori- 
doje galima rasti pelkių. — Jis pakėlė galvą. — Tiesą sakant, pelkinių 
buvo rasta netoli Disnėjaus pasaulio. 

Detektyvas Krovis susijuokė. 

— Rimtai? 

— Daugiau nei šimtas jų, ir visi buvo tikriausiai aštuonių tūks- 
tančių metų senumo. Toji vieta vadinama Vindoverio kapaviete. Tačiau 
jų kūnai neišsilaikė. Buvo rasti tik griaučiai, visai ne taip kaip mūsų 
Pelkinė. Ten karšta, tad jie suiro, nors ir mirko durpėse. 

— Ar tai reiškia, kad galime atmesti visas pietines pelkes? — pa- 
klausė Zukeris. 

Frostas linktelėjo. 

— Mūsų auka pernelyg gerai išsilaikiusi. Panardinimo metu van- 
duo turėjo būti šaltas, keturių laipsnių ar net mažiau. Tik taip ji galėjo 
išsilaikyti tokia, kokia yra. 

— Vadinasi, kalbame apie šiaurines valstijas. Arba Kanadą. 

— Kanada sukeltų mūsų žudikui problemą, — pastebėjo Džei- 
nė. — Tektų gabenti lavoną per sieną. 

— Manau, galime atmesti ir Aliaską, — tarė Frostas. — Nes tektų 
kirsti kitą sieną. O ką jau kalbėti apie ilgą kelią. 

— Vis dar lieka didelė teritorija, — pasakė Zukeris. — Daugybė 
valstijų su pelkėmis, kur jis galėjo paslėpti jos kūną. | 

— Tiesą sakant, — prabilo Frostas, — galime susiaurinti paiešką 
iki aukštapelkių. 

Visi kambaryje į jį sužiuro. 

— Ką? — išstenėjo detektyvas Tripas. 

— Pelkės — tikrai labai įdomus dalykas, — prabilo Frostas, su 
entuziazmu pasinerdamas į temą. — Kuo daugiau sužinau apie jas, tuo 
darosi įdomiau. Iš pradžių augalai mirksta stovinčiame vandenyje. Van- 
duo toks šaltas ir jame tiek mažai deguonies, kad samanos tiesiog plū- 
duriuoja ten nepūdamos, kasmet kaupdamosi sluoksnis po sluoksnio, 
kol tampa mažiausiai poros pėdų gylio. Jei vanduo stovintis, tuomet 
susiformuoja aukštapelkė. 

Krovis pažiūrėjo į Tripą ir sausai metė: 

— Žinių perteklius — pavojingas dalykas. 

— Bet ar ši informacija susijusi? — paklausė Tripas. 

Frostas paraudo. 

— Taip. Jei paklausysi, galbūt šį tą sužinosi. 

Džeinė nustebusi dirstelėjo į partnerį. Erostas retai rodydavo susi- 
erzinimą, ir ji nesitikėjo, kad jis taip plykstelės kalbėdamas apie kimi- 
nines samanas. 

— Prašom tęsti, detektyve Frostai, — tarė Zukeris. — Aš norėčiau 
žinoti, kaip būtent pelkė tampa aukštapelke. 

Frostas įkvėpė ir atsitiesė kėdėje. 

— Tai susiję su pelkių maitinimu. Aukštapelkė negauna vandens 
iš jokių upelių ar požeminių vandenų. Tai reiškia, kad ji negauna jokio 
papildomo deguonies ar maistingųjų medžiagų. Ją maitina vien kritu- 
liai ir jos vanduo yra stovintis, tai lemia jos didelį rūgštingumą. Taip 
susidaro tikras liūnas. 

— Vadinasi, tai nėra bet kuri šlapžemė. 

— Ne. Ją turi maitinti tik lietaus vanduo. Antraip ji būtų žema- 
pelkė arba tarpinė pelkė. 


— Kodėl tai svarbu? 

— Tik tikri liūnai turi sąlygas, būtinas kūnams išsaugoti. Mes čia 
kalbame apie specifinio tipo šlapžemę. 

— Ir taip būtų galima nustatyti ribas, kur šis kūnas buvo užkon- 
servuotas? 

Frostas linktelėjo. 

— Šiaurės rytuose yra tūkstančiai akrų šlapžemių, tačiau tik la- 
bai maža dalis jų yra tikri liūnai. Jų aptinkama Adirondake, Vermonte, 
šiauriniame Meine bei jo pakrantėje. 

Detektyvas Tripas papurtė galvą. 

— Kartą buvau medžioti šiauriniame Meine. Ten nieko nėra, iš- 
skyrus medžius ir elnius. Jei mūsų vyrukas turi ten slėptuvę, abejoju, ar 
pavyks ją rasti. 

— Toji biologė, daktarė Velš, — vėl prašneko Frostas, — sakė, 
kad ji galėtų susiaurinti ribas, jei turėtų daugiau informacijos. Todėl 
mes jai nusiuntėme augalų gabalėlių, kuriuos daktarė Ailz ištraukė iš 
aukos plaukų. 

:— Labai gerai, — tarė Zukeris. — Tai leis daugiau sužinoti apie 
mūsų žudiko geografinį profilį. Žinote tą posakį, sklandantį tarp nusi- 
kaltėlių psichologinių portretų kūrėjų? Eik ten, kur žinai, tada žinosi, 
kur eini. Žmonės yra linkę laikytis tų vietų, kur jie jaučiasi patogiai, ku- 
rias jie pažįsta. Galbūt mūsų žudikas stovyklavo vasaros stovykloje Adi- 
rondake. O gal jis medžiotojas, kaip jūs, detektyve Tripai, ir žino visus 
keliukus, slaptas Meino stovyklavietes. Jis turėjo iš anksto planuoti, ką 
darys su auka. Kaip jis susipažino su apylinkėmis? Ar turi ten trobelę? 
Ir ar į ją galima pakliūti būtent tuo metų laiku, kol vanduo šaltas, bet 
ne užšalęs, kad auką būtų galima greitai perkelti į pelkę? 

— Mes žinome apie jį dar šį tą, — pasakė Džeinė. 

— Ir ką gi? 

— Jis siksliai žinojo, kaip ją užkonservuoti. Žinojo, kokių reikia 
sąlygų, kokia turi būti vandens temperatūra. Tai profesionalios žinios; 
eilinis žmogus to nežinotų. 

— Nebent esi archeologas, — pasakė Zukeris. 

Džeinė linktelėjo. 

— Mes ir vėl grįžtame prie tos pačios temos, ar ne? 

Zukeris atsilošė ir prisimerkė mąstydamas. 

— Žudikas, kuris išmano senovės laidojimo praktikas. Kurio auka 
Naujojoje Meksikoje dirbo kasinėjimų aikštelėje. Dabar jis, regis, susi- 
domėjo kita jauna moterimi, dirbančia muziejuje. Kaip jis susiranda 
šias moteris? Kaip su jomis susipažįsta? — Jis pažiūrėjo į Džeinę. — Ar 
turite panelės Pulsiljo draugų ir kolegų sąrašą? 

— Sąrašas gana trumpas. Tik muziejaus darbuotojai ir namo kai- 
mynai. 

— Jokių draugų vyriškių? Sakėte, ji gana patraukli mergina. 

— Ji sakosi nebuvusi pasimatyme penkis mėnesius, nuo tada, kai 
atvyko į Bostoną. — Džeinė patylėjo. — Tiesą sakant, ji keistas paukš- 
telis. 

— Ką norite pasakyti? 

Džeinė sudvejojo ir žvilgtelėjo į Frostą, kuris akivaizdžiai vengė 
jos žvilgsnio. | 

— Kažkas joje... tokio. Negaliu paaiškinti. 

— Jūs irgi taip manote, detektyve Frostai? 

— Ne, — iškošė Frostas pro sučiauptas lūpas. — Manau, Džoze- 
fina tiesiog išsigandusi, daugiau nieko. 

Zukeris pažiūrėjo į vieną partnerį, paskui į kitą, ir jo antakiai su- 
kilo. 

— Skirtingos nuomonės. 

— Ricoli pernelyg įsijautė, — tarė Frostas. 

— Tiesiog gaunu iš jos keistus signalus, ir viskas, — pasakė Džei- 
nė. — Tarsi ji labiau bijotų 2254 nei žudiko. 

— Gal ji bijo tavęs, — pasakė Frostas. 

Detektyvas Krovis nusijuokė. 

— O kas nebijo? 

Kurį laiką Zukeris tylėjo, ir Džeinei nepatiko, kaip jis tyrinėja ją ir 
Frostą, tarsi bandytų nuspręsti, kaip stipriai jie nesutaria. 


— Toji mergina vienišė, tik tiek ir noriu pasakyti, — prakalbo 

Džeinė. — Ji eina į darbą, o po to namo. Atrodo, kad visas jos gyveni- 
mas apsiriboja tuo muziejumi. 

— O jos kolegos? 

— Kuratorius — Nikolas Robinsonas. Keturiasdešimties, neve- 
dęs, jokių teistumų. 

— Nevedęs? 

— Taip, aš irgi apie tai pagalvojau, bet nerandu prie ko prikibti. 
Be to, tai jis aptiko Ponią X rūsyje. Visi kiti darbuotojai — savanoriai, 
ir jų amžiaus vidurkis yra maždaug šimtas. Neįsivaizduoju, kaip kuris 
nors iš tų iškasenų nutemptų lavoną į pelkę. 

— Taigi, neturite jokių perspektyvių įtariamųjų. 

— Tik tris aukas, kurios greičiausiai buvo nužudytos netgi ne Ma- 
sačiusetse, ir tikrai ne mūsų jurisdikcijos ribose. 

— Ką gi, dabar jos mūsų jurisdikcijoje, — įsiterpė Erostas. — 
Mes apieškojome visas dėžes muziejaus rūsyje, bet jokių kitų aukų ne- 
aptikome. Tačiau ką gali žinoti, galbūt už kitų sienų irgi yra slaptavie- 
čių. — Jis dirstelėjo į suskambusį mobilųjį ir staiga atsistojo. — Atleis- 
kite, turiu atsiliepti. 

Kai Frostas išėjo iš kambario, Zukerio žvilgsnis sugrįžo prie Džeinės. 

— Mane domina tai, ką pasakėte anksčiau, apie panelę Pulsiljo. 

— Ką pasakiau? 

— Kad ji keistas paukštelis. O detektyvas Frostas nieko panašaus 
nepastebėjo. 

— Taip. Šiuo klausimu mūsų nuomonės nesutampa. 

— Ar labai nesutampa? 

Ar ji turėtų jam pasakyti, ką iš tiesų galvoja? Kad Frostas prarado 
blaivų protą, nes jo žmona išvykusi, jis vienišas, o Džozefina Pulsiljo 
turi dideles rudas akis? 

— Ar kas nors toje moteryje verčia jus elgtis šališkai? 

— Ką? — Džeinė apstulbusi susijuokė. — Jūs manote, kad aš esu 
ta, kuri... 


— Kodėl ji verčia jus jaustis nesmagiai? 

— Nieko panašaus. Tiesiog ji bando išsisukinėti. Tarsi norėtų būti 
vienu žingsniu priekyje. 

— Jūsų priekyje? Ar žudiko? Sprendžiant iš to, ką girdėjau, mer- 
gina turi rimtą pagrindą bijoti. Jos automobilyje buvo paliktas lavonas. 
Tai lyg dovana nuo žudiko — netgi, sakyčiau, auka. Savo kitai kom- 
panionei. 

Kitai kompanionei. Plaukeliai ant Džeinės rankų pašiurpo. 

— Kaip suprantu, ji saugioje vietoje? — tęsė Zukeris. Kai niekas 
neskubėjo atsiliepti, jis apžvelgė visus prie stalo. — Neabejoju, visi pri- 
tarsite, kad jai gali grėsti pavojus. Kur ji? 

— Būtent tai dabar ir stengiamės išsiaiškinti, — prisipažino 
Džeinė. 

— Jūs nežinote, kur ji? 

— Ji mums pasakė, kad ketina pagyventi pas tetą, Konę Pulsiljo, 
Burlingtone, Vermonte, tačiau nerandame jokio asmens tokia pavarde. 
Džozefinos balso pašte palikome žinučių, tačiau ji nepaskambino. 

Zukeris papurtė galvą. 

— Negera žinia. Ar tikrinote jos butą Bostone? 

— Jos ten nėra. Kaimynas matė, kaip penktadienio rytą ji išvyko 
su dviem lagaminais. 

— Net jei ji ir išvyko iš Bostono, jai vis tiek gali grėsti pavojus, — 
tarė Zukeris. — Mūsų žudikas laisvai veikia visose valstijose. Atrodo, 
geografinės sienos jam neegzistuoja. Jis galėjo ją pasekti. 

— Jei jis žino, kur ji. Net mes negalime jos rasti. 

— Tačiau ji yra vienintelis jo rūpestis. Gal jis jau kurį laiką ją seka. 
Jei jis ją stebi, seka, tada jis gali tiksliai žinoti, kur ji. — Zukeris aiškiai 
sunerimęs atsilošė. — Kodėl ji neatsiliepia į skambučius? Gal dėl to, 
kad negali? 

Džeinė nespėjo atsakyti, nes atsidarė durys ir į kambarį sugrįžo 
Frostas. Užteko žvilgtelėti į jo veidą, ir Džeinė akimirksniu suprato, 
kad kažkas negerai. 

— Kas atsitiko? 

— Džozefina Pulsiljo negyva, — tarė jis. 

Jo tiesmukiškas pranešimas sudrebino kambarį tarytum šūvis iš 
startinio pistoleto. 

— Negyva? — Džeinė pašoko kėdėje. — Kaip? Kas, po galais, 
atsitiko? 

— Automobilio avarija. Bet... 

— Vadinasi, tai ne mūsų žudikas. 

— Ne. Tai tikrai nebuvo mūsų žudikas, — tarė Frostas. 

Džeinė išgirdo pyktį jo balse, matė jį įsitempusioje burnoje, pri- 
merktose akyse. 

— Ji mirė San Diege, — ištarė Frostas. — Prieš dvidešimt ketve- 


rius metus. 


Jie važiavo jau pusantros valandos, kai Džeinė pagaliau prakalbo tema, 
kurios jiedu vengė lėktuve iš Bostono į Albukerkę. 

— Tau ji patiko. Ar ne? — paklausė ji. 

Frostas nežiūrėjo į Džeinę. Jis susikaupęs stebėjo kelią, spindintį 
asfaltą, įkaitusį kaip keptuvę po Naujosios Meksikos saule. Per visą jų 
bendro darbo laiką ji dar niekada nejautė tokios sienos tarp jų, neįvei- 
kiamo barjero, kurio ji niekaip negalėjo pralaužti. Tai buvo ne tas gera- 
širdis Baris Frostas, kurį pažinojo; tai buvo jo piktasis dvynys, ir Džeinė 
beveik laukė, kada jis prašneks nesuprantama kalba ir ims demoniškai 
sukioti galvą. 

— Mums tikrai reikia apie tai pasikalbėti, — neatlyžo ji. 

— Gal pakaks apie tai? 

— Nereikia sau priekaištauti. Ji graži mergina ir sugebėjo apdumti 
tau akis. Taip galėjo nutikti bet kuriam vyrukui. 

— Bet ne man. — Pagaliau Frostas atsisuko į ją ir jo pyktis buvo 
toks atviras, kad ji net nutilo. — Negaliu patikėti, kad aš nemačiau, — 
tarė jis ir vėl nusisuko į kelią. Kurį laiką tylą drumstė tik oro kondicio- 
nierius ir automobilio, slystančio per karštį, garsas. 

Džeinei niekada neteko buvoti Naujojoje Meksikoje. Niekada ne- 
teko matyti dykumos. Tačiau ji beveik nepastebėjo pro langą skriejan- 
čio gamtovaizdžio; dabar jai labiau rūpėjo užtaisyti tarp jų atsivėrusią 
properšą, ir vienintelis būdas tai padaryti buvo išsikalbėti, nesvarbu, 
Frostas nori to ar ne. 

— Ne tu vienas likai priblokštas, — tarė Džeinė. — Daktaras 
Robinsonas irgi nieko nežinojo. Būtum matęs jo veidą, kai pasakiau, 
jog ji apgavikė. Jei ji melavo tokį elementarų dalyką kaip savo pačios 
vardas, ką dar melavo? Ji apgavo daugybę žmonių, įskaitant savo kole- 
džo dėstytojus. 

— Bet ne tave. Tu ją permatei. 

— Tiesiog nuojauta, ir viskas. 

— Policininko instinktas. 

— Taip. Tikriausiai. 

— Tai kas, po galais, nutiko manajam? 

Džeinė nusijuokė. 

— Suveikė kitas instinktas. Ji graži, išsigandusi ir bejėgė. Skautas 
norėjo ją išgelbėti. 

— Kad ir kas ji būtų, velniai rautų. 

Jie vis dar nežinojo atsakymo; žinojo tik tiek, kad ji nebuvo tikroji 
Džozefina Pulsiljo, kuri mirė prieš dvidešimt ketverius metus, būdama 
tik dvejų. Vis dėlto po daugelio metų toji mirusioji mergaitė sugebėjo 
baigti mokyklą ir koledžą. Jai pavyko atsidaryti banko sąskaitą, gau- 
ti vairuotojo pažymėjimą ir susirasti darbą mažai žinomame Bostono 
muziejuje. Mergaitė atgimė kita moterimi, kurios tikroji asmenybė vis 
dar nebuvo žinoma. 

— Negaliu patikėti, kad buvau toks kvailas, — pasakė Frostas. 

— Nori patarimo? 

— Nelabai. 

— Paskambink Alisai. Liepk jai grįžti namo. Žinai, tai ir buvo 
problemos dalis. Tavo žmonos nėra, tu pasijutai vienišas. Tapai pažei- 
džiamas. Scenoje pasirodė daili mergina ir tavo smegenys pasisuko kita 
kryptimi. 

— Negaliu jai liepti grįžti. 

— Ji tavo Žmona, ar ne? 

Jis prunkštelėjo. 

— Norėčiau pamatyti, kaip Gabrielis bando nurodinėti tau, ką 
daryti. Būtų gražu. 

— Mane galima įkalbėti, Alisą — irgi. Ji per ilgai užsibuvo pas 
tėvus, ir tu nori, kad ji grįžtų. Tiesiog paskambink jai. 

Erostas atsiduso. 

— Viskas kur kas sudėtingiau. 

— Ką nori pasakyti? 

— Alisa ir aš — na, mes turime problemų. Nuo tada, kai ji pra- 
dėjo mokytis teisės mokykloje, aš nebegaliu su ja susišnekėti. Susidaro 
įspūdis, jog to, ką aš sakau, visiškai neverta klausytis. Ji leidžia dienas 
su tais gudragalviais profesoriais, o kai grįžta namo — apie ką mes tu- 
rėtume kalbėtis? 

— Galbūt apie tai, kaip tau sekėsi darbe? 

— Kurgi ne, aš papasakoju jai apie mūsų paskutinįjį suėmimą, o 
ji klausia, ar policija panaudojo jėgą. 

— O varge. Ji perėjo į tamsiąją pusę? 

— Ji mano, kad es esame tamsioji pusė. — Jis žvilgtelėjo į Džei- 
nę. — Žinai, tau pasisekė. Gabrielis — vienas iš mūsų. Jis supranta, ką 
mes darome. 

Taip, jai pasisekė; ji ištekėjo už vyro, kuris suprato įstatymų ser- 
gėtojų darbą. Tačiau Džeinė žinojo, kaip greitai gali iširti netgi geros 
santuokos. Per praeitas Kalėdas ji turėjo progą pamatyti, kaip prie vaka- 
rienės stalo žlugo jos tėvų santuoka. Jų šeimą sunaikino viena užklydusi 
blondinė. Ir ji žinojo, jog Baris Frostas stovi ant santuokos žlugimo 
slenksčio. 

— Mano mama ruošia kasmetinį gatvės kaimynų pikniką, — pra- 
kalbo ji. — Ateis ir Vinsas Korsakas, tad tai būtų tarsi komandos susi- 
tikimas. Kodėl ir tau neatėjus? 

— Ar tai kvietimas iš pasigailėjimo? 

— Šiaip ar taip, ketinau tave pakviesti. Esu kvietusi ir anksčiau, 
bet tu beveik visuomet atsisakydavai. | 

Jis atsiduso. | 

— Tai dėl Alisos. 

— Ką? 

— Ji nekenčia farų vakarėlių. 

— O tueini į jos teisininkų vakarėlius? 

— Taip. 

— Ir kokio galo? 

Jis gūžtelėjo pečiais. 

— Tiesiog noriu, kad ji būtų laiminga, supranti? 

— Man labai nemalonu tai sakyti. 

— Tai ir nesakyk, gerai? 

— Tikra bjaurybė ta tavo Alisa. 

— Jėzau. Kodėl tai pasakei? 

— Atleisk. Bet ji tokia. 

Frostas papurtė galvą. 

— Ar bent kas mane palaiko? 

— Aš tave palaikau. Tu man rūpi. Todėl ir liepiau laikytis kuo to- 
liausiai nuo tos Džozefinos. Džiaugiuosi, kad pagaliau supratai, kodėl 
taip sakiau. 

Jo rankos įsitempė ant vairo. 

— Įdomu, kas ji iš tiesų. Ir ką, po galais, slepia. 

— Rytoj turėtų paaiškėti, ar turime jos pirštų atspaudus. 

— Gal ji bėga nuo savo buvusio vyro. Gal tai ir viskas. 

— Jei ji bėgtų nuo kokio šliužo, būtų mums pasakiusi, nemanai? 
Juk mes — geriečiai. Kam bėgti nuo policijos, jei nesi kaltas? 

Frostas įsmeigė akis į kelią. Posūkis į Čako kanjoną buvo už tris- 
dešimties mylių. 


— Nekantrauju sužinoti, — sumurmėjo jis. 


Išstovėjusi vos dešimt minučių Naujosios Meksikos karštyje, Džeinė 
prisiekė daugiau niekada nesiskųsti vasara Bostone. Vos tik ji ir Frostas 
išlipo iš išsinuomoto kondicionuojamo automobilio, jos veidą išpylė 
prakaitas, o smėlis buvo toks karštas, kad, rodės, smelkėsi pro batelių 
padus. Dykumos saulė tvieskė taip skaudžiai, kad ji turėjo prisimerkti 
netgi po naujais saulės akiniais, kuriuos nusipirkuo pakelės degalinėje. 
Frostas irgi išsirinko panašius, ir su kostiumu bei kaklaraiščiu jis būtų 

galėjęs atstovauti Slaptajai tarnybai ar vienam iš tų vyrukų Juodais dra- 
bužiais, jei jo veidas nebūtų spindėjęs nerimą keliančiu raudoniu. Atro- 
dė, kad jis bet kurią akimirką nualps nuo saulės smūgio. 

Kaip tai pakenčia šis senis? 

Profesoriui emeritui Alanui Kvigliui buvo septyniasdešimt aštuo- 
neri, tačiau jis tupėjo duobės dugne, kantriai gremždamas kastuvėliu 
akmeningą žemę. Jo kepurė nuo saulės, susiglamžiusi ir purvina, atrodė 
tokia pat sena kaip ir jis. Nors jis dirbo brezento pavėsyje, jau vien karš- 
tis būtų pribaigęs kur kas jaunesnį vyrą. Tiesą sakant, jo komanda, ko- 
ledžo studentai, jau buvo baigę darbą ir snaudė netoliese, kol jų gerokai 
vyresnis profesorius skaldė akmenis ir sėmė į kibirą žemes. 

— Pagauni ritmą, — tarė Kviglis. — Aš vadinu tai kasimo medi- 
tacija. Šie jaunikliai, jie puola dirbti visu pajėgumu, su visa ta nervinga 
energija. Jie mano ieškantys lobio, todėl skuba pirmieji surasti auk- 
so gabalą, kol niekas kitas to nepadarė. Arba kol nesibaigė semestras, 
kaip pažiūrėsi. Jie nualina save, o suradę tik žemes ir akmenis, praranda 
susidomėjimą. Bent jau dauguma. Tačiau uoliausieji, tie retieji, kurie 
išlieka, jie supranta, kad žmogaus gyvenimas — tai tik akimirksnis. Per 
vieną sezoną negali iškasti to, kas buvo sukaupta per šimtmečius. 

Erostas nusiėmė akinius ir nusišluostė nuo kaktos prakaitą. 

— O tai, chm, 44 jūs ten kasate, profesoriau? 

— Šiukšles. 

— Ką? 

— Čia šiukšlynas. Vieta, kur buvo metamos atliekos. Mes ieško- 
me indų šukių, gyvūnų kaulų. Tyrinėdamas tai, ką žmonės išmesdavo, 
gali daug sužinoti apie bendruomenę. O ši bendruomenė buvo labai 
įdomi. — Kviglis stenėdamas atsistojo ir rankove nusibraukė oro nu- 
gairintą kaktą. — Šie seni keliai prašosi pakeičiami. Štai kas pirmiau- 
sia atsisako dirbant tokį darbą — prakeikti keliai. — Jis užsikerėplino 
kopėčiomis ir išniro iš duobės. — Argi ne nuostabi vieta? — tarė jis, 
pažvelgdamas į slėnį, kur šen bei ten dunksojo senoviniai griuvėsiai. — 
Šiame kanjone kadaise buvo atliekami šventi ritualai. Ar jau buvote 


parke? 

— Deja, ne, — atsiliepė Džeinė. — Mes tik šiandien atskridome 
į Albukerkę. 

— Atskridote net iš Bostono ir neketinate apžiūrėti Čako kanjo- 
no? Vienos iš gražiausių šalies archeologinės vietos? 

— Turime mažai laiko, profesoriau. Mes atvykome pasimatyti su 
jumis. 

Jis paniekinamai prunkštelėjo. 

— Tuomet apsidairykite aplinkui, nes ši vieta yvz mano gyveni- 
mas. Šiame kanjone praleidau keturiasdešimt metų, išskyrus tą laiką, 
kai dėstydavau auditorijoje. Dabar aš jau nebedirbu universitete, todėl 
galiu visiškai atsidėti kasinėjimams. 

— Šiukšlių, — tarstelėjo Džeinė. 

Kviglis nusijuokė. 

— Taip. Kai kas gali ir taip pagalvoti. 

— Ar čia ta pati aikštelė, kur dirbo Loreina Edgerton? 

— Ne, mes dirbome štai ten, kitoje kanjono pusėje. — Jis parodė 
į griuvėsius tolumoje. — Kartu dirbo priešpaskutiniojo ir paskutinio- 
jo kurso studentų grupė. Įprastas mišinys. Kai kurie iš tiesų domėjosi 
archeologija, tačiau kitiems terūpėjo gauti įskaitas. Arba gerai praleisti 
laiką, galbūt pasidulkinti. 

Džeinė nesitikėjo tokio žodžio iš aštuoniasdešimtmečio lūpų, bet 
suprantama — šis žmogus didesniąją karjeros dalį gyveno ir dirbo šalia 
šiurkščių koledžo studentų. 

— Ar jūs prisimenate Loreiną Edgerton? — paklausė Erostas. 

— O taip. Po to, kas atsitiko, aš ją tikrai prisimenu. Ji buvo pas- 
kutinio kurso studentė. Visiškai atsidavusi darbui ir nepaprastai ištver- 
minga. Kad ir kaip jie norėjo suversti kaltę man už tai, kas atsitiko 
Loreinai, ji puikiai galėjo pasirūpinti savimi. 

— Kas norėjo jus apkaltinti? 

— Jos tėvai. Ji buvo jų vienintelis vaikas, ir jie buvo priblokšti. 
Kadangi aš vadovavau kasinėjimams, jie, žinoma, galvojo, kad aš turiu 
būti atsakingas. Jie padavė į teismą universitetą, tačiau tai nesugrąžino 
dukters. Galų gale viskas baigėsi jos tėvo infarktu. O motina mirė po 

kelerių metų. — Kviglis papurtė galvą. — Velniškai keista; atrodė, jog 
dykuma tiesiog prarijo tą merginą. Vieną dieną ji pamojavo atsisvei- 
kindama, sėdo ant motociklo ir dingo. — Jis pažiūrėjo į Džeinę. — O 
dabar jūs sakote, kad jos kūnas atsirado Bostone? 

— Tačiau mes manome, jog ji buvo nužudyta čia, Naujojoje Mek- 
sikoje. 

— Praėjo tiek daug metų. Ir dabar pagaliau sužinome tiesą. 

— Ne visą tiesą. Todėl mes ir Čia. 

— Tuomet mus apklausė vienas detektyvas. Man regis, jo pavardė 
buvo Makdonaldas, ar panašiai. Kalbėjotės su juo? 

— Makdauelas. Jis mirė prieš dvejus metus, tačiau mes turime 
visas jo ataskaitas. 

— O varge. Juk jis irgi buvo jaunesnis už mane. Jie visi buvo 
jaunesni už mane, o dabar jie mirę. Loreina. Jos tėvai. — Jis pažiūrėjo 
į Džeinę skaidriomis žydromis akimis. — O aš vis dar gyvas, tvirtas ir 
žvalus. Niekad nežinai, ar ne? 

— Profesoriau, žinau, praėjo daug laiko, tačiau mes norėtume, 
kad prisimintumėt tą vasarą. Papasakokit apie tą dieną, kai ji dingo. 
Apie studentus, kurie dirbo kartu su jumis. 

— Detektyvas Makdauelas apklausė visus, kurie buvo čia tuo 
metu. Tikriausiai skaitėt jo užrašus. 

— Tačiau jūs pažinojote studentus. Ko gero, vedėte kokį nors lau- 
ko žurnalą. Kasinėjimo užrašus. 

Profesorius Kviglis susirūpinęs žvilgtelėjo į Erostą, kurio veidas vis 
labiau raudo. 

— Jaunuoli, matau, kad ilgai neišstovėsite šiame karštyje. Kodėl 
mums nepasikalbėjus mano kabinete, Parko administracijos pastate? 


Jame yra kondicionierius. 


Fotografijoje Loreina Edgerton stovėjo paskutinėje eilėje, petys į petį 
su vyrais. Jos juodi plaukai buvo surišti į uodegą ir pabrėžė kampuotą 
smakrą bei išsišovusius skruostikaulius stipriai įdegusiame veide. 

— Mes vadinome ją Amazone, — pasakė profesorius Kviglis. — 
Ne todėl, kad ji buvo ypač stipri, o dėl to, kad buvo bebaimė. Ir ne 
tik fiziškai. Loreina visuomet išsakydavo, ką galvodavo, nepaisydama 
galimų nemalonumų. 

— Ar tai daug kam nepatikdavo? — paklausė Erostas. 

Kviglis nusišypsojo žvelgdamas į buvusių studentų veidus, kurie 
dabar jau greičiausiai vidutinio amžiaus. Jei jie dar gyvi. 

— Tik ne man, detektyve. Man jos atvirumas buvo labai įdomus. 

— O kitiems? 

— Žinote, kaip būna bet kokioje grupėje. Vieni nesutaria, kiti 
ieško sąjungininkų. O šie jauni žmonės buvo dvidešimtmečiai, todėl 
negalima pamiršti hormonų. Jų aš labai stengiuosi vengti. 

Džeinė tyrinėjo fotografiją, kuri buvo daryta įpusėjus kasinėjimo 
sezonui. Joje buvo dvi studentų eilės; pirmojoje visi klūpojo. Visi atro- 
dė tvirti, įdegę ir sveiki, apsirengę tik marškinėliais ir šortais. Šalia gru- 
pės stovėjo profesorius Kviglis, pilnesnio veido, ilgesnėmis žandenomis, 
tačiau toks par lieknas kaip šiandien. 

— Šioje grupėje daugiau moterų nei vyrų, — pastebėjo Frostas. 

Kviglis linktelėjo. 

— Taip jau paprastai atsitinka. Atrodo, kad archeologija labiau 
traukia moteris nei vyrus ir jos mieliau dirba nuobodžius valymo ir 
sijojimo darbus. . 

— Papasakokite apie šiuos tris vyrus nuotraukoje, — paprašė 
Džeinė. — Ką jūs prisimenate apie juos? 

— Jūs svarstote, ar kuris iš jų galėjo ją nužudyti. 

— Trumpai tariant, taip. 

— Detektyvas Makdauelas apklausė juos visus. Jis nerado jokių 
įrodymų, kad būtų įsipainioję mano studentai. 

— Man visgi įdomu, ką apie juos prisimenate jūs. 

Kviglis minutėlę galvojo. Tada parodė į azijietiškos išvaizdos vyru- 
ką šalia Loreinos. 

— Džefas Ču, būsimasis gydytojas. Labai protingas, tačiau ne- 


kantrus. Man atrodo, jam čia pabodo. Dabar jis gydytojas, dirba Los 

Andžele. O čia Karlas; pavardės neprisimenu. Netvarkingas kaip ir visi 
kiti. Merginos visuomet turėdavo tvarkyti paskui jį. O trečiasis, Ada- 
mas Stančiovas, buvo muzikos magistras. Jokio archeologinio talento, 
tačiau pamenu, kad gana gerai grojo gitara. Merginoms tai patiko. 

— Įskaitant Loreiną? — pasiteiravo Džeinė. 

— Adamas visiems patiko. 

— Turėjau galvoje romantiškus ryšius. Ar Loreina su kuo nors 
susitikinėjo? 

— Loreinos nedomino meilės nuotykiai. Ji tegalvojo vien apie 
savo karjerą. Tuo ji mane ir žavėjo. Norėčiau, kad ir daugiau studentų 
būtų tokie. O jie ateina į mano paskaitas puoselėdami galvose kompiu- 
terinio žaidimo „Kapų plėšikė“ viziją. Niekas nenori kasti žemių. — Jis 
nutilo, tyrinėdamas Džeinės veidą. — Jūs nusivylėte. 

— Kol kas nesužinojau nieko, ko nebūčiau perskaičiusi Makdau- 
elo užrašuose. | 

— Abejoju, ar galiu pridurti ką nors vertinga. Kad ir ką prisimin- 
čiau, po tiek metų jau nebežinai, ar tai buvo tiesa, ar ne. 

— Jūs išsakėte Makdauelui savo abejonę, kad jūsų studentai galėjo 
būti įsivėlę į jos dingimą. Ar vis dar tikite tuo? 

— Niekas nepakeitė mano minčių. Paklausykit, detektyve, jie visi 
buvo geri vaikai. Taip, kai kurie buvo tinginiai. Kiti kartais per daug 
išgerdavo, kai nuvažiuodavo į miestą. 

— Ar dažnai tai atsitikdavo? 

— Kas keletą dienų. Nors ir Gelape nėra ką veikti. Bet pažiūrėkite 
į šį kanjoną. Čia nieko nėra, išskyrus Parko administraciją, griuvėsius ir 
keletą stovyklaviečių. Taip, dienomis atvyksta turistų ir jie šiek tiek pra- 
blaško, nes slampinėja aplinkui uždavinėdami klausimus. Likusį laiką 
vienintelė pramoga — išvyka į miestą. 

— Jūs paminėjote turistus, — tarė Frostas. 

— Detektyvas Makdauelas irgi jais domėjosi. Ne, tarp jų aš nepri- 
simenu jokių psichopatų žudikų. Nors tikriausiai nebūčiau atpažinęs, 
jei ir būčiau pamatęs. Bent jau tikrai neprisiminčiau jo veido, tik ne po 


ketvirčio amžiaus. 

Tai ir yra problema, pagalvojo Džeinė. Po dvidešimt penkerių 
metų prisiminimai išblėsta arba, dar blogiau, išsikraipo. Fantazijos 
tampa tiesa. Ji pažvelgė pro langą į kelią, vedantį iš kanjono. Žvyrkelis, 
sūkuriuojantis karštomis dulkėmis. Loreinai Edgerton tai buvo kelias į 
užmarštį. Kas atsitiko tau toje dykumoje? — svarstė ji. Sėdai ant moto- 
ciklo, išvingiavai iš šio kanjono ir įslydai į kažkokią laiko kirmgraužą, 
kad vėl išlįstum po dvidešimt penkerių metų dėžėje Bostone. O dyku- 
ma jau seniai ištrynė visus tos kelionės pėdsakus. 

— Ar galime pasiimti šią nuotrauką, profesoriau? — paprašė 
Frostas. 

— Juk ją grąžinsite, a? 

— Mes ja pasirūpinsime. 

— Nes tai vienintelė to sezono grupės nuotrauka. Be šių fotogra- 
fijų man sunku visus prisiminti. Studentai atvyksta kasmet ir vardų vis 
daugėja. O aš taip seniai čia dirbu. 

Džeinė atsigręžė nuo lango. 

— Jūs fotografuojate studentus kiekvienais metais? 

-— Aš priimu jų tik dešimt, logistikos sumetimais. Mes visuomet 
gauname daugiau paraiškų nei galime priimti. 

Ji parodė į nuotrauką. 

— Šioje jų tik devyni. 

Jis suraukęs kaktą pažiūrėjo į nuotrauką. 

— O taip, tikrai. Buvo ir dešimtas, bet jis išvyko vasaros pradžioje. 
Jo čia nebuvo, kai Loreina dingo. 

Dabar paaiškėjo, kodėl Makdauelo aplanke buvo tik aštuonių 
Loreinos grupės narių apklausos protokolai. 

— Kas buvo tas studentas? Tas, kuris išvyko? — paklausė Džeinė. 

— Vienas iš priešpaskutinio kurso studentų. Buvo ką tik baigęs 
antrą kursą. Labai protingas jaunuolis, tik nepaprastai tylus ir šiek tiek 
nerangus. Jis nelabai pritapo prie kitų. Priėmiau jį tik dėl jo tėvo. Bet 
jam čia nepatiko, todėl po kelių savaičių susidėjo daiktus ir išvyko. Nu- 
sprendė stažuotis kitur. 


— Ar prisimenate, koks buvo jo vardas? 

— Be abejo, prisimenu jo pavardę. Nes jo tėvas — Kimbolas 
Rouzas. 

— Ar turėčiau žinoti tą pavardę? 

— Visi, kas dirba archeologijos srityje, turėtų žinoti. Jis — šių 
dienų lordas Karnarvonas. 

— Ką tai reiškia? 

— Jis turi pinigų, — atsiliepė Frostas. 

Kviglis linktelėjo. 

— Būtent. Ponas Rouzas turi jų daugybę, užsidirbo iš naftos ir 
dujų. Jis neturi oficialaus archeologinio išsilavinimo, tačiau yra labai 
talentingas ir entuziastingas mėgėjas, ir jis finansuoja kasinėjimus visa- 
me pasaulyje. Mes kalbame apie dešimtis milijonų dolerių. Jei nebūtų 
tokių žmonių kaip jis, neturėtume jokių stipendijų, neturėtume pinigų 
pajudinti bent vieną akmenį. 

— Dešimtys milijonų? Ir ką jis gauna mainais už tuos pinigus? — 
paklausė Džeinė. | 

— Ką gauna? Savaime aišku, didžiulį jaudulį! Argi nenorėtumėt 
būti pirmuoju žmogumi, įžengusiu į naujai atvertą kapą? Pirmuoju, 
pažvelgusiu į dar nepaliestą sarkotagą? Jam reikia mūsų, o mums reikia 
jo. Tokia jau ta archeologija. Sąjunga tarp pinigų ir specialistų. 

— Ar pamenate jo sūnaus vardą? 

— Kažkur turėjau užsirašęs. — Jis atsivertė lauko žurnalą ir ėmė 
versti puslapius. Ant stalo iškrito keletas nuotraukų ir jis parodė į vieną 
iš jų. — Štai, čia jis. Prisiminiau jo vardą. Bredlis. Štai šis jaunuolis 
viduryje. 

Bredlis Rouzas sėdėjo prie stalo, nukrauto indų šukėmis. Kiti du 
studentai nuotraukoje buvo užsiėmę savo reikalais, bet Bredlis stebei- 
lijosi tiesiai į objektyvą, tarsi tyrinėtų kažkokį įdomų naują gyvį, kurio 
niekada nebuvo matęs. Beveik visais atžvilgiais jis atrodė eilinis vyrukas: 
vidutinio kūno sudėjimo, neįsimintino veido, toks pilkas, kad lengvai 
ištirptų minioje. Tačiau dėmesį traukė jo akys. Jos Džeinei priminė vie- 
ną dieną zoologijos sode, kai ji žiūrėjo per tvorą į vilką, kurio blyškios 


akys stebėjo ją su trikdančiu susidomėjimu. 

— Ar policija apklausė šį vaikiną? — paklausė Džeinė. 

— Jis išvyko dvi savaitės prieš jai dingstant. Jie neturėjo pagrindo 
tai daryti. 

— Ber jis ją pažinojo. Jie kartu dirbo kasinėjimų aikštelėje. 

— Taip. 

— Argi nebūtų verta su juo pasikalbėti? 

— Nebuvo prasmės. Jo tėvai pasakė, kad tuo metu jis buvo su jais: 
Teksase. Manyčiau, tai neginčijamas alibi. 

— Ar pamenate, kodėl jis išvyko? — pasiteiravo Frostas. — Gal 
kas nors atsitiko? Gal jis nesutarė su kitais studentais? 

— Ne, aš manau, jam tiesiog čia nusibodo. Todėl jis ir nutarė 
priimti pasiūlymą stažuotis Bostone. Mane tai suerzino, nes jei būčiau 
žinojęs, kad Bredlis čia neužsilaikys, būčiau priėmęs kitą studentą. 

— Bostone? — įsiterpė Džeinė. 

— Taip. 

— Kur jis stažavosi? 

— Kažkokiame privačiame muziejuje. Esu tikras, kad tuo pasirū- 
pino jo tėvas. 

— Gal kartais Krispino muziejuje? 

Profesorius Kviglis minutėlę galvojo. Tada linktelėjo. 


— Gali būti, kad jame. 


Džeinė buvo girdėjusi, kad Teksasas didelis, tačiau, kaip Naujosios Ang- 
lijos vaikas, iš tiesų nesuvokė, ką reiškia dide/žs. Ji taip pat neįsivaizdavo, 
kokia karšta Teksaso saulė ar koks karštas gali būti oras, karštas kaip 
drakono alsavimas. Per trijų valandų kelionę jie įveikė mylias krūmokš- 
nių, saulės iškepintų lygumų, kur netgi galvijai atrodė kitokie — lauki- 
niai ir pikti, visiškai nepanašūs į romias karves jaukiose žaliose Masaču- 
setso fermose. Čia buvo svetima šalis, ištroškusi šalis, ir ji buvo beveik 
tikra, kad Rouzų dvaras atrodys kaip ir tos sausringos rančos, kurias 
jie pravažiavo pakeliui, žemos ir didelės, su baltomis koralų tvoromis, 
juosiančiomis išdegintus rudus plotus. 

Todėl ji nustebo, kai horizonte pasirodė tikri rūmai. 

Jie dunksojo ant gausiai apsodintos kalvos, kuri atrodė stulbina- 
mai žalia virš bekraščių krūmynų. Nuo namo it aksominis sijonas drie- 
kėsi veja. Aptvare už baltų tvorų ganėsi pustuzinis žirgų, glostomų sau- 
lės spindulių. Tačiau Džeinės dėmesį prikaustė pats namas. Ji tikėjosi 
išvysti rančą, o ne šią akmeninę pilį su dantytais bokšreliais. 

Jie privažiavo prie masyvių geležinių vartų ir apstulbę užvertė galvas. 

— Kaip manai, kiek? — paklausė ji. 

— Spėju, trisdešimt milijonų, — atsiliepė Frostas. 

— Tik tiek? Juk čia koks penkiasdešimt tūkstančių akrų. 

— Taip, bet čia Teksasas. Žemė turėtų būti pigesnė nei pas mus. 

Kai trisdešimt milijonų dolerių nuskamba pigiai, pagalvojo Džei- 


nė, turi suprasti, kad įžengei į kitą pasaulį. 

Balsas vidaus telefonu pasiteiravo: 

— Kokiu reikalu? 

— Detektyvai Ricoli ir Frostas. Mes iš Bostono policijos departa- 
mento. Atvykome pasimatyti su ponu ir ponia Rouzais. 

— Ar ponas Rouzas laukia jūsų? 

— Aš skambinau jam šįryt. Jis sakė pasikalbėsiąs su mumis. 

Stojo ilga tyla, paskui vartai pagaliau atsivėrė. 

— Prašom įvažiuoti. 

Vingiuotas kelias juos nuvedė į kalvą, pro kiparisų ir romėniškų 
statulų kolonas. Ant akmeninės terasos tarytum senovės šventykla, iš 
dalies pakirsta šimtmečių, stovėjo ratas apirusių marmurinių piliorių. 

— Iš kur jie gauna vandens visiems šiems sodiniams? — pasitei- 
ravo Frostas. Jis staiga atsigręžė, kai jie pravažiavo pro apirusią koloso 
galvą su viena išlikusia akimi, spoksančią į juos iš savo poilsio vietos ant 
vejos. — Ei, kaip manai, šis daiktas originalus? 

— Tokie turtingi žmonės nesiterlioja su klastotėmis. Gali neabe- 
joti, kad tasai lordas Karnivoras... 

— Norėjai pasakyti Karnarvonas? 

— Gali neabejoti, kad jis puošia savo namus originaliais daiktais. 

— Ber tai prieštarauja įstatymui. Nevalia vogti daiktų iš kitų šalių 
ir gabentis juos namo. 

— Įstatymai taikomi tau ir man, Frostai. Ne tokiems kaip įže. 

— Taip, tokie žmonės kaip Rouzai nelabai apsidžiaugs supratę, 
kodėl mes uždavinėjame tokius klausimus. Kertu lažybų, kad jie išspirs 
mus po penkių minučių. 

— Tuomet tai bus gražiausia vieta, iš kokios mus kada nors išspyrė. 

Jiedu sustojo po akmeniniu portiku, kur jų jau laukė vyras. Negali 
būti, kad tai samdytas žmogus, pagalvojo Džeinė; tikriausiai tai pats 
Kimbolas Rouzas. Nors jam buvo per septyniasdešimt, buvo aukštas 
ir tiesus kaip styga, su dailia sidabrinių plaukų kupeta. Apsirengęs kas- 
dieniškai, chaki spalvos kelnėmis ir golfo marškinėliais, tačiau Džeinė 
abejojo, ar jis taip įdegė tiesiog leisdamas laisvą laiką golfo aikštelėje. 
Didžiulė statulų ir marmurinių kolonų kolekcija ant kalvos šlaitų leido 

manyti, kad šis žmogus turi kur kas įdomesnių pomėgių nei golfo ka- 
muoliukų mušinėjimas. 

Džeinė išlipo iš automobilio į tokį sausą orą, kad net užsimerkė 
nuo svilinančio vėjo. Kimbolo, rodės, karštis nė kiek neveikė, o jo ran- 
kos paspaudimas buvo vėsus ir tvirtas. 

— Ačiū, kad sutikote priimti mus iš anksto neįspėjus, — tarė 
Džeinė. 

— Sutikau tik todėl, kad vieną kartą užbaigtume tuos kvailus 
klausimus. Jums čia nėra ką veikti, detektyve. 

— Tuomet mes ilgai neužtruksime. Norime užduoti jums ir jūsų 
žmonai keletą klausimų. 

— Mano žmona negali su jumis kalbėtis. Ji serga, ir aš neleisiu jos 
trikdyti. 

— Tai dėl jūsų sūnaus. 

— Ji negali pakelti joki4 klausimų apie Bredlį. Ji jau dešimt metų 
kovoja su limtocitine leukemija ir net menkiausias susijaudinimas gali 
sukelti ligos paūmėjimą. 

— Klausimai apie Bredlį taip smarkiai ją nuliūdintų? 

— Jis vienintelis mūsų sūnus, ir ji nepaprastai prie jo prisirišusi. 
Jai mažiausiai reikia išgirsti, kad policija laiko jį įtariamuoju. 

— Mes niekada nesakėme, kad jis įtariamasis, pone. 

— Ne? — Kimbolas priešiškai pažvelgė Džeinei tiesiai į akis. — 
Tai ką tada čia veikiate? 

— Bredlis pažinojo panelę Edgerton. Mes tiesiog tikriname visas 
versijas. 

— Jūs atvykote tokį ilgą kelią, kad patikrintumėt $/4 versiją. — Jis 
pasisuko į duris. — Įeikite, kuo greičiau baigsime, tuo geriau. Bet aš jau 
dabar galiu pasakyti, kad veltui švaistote laiką. 

Džeinė su malonumu įžengė iš karščio į kondicionuojamo namo 
vėsą, tačiau Rouzų namas pasirodė stulbinamai šaltas, o marmuro 
trinkelės ir didžiulis vestibiulis dar labiau sustiprino atšiaurumo įspū- 
dį. Džeinė užvertusi galvą pažiūrėjo į milžiniškus stulpus, remiančius 
skliautuotas lubas. Nors pro vitražinį stiklą sklido įvairiaspalviai šviesos 

kvadratėliai, mediena muštos sienos ir kabantys gobelenai, rodės, su- 
gėrė visą šviesą, palikdami namą niūrioje prieblandoje. Tai ne namai, 
pagalvojo ji; tai muziejus, vieta, kur žmogus, atsidėjęs lobių medžiok- 
lei, gali pasipuikuoti savo laimėjimais. Vestibiulyje tarytum įsitempę 
kariai stovėjo šarvai. Ant sienų kabojo koviniai kirviai ir kardai, o virš 
galvos karojo dekoruota vėliava — be jokios abejonės, Rouzų šeimos 
herbas. Ar kiekvienas vyras svajoja tapti didiku? Kažin, kokie simboliai 
sudarytų Ricolių šeimos herbą, svarstė ji. Greičiausiai alaus skardinė ir 
televizorius. | 

Kimbolas juos išsivedė iš didžiojo vestibiulio, ir kai jie įžengė į kitą 
kambarį, pasijuto tarsi perėję iš vieno tūkstantmečio į kitą. Vidiniame 
kiemelyje, išklorame nuostabia mozaika, čiurleno fontanas. Pro didžiu- 
lį stoglangį žemyn krito dienos šviesa, užliejanti marmurinės nimfų ir 
satyrų statulėles, žaidžiančias fontano pakrašty. Džeinė norėjo pabūti, 
atidžiau apžiūrėti mozaiką, tačiau Kimbolas jau įsivedė juos į dar kitą 
kambarį. 

Tai buvo Kimbolo biblioteka, ir Džeinė su Erostu nustebę išplėtė 
akis. Visur, kur tik akys užmatė, buvo knygos — tūkstančiai knygų, 
sukrautų trijuose atviros galerijos aukštuose. Iš nišų šešėlių didžiulė- 
mis akimis spoksojo egiptiečių laidotuvių kaukės. Ant kupolo formos 
lubų buvo ištapytas nakties dangus su jo žvaigždynais, o jo skliautuose 
driekėsi karališka procesija: egiptiečių laivas, sekamas kovos vežimų, 
dvariškių bei maisto lėkštėmis nešinų moterų. Akmeniniame židiny- 
je spragsėjo tikra ugnis — ekstravagantiškas energijos švaistymas tokią 
vasaros dieną. Matyt, todėl name palaikomas toks šaltis — kad ugnis 
suteiktų jaukumo. 

Jie susėdo į masyvius odinius krėslus netoli židinio. Nors už lango 
tvieskė liepos kaitra, šioje tamsioje bibliotekoje galėjo būti gruodžio 
naktis, su sniegu už lango, kai tik liepsnos židinyje atbaido vėsą. 

— Iš tiesų mes norėtume pasikalbėti su Bredliu, pone Rouzai, — 
tarė Džeinė. — Tačiau niekaip negalime jo rasti. 

— Tas vaikis niekada ilgai neužsibūna vienoje vietoje, — atsiliepė 
Kimbolas. — Net negaliu pasakyti, kur jis šią minutę. 

— Kada jį matėte paskutinį kartą? 

— Jau senokai. Neprisimenu. 

— Taip seniai? 

— Mes susirašinėjame elektroniniu paštu. Kartais gaunu laišką. 
Žinot, kaip šiais laikais gyvena užimtos šeimos. Paskutinį kartą jis pa- 
rašė iš Londono. 

— Ar žinote, iš kurios būtent vietos Londone? 

— Ne. Tai buvo prieš kelis mėnesius. — Kimbolas pasimuistė 
krėsle. — Eikime prie reikalo, detektyve. Ko čia ir atvažiavote. Dėl tos 
merginos iš Čako kanjono. 

— Loreinos Edgerton. 

— Kad ir kuo ji būtų vardu, Bredlis neturi su tuo nieko bendra. 

— Jūs atrodote gana įsitikinęs. 

— Nes jis buvo čia, su mumis, kai tai atsitiko. Policija netgi nesi- 
vargino su juo kalbėtis — jiems Bredlis visai nerūpėjo. Tikriausiai pro- 
fesorius Kviglis jums tai sakė? 

— Taip, sakė. 

— Tai kodėl dabar mus trukdote? Praėjo dvidešimt penkeri metai. 

— Panašu, kad jūs gerai viską atsimenate. 

— Nes aš nepatingėjau ir pasidomėjau jumis, detektyve Ricoli. Ir 
ta dingusiąja, Edgerton, ir kodėl Bostono policija domisi atveju, atsiti- 
kusiu Naujojoje Meksikoje. 

— Vadinasi, žinote, kad atsirado Loreinos Edgerton kūnas. 

Jis linktelėjo. 

— Bostone, girdėjau. 

— Ar žinote, kur Bostone? 

— Krispino muziejuje. Aš skaitau laikraščius. 

— Jūsų sūnus tą vasarą dirbo Krispino muziejuje. 

— Taip. Aš suradau jam tą vietą. 

— Gavote jam darbą? 

— Krispino muziejui nuolatos trūksta pinigų. Saimonas — ne- 
vykęs verslininkas; jis baigia sužlugdyti tą vietą. Aš paaukojau pinigų, 
ir jis davė mano Bredliui darbą. Manau, jiems pasisekė, kad jie jį gavo. 

— Kodėl jis išvyko iš Čako kanjono? 

— Jam nepatiko dirbti su tais mėgėjais. Bredlis nepaprastai rimtai 
žiūri į archeologiją. Jis tik veltui švaistė savo laiką dirbdamas lyg koks 
grioviakasys. Diena po dienos kasdamas žemes. 

— Maniau, kad kasinėjimai — archeologijos pagrindas. 

— Tegu tai daro žmonės, kuriems aš moku. Manote, aš gaištu laiką 
kasinėdamas? Aš išrašinėju čekius ir kuriu planus. Vadovauju projektui 
ir pasirenku, kur kasinėti. Bredliui nereikėjo darbuotis Cake — jis ir 
taip puikiai moka naudotis kastuvu. Jis buvo su manimi Egipte, dalyva- 
vo projekte kartu su šimtais kasėjų — jam užtekdavo apžvelgti vietovę, 
ir jis žinodavo, kur reikia kasti. Taip sakau ne vien dėl to, kad jis mano 
sūnus. 

— Tai jis buvo Egipte, — tarė Džeinė. Ji galvojo apie tai, kas buvo 
išgraviruota ant to suvenyrinio kartušo: Aš aplankiau piramides, Kairas, 
Egiptas. 

— Jam ten labai patinka, — pasakė Kimbolas. — Ir aš tikiuosi, 
kad vieną dieną jis ten sugrįš ir suras tai, ko nesugebėjau surasti aš. 

— Ką? 

— Dingusiąją Kambizo kariuomenę. 

Džeinė žvilgtelėjo į Erostą — sprendžiant iš jo tuščio žvilgsnio, jis 
irgi nesuprato, apie ką kalba Kimbolas. 

Kimbolo lūpos susiraitė į paniekinamą šypsnį. 

— Tikriausiai turėčiau jums paaiškinti, — tarė jis. — Prieš du 
tūkstančius penkis šimtus metų Persijos karalius, vardu Kambizas, pa- 
siuntė kariuomenę į Egipto vakarinę dykumą, kad šie iš Sivos oazės 
pagrobtų orakulą. Penkiasdešimt tūkstančių vyrų įžygiavo į oazę ir dau- 
giau jų niekas nebematė. Smėlis juos tiesiog prarijo, ir niekas nežino, 
kas jiems nutiko. 

— Penkiasdešimt tūkstančių kareivių? — perklausė Džeinė. 

Kimbolas linktelėjo. 

— Tai viena iš didžiausių archeologijos paslapčių. Aš du sezonus 
medžiojau tos kariuomenės palaikus. Teradau tik metalo ir kaulų ga- 
balėlių, daugiau nieko. Tiesą sakant, tiek mažai, kad Egipto valdžia nė 

nepareiškė į tai teisių. Tas kasinėjimas buvo vienas iš mano didžiausių 
nusivylimų. Viena iš mano nedaugelio nesėkmių. — Jis įsmeigė akis į 
ugnį. — Kada nors aš ten grįšiu. Ir surasiu. 

— O kol kas gal mums padėtumėt surasti jūsų sūnų? 

Kimbolo žvilgsnis sugrįžo prie Džeinės, bet jis nebuvo draugiškas. 

— O gal geriau baikime šį pokalbį? Nemanau, kad galėčiau dar 
kuo nors padėti . — Jis atsistojo. 

— Mes norime su juo tik pasikalbėti. Paklausti apie panelę Edger- 
ton. 

— Paklausti ko? 47 tu ją nužude?? Juk jums šito reikia, ar ne? Su- 
rasti ką nors, ką būtų galima apkaltinti. 

— Jis pažinojo auką. 

— Kaip ir daugelis kitų. 

— Jūsų sūnus tą vasarą dirbo Krispino muziejuje. Toje pačioje 
vietoje, kur ką tik buvo rastas jos kūnas. Tai bent sutapimas. 

— Paprašysiu jūsų abiejų išvykti. 

Kimbolas pasisuko į duris, tačiau Džeinė nepajudėjo iš vietos. 
Jei jis neketina bendradarbiauti, laikas imtis kitos strategijos, tokios, 
kuri beveik neabejotinai jį išprovokuos. 

— Dar mes žinome apie tą incidentą Stentordo universiteto ben- 
drabučiuose, — tarė ji. — Incidentą, apie kurį jūs irgi žinote, pone 
Rouzai. Nes būtent jūsų advokatas pasirūpino, kad jūsų sūnus būtų 
paleistas. 

Jis skubiai atsisuko ir taip greitai pasileido jos link, kad Frostas ins- 
tinktyviai atsistojo tarp jų. Tačiau Kimbolas sustojo per pusę žingsnio 
nuo Džeinės. 

— Jis nebuvo pripažintas kaltu. 

— Tačiau jis buvo sulaikytas. Du kartus. Dėl studentės persekio- 
jimo. Dėl įsilaužimo į jos kambarį, kol ji miegojo. Kiek kartų teko mo- 
kėti užstatą ir traukti jį iš bėdos? Kiek čekių turėjote išrašyti, kad jis 
nepakliūtų į kalėjimą? 

— Prašom tučtuojau išeiti. 


— Kur jūsų sūnus dabar? 

Nespėjus Kimbolui atsakyti, atsidarė durys. Jis sustingo, išgirdęs 
tylų balsą: 

— Kimbolai? Ar jie čia dėl Bredlio? 

Pyktis jo veide akimirksniu virto suglumimu. Kimbolas atsisuko 
į Moterį ir tarė: 

— Sintija, tau nederėjo keltis. Prašau, grįžk į lovą, brangioji. 

— Roza man pasakė, kad į namus atėjo du policininkai. Jie dėl 
Bredlio, ar ne? — Moteris įšlepsėjo į kambarį, ir jos įkritusios akys 
susmigo į du lankytojus. Nors veidas buvo ištemptas plastinių operaci- 
jų, metai atsispindėjo sukumpusioje nugaroje, nulinkusiuose pečiuose. 
O labiausiai — plonuose žiluose plaukuose, kuokštais dengiančiuose 
beveik pliką galvą. Kad ir koks turtingas buvo Kimbolas Rouzas, jis 
neiškeitė žmonos į jaunesnę manekenę. Visi jų pinigai, visos privilegijos 
negalėjo pakeisti akivaizdaus fakto, kad Sintija Rouz rimtai serga. 

Nors ir gležna, pasirėmusi į lazdą, Sintija nesitraukė ir nenuleido 


nuo detektyvų akių. 

— Ar žinote, kur mano Bredlis? — paklausė ji. 

— Ne, ponia, — atsiliepė Džeinė. — Tikėjomės, kad jūs mums 
galėsite pasakyti. 


— Aš palydėsiu tave į tavo kambarį, — tarė Kimbolas ir paėmė 
žmonos ranką. 

Ji piktai ištraukė ranką, nenukreipdama žvilgsnio nuo Džeinės. | 

— Kodėl jūs jo ieškote? 

— Sintija, tai niekaip nesusiję su tavimi, — įsikišo Kimbolas. 

— Tai visaip susiję su manimi, — atšovė ji. — Turėjai man pa- 
sakyti, kad jie atėjo. Kodėl viską nuo manęs slepi, Kimbolai? Aš turiu 
teisę Žinoti apie savo sūnų! 

Jausmų proveržis atėmė jai kvapą, ir ji, nusvirduliavusi prie arti- 
miausio krėslo, sudribo į jį. Kurį laiką sėdėjo nejudėdama, tarsi dar vie- 
nas meno dirbinys tame tamsiame, laidotuvių reikmenų prikimštame 
kambaryje. 

— Jie vėl klausinėja apie tą merginą, — pasakė Kimbolas. — Tą, 
kuri dingo Naujojoje Meksikoje. Ir viskas. 


163 


— Bet tai buvo taip seniai, — sumurmėjo Sintija. 

— Ką tik buvo rastas jos kūnas, — tarė Džeinė. — Bostone. Mes 
norėjome apie tai pasikalbėti su jūsų sūnumi, bet nežinome, kur jis. 

Sintija dar giliau susmuko į krėslą. 

— Aš irgi nežinau, — sušnabždėjo. 

— Negi jis jums nerašo? | 

— Kartais. Kartkartėmis gauname vieną kitą laišką iš keistų vietų. 
Retsykiais jis parašo elektroninį laišką, tik tam, kad pasakytų, kad pri- 
simena mane. Ir kad myli. Bet namo negrįžta. 

— Kodėl, ponia Rouz? 

Moteris pakėlė galvą ir pažiūrėjo į Kimbolą. 

— Geriau paklauskite mano vyro. 

— Bredlis mums niekada nebuvo labai artimas, — tarė jis. 

— Buvo, kol jo neišsiuntei. 

— Tai neturi nieko bendra su... 

— Jis nenorėjo išvykti. Tu jį privertei. 

— Privertėte išvykti kur? — neiškentė Džeinė. 

— Nesvarbu, — numykė Kimbolas. 

— Aš kaltinu save, kad tau nepasipriešinau, — tarė Sintija. 

— Kur jūs jį išsiuntėte? — vėl paklausė Džeinė. 

— Pasakyk jai, — paliepė Sintija. — Pasakyk, kaip tu išvarei jį iš 
namų. 

Kimbolas giliai atsiduso. 

— Kai jam buvo šešiolika, mes išsiuntėme jį į internatinę mokyklą 
Meine. Jis nenorėjo važiuoti, tačiau tai buvo jo paties labui. 

— Mokyklą? — Sintija karčiai susijuokė. — Tai buvo psichiatrinė 
ligoninė! 

Džeinė pažiūrėjo į Kimbolą. 

— Tikrai, pone Rouzai? 

— Ne! Mums rekomendavo tą vietą. Tai geriausia tokio tipo insti- 
tucija valstijoje, ir, pasakysiu, kaina buvo atitinkama. Aš dariau tik tai, 


ką maniau esant jam geriausia. Tai, ką padarytų bet kuris geras tėvas. Ją 

vadino psichiatrinės ligoninės centru. Vieta, kur gali gyventi berniukai, 
turintys... sunkumų. 

— Mums nederėjo to daryti, — tarė Sintija. — 72v nederėjo to 
daryti. 

— Mes neturėjome pasirinkimo. Jis privalėjo važiuoti. 

— Jam būtų buvę geriau čia, su m2an4m/. O ne kažkokioje sustip- 
rinto režimo kolonijoje vidury miškų. 

— Kolonijoje? — paniekinamai prunkštelėjo Kimbolas. Jis atsi- 
suko į Džeinę. — Ten buvo ežeras. Pėsčiųjų ir slidininkų trasos. Pra- 
keikimas, jei kada nors aš kvaištelėčiau, mielai sutikčiau būti išsiųstas į 
tokią vietą. 

— Ar tai ir atsitiko Bredliui, pone Rouzai? — pasiteiravo Eros- 
tas. — Jam pasimaišė protas? 

— Nekalbėkite apie jį kaip apie pamišėlį, — tarė Sintija. — Jis 
toks nebuvo. 

— Tai kodėl jis ten atsidūrė, ponia Rouz? 

— Nes mes manėme — Kimbolas manė... 

— Mes manėme, kad jie jį išmokys geriau valdyti save, — užbaigė 
už ją vyras. — Ir viskas. Daugeliui berniūkščių reikia griežtos meilės. Jis 
išbuvo ten dvejus metus ir tapo gero elgesio, darbščiu jaunuoliu. Man 
buvo garbė pasiimti jį su savimi į Egiptą. 

— Jis nekentė tavęs, Kimbolai, — pasakė jo žmona. — Jis man 
tai sakė. 

— Ką gi, kartais tėvams tenka priimti sunkius sprendimus. Tai 
buvo 2220 sprendimas — šiek tiek supurtyti jį, nukreipti teisingu 
keliu. 

— Ir dabar jis nenori grįžti namo. Dėl tavo puikaus pasirinkimo 
esu baudžiama aš. — Sintija nuleido galvą ir pravirko. 

Visi tylėjo. Kambaryje tesigirdėjo ugnies spragsėjimas ir tylus Sin- 
tijos kūkčiojimas, neslepiamo ir nesilpnėjančio skausmo garsas. 

Tylą šiurkščiai suardė Džeinės telefonas. Ji tučtuojau jį nutildė at- 
siliepdama ir pasitraukė atokiau nuo židinio. 


Skambino detektyvas Krovis. 

— Turiu tau siurprizą. — Jo linksmas balsas kažkaip nederėjo prie 
sielvarto, tvyrančio tame kambaryje. 

— Kokį? — tyliai pasiteiravo ji. 

— FTB sistemoje yra jos pirštų atspaudai. 

— Džozefinos? 

— Ar koks ten iš tiesų būtų jos vardas. Mes paėmėme pirštų ants- 
paudus iš jos buto ir patikrinome juos duomenų bazėje. 

— Turime atitikmenį? 

— Dabar mes žinome, kodėl mūsų mergina pabėgo. Pasirodo, jos 
pirštų atspaudai sutampa su pavyzdžiais, kurie buvo paimti iš nusikalti- 
mo vietos prieš dvylika metų San Diege. 

— Koks tai buvo nusikaltimas? 


— Žmogžudystė. 


— Auka — trisdešimt šešerių baltasis, vardu Džimis Otas, — tarė 
detektyvas Krovis. — Jo kūnas rastas San Diege, kai šuo iškasė mažą 
skanią užkandėlę: žmogaus pirštą. Šuns šeimininkas pamatė, ką Fidas 
parsinešė namo, išsigando ir paskambino 911. Šuo nuvedė policiją at- 
gal prie kūno, kuris buvo užkastas negiliame kape kaimynų vidiniame 
kieme. Auka buvo negyva jau keletą dienų ir laukiniai gyvūnai spėjo ap- 
graužti galūnes, todėl jie negalėjo paimti tinkamų pirštų atspaudų. Prie 
kūno nebuvo jokios piniginės, tačiau tas, kas paėmė jo dokumentus, 
nepastebėjo viešbučio rakto kortelės, kuri buvo įkišta į džinsų kišenę. 


Raktas iš vietinio „Holiday Inn“ viešbučio, kuriame svečias buvo užsi- 


registravęs Džeimso Oto vardu. Ė 
— Viešbučio raktas? — sumurmėjo Džeinė. — Vadinasi, auka 
negyveno San Diege. 


— Ne. Jo adresas buvo čia, Masačusetse, kur jis gyveno su savo 
seserimi. Kerė Oto nuskrido į San Diegą ir atpažino brolio drabužius. 
Ir tai, kas buvo iš jo likę. 

Džeinė atsiplėšė pakelį advilio, įsimetė į burną dvi tabletes ir nu- 
gėrė jas su drungna kava. Vakar vakare ji su Frostu grįžo į Bostoną tik 
antrą ryto, 0 tą trumpą miegą, kurį galėjo numigti, nuolatos trukdė 
vienerių Regina, reikalaujanti glamonių ir patikinimų, kad mamytė 
tikrai vėl namie. Šį rytą Džeinė pabudo smarkiai skaudama galva. Ty- 


rimo vingiai ir posūkiai tik dar labiau didino galvos skausmą, o nuo 

tvieskiančių dienos šviesos lempų pasitarimų kambaryje skaudėjo ir 
akių obuolius. 

— Ar suprantate, ką kalbu? — paklausė Krovis, nužvelgdamas 
Džeinę ir Frostą, kuris atrodė toks pat išvargęs kaip ir Džeinė. 

— Taip, — numykė ji. — Ką parodė skrodimas? 

— Mirties priežastis buvo vienintelė šautinė žaizda pakaušyje. 
Ginklas taip ir nebuvo rastas. | 

— O kieno kieme jis buvo palaidotas? 

— Namas buvo nuomojamas, — atsakė Krovis. — Jame gyveno 
vieniša motina su keturiolikmete dukra, bet jos jau buvo susidėjusios 
daiktus ir dingusios. Policija išpurškė namus liuminoliu ir mergaitės 
miegamasis sušvito kaip Las Vegasas. Visos grindys nutaškytos krauju. 
Ten ir nužudytas Džimis Otas. Mergaitės miegamajame. 

— Ir tai nutiko prieš dvylika metų? 

— Džozefinai būtų buvę apie keturiolika, — tarė Frostas. 

Krovis linktelėjo. 

— Tik tuomet jos vardas buvo ne Džozefina. O Siuzana Kuk. — 
Jis nusijuokė. — Ir spėkit, kas dar? Tikroji Siuzana Kuk mirė vaikystėje. 
Sirakūzuose, Niujorko valstijoje. 

— Dar viena pasisavinta tapatybė? — nustebo Džeinė. 

— Jos motina taip pat turėjo netikrą vardą: Lidija Niuhaus. Pasak 
San Diego policijos departamento ataskaitos, motina ir dukra nuomojo 
namą trejus metus, tačiau su niekuo nebendravo. Žmogžudystės metu 
mergaitė buvo ką tik baigusi aštuntą klasę Viljamo Hovardo Tafto vidu- 
rinėje mokykloje. Anot mokytojų, buvo labai protinga, kur kas aukštes- 
nio lygio nei jos bendraklasiai. 

— O motina? 

— Lidija Niuhaus — ar koks ten jos tikras vardas — dirbo Žmo- 
nijos muziejuje Balboa parke. 

— Kuo? 

— Pardavėja suvenyrų parduotuvėje. Taip pat savanore gide. Mu- 
ziejuje visi stebėjosi jos archeologijos žiniomis. Nors ji tvirtino neturin- 


ti specialaus išsilavinimo. 

Džeinė paniuro. 

— Ir vėl grįžtame prie archeologijos. 

— Taip. Vis grįžtame prie tos pačios temos, ar ne? — tarė Kro- 
vis. — Šeimoje visi archeologai. Motina. Dukra. 

— Bet ar turime įrodymų, kad jos susijusios su Džimio Oto nu- 
žudymu? — paklausė Frostas. 

— Ką gi, jog elgėsi taip, tarsi būtų kaltos. Paskubomis išvyko iš 
miesto — išplovusios grindis, nuplovusios sienas ir palaidojusios už 
namo tą vyruką. Mano nuomone, taip elgiasi velniškai kalti žmonės. 
Jos padarė vienintelę klaidą — užkasė kūną nepakankamai giliai, nes 
kaimynų šuo gana greitai jį atkapstė. 

— Sakyčiau, jos gerai padarė. Vyrukas gavo tai, ko nusipelnė, — 
tarstelėjo Tripas. 

— Ką nori tuo pasakyti? — pasiteiravo Frostas. 

— Tasai Džimis Otas buvo šlykštus iškrypėlis. 

Krovis atsivertė savo užrašus. 

— Detektyvas Portreras mums atsiųs jo bylą, tačiau štai ką suži- 
nojau telefonu. Būdamas trylikos, Džimis Otas įsilaužė į vienos moters 
miegamąjį, nusiaubė jos apatinių drabužių stalčius ir peiliu supjaustė 
apatinius. Po kelių mėnesių jį aptiko kitos merginos namuose, stovintį 
prie jos lovos su peiliu. 

— Jėzau, — sudejavo Džeinė. — Tik trylikos? Anksti pradėjo iš- 
krypėlio kelią. 

— Keturiolikos jį išmetė iš mokyklos Konektikute. Detektyvui 
Portrerui nepavyko ištraukti iš mokyklos visų jo išmetimo smulkmenų, 
tačiau, kaip jis suprato, vaikinukas bandė išprievartauti klasės draugę. 
Su šluotkočiu. Mergina atsidūrė ligoninėje. — Krovis pakėlė akis. — Ir 
čia tik tie atvejai, kai jis Žuvo sugautas nusikaltimo vietoje. 

— Jau po antrojo incidento jį reikėjo uždaryti nepilnamečių ko- 
lonijoje. 

— Reikėjo. Ber kai tavo tėvelis turtuolis, tu gauni tam tikrų pri- 
vilegijų. 

— Netgi po to įvykio su šluotkočiu? 

— Ne, po šito atvejo tėvai suvokė pavojų. Pagaliau jie išsigando 
ir suprato, kad jų brangiajam sūneliui reikia gydytis. Labai reikia. Jų 
brangiai apmokamam advokatui pavyko sumažinti kaltinimų skaičių, 
tačiau tik su sąlyga, kad Džimis gydysis specializuotoje psichiatrinėje 
institucijoje. 

— Psichiatrinėje ligoninėje? — pasitikslino Frostas. 

— Ne visai. Tai buvo labai brangi privati mokykla... ūmaus būdo 
berniukams. Kažkokiame užkampyje, su nuolatine priežiūra. Jis išbuvo 
ten trejus metus. Jo mylintys tėvai netoliese nusipirko namą, kad galėtų 
būti šalia jo. Jie žuvo per privataus lėktuvo katastrofą, kai skrido jį ap- 
lankyti. Džimis ir jo sesuo paveldėjo didžiulį turtą. 

— Ir taip Džimis tapo labai iškrypusiu ir labai turtingu, — tarė 
Tripas. 

Specializuota psichiatrinė ligoninė. Užkampyje. 

Džeinė staiga prisiminė vakarykštį pokalbį su Kimbolu Rouzu. Ir 
paklausė: 

— Ar ši privati institucija kartais ne Meine? 

Krovis pažvelgė į ją nustebęs. 

— Kaip, velniai rautų, atspėjai? 

— Nes mes žinome kitą turtingą iškrypėlį, kuris irgi gyveno psi- 
chiatrijos įstaigoje Meine. Berniukų, turinčių sunkumų, centre. 

— Apie ką kalbi? 

— Apie Bredlį Rouzą. 

Kol Krovis ir Tripas gromuliavo stulbinamą naujieną, įsivyravo 
ilga tyla. 

— Po paraliais, — tarė Tripas. — Tai 2ega/ž būti sutapimas. Tiedu 
berniūkščiai ten buvo tuo pačiu metu, jie turėjo vienas kitą pažinoti. 

— Papasakokit daugiau apie šią mokyklą, — paprašė Džeinė. 

Krovis paniuręs linktelėjo. 

— Hilzbriko įstaiga buvo išskirtinė ir labai brangi. Ir labai spe- 
cializuota. Iš tiesų tai buvo uždaras centras miško vidury — greičiausiai 
gera mintis, kai žinai, kokius pacientus gydai. 

— Psichopatus? 

— Seksualinius maniakus. Nuo pradedančiųjų pedofilų iki prie- 
vartautojų. Tai tik dar kartą įrodo, kad tarp turtuolių esama savų iškry- 
pėlių. Tačiau jų advokatai pasirūpina, kad tie vaikiščiai išvengtų teisinės 
atsakomybės, ir ši institucija buvo turtingų žmonių alternatyva. Vieta, 
kur gali skaniai pietauti, kol psichiatrų komanda bando tave įtikin- 
ti, kad negražu kankinti mažas mergaites. Deja, pasirodė, jog centro 
veikla nelabai veiksminga. Prieš penkiolika metų vienas iš vadinamųjų 
absolventų pagrobė ir sužalojo dvi mergaites, ir tai padarė praėjus vos 
keliems mėnesiams po to, kai įstaiga pareiškė, kad jis gali grįžti į visuo- 
menę. Kilo didžiulis triukšmas, ir mokykla buvo priversta užsidaryti. 
Nuo tada ji nebeveikia. 

— O Džimis Otas? Kas atsitiko, kai jis išėjo? 

— Sulaukęs aštuoniolikos jis išėjo pro jų duris kaip laisvas žmo- 
gus. Tačiau netrukus ėmėsi savo ankstesnių darbelių. Po kurio laiko 
buvo suimtas už moters persekiojimą ir grasinimus Kalifornijoje. Pas- 
kui sulaikytas ir apklaustas čia, Brukline, dėl jaunos moters dingimo. 
Policija neturėjo prieš jį pakankamai įkalčių, todėl jis buvo paleistas. 
Prieš trylika metų jį vėl suėmė dėl kitos moters iš Masačusetso dingi- 
mo. Tačiau nespėjus policijai sukurpti prieš jį bylos, jis netikėtai dingo. 
Niekas nežinojo, kur jis prapuolė. Dar po metų buvo rastas tame kieme 
San Diege. 

— Tu teisus, Tripai, — tarė Džeinė. — Tas tipas gavo tai, ko nu- 
sipelnė. Bet kodėl pabėgo motina ir dukra? Jeigu jį nužudė jos, tuomet 
tai buvo tiesiog savigyna — kam reikėjo susikrauti daiktus ir pabėgti it 
kokioms nusikaltėlėms? 

— Nes galbūt jos tokios ir yra? — užsiminė Krovis. — Jau tuomet 
jos gyveno išgalvotais vardais. Mes nežinome, kas jos iš tiesų — ar nuo 
ko gali bėgti. 

Džeinė pasirėmė rankomis galvą ir ėmė masažuotis smilkinius, 
bandydama atsikratyti galvos skausmo. 

— Visa tai darosi velniškai sudėtinga, — sumurmėjo ji. — Nega- 
liu sujungti visų galų. San Diege turime nužudytą žmogų. Čia turime 


Žudiką Archeologą. 

— O juos, regis, jungia ši jauna moteris, kurios mes nė vardo 
nežinome. 

Džeinė atsiduso. 

— Gerai. Ką dar žinome apie Džimį Otą? Gal buvo kitų areštų, 
kitų sąsajų su mūsų dabartiniu tyrimu? 

Krovis pervertė savo užrašus. 

— Smulkūs nusižengimai. Įsilaužimai Brukline, Masačusetse. Vai- 
ravimas išgėrus ir greičio viršijimas San Diege. Dar vienas vairavimas 


išgėrus ir neatsakingas greičio viršijimas Durange... — Jis nutilo, staiga 
suvokęs pastarojo reikšmę. — Durangas, Kalifornija. Juk tai šalia Nau- 
josios Meksikos? 

Džeinė kilstelėjo galvą. 


— Iškart už valstijos sienos. Kodėl? 

— Tai atsitiko liepą. Tais pačiais metais, kai dingo Loreina Edger- 
ton. 

Džeinė loštelėjo kėdėje, priblokšta šios naujienos. Zr Džimis, ir 
Bredlis buvo netoli Čako kanjono tuo pačiu metu. 

— Būtent, — tyliai ištarė ji. 

— Manai, jie buvo medžioklės partneriai? 

— Kol Džimio nenužudė San Diege. — Ji pažiūrėjo į Frostą. — 
Pagaliau reikalai pajudėjo. Mes turime jungtį. Džimis Otas ir Bredlis 
Rouzas. 

Frostas linktelėjo. 

— Ir Džozefina, — pridūrė jis. 

Džozefina vadavosi iš miego gelmių ir pabudo aikteldama; jos naktiniai 
marškiniai buvo permirkę prakaitu, širdis daužėsi. Plonos užuolaidos 
raibuliavo it vaiduokliška migla ant mėnulio nušviesto lango, o miške 
už Džemos namo subraškėjo medžių šakos ir nutilo. Ji nusimetė drėgną 
antklodę ir įsistebeilijo į tamsą, kol širdis ėmė plakti lėčiau, o prakaitas 
atvėso ant jos odos. Džemos namuose išbuvo vos savaitę, tačiau košma- 
ras jau sugrįžo. Košmaras apie šūvį ir krauju aptaškytas sienas. Niekada 
neignoruok savo sapnų, mokė ją motina. Jų balsai sako tau tai, ką jau 
žinai, šnabžda patarimą, kurio iki šiol nepaisei. Džozebina žinojo, ką 
reiškia šis sapnas: laikas judėti toliau. Laikas bėgti. Ji užsibuvo pas Dže- 
mą ilgiau nei derėjo. Prisiminė, kaip skambino iš savo mobiliojo prie 
to mažo prekybos centro. Prisiminė jaunąjį policininką, kuris kalbino 
ją automobilių aikštelėje tą naktį, ir taksi vairuotoją, kuris vežė ją šiuo 
keliu. Ji paliko tiek daug pėdsakų, kuriuos galima atsekti, padarė tiek 
daug klaidelių, kurių tikriausiai nė nepastebėjo. 

Prisiminė, ką kartą pasakė jos motina: Jei kažkas labai nori tave 
surasti, jam tereikia palaukti, kol padarysi vieną klaidą. 

O ji pastaruoju metu padarė jų tiek daug. 

Naktis keistai nutilo. 

Džozefina tik po akimirkos suvokė, kaip aplinkui tylu. Ji užmi- 
go klausydamasi nenuilstančio svirplių choro, tačiau dabar nesigirdėjo 
nieko; tyla buvo tokia viską apimanti, kad net jos pačios kvėpavimas 


atrodė garsesnis. 

Ji išlipo iš lovos ir nuėjo prie lango. Sidabrinė mėnesiena maudė 
medžius ir šen bei ten blyškiais spinduliais dabino sodą. Žiūrėdama į 
lauką, nematė nieko, kas keltų nerimą. Tačiau stovėdama prie to atviro 
lango pajuto, kad naktis nėra tokia jau visiškai tyli, kad pro jos širdies 
dūžius kažkur girdisi silpnas elektroninis pypsėjimas. Ar jis sklinda iš 
lauko, ar iš vidaus? Dabar, kai sutelkė visą dėmesį į garsą, jis, rodės, 
sustiprėjo, o su juo kartu ir jos nerimas. 

Ar Džema jį girdi? 

Džozefina nuėjo prie durų ir žvilgtelėjo į tamsų koridorių. Čia 
garsas buvo garsesnis, įkyresnis. 

Tamsoje nuslinko koridoriumi, basomis kojomis tyliai liesdama 
medines grindis. Sulig kiekvienu žingsniu pypsėjimas darėsi garsesnis. 
Priėjusi Džemos miegamąjį pamatė duris prasivėrusias. Stumtelėjo jas 
ir tyliai atidarė. Mėnesienos užlietame kambaryje pastebėjo garso šalti- 
nį: nukritusį telefono ragelį, skleidžiantį trumpus signalus. Tačiau jos 
žvilgsnį patraukė ne telefonas, o it juodas tepalas spindinti tamsi dėmė 
ant grindų. Šalia jos tupėjo figūra, ir iš pradžių ji pamanė, jog; tai Dže- 
ma. Kol figūra neatsistojo ir neišsitiesė visu ūgiu priešais langą. 

Vyras. 

Džozefina išgąstingai kvėptelėjo, ir jis staigiai į ją atsisuko. Sekun- 
dę jiedu stovėjo vienas prieš kitą, slėpdami veidus šešėliuose, abu sustin- 
gę amžinoje akimirkoje, prieš grobuoniui šokant ant aukos. 

Džozefina pajudėjo pirmoji. 

Ji apsisuko ir puolė laiptų link. Lėkdama laiptais žemyn, išgir- 
do už savęs dunksinčius žingsnius. Abiem kojomis šoko nuo laiptų ir 
skaudžiai atsimušė į pirmo aukšto grindis. Priešais buvo atviros lauko 
durys. Ji išskriejo pro jas ir įgriuvo į verandą, kur stiklo šukė perrėžė 
odą. Tačiau dūrio beveik nepastebėjo; visas dėmesys buvo sutelktas į 
keliuką priešaky. 

Ir į sparčiai ją besivejančius žingsnius. 

Šiltame nakties ore it sparnais plevėsuodama naktinių marškinių 
skvernais, Džozefina metėsi nuo verandos laiptų ir pasileido keliuko 
link. Mėnulio šviesoje, ant atviro žvyrkelio, jos naktiniai buvo matomi 

kaip balta vėliava, tačiau ji nesuko į mišką ir negaišo laiko ieškoda- 
ma priedangos už medžių. Priešaky driekėsi gatvė, kiti namai. Jei imsiu 
trankyti į duris, šaukti, kas nors man padės. Ji jau nebegirdėjo persekio- 
tojo žingsnių; girdėjo tik savo pačios panišką kvėpavimą ir nakties oro 
švilpesį. 

Ir tada pasigirdo šaižus trakštelėjimas. 

Kulkos smūgis prilygo skaudžiam spyriui į blauzdą. Ji griuvo ant 
žemės, į žvyrą nusibrozdindama delnus. Pabandė atsistoti, jautė blauz- 
da sruvenantį šiltą kraują, tačiau jos koja pasidavė. Sudejavusi iš skaus- 
mo Džozefina suklupo ant kelių. 

Gatvė. Gatvė taip arti. 

Kūkčiodama ji ėmė šliaužti. Priešaky spindėjo kaimynų veran- 
dos lempa ir ji težiūrėjo tik į ją. Nekreipė dėmesio nei į artėjančius 
žingsnius, nei į delnus brūžinančius akmenukus. Išgyvenimas susitel- 
kė į tą vienišą švyturį, mirksintį pro medžius, ir ji šliaužė nesustoda- 
ma jo link, traukdama bejėgę koją ir palikdama paskui save kruviną 
žymę. 

Priešais ją sujudėjo šešėlis ir užstojo šviesą. 

Džozefina lėtai pakėlė akis. Jis stovėjo priešais ją, užtvėręs kelią. 
Jo veidas buvo juodas ovalas, akys neįžiūrimos. Kai palinko prie jos, 
Džozefina užsimerkė — laukė ginklo trekštelėjimo, kulkos smūgio. Dar 
niekada taip aiškiai nebuvo jautusi savo širdies plakimo, oro, šniokš- 
čiančio į plaučius ir iš jų, kaip tą paskutinę ramybės akimirką. Akimir- 
ką, kuri, rodės, truko visą amžinybę, tarsi jis būtų norėjęs pasimėgauti 
savo pergale ir pratęsti kankinimą. 

Pro užmerktus vokus ji pamatė šviesos blykstelėjimą. 

Džozefina atsimerkė. Už medžių pulsavo mėlynas švyturėlis. Stai- 
ga jos pusėn nukrypo pora žibintų, ir ji paskendo ryškioje šviesoje, klū- 
panti su savo apgailėtinai plonais naktiniais marškinėliais. Spjaudyda- 
mos žvyrą, padangos sustojo. Atsidarė automobilio durelės ir ji išgirdo 
policijos radijo stotelės traškesį. 

— Panele? Panele, ar jūs sveika? 

Ji sumirksėjo bandydama įžiūrėti, kas ją kalbina. Tačiau balsas nu- 

slopo, žibintų šviesos pritemo, ir paskutinis garsas, kurį spėjo suvokti, 


buvo žvyro čiūžtelėjimas po jos žandu, kai ji susmuko ant žemės. 


Frostas ir Džeinė stovėjo Džemos Hamerton kieme ir žiūrėjo į išdžiū- 
vusio kraujo dryžį, kurį paliko paskui save Džozefina, beviltiškai ban- 
dydama pasiekti gatvę. Virš jų čirpė paukščiai, o pro taškais išmargintus 
lapus švietė saulė, tačiau atrodė, kad toje pavėsingoje keliuko atkarpoje 
viešpatavo šaltukas. 

Džeinė nusisuko ir pažiūrėjo į namą, į kurį dar nei ji, nei Frostas 
nebuvo įžengę. Tai buvo eilinis namas su baltais sienų apkalais ir dengta 
veranda, kaip ir daugelis kitų, kuriuos matė šiame kaimo kelyje. Tačiau 
net iš ten, kur ji stovėjo, buvo galima įžiūrėti dantytą išdaužto verandos 
lango atspindį, ir toji ryški šviesos šukė įspėjo: Čia atsitiko kažkas bai- 
saus. Kažkas, ką dar pamatysi. 

— Štai Čia ji parkrito pirmą kartą, — pasakė detektyvas Maikas 
Ebotas. Jis parodė į kruvino pėdsako pradžią. — Ji buvo gana toli nubė- 
gusi keliuku, kai pakirto kulka. Čia ji pargriuvo ir ėmė šliaužti. Reikėjo 
velniškai didelio ryžto nušliaužti taip toli, tačiau jai pavyko pasiekti štai 
tą vietą. — Ebotas parodė kruvino tako pabaigą. — Ten ją ir pastebėjo 
patrulio mašina. 

— Kaip įvyko tas stebuklas? — paklausė Džeinė. 

— Jie atvyko atsiliepdami į iškvietimą telefonu 911. 

— Iš Džozefinos? — paklausė Frostas. 

— Ne, mes manome, kad skambino namo savininkė, Džema Ha- 
merton. Telefonas buvo jos miegamajame. Kad ir kas skambino, kalbėti 
nebegalėjo, nes ragelis buvo tučtuojau padėtas. Kai operatorė pamėgino 
atskambinti, ragelis vėl buvo nuimtas. Ji išsiuntė patrulio ekipažą ir per 
tris minutes jis atvažiavo. 

Frostas žvelgė į kraujo dėmėmis išmargintą keliuką. 

— Daug kraujo. 

Ebotas linktelėjo. 

— Tą jauną moterį operavo tris valandas. Dabar jos koja gipse, tai 

mums tik į naudą. Nes mes tik vakar vakare sužinojome, kad Bostono 
policijos departamentas paskelbė jos paiešką. Antraip ji būtų galėjusi 
pasprukti iš miesto. — Jis atsigręžė į namą. — Jei norite pamatyti dau- 
giau kraujo, sekite paskui mane. 

Jis nužingsniavo į priešakinę verandą, nuklotą stiklo šukėmis. Ten 
stabtelėjo ir užsitempė ant batų apdangalus. Eboto žodžiai aiškiai leido 
suprasti, koks siaubas jų laukia, ir Džeinė pasirengė blogiausiam. 

Tačiau įžengusi pro duris ji nepamatė nieko, kas keltų nerimą. 
Svetainė atrodė nepaliesta. Ant sienų kabėjo daugybė įrėmintų fotogra- 
fhijų, daugiausia ta pati moteris trumpais šviesiais plaukais, tik skirtin- 
gose kompanijose. Didžiulė knygų lentyna linko nuo istorijos ir meno, 
senovės kalbų ir etnologijos tomų. 

— Čia namo šeimininkė? — pasiteiravo Frostas, parodydamas į 
šviesiaplaukę moterį nuotraukose. 

Ebotas linktelėjo. 

— Džema Hamerton. Ji dėstė archeologiją viename iš vietinių 
koledžų. 

— Archeologiją? — Frostas žvilgrelėjo į Džeinę, tarsi sakydamas o, 
čia tai įdomu. — Ką dar apie ją žinote? 

— Kiek mums žinoma, padori pilietė. Niekada nebuvo ištekėjusi. 
Kiekvieną vasarą leisdavo užsienyje ir ten darė tai, ką daro archeologai. 

— Tai kodėl ji dabar ne užsienyje? “ 

— Nežinau. Prieš savaitę sugrįžo iš Peru, kur dirbo kažkokioje 
kasinėjimų aikštelėje. Jei nebūtų grįžusi, būtų išlikusi gyva. — Ebotas 
pažiūrėjo į laiptų viršų ir jo veidas staiga paniuro. — Metas parodyti 
jums antrą aukštą. — Jis nuėjo prie laiptų ir stabtelėjo prie kruvinos 
žymės ant medinio laiptelio. — Sportiška pėda. Devinto arba dešimto 
numerio, — tarė jis. — Mes žinome, kad ji priklauso žudikui, nes pa- 
nelė Pulsiljo buvo basa. 

— Regis, jis sparčiai judėjo, — pridūrė Džeinė, pastebėjusi susi- 
liejusius pėdsakus. 

— Taip. Bet ji buvo greitesnė. 

Džeinė stebeilijosi į besileidžiančius pėdsakus. Nors kraujas buvo 

išdžiūvęs, o pro laiptinės langą krito saulės šviesa, ant šių laiptų tebe- 
tvyrojo gaudynių siaubas. Ji nusipurtė šaltuką ir užvertė galvą į antrą 
aukštą, kur jų laukė kur kas baisesni vaizdai. 

— Tai atsitiko viršuje? 

— Panelės Hamerton miegamajame, — pasakė Ebotas. 

Jis neskubėdamas įveikė paskutiniuosius laiptelius, tarsi norėtų 
atitolinti akimirką, kai vėl pamatys tai, ką matė prieš dvi naktis. Čia žy- 
mės buvo tamsesnės, paliktos batų, suteptų dar šviežiu krauju. Pėdsakai 
ėjo iš kambario tolimajame koridoriaus gale. Ebotas parodė į pirmąsias 
duris. Viduje buvo nepaklota lova. 

— Tai svečių kambarys, kuriame miegojo panelė Pulsiljo. 

— Bet jis arčiau laiptų, — susiraukė Džeinė. 

— Taip. Man tai irgi pasirodė keista. Žudikas praeina pro panelės 
Pulsiljo kambarį ir patraukia tiesiai pas panelę Hamerton. Galbūt jis 
nežinojo, kur šiame name svečių kambarys. 

— Arba galbūt šios durys buvo užrakintos, — pasakė Frostas. 

| — Ne. Šios durys be spynos. Kažkodėl jis praėjo pro šalį ir pir- 
miausia nuėjo į panelės Hamerton kambarį. — Ebotas įkvėpė ir paju- 
dėjo šeimininkės miegamojo link. Ant slenksčio dvejodamas sustojo. 

Kai Džeinė pažvelgė pro jį į kambarį, ji suprato kodėl. 

Nors Džemos Hamerton kūnas jau buvo išgabentas, jos paskuti- 
nės akimirkos šioje žemėje buvo pažymėtos ryškiais raudonais potėpiais 
ant sienų, patalynės, baldų. Įžengusi į tą kambarį Džeinė pajuto šaltą 
oro gūsį, priglundantį prie jos odos, tarsi pro šalį būtų ką tik praėjęs 
vaiduoklis. 

— Jos kūnas rastas sukniubęs štai aname kampe, — parodė Ebo- 
tas. — Tačiau, kaip matote iš kraujo dėmių, pradiniai sužalojimai buvo 
padaryti čia, arčiau lovos. Kraujas iš arterijos tryško virš galvūgalio. — 
Jis parodė į sieną dešinėje. — O ten tikriausiai atšokę lašai. 

Džeinė atplėšė žvilgsnį nuo permirkusio matraco ir pažiūrėjo į 
kampuotų lašelių arką, nupieštą išcentrinės jėgos, kai kruvinas peilis 
sukosi ratu nuo kūno. 

— Jis dešiniarankis, — pastebėjo ji. 

Ebotas linktelėjo. 

— Medicinos ekspertas sako, kad, spendžiant iš žaizdos, žudikas 
nedvejojo ir veikė ryžtingai. Jis nužudė ją vienu švariu smūgiu, perpjau- 
damas stambiąsias kaklo kraujagysles. Medicinos eksperto nuomone, ji 
minutę kitą dar buvo sąmoninga. To pakako pagriebti telefoną. Ir nu- 
šliaužti į tą kampą. Ant ragelio likę kruvini atspaudai, tad mes žinome, 
jog ji buvo sužeista, kai skambino. 

— Vadinasi, ragelį padėjo žudikas? — paklausė Frostas. 

— Aš taip manau. 

— Bet jūs sakėte, kad kai operatorė bandė atskambinti, ragelis 
buvo nukeltas. 

Ebotas susimąstęs trumpam nutilo. 

— Sakyčiau, šiek tiek keista, ar ne? Iš pradžių jis padeda ragelį, 
paskui vėl nukelia. Kodėl jis taip elgtųsi? 

— Jis nenorėjo, kad telefonas suskambėtų, — tarė Džeinė. 

— Vengė triukšmo? — svarstė Frostas. 

Džeinė linktelėjo. 

— Kartu tai paaiškintų, kodėl jis nepanaudojo šaunamojo ginklo. 
Žinojo, kad namuose yra dar kai kas, ir nenorėjo pažadinti. 

— Tačiau ji pabudo, — tarė Ebotas. — Galbūt išgirdo, kaip kaž- 
kas griuvo. Gal panelė Hamerton spėjo šūktelėti. Kad ir kaip būtų, kaž- 
kas pažadino panelę Pulsiljo, nes ji atėjo į šį kambarį. Pamatė įsibrovėlį. 
Ir puolė bėgti. 

Džeinė stebeilijosi į kampą, kuriame Džema Hamerton mirė su- 
kniubusi savo kraujo ežere. 

Ji išėjo iš miegamojo ir nužingsniavo koridoriumi. Prie Džozefi- 
nos kambario durų stabtelėjo ir nužvelgė lovą. Žudikas praėjo pro šį 
kambarį, galvojo ji. Jame miegojo jauna moteris, ir jos kambario durys 
buvo neužrakintos. Vis dėlto jis aplenkė ją ir nuėjo į šeimininkės mie- 
gamąjį. Ar jis nežinojo, kad esama svečių? Ar nesuvokė, kad namuose 
yra kita moteris? 

Ne. Ne, jis žinojo. Todėl ir nukėlė telefono ragelį. Todėl panaudo- 


jo peilį, o ne šaunamąjį ginklą. Jis norėjo, kad pirmasis grobis nutiltų. 

Nes po to ketino eiti į Džozefinos kambarį. 

Džeinė nulipo laiptais ir išėjo į lauką. Diena buvo saulėta, tyliame 
karštyje zvimbė vabalai, tačiau ją tebegaubė namo vėsa. Ji nusileido ve- 
randos laipteliais. 

Tu sekei paskui ją čia, nuo laiptų. Mėnesienoje buvo lengva ją sekti. 
Tokią vienišą merginą su naktiniais marškinėliais. 

Ji lėtai patraukė keliuku, atkartodama tą patį maršrutą, kuriuo 
bėgo Džozefina stiklo supjaustytomis basomis kojomis. Priešaky, už 
medžių, buvo pagrindinis kelias, ir skubančiai merginai tereikėjo pa- 
siekti kaimynų namą. Šaukti ir trankyrti į duris. 

Džeinė stabtelėjo ir pažiūrėjo į krauju aptaškytą žvyrą. 

Tačiau čia kulka pakirto jos koją ir ji pargriuvo. 

Džeinė neskubėdama sekė kruvinais pėdsakais, kuriuos paliko ke- 
turpėsčia šliauždama Džozefina. Ji tikriausiai visą laiką žinojo, kad jis 
eina paskui ją, colis po colio artėdamas prie savo aukos. Kruvinas pėd- 
sakas driekėsi vis tolyn, kol pagaliau nutrūko per keletą žingsnių nuo 
kelio. Koks ilgas ir beviltiškas turėjo būti jos šliaužimas — pakankamai 
ilgas, kad žudikas ją pasivytų. Neabejotinai ilgas, kad jis suspėtų dar 
kartą paspausti gaiduką ir pasprukti. 

Vis dėlto jis neiššovė mirtino šūvio. 

Džeinė sustojo ir pažvelgė į vietą, kur klūpojo Džozefina, kai ją 
pastebėjo patrulio ekipažas. Kai jie privažiavo, nepamatė jokio kito 
žmogaus, tik sužeistą moterį. Moterį, kuri turėjo būti negyva. 

Ir tik tada Džeinė suprato. Žudikui reikėjo jos gyvos. 


Meluoja visi, galvojo Džeinė. Bet tik nedaugeliui pavyksta taip giliai ir 
sėkmingai įsijausti į melą kaip Džozefinai Pulsiljo. 

Važiuodama su Frostu į ligoninę, ji svarstė, kokių prasimanymų 
Džozefina pažers jiems šiandien, kokių naujų pasakų sugalvos, kad pa- 
aiškintų nepaneigiamus faktus, kuriuos jie atskleidė apie ją. Įdomu, ar 
Frostas vėl leisis suvedžiojamas to melo? 

— Gal geriau leistum man kalbėti, kai nuvažiuosime ten, — pa- 
sakė ji. 

— Kodėl? 

— Tiesiog norėčiau pati sutvarkyti šį reikalą. 

Jis pažiūrėjo į ją. 

— Ar tam yra kokia nors ypatinga priežastis? 

Ji neskubėjo atsiliepti, nes negalėjo atvirai atsakyti į klausimą ir 
kartu nepagilinti judviejų nesutarimo, kurį sukėlė Džozefina. 

— Tiesiog manau, kad su ja turėčiau kalbėtis aš. Nes mano nuo- 
jauta dėl jos buvo gana tiksli. 

— Nuojauta? Štai kaip tu tai vadini? 

— Tu ja patikėjai. Aš — ne. Aš buvau teisi dėl jos, ar ne? 

Frostas nusigręžė į langą. 

— Arba jai pavydėjai. 

— Ką? — Džeinė įsuko į ligoninės stovėjimo aikštelę ir išjungė 
variklį. — Tu tikrai taip manai? 


Frostas atsiduso. 


181 


— Nekreipk dėmesio. 

— Ne, pasakyk. Ką tai reiškia? 

— Nieko. — Jis piktai atidarė automobilio dureles. — Eime, — 
paragino. 

Ji išlipo ir užtrenkė dureles svarstydama, ar Frosto pasakyme buvo 
nors dalelė tiesos. Ar tai, jog pati nėra graži, privertė ją piktintis, kaip 
lengvai gražios moterys valdo pasaulį. Vyrai dievina gražias moteris, 
stengiasi joms įtikti, o svarbiausia — klausosi jų. O tuo tarpu visos kitos 
mes ariame kaip įmanydamos. Bet jeigu ji ir pavydėjo, tai nekeičia esmi- 
nio fakto, kad jos nuojauta buvo teisinga. 

Džozefina Pulsiljo — apsimetėlė. 

Ji ir Frostas tylėdami įėjo į ligoninę, tylėdami pasikėlė liftu į chi- 
rurginį skyrių. Dar niekada praraja tarp jų nebuvo tokia gili. Nors jie 
stovėjo vienas šalia kito, dabar juos skyrė visas žemynas, ir ji netgi ne- 
dirstelėjo į jį, kai jiedu ėjo koridoriumi. Džeinė piktai pastūmė 216 
palatos duris ir įžengė į vidų. | 

Jaunoji moteris, kurią jie pažinojo kaip Džozefiną, žiūrėjo į juos 
iš lovos. Su plonais ligoninės marškinėliais ji atrodė jaudinamai pažei- 
džiama, tokia mergelė stirnos akimis, kuri prašosi išgelbėjama. Kaip, 
po galais, jai tai pavyksta? Netgi neplautais plaukais ir storai sugipsuota 
koja ji atrodė graži. 

Džeinė negaišo laiko. Ji atžingsniavo prie lovos ir tarė: 

— Gal mums papasakotumėt apie San Diegą? 

Džozefina tučtuojau nuleido akis, vengdama Džeinės žvilgsnio. 

— Aš nesuprantu, apie ką jūs kalbate. 

— Tuomet jums turėjo būti maždaug keturiolika. Buvote pakan- 
kamai didelė, kad prisimintumėt, kas įvyko tą naktį. 

Džozefina papurtė galvą. 

— Jūs greičiausiai mane supainiojote su kita mergina. 

— Tuo metu jūs vadinotės Siuzana Kuk. Mokėtės Viljamo Hovar- 
do Tafto vidurinėje mokykloje ir gyvenote su savo motina, kuri vadino 


save Lidija Niuhaus. Vieną rytą judvi susidėjote daiktus ir paskubomis 

išvykote iš miesto. Tai buvo paskutinis kartas, kai kas nors girdėjo apie 
Siuzaną ir jos motiną. 

— O ką, ar pagal įstatymą negalima staiga išvykti iš miesto? — 
atšovė Džozefina, pagaliau nervingai pažvelgdama Džeinei į akis. 

— Galima. 

— Tai kodėl mane apie tai klausinėjate? 

— Nes įstatymas draudžia šaudyti žmogui į pakaušį. 

Džozefinos veidas tapo neįskaitomas. 

— Kokiam žmogui? — ramiai pasiteiravo ji. 

— Tam, kuris mirė jūsų miegamajame. 

— Nesuprantu, apie ką jūs kalbate. 

Kurį laiką abi moterys stebeilijosi viena į kitą. Ga/ Frostas ir neper- 
mato tavęs, bet aš velniškai gerai permatau, pagalvojo Džeinė. 

— Ar esate girdėjusi apie tokį chemikalą liuminolį? — paklausė 
Džeinė. 

Džozefina truktelėjo pečiais. 

— O turėčiau? 

— Jis reaguoja su geležimi sename kraujyje. Kai išpurški juo pa- 
viršių, bet kokie kraujo likučiai sušvinta tamsoje tarsi neonas. Nesvar- 
bu, kaip kruopščiai išvalytum kraują, visų pėdsakų neįmanoma panai- 
kinti. Nors jūs su mama nuplovėte sienas, išplovėte grindis, kraujo liko 
plyšiuose. Tarp grindjuosčių. “ 

Šį kartą Džozefina neatsiliepė. 

— San Diego policija, apieškodama jūsų senuosius namus, išpurš- 
kė juos liuminoliu. Vienas miegamasis sušvito it išprotėjęs. Tai buvo 
jūsų miegamasis. Todėl man nepasakokite, kad nieko nežinote. Jūs ten 
buvote. Ir tiksliai žinote, kas atsitiko. 

Džozefina išbalo. 

— Man buvo keturiolika, — tyliai ištarė ji. — Tai buvo labai 
seniai. 

— Žmogžudystei netaikomas senaties termino įstatymas. 

>> Žmogžudystei? Ar jūs manote, kad tai buvo žmogžudystė? 

— Kas atsitiko tą naktį? 

— Tai nebuvo žmogžudystė. 

— Tai kas tada? 

— Savigyna! 

Džeinė patenkinta linktelėjo. Pagaliau žingsnis į priekį. Pagaliau ji 
prisipažino, kad tas vyras m277ė jos miegamajame. 

— Kaip tai atsitiko? 

Džozefina dirstelėjo į detektyvą Frostą, tarsi ieškotų jo paramos. 
Šis stovėjo netoli durų šaltu ir neįskaitomu veidu, ir ji aiškiai negalėjo 
tikėtis iš jo jokių malonių ar užuojautos. 

— Metas pasakyti visą tiesą, — tarė Džeinė. — Padarykite tai dėl 
Džemos Hamerton. Ji nusipelno teisingumo, ar ne? Kaip suprantu, ji 
buvo draugė? 

Paminėjus Džemos vardą, Džozefinos akyse sublizgo ašaros. 

— Taip, — sušnabždėjo ji. — Daugiau nei draugė. 

— Jūs žinote, kad ji negyva? 

— Detektyvas Ebotas man pasakė. Bet aš jau ir taip Žinojau, — 
sušnabždėjo Džozefina. — Mačiau ją gulinčią ant grindų... 

— Numanau, kad šiedu įvykiai susiję. Panelės Hamerton mirtis ir 
tasai šaudymas San Diege. Jei norite teisingumo draugės labui, jūs at- 
sakysite į mano klausimus, Džozefina. O gal geriau jus vadinti Siuzana 
Kuk? Nes taip jūs vadinotės San Diege. 

— Dabar mano vardas Džozefina. — Ji sunkiai atsiduso; apsime- 
tinėjimo nebeliko. — Šiuo vardu naudojausi ilgiausiai. Prie jo aš esu 
įpratusi. 

— Kiek jų turėjote? 

— Keturis. Ne, penkis. — Ji papurtė galvą. — Net nebeprisime- 
nu. Kiekvieną kartą persikėlus gaudavau naują vardą. Tikėjausi, kad 
Džozefina bus paskutinis. 

— Koks jūsų tikras vardas? 

— Argi tai svarbu? 

— Taip. Kokia buvo jūsų pavardė, kai gimėte? Geriau pasakytu- 
mėt tiesą, nes — aš pažadu — mes vis tiek išsiaiškinsime. 

Džozefina nuolankiai nuleido galvą. 

— Mano pavardė buvo Somer, — tyliai ištarė ji. 

— O vardas? 

— Nefertarė. 

— Neįprastas vardas. 

Džozefina silpnai susijuokė. 

— Mano motina mėgo neįprastus pasirinkimus. 

— Kiek pamenu, taip vadinosi kažkuri Egipto karalienė? 

— Taip. Ramzio Didžiojo žmona. Nefertarė, kuriai šviečia saulė. 

— Ką? 

— Taip man sakydavo motina. Ji mylėjo Egiptą. Ji tik ir tekalbėjo 
apie tai, kaip ten sugrįžti. 

— O kur jūsų motina dabar? 

— Ji mirė, — tyliai atsiliepė Džozefina. — Prieš trejus metus 
Meksikoje. Ją partrenkė automobilis. Tuo metu aš mokiausi Kaliforni- 
joje, todėl negaliu papasakoti smulkiau... 

Džeinė prisitraukė kėdę ir atsisėdo prie lovos. 

— Užtat galite papasakoti apie San Diegą. Kas atsitiko tą naktį? 

Džozefina sėdėjo nuleidusi pečius. Jie įstūmė ją į kampą, ir ji tai 
žinojo. 

— Buvo vasara, — prabilo ji. — Šilta naktis. Mano motina visuo- 
met liepdavo uždaryti langus, bet tą naktį palikau savąjį atvirą. Taip jis 
ir pateko į namą. 

— Per jūsų miegamojo langą? 

— Motina išgirdo triukšmą ir atėjo į mano kambarį. Jis ją užpuo- 
lė, ir ji gynėsi. Ji gynė mane. — Džozefina pažiūrėjo į Džeinę. — Ji 
neturėjo kito pasirinkimo. 

— Ar jūs matėte, kaip viskas buvo? 

— Aš miegojau. Mane pažadino šūvis. 

— Ar prisimenate, kur stovėjo jūsų motina, kai tai atsitiko? 

— Aš nemačiau. Juk sakiau, aš miegojau. 

— Tuomet iš kur žinote, jog tai buvo savigyna? 


— Jis buvo mūsų namuose, mano kambaryje. Juk mes turėjome 

teisę gintis, ar ne? Kai kas nors įsilaužia į jūsų namus, negi neturite 
teisės jo nušauti? 

— Į pakaušį? 

— Jis nusisuko! Partrenkė ją ant žemės ir nusisuko. Ir tada ji šovė. 

— Maniau, kad jūs nematėte. 

— Ji man taip sakė. 

Džeinė atsilošė kėdėje, tačiau nenuleido nuo merginos akių. Kurį 
laiką ji tyčia tylėjo, leisdama tylai padaryti savo poveikį. Tylai, kuri pa- 
brėžtų, jog Džeinė tyrinėja kiekvieną porą, kiekvieną krustelėjimą Džo- 
zefinos veide. 

— Taigi, jūs ir jūsų motina turite lavoną miegamajame, — pasakė 
Džeinė. — Kas buvo toliau? 

Džozefina atsiduso. 

— Mano motina viskuo pasirūpino. 

— Išvalė kraują? 

— Taip. 

— Ir palaidojo kūną? 

— Taip. 

— Ar ji paskambino policijai? 

Džozefinos rankos susigniaužė į kamščius. 

— Ne, — sušnabždėjo ji. 

— O kitą rytą jūs išvažiavote iš miesto. 

— Taip. 

— Štai šios dalies aš ir nesuprantu, — tarė Džeinė. — Man atro- 
do, kad jūsų motinos sprendimas buvo gana keistas. Jūs tvirtinate, kad 
ji nužudė tą vyrą gindamasi. 

— Jis įsilaužė į mūsų namus. Jis buvo mano miegamajame. 

— Pagalvokime apie tai. Jei kas nors įsilaužia į jūsų namus ir jus 
užpuola, jūs turite teisę panaudoti mirtiną jėgą ir save apginti. Policija 
už tai netgi paplekšnotų per petį. Tačiau jūsų motina nekvietė policijos. 
Ištempė kūną į kiemą ir jį užkasė. Išvalė kraują, pasiėmė dukrą ir išvy- 
ko iš miesto. Ar jums tai atrodo logiška? Nes man tai atrodo velniškai 


keista. — Džeinė pasilenkė arčiau, šiuo agresyviu judesiu norėdama 

įsiveržti į merginos asmeninę erdvę. — Ji buvo jūsų motina. Tikriausiai 
jums pasakė, kodėl taip pasielgė. 

— Aš buvau išsigandusi. Nieko neklausinėjau. 

— Ir ji niekada nieko nepaaiškino? 

— Mes pabėgome, ir viskas. Žinau, dabar tai atrodo nelogiška, 
tačiau mes taip padarėme. Apimtos panikos išvykome iš miesto. O taip 
padaręs nebegali eiti į policiją. Atrodysi kaltas vien dėl to, kad bėgai. 

— Jūs teisi, Džozefina. Jūsų motina iš tiesų atrodo velniškai kalta. 
Vyras, kurį ji nužudė, buvo nušautas į pakaušį. San Diego policijai tai 
nepasirodė panašu į savigyną. Tai atrodė kaip šaltakraujiška žmogžu- 


dystė. 

— Ji taip pasielgė, kad apsaugotų ane. 

— Tai kodėl ji nepaskambino į policiją? Nuo ko ji bėgo? — Džei- 
nė pasilenkė dar arčiau, beveik siekė moters veidą. — Aš noriu Hiesos, 
Džozefina! 


Oras, rodės, su garsu išsiveržė iš Džozefinos plaučių. Susmukusi ji 
nuolankiai nuleido galvą. 

— Kalėjimo, — sušnabždėjo ji. — Mano motina bėgo nuo kalė- 
jimo. 

Šito jie ir laukė. Paaiškinimo. Džeinė matė jį jaunosios moters 
povyzoje, girdėjo palūžusiame balse. Džozefina žinojo, kad mūšis pra- 
laimėtas, ir ji pagaliau atidavė karo trofėjų: tiesą. į 

— Kokį nusikaltimą ji padarė? — paklausė Džeinė. 

— Aš nežinau smulkmenų. Ji sakė, kad aš buvau dar kūdikis, kai 
tai atsitiko. 

— Ar ji ką nors pavogė? Ką nors nužudė? 

— Ji nepasakojo. Aš pati apie tai sužinojau tik tą naktį San Diege. 
Kai ji man pasakė, kodėl negalime kviesti policijos. 

— Ir jūs tiesiog susidėjote daiktus ir išvykote su ja, nes ji liepė 
gražiai elgtis? 

— O kojūs tikėjotės? — Džozefina pakėlė galvą, ir jos akyse blyks- 
telėjo iššūkis. — Ji buvo mano motina, ir aš ją mylėjau. 

— Vis dėlto ji jums pasakė padariusi nusikaltimą. 

— Kartais nusikaltimus galima pateisinti. Kartais nėra kito pasi- 
rinkimo. Kad ir ką ji padarė, turėjo tam priežastį. Mano motina buvo 
geras žmogus. 

— Kuris bėgo nuo įstatymo. 

— Tuomet toks įstatymas yra neteisingas. 

Džozefina stebeilijosi į Džeinę nesitraukdama nė per colį. Nenorė- 
dama pripažinti, kad jos motina galėjo pasielgti blogai. Ar tėvas galėtų 
prašyti ištikimesnio vaiko? Galbūt tai klaidinga ištikimybė, akla išti- 
kimybė, tačiau Džeinė negalėjo tuo nesižavėti, nes pati būtų norėjusi 
tokios savo dukters ištikimybės. 

— Taigi, jūsų motina tampė jus iš miesto į miestą keisdama var- 
dus, — tarė Džeinė. — O kur visą tą laiką buvo jūsų tėvas? 

— Mano tėvas mirė Egipte, prieš man gimstant. 

— Egipte? — Džeinė palinko į priekį, sutelkusi visą dėmesį į mer- 
giną. — Papasakokite plačiau. 

— Jis buvo iš Prancūzijos. Vienas iš archeologų kasinėjimo aikš: 
telėje. — Džozefinos lūpose pasirodė liūdna šypsena. — Ji sakė, kad jis 
buvo nepaprastai protingas ir linksmas. O svarbiausiai — geras. Šis jo 
bruožas jai patiko labiausiai, jo gerumas. Jie ketino susituokti, tačiau 
atsitiko baisi nelaimė. Gaisras. — Džozefina nurijo gumulą. — Džema 
irgi apdegė. 

— Džema Hamerton buvo su ja Egipte? 

— Taip. 

Kai buvo paminėta Džema, Džozefina sumirksėjo slėpdama staiga 
pasirodžiusias ašaras. 

— Tai aš kalta, ar ne? Aš kalta, kad ji negyva. 

Džeinė pažiūrėjo į Frostą, kuris atrodė toks pat priblokštas šios in- 
formacijos kaip ir ji. Nors iki šiol jis visą laiką tylėjo, dabar nesusilaikė 
neuždavęs klausimo. 

— Toji kasinėjimų vieta, apie kurią užsiminėte, kur susipažino 
jūsų tėvai. Kur ji Egipte? 

— Netoli Sivos oazės. Vakarinėje dykumoje. 

— Ko jie ieškojo? 

Džozefina truktelėjo pečiais. 

— Jie niekada jos nerado. 

— Jos? 

— Prarastosios Kambizo kariuomenės. 

Stojusioje tyloje Džeinė beveik galėjo girdėti, kaip dėlionės ga- 
baliukai krenta į vietas. Egiptas. Kambizas. Bredlis Rouzas. Ji atsigręžė 
į Frostą. 

— Parodyk jai jo nuotrauką. 

Frostas ištraukė iš atsinešto aplanko nuotrauką ir ištiesė ją Džo- 
zefinai. Tai buvo nuotrauka, kurią paskolino profesorius Kviglis, Čako 
kanjone daryta nuotrauka, kurioje jaunas Bredlis blyškiomis lyg vilko 
akimis spoksojo tiesiai į objektyvą. 

— Ar atpažįstate šį vyrą? — paklausė Frostas. — Tai sena nuotrau- 
ka. Dabar jam būtų maždaug keturiasdešimt penkeri. 

Džozefina papurtė galvą. 

— Kas jis? 

— Jo vardas — Bredlis Rouzas. Prieš dvidešimt septynerius metus 
jis irgi buvo Egipte. Toje pačioje kasinėjimų vietoje, kur dirbo jūsų mo- 
tina. Ji turėjo jį pažinoti. 

Džozefina susiraukusi žiūrėjo į nuotrauką, tarsi stengtųsi įmatyti 
tame veide ką nors pažįstama. 

— Niekada nesu girdėjusi jo vardo. Ji niekada jo neminėjo. 

— Džozefina, — tarė Frostas, — mes manome, kad jus persekioja 
šis žmogus. Kad būtent jis užpuolė jus prieš dvi dienas. Ir turime pag- 
rindą tikėti, kad šis žmogus yra žudikas Archeologas. 

Ji išsigandusi kilstelėjo galvą. 

— Jis pažinojo mano motiną? 

— Jie buvo toje pačioje kasinėjimų vietoje. Greičiausiai pažinojo 
vienas kitą. Tai galėtų paaiškinti, kodėl jis pasirinko jus. Jūsų nuotrauka 
dukart pasirodė 7Zhe Boston Globe, pamenate? Kovą, kai jus pasamdė 
muziejus. O paskui prieš keletą savaičių, prieš atliekant Ponios X kom- 
piuterinę tomografiją. Galbūt jis pažiūrėjo į jūsų nuotrauką ir pamatė 
jūsų motinos veidą. Ar jūs panaši į ją? 

Džozefina linktelėjo. 

— Džema sakydavo, kad aš — kaip iš akies traukta motina. 

— Kuo buvo vardu jūsų motina? — paklausė Džeinė. 

Kurį laiką Džozefina tylėjo, tarsi toji ypatinga paslaptis būtų bu- 
vusi paslėpta amžiams ir ji negalėtų prisiminti. Kai pagaliau prakalbo, 
jos balsas buvo toks tylus, kad Džeinė turėjo pasilenkti artyn. 

— Medėja. Jos vardas buvo Medėja. 

— Vardas ant kartušo, — pasakė Frostas. 

Džozefina stebeilijosi į nuotrauką. 

— Kodėl ji man apie jį nepapasakojo? Kodėl niekada negirdėjau 
jo vardo? 

— Regis, atsakymą žino tik jūsų motina, — tarė Džeinė. — At- 
sakymą į tai, kas verčia šį žmogų žudyti. Net jeigu jo nežinote, jis tikrai 
žino jus, ir tikriausiai jau kurį laiką seka jūsų gyvenimą iš šalies. Galbūt 
jis kiekvieną dieną pravažiuodavo pro jūsų namus. Arba sėdėdavo au- 
tobuse, kuriuo vykdavote į darbą. Tiesiog jūs jo nepastebėdavote. Kai 
jus pargabensime į Bostoną, turėsime sudaryti sąrašą tų vietų, kuriose 
dažnai lankydavotės. Visų kavinių, knygynų. 

— Bet aš negrįšiu į Bostoną. 

— Teks. Antraip mes negalėsime jūsų apsaugoti. 

Džozefina papurtė galvą. 

— Man bus geriau kur nors kitur. Bet kur. 

— Šis žmogus atsekė paskui jus čionai. Manote, kad jis nepa- 
kartos to paties triuko? — Džeinės balsas buvo tylus ir nepermaldau- 
jamas. — Pasakysiu jums, ką Bredlis Rouzas padaro savo aukoms. Iš 
pradžių suluošina, kad negalėtų pasprukti. Taip, kaip suluošino jus. 
Kaip suluošino Ponią X. Kurį laiką jis laiko jas gyvas. Ten, kur niekas 
negalėtų išgirsti. Jis ištisas savaites laikė nelaisvėje Ponią X, ir Dievas 
težino, ką jis darė jai per tą laiką. — Džeinės balsas dar labiau nuslo- 
po, tapo beveik intymus. — O kai ji mirė, jis pasiliko ją kaip savo 
nuosavybę. Užkonservavo kaip relikviją. Ji tapo jo haremo dalimi, 
Džozefina, mirusių sielų haremo. Tu esi jo kita auka, — pridūrė ji 


tyliai. 

— Kodėl taip elgiatės? — šūktelėjo Džozefina. — Manote, kad aš 
dar nepakankamai įbauginta? 

— Mes galime jus apsaugoti, — tarė Frostas. — Jūsų buto spynos 
jau pakeistos, ir kiekvieną kartą, kai išeisite iš pastato, mes parūpinsime 
jums palydą. Kas nors eis su jumis, kur tik jums reikės eiti. 

— Nežinau. — Džozefina apglėbė save rankomis, tačiau negalėjo 
liautis drebėjusi. — Aš nežinau, ką daryri. 

— Mes žinome, kas žudikas, — tarė Džeinė. — Žinome, kaip jis 
veikia, todėl turime pranašumą. 

Džozefina tylėdama svarstė. Bėgti arba kovoti. Kito tarpinio pasi- 
rinkimo nėra. 

— Grįžkite į Bostoną, — tarė Džeinė. — Padėkite mums padaryti 
tam galą. 

— Manim dėta, ar žš tiesų taip pasielgtumėt? — tyliai paklausė 
Džozefina ir pakėlė akis. 

Džeinė žiūrėjo tiesiai į ją. 


— Būtent taip ir pasielgčiau. 

Buto duris puošė naujos spindinčios spynos. 

Džozefina užsegė grandinėlę, užsuko automatinę spyną, užstūmė 
sklendę. Tada, tiesiog kad būtų labiau užtikrinta, pakišo po rankena 
kėdę — nedidelė kliūtis, tačiau vis šioks toks perspėjimas. 

Nerangiai vilkdama sugipsuotą koją, pasiramsčiuodama ramen- 
tais nuslinko prie lango ir pažiūrėjo į gatvę. Detektyvas Frostas išėjo 
iš namo ir įsėdo į automobilį. Kada nors prieš tai jis būtų atsigręžęs ir 
nusišypsojęs, draugiškai pamojavęs, bet ne dabar. Dabar jis elgiasi su 
ja oficialiai, šaltai ir abejingai, kaip ir jo kolegė Ricoli. Ko gi daugiau 
tikėtis, kai meluoji, pagalvojo ji. Aš nebuvau atvira, ir dabar jis manimi 
nepasitiki. Ir turi tam teisę. 

Aš jiems nepasakiau didžiausios paslapties. 

Erostas jau buvo patikrinęs butą, kai jie atvyko, bet dabar Džo- 
zefina panoro pati apžiūrėti miegamąjį, vonios kambarį, tada virtuvę. 
Kukli maža karalystė, tačiau jos. Viskas buvo taip, kaip ji paliko prieš 
savaitę; viskas jaukiai pažįstama. Ir vėl viskas normalu. 

Bet vėliau tą vakarą, stovėdama prie viryklės ir maišydama švelniai 
kunkuliuojančiame puode svogūnus su pomidorais, ji staiga pagalvo- 
jo apie Džemą, kuri niekada nebesimėgaus valgiu, niekada nebeužuos 
prieskonių, nebeparagaus vyno ir nepajus nuo viryklės kylančio karščio. 

Kai pagaliau atsisėdo valgyti, apetitas dingo, ir ji prisivertusi nurijo 
vos porą šaukštų. Sėdėjo spoksodama į sieną, ant kurios kabėjo vienintelė 
puošmena: kalendorius. Tai rodė, kaip ji iš tiesų abejojo, kad įsikurs Bos- 

tone. Džozefina taip ir neprisiruošė tinkamai įrengti savo buto. Bet dabar 
aš tai padarysiu, galvojo ji. Detektyvė Ricoli teisi: metas viską imti į savo 
rankas ir įleisti šaknis šiame mieste. Aš liausiuos bėgusi. Padarysiu tai dėl 
Džemos, kuri paaukojo dėl manęs viską, kuri mirė, kad aš galėčiau gy- 
venti. Ir dabar aš gyvensiu. Turėsiu namus, draugų, galbūt net įsimylėsiu. 

Viskas prasideda dabar. 

Už lango diena išblėso į šiltą vasaros prieblandą. 

Sugipsuota koja ji negalėjo išeiti pasivaikščioti, kaip buvo įpratusi, 
negalėjo netgi pasivaikščioti po butą. Ji atsikimšo vyno butelį, nusinešė 
jį ant sotos ir įsitaisiusi ėmė naršyti per televizijos kanalus — jų buvo 
daugiau nei ji įsivaizdavo ir visi rodė tą patį. Gražius veidus. Ginkluotus 
vyrus. Dar daugiau gražių veidų. Vyrus su golfo lazdomis. 

Staiga ekrane pasirodė naujas vaizdas, ir jos ranka sustingo ant 
nuotolinio valdymo pultelio. Rodė vakaro žinias, ekrane buvo jaunos, 
tamsiaplaukės ir gražios moters nuotrauka. 

— ...moters, kurios mumifikuotas kūnas buvo rastas Krispino 
muziejuje, tapatybė nustatyta. Loreina Edgerton dingo iš nuošalaus 
Naujosios Meksikos parko prieš dvidešimt penkerius metus... 

Ponia X. Ji panasi į mano motiną. Panaši į mane. 

Džozefina išjungė televizorių. Staiga butas tapo panašus į narvą, 
ne į namus, o ji buvo paukštelis, besiplakantis sparnais į grotas. Aš noriu 
susigrąžinti savo gyvenimą. “ 

Po trijų taurių vyno ji pagaliau užmigo. 

Kai pabudo, už lango dar tik švito. Sėdėdama prie lango, stebėjo 
kylančią saulę ir svarstė, kiek dienų jai teks praleisti tarp šių sienų. Tai 
irgi tam tikra mirtis — laukti kito užpuolimo, kito grasinančio laiško. 
Ji papasakojo Ricoli ir Frostui apie laiškus, adresuotus Džozefinai So- 
mer — įkalčius, kuriuos, deja, suplėšė ir nuleido į kanalizaciją. Dabar 
policija stebi ir jos butą, ir paštą. 

Kitą žingsnį žengs Bredlis Rouzas. 

Už lango išaušo rytas. Pro šalį ėmė burgzti autobusai, gatvėje pa- 
sirodė rytiniai bėgiotojai, žmonės skubėjo į darbą. Įdienojus žaidimų 
aikštelės prisipildė vaikų, o gatvėje padidėjo transporto srautas. 

Vakarop ji nebeiškentė. Visi gyvena savo gyvenimus, galvojo Džo- 
zehina. Visi, išskyrus mane. 
Ji nukėlė telefono ragelį ir paskambino Nikui Robinsonui. 


— Aš noriu grįžti į darbą. 


Džeinė žiūrėjo į Nulinės aukos veidą, moters, kuriai pavyko pasprukti. 

Medėjos Somer nuotrauka buvo paimta iš Stenfordo universiteto, 
kuriame ji studijavo prieš dvidešimt seprynerius metus, kurso albumo. 
Tamsiaplaukė, juodaakė gražuolė su tarsi išlietais skruostikauliais, ne- 
paprastai panaši į dukterį, Džozefiną. Tai tavęs norėjo Bredlis Rouzas, 
galvojo Džeinė. Moters, kurios jis ir jo partneris Džimis Otas nesugebė- 
jo pagauti. Todėl jie rinko pakaitalus, panašias į Medėją moteris. Tačiau 
nė viena iš jų aukų 2e6uv0 Medėja; nė viena negalėjo prilygti originalui. 
Jie nesiliovė medžioję, nesiliovė ieškoję, tačiau Medėjai ir jos dukrai 
pavykdavo juos aplenkti. 

Iki San Diego. 

Ant Džeinės peties nusileido šilta ranka, ir ji pašoko kėdėje. 

— Oho, —- nusijuokė jos vyras Gabrielis. — Gerai, kad negin- 
kluota, antraip būtum mane nušovusi. — Jis nuleido Reginą ant virtu- 
vės grindų ir ši nukrypavo žaisti su savo mėgstamais puodų dangčiais. 

— Negirdėjau, kaip įėjai, — tarė Džeinė. — Neilgai pabuvote 
žaidimų aikštelėje. 

— Oras tenai nepasirodė toks geras. Bet kurią minutę gali pradėti 
lyti. — Jis persilenkė per jos petį ir pamatė Medėjos nuotrauką. — Čia 
ji? Motina? 

— Žinai, ši moteris yra tikroji Ponia X. Nerandu apie ją jokios 
informacijos, išskyrus tai, ką turi koledžas. 

Gabrielis atsisėdo ir peržvelgė varganą informaciją, kurią Bostono 
policijai pavyko surinkti apie Medėją, tačiau ir joje nebuvo nieko ap- 
čiuopiamo, tarsi toji jauna moteris būtų buvusi šešėlis, o ne materialus 
kūnas. Gabrielis užsidėjo akinius ir ėmė skaityti Stenfordo universiteto 
užrašus apie Medėją. Jo akiniai kauliniais rėmeliais buvo nauji ir su jais 

jis labiau panėšėjo į bankininką nei į FTB agentą, mokantį naudotis 
ginklu. Džeinė net ir po pusantrų metų santuokos negalėjo į jį atsi- 
žiūrėti — ir liautis žavėjusis, kaip kad dabar. Nors už lango griaudėjo 
griaustinis, o virtuvėje Regina daužė puodų dangčius, jis it lazeris spi- 
trijosi į puslapius. 

Džeinė nuėjo į virtuvę ir paėmė ant rankų Reginą, kuri pradėjo 
muistytis nekantraudama ištrūkti. Negi tu nenori tiesiog ramiai pail- 
sėti mano glėbyje? — svarstė Džeinė, bandydama nulaikyti besiraitan- 
čią dukterį, uosdama į save šampūno ir šiltą kūdikio kvapą, mieliausią 
kvapą pasaulyje. Kiekvieną dieną Džeinė pastebėdavo vis daugiau sa- 
vęs Reginoje — tamsiose mergytės akyse, netvarkingai susiraičiusiuose 
plaukuose ir tame nepaklusniame savarankiškume. Jos dukra — kovo- 
toja, ir joms teks atlaikyti ne vieną tarpusavio mūšį. Tačiau žiūrėdama 
Reginai į akis Džeinė taip pat žinojo, kad jųdviejų ryšio niekas niekada 
nesuardys. Džeinė viską padarys, viską iškęs, kad tik dukra būtų saugi. 

Kaip kad Džozefina dėl savo motinos. 

— Gana keista gyvenimo istorija, — tarė Gabrielis. 

Džeinė paleido dukterį ir pažiūrėjo į vyrą. 

— Kalbi apie Medėją? 

— Gimė ir augo Indio mieste, Kalifornijoje. Puikūs įvertinimai 
Stenfordo universitete. Paskui ji staiga iškrenta iš paskutiniojo kurso, 
nes turi gimdyti. į 

— Ir netrukus po to abi dingsta be pėdsakų. 

— Pasivadina kitais vardais. 

— Ir ne kartą, — tarė Džeinė. Ji vėl atsisėdo prie stalo. — Kiek 
pamena Džozefina, jos penkis kartus keitė vardus. 

Jis parodė į policijos protokolą. 

— Čia įdomu. Indio mieste ji parašė pareiškimą prieš Bredlį Rou- 
zą ir Džimį Otą. Jiedu jau persekiojo ją kartu. Lyg paskui grobį slen- 
kanti vilkų gauja. 

— Dar įdomiau, kad Medėja netikėtai atsiėmė visus kaltinimus 
Bredliui Rouzui ir išvyko iš Indio. Ir kadangi ji nepasiliko ir nedavė 
parodymų prieš Džimį Otą, kaltinimus jam teko panaikinti. 


195 


— Kodėl ji atsiėmė kaltinimus Bredliui? — susimąstė Gabrielis. 

— To mes niekada nesužinosime. 

Gabrielis padėjo protokolą. 

— Kai esi persekiotojų taikinyje, nenuostabu, kad bėgi ir slepiesi. 
Nenuostabu ir tai, kad keiti vardus tam, kad išliktum saugus. 

— Tačiau jos dukra prisimena kitaip. Džozefina tvirtina, kad Me- 
dėja bėgo nuo įstatymo. — Džeinė atsiduso. — O tai iškelia dar vieną 
paslaptį. 

— Kokią? 

— Medėjos Somer vardu nėra išduota jokių suėmimo orderių. Jei 
ji padarė kokį nors nusikaltimą, tai niekas, regis, apie tai nežino. 


Kasmetinis gatvės kaimynų piknikas Ricolių namuose buvo tradicija, 
skaičiuojanti beveik dvidešimtus metus, ir: nei juodi debesys, nei be- 
siartinančios audros negalėjo sustabdyti šios šventės. Kiekvieną vasarą 
Džeinės tėvas Frenkas išdidžiai užkurdavo savo lauko kepsninę, užtėkš- 
davo kepsnius ar viščiuko gabaliukus ir visai dienai imdavosi vyriausio- 
jo kulinaro pareigų — vienintelę dieną metuose, kai jis išvis paimdavo 
į rankas bet kokį virtuvės įrankį. 

"Tačiau šiandien šias pareigas ėjo ne Frenkas, o atsistatydinęs detek- 
tyvas Vinsas Korsakas, kuris su mėsėdžio pasimėgavimu vartė kepsnius, 
taškydamas riebalus ant palapinės dydžio prijuostės, dengiančios jo tuklų 
pilvą. Tai buvo pirmas kartas, kai Džeinė matė ne tėvą, o kitą vyrą, 
vadovaujantį lauko kepsninei, ir tai jai priminė, kad viskas turi savo 
pabaigą, netgi jos tėvų santuoka. Praėjus mėnesiui po to, kai Frenkas 
Ricolis paliko savo žmoną, į jų namus įžengė Vinsas Korsakas. Spren- 
džiant iš to, kaip jis tvarkėsi prie kepsninės, visiems kaimynystėje turėjo 
būti aišku, kad jis yra naujasis vyras Andželos Ricoli gyvenime. 

Ir naujasis kepsnių žnyplių šeimininkas neketino palikti savo posto. 

Kai virš galvų sugriaudėjo griaustinis, o debesys dar labiau patam- 
sėjo, svečiai suskubo nešti į vidų lėkštes, kol nepradėjo žaibuoti. Bet 
Korsakas liko prie kepsninės. 

— Jokiu būdu neleisiu, kad šie gražūs kepsniukai nueitų nie- 
kais, — tarė jis. 

Nukritus pirmiesiems lašams, Džeinė užvertė galvą. 

— Visi eina į vidų. Galėtume baigti kepti juos grilyje. 

— Gal juokauji? Kai įdedi tiek pastangų, kad nupirktum tinkamą 
jautieną ir įvyniotum ją į bekonieną, reikia ir iškepti tinkamai. 

— Ner jei į tave trenktų žaibas? 

— Tarytum bijočiau žaibo, — nusijuokė jis. — Ei, kartą aš jau 
miriau. Dar vienas ktestelėjimas į krūtinę nesugadins mano seno laik- 
roduko. 

— Užtat sugadins kepsnius, — tarė Džeinė stebėdama, kaip į ugnį 
tyška riebalai. Prieš dvejus metus širdies smūgis privertė Korsaką atsi- 
sakyti darbo, tačiau neatgrasė nuo sviesto ir jautienos. Ir mama nė kiek 
nepadeda, pagalvojo Džeinė, dirsčiodama į pikniko stalą, nuo kurio 
Andžela rinko majoneze skęstančias bulvių salotas. 

Korsakas pamojavo įeinančiai į namą Andželai. 

— Žinai, tavo mama pakeitė mano gyvenimą, — tarė jis. — Aš 
vos nenumiriau iš bado laikydamasis tos kvailos žuvies ir salotų dietos. 
Ji išmokė mane mėgautis gyvenimu. 

— Skamba kaip alaus reklama. 

— Ji — tikras fejerverkas. Jergutėliau, negaliu patikėti, kiek pa- 
tyriau nuo tada, kai ėmėme susitikinėti. Vakar vakare ji įkalbėjo mane 
paragauti aštuonkojo — pirmą kartą gyvenime. O aną naktį, kai mau- 
dėmės nuogi... 

— Minutėlę. Aš tikrai nenoriu to girdėti. 

— Jaučiuosi tarsi iš naujo užgimęs. Niekada nemaniau, kad sutik- 
siu tokią moterį kaip tavo mama. 

Jis pagriebė kepsnį ir jį apvertė. Nuo grotelių atsklido kvapnus 
dūmas ir Džeinė prisiminė ankstesnes vasaras, kai prie tos pačios keps- 
„ninės stovėdavo jos tėvas. Bet dabar Korsakas išdidžiai įneš lėkštę su 
kepsniais, jis atkimš vyno butelius. Štai 40 tu atsisakei, tėti. Ar tavo nau- 
joji draugė to verta? O gal pabundi iš ryto ir svarstai, kokių velnių palikai 


mamą? 

— Žinai, ką pasakysiu, — tęsė Korsakas. — Tavo tėtis buvo kvai- 
lys, kad ją paliko. Užtat man labai pasisekė. — Jis staiga nutilo. — Och. 
Nelabai gražu taip kalbėti, ar ne? Bet nieko negaliu sau padaryti. Aš 
toks velniškai /2imingas. 

Andžela išėjo iš namo su tuščia lėkšte kepsniams. 

— Dėl ko tu toks laimingas, Vinsai? — pasiteiravo ji. 

— Nes gaus pavalgyti, — atsiliepė Džeinė. 

Jos motina nusijuokė. 

— O, šis vyrukas nesiskundžia apetitu! — Ji gundomai bakstelėjo 
jam klubu. — Ir ne tik maistui. 

Džeinė vos susivaldė neužsidengusi ausų. 

— Geriau eisiu į vidų. Leisiu Gabrieliui pailsėti nuo Reginos. 

— Palauk, — sulaikė ją Korsakas ir prakalbo tyliau. — Kol mes 
čia, kodėl tau nepapasakojus naujienų apie tą keistą bylą. Girdėjau, kad 
jau žinote Archeologo vardą. Kažkokio turtūolio iš Teksaso sūnelis, a? 

— Iš kur žinai? Mes šito neskelbėme. 

— Turiu savų šaltinių. — Jis mirktelėjo Andželai. — Gimei poli- 
cininku ir mirsi policininku. 

Korsakas iš tiesų buvo gudrus tyrėjas, kurio gebėjimais Džeinė ka- 
daise pasikliaudavo. 

— Girdėjau, tas vyrukas tikras pamišėlis, — tęsė Korsakas. — 
Žudo moteris, o vėliau užkonservuoja jas kaip suvenyrus. Ar tai tiesa? 

Džeinė dirstelėjo į motiną, kuri klausėsi susidomėjusi. 

— Gal geriau pakalbėkime apie tai kitą kartą. Nenoriu liūdinti 
mamos. 

— O ne, kalbėk, — paragino Andžela. — Man labai patinka, kai 
Vinsas šneka apie savo buvusį darbą. Aš tiek daug sužinojau apie poli- 
cijos darbą. Tiesą sakant, ketinu nusipirkti policijos radijo stotelę. — Ji 


nusišypsojo Korsakui. — Be to, jis išmokys mane šaudyti. 

— Ar tik aš viena manau, kad tai bloga mintis? — suirzo Džei- 
nė. — Ginklai pavojingi, mama. 

— Tu juk turi ginklą. 


— Bet aš moku juo naudotis. 

— Ir aš išmoksiu. — Andžela pasislinko arčiau jų. — Tai kaip dėl 
to nusikaltėlio? Kaip jis pasirenka aukas? 

Ar jos mama ką tik pavartojo žodį nusikaltėlis? 

— Kažkas turi sieti visas tas moteris, — tarė Andžela. Ji pažiūrėjo 
į Korsaką. — Kokį žodį tu pavartojai kalbėdamas apie aukų tyrinėjimą? 

— Viktimologija. 

— Būtent. Ką rodo viktimologija? 

— Tos pačios spalvos plaukai, — pasakė Korsakas. — Aš taip gir- 
dėjau. Visos trys aukos buvo juodaplaukės. 

— Tuomet tau reikia būti ypač atsargiai, Džeine, — susirūpino 
Andžela. — Jei jam patinka tamsiaplaukės merginos. 

— Pasaulyje pilna tamsiaplaukių merginų, ma. 

— Bet tu esi matoma. Jei jis žiūri žinias... 

— Tai žino, kad geriau nesipainioti Džeinei po kojomis, — užbai- 
gė Korsakas. — Jei turi smegenų. — Jis ėmė krauti iškepusius kepsnius 
į lėkštę. — Praėjo savaitė, kai pargabenote tą merginą, ar ne? Ir nieko 
neatsitiko. 

— Nieko nepastebėjome. 

— Tuomet jis tikriausiai išvyko iš miesto. Persikėlė į lengvesnius 
medžioklės plotus. 

— Arba tiesiog laukia, kol viskas nurims, — tarė Džeinė. 

— Taip, tai ir yra bėda, ar ne? Stebėjimui reikia žmonių. Kaip 
žinoti, kada atšaukti apsaugą? Kada toji mergina bus saugi? 

Niekada, pagalvojo Džeinė. Džozefinai nuolatos teks dairytis per 
petį. 

— Manai, jis vėl žudys? — paklausė Andžela. 

— Žinoma, — atsakė Korsakas. — Galbūt ne Bostone. Bet galiu 
lažintis, kad šią akimirką jis kur nors medžioja. 

— Iš kur žinai? 

Korsakas nukėlė nuo grotelių paskutinį kepsnį ir užgesino liepsną. 

— Nes tokia medžiotojo prigimtis. 


Audra kaupėsi visą sekmadienio popietę ir dabar prapliupo visu rūstu- 
mu. Sėdėdama savo belangiame kabinete, Džozefina girdėjo griaustinio 
dundėjimą. Jo atgarsiai su tokiu įniršiu drebino sienas, kad ji nepaste- 
bėjo, kai tarpduryje pasirodė Nikolas. Tik kai jis prabilo, ji suvokė, jog 
jis stovėjo netoliese. 

— Ar šiandien kas nors parveš tave namo? — paklausė jis. 

Nikolas dvejodamas stovėjo tarpduryje, tarsi bijotų įžengti į jos 
erdvę, baimintųsi, kad prisiartinti gali būti uždrausta. Prieš kelias die- 
nas detektyvas Frostas informavo muziejaus darbuotojus, kokių saugu- 
mo priemonių turi būti laikomasi, ir parodė jiems Bredlio Rouzo nuot- 
rauką, pasendintą skaitmeniniu būdu maždaug dviem dešimtmečiais. 
Džozefinai sugrįžus, darbuotojai su ja elgėsi tarsi su trapiu daiktu, palai- 
kydami mandagų atstumą. Niekam nebuvo malonu dirbti šalia aukos. 

O man nemalonu ja būti. 

— Tik norėjau įsitikinti, kad kas nors tave parveš, — tarė Robin- 
sonas. — Nes jei ne, aš mielai pavėžėčiau. 

— Šeštą atvažiuos detektyvas Frostas. 

— O. Žinoma. — Jis pamindžikavo tarpduryje, tarsi norėdamas 
dar kažką pasakyti, bet nedrįsdamas. — Džiaugiuosi, kad sugrįžai, — 
išspaudė ir pasisuko išeiti. 

— Nikolai? 

— Taip? 

— Aš privalau tau pasiaiškinti. Daugelį dalykų. 

Nors jis stovėjo vos už kelių pėdų, Džozefina nepajėgė prisiversti 
pažiūrėti jam į akis. Dar niekada šalia jo nesijautė taip nesmagiai. Jis 
buvo vienas iš nedaugelio, šalia kurių ji paprastai jausdavosi gerai, nes 
jie gyveno mažai kam suprantamame visatos kampelyje ir dalijosi ta 
pačia neįtikima aistra sunkiai suprantamiems faktams ir įvairioms keis- 
tybėms. Iš visų žmonių, kuriuos apgavo, jautėsi labiausiai kalta prieš 
Nikolą, nes jis labiau už kitus stengėsi būti draugu. 

— Aš nebuvau su tavimi atvira, — tarė ji ir papurtė galvą. — 
Tiesą sakant, beveik viskas, ką žinai apie mane, yra melas. Pradedant... 

— Iš tiesų tavo vardas ne Džozefina, — tyliai ištarė jis. 

Krūptelėjusi ji pakėlė į jį akis. Anksčiau, kai jų žvilgsniai susitikda- 
vo, jis dažniausiai paraudęs nukreipdavo akis. Šį kartą jo žvilgsnis buvo 
visiškai tiesus. 

— Kada sužinojai? 

— Kai išvykai iš miesto ir aš negalėjau su tavimi susisiekti, su- 
sirūpinau. Paskambinau detektyvei Ricoli ir tada sužinojau tiesą. — 
Nikolas paraudo. — Man gėda prisipažinti, bet aš paskambinau į tavo 
universitetą. Maniau, gal... 

— Pasamdei visišką apsimetėlę. 

— Žinau, negerai pasielgiau lįsdamas į tavo privačią erdvę. 

— Ne, tu pasielgei 5žzen: taip, kaip turėjai, Nikolai. Turėjai gerą 
priežastį tikrinti mano kvalifikaciją. — Ji atsiduso. — Tai vienintelis 
dalykas, dėl kurio tau 2emelavau. Stebiuosi, kad leidai grįžti man į dar- 
bą. Ir nepasakei nė žodžio. 

— Laukiau tinkamo momento. Laukiau, kol būsi pasirengusi pa- 
sikalbėti. Ar pasirengusi? 

— Regis, tu jau žinai viską, ką turi žinoti. 

— Kaip galėčiau, Džozefina? Man atrodo, jog tik 42627 pradedu 
tave pažinti. Visa tai, ką pasakojai man apie savo vaikystę, tėvus... 

— Aš melavau. — Jos atsakymas nuskambėjo šiurkščiau nei ji 
norėjo, ir Nikolas paraudo. — Neturėjau pasirinkimo, — pridūrė ji 
ramiau. 


Jis įėjo į jos kabinetą ir atsisėdo. Kiek kartų jis sėdėjo toje pačioje 

kėdėje, su rytinės kavos puodeliu, ir jie smagiai šnekučiuodavosi apie 
ištrauktą iš rūsio naujausią eksponatą ar kokią nepaaiškinamą smulk- 
meną, kurią jiems pavyko išsiaiškinti. Šis pokalbis nebus malonus. 

— Galiu tik numanyti, koks išduotas jautiesi, — tarė ji. 

— Ne. Ne išduotas. 

— Tuomet mažų mažiausiai nusivylęs. 

Jai buvo skaudu išvysti jį linktelint, nes tai patvirtino prarają tarp 
jų. Tarsi sustiprindamas prarajos gylį, tylą suardė griaustinis. 

Džozefina sumirksėjo nurydama ašaras. | 

— Atleisk, — ištarė ji. 

— Labiausiai mane nuvylė tai, — tarė jis, — kad tu nepasitikėjai 
manimi. Galėjai pasakyti man tiesą, Džoze. Ir aš būčiau tave palaikęs. 

— Kaip gali taip sakyti, kai nežinai apie mane nė pusės tiesos? 

— Bet aš pažįstu +2ve. Man nerūpi tokie paviršutiniški dalykai 
kaip tavo vardas ar miestai, kuriuose gyvenai. Aš žinau, kas tau rūpi ir 
kas tau svarbu. O tai padeda suprasti žmogų labiau nei jo vardas. Štai ką 
atėjau pasakyti. — Nikolas giliai įkvėpė. — Ir... dar kai ką. 

— Taip? 

Jis pažiūrėjo į savo staiga įsitempusias rankas. 

— Pamaniau, gal... ar tu mėgsti kiną? 

— Taip, aš — žinoma. 

— O, tada gerai. Tai tikrai — tai nuostabu! Deja, aš neseku, ko- 
kie filmai rodomi, bet šią savaitę turi būti koks nors, kuris tiktų. Arba 
kitą. — Jis krenkštelėjo. — Gali manimi pasitikėti, aš saugiai pargaben- 
siu tave namo, ir laiku... 

— Nikolai, š+24 kur tu. — Tarpduryje pasirodė Debė Diuk. — 
Turime važiuoti, antraip krovinių pervežimo įmonė užsidarys. 

Jis pažiūrėjo į ją. 

— Ką? 

— Man pažadėjai padėti nuvežti dėžę į krovinių pervežimo kom- 
paniją Reveryje. Ji turi būti išsiųsta į Londoną, ir man reikia užpildy- 
ti muitinės dokumentus. Padaryčiau tai pati, bet ji sveria daugiau nei 
penkiasdešimt svarų. 

— Detektyvas Frostas dar neatvažiavo Džozefinos. Nenorėčiau 
palikti jos vienos. 

— Čia lieka Saimonas ir ponia Vilebrant, o visos durys užrakintos. 

Jis atsigręžė į Džozefiną. 

— Sakei, kad jis atvažiuos šeštą? Dar visa valanda. 

— Viskas bus gerai, — tarė Džozefina. 

— Nagi, Nikai, — paragino Debė. — Ši audra apsunkins eismą. 
Mums reikia važiuoti. 

Jis atsistojo ir išsekė paskui Debę. Kai nuo laiptinės atsklido beli- 
pančių žemyn žingsnių aidas, Džozefina atsisėdo prie savo stalo, vis dar 
negalėdama atsitokėti nuo to, kas ką tik įvyko. 

Ar Nikolas Robinsonas ką tik mėgino pakviesti mane į pasimatymą? 

Griaustinis susiūbavo pastatą ir šviesos trumpam priblėso, tarsi 
dangus būtų ką tik atsakęs į jos klausimą. 72žp. 

Ji nustebusi papurtė galvą ir pažiūrėjo į krūvą senų įsigijimo žur- 
nalų. Juose buvo ranka suregistruotos vertybės, kurias muziejus įsigijo 
per dešimtmečius, ir ji buvo pradėjusi pamažu tikrinti sąrašą, žymėti 
daikto vietą ir vertinti jo būklę. Dabar vėl pabandė susikoncentruoti į 
darbą, tačiau mintys sugrįžo prie Nikolo. 

Ar tau patinka kinas? 

Ji nusišypsojo. Taip. Ir tu man patinki. Visados patikai. 

Džozefina atsivertė vieną iš žurnalų ir atpažino daktaro Viljamo 
Skoto-Kero mikroskopinę rašyseną. Šie žurnalai buvo ilgalaikė kiekvieno 
kuratoriaus kadencijos istorija — pasikeitusi rašysena bylojo apie nau- 
ją kuratorių. Kai kurie, kaip daktaras Skotas-Keras, dirbo muziejuje ne 
vieną dešimtmetį, ir Džozefina įsivaizdavo, kaip jie seno kartu su kolek- 
cija, mindami girgždančias grindis pro eksponatus, kurie laikui bėgant 
tikriausiai tapdavo savi lyg seni draugai. Šie įrašai žymėjo Skoto-Kero 
valdymo erą, nors kartais būdavo sunku įskaityti jo paslaptingus įrašus. 


— Megalodono dantis, smulkiau apie kolekciją nežin. Paaukota 
pono Džeraldo Devito. 

— Molinio ąsočio rankenos su sparnuotos saulės įspaudais. Gele- 
žies amžius. Rasta Nebi Samvilyje; daktaras K. Endrius. 

— Sidabrinė moneta, greičiausiai 3-i0 amžiaus prieš Kristų, ki- 
toje pusėje įspausta Partenopė ir bulius su žmogaus galva. Neapolis. 
Pirkta iš privačios daktaro Elgaro kolekcijos. 


Sidabrinė moneta šiuo metu buvo eksponuojama pirmo aukšto 
galerijoje, tačiau Džozefina nė nenutuokė, kur gali būti molinio ąsočio 
rankenos. Ji pasižymėjo, kad nepamirštų jas surasti, tada atvertė kitą 
puslapį, kuriame kaip viena grupė buvo įrašyti trys daiktai: 

| 
— Įvairūs kaulai, kai kurie žmogaus, kiti arklių. 
— Metalo nuolaužos, greičiausiai pakinktų liekanos. 
— Durklo geležtės nuolauža, greičiausiai persiško. 3-ias a. pr. Kr. 
Rasta S. Krispino netoli Sivos oazės, Egipte. 


Džozefina pažiūrėjo į datą ir sustingo. Nors lauke trankėsi griaus- 
tinis, jos širdis daužėsi labiau. Sivos oazė. Saimonas buvo vakarinėje 
dykumoje, pagalvojo ji. 7žis pačiais metais kaip ir mano motina. 

Ji pasiėmė ramentus ir pajudėjo Saimono kabineto link. 

Durys buvo praviros, nors šviesa išjungta. Pažvelgusi į tamsą Džo- 
zefina pamatė jį sėdintį netoli lango. Audra buvo kaip reikiant įsišėlusi 
ir jis sėdėjo žiūrėdamas į žaibus. Į stiklą, tarsi svaidomi piktų dievų, 
daužėsi vėjo gūsiai ir beldėsi lietus. 

— Saimonai? — šūktelėjo ji. 

Jis atsisuko. 

— A, Džozefina. Eikš, pažiūrėk. Motina Gamta šiandien pateikė 
įspūdingą spektaklį. 

— Ar galiu kai ko paklausti? Dėl įrašo šiame žurnale. 

— Duokš, pažiūrėsiu. 

Ji nuklibinkščiavo per kambarį ir ištiesė jam žurnalą. Prisimerkęs 
niūrioje prieblandoje jis saumurmėjo: 

— Įvairūs kaulai. Durklo nuolauža. — Jis pakėlė galvą. — Ko 
norėjai paklausti? 

— Tavo vardas paminėtas kaip radėjo. Ar pameni šiuos daiktus? 

— Taip, bet jau seniai į juos bežiūrėjau. 

— Saimonai, jie buvo rasti vakarinėje dykumoje. Čia sakoma, kad 
durklas greičiausiai persiškas, 3-i0 amžiaus prieš Kristų. 

— A, taip, žinoma. Tu nori pati juos apžiūrėti. — Jis prisitraukė 
lazdą ir atsistojo. — Ką gi, pažiūrėkime, ar sutiksi su mano įvertinimu. 

— "Tu žinai, kur šie daiktai laikomi? 

— Žinau, kur turėtų būti. Nebent kas nors būtų juos perkėlęs į 
kitą vietą. 

Ji nusekė paskui jį koridoriumi senovinio lifto link. Tas įrenginys 
niekada nekėlė jai pasitikėjimo ir paprastai ji vengdavo juo važiuoti, 
bet dabar, su ramentais, neturėjo kito pasirinkimo. Kai Saimonas už- 
darė juodas grotas, Džozefina pasijuto tarsi pakliuvusi į spąstus. Liftas 
bauginamai sudrebėjo ir lėtai girgždėdamas nusileido į rūsį, kur ji, ap- 
sidžiaugusi, jog saugiai pasiekė vietą, išlipo. 

Saimonas atrakino sandėlį. 

— Jei neklystu, — tarė jis, — šie daiktai buvo gana kompaktiški, 
todėl turėtų būti ant užpakalinių lentynų. 

Jis ėmė vesti ją per dėžių labirintą. Bostono policija jau baigė savo 
patikrą ir ant grindų tebesimėtė medžio drožlės ir pabirę polistireno ru- 
tuliukai. Džozefina nusekė paskui jį siauru praėjimu į senesnę sandėlio 
dalį, pro dėžes su magiškai skambančiais vietovių pavadinimais. JAVA. 
MANDŽIŪRIJA. INDIJA. Pagaliau jie sustojo prie aukštai iškilusios len- 
tynos su tuzinais sukrautų dėžių. 

— O, gerai, — tarė Saimonas, parodydamas į nedidelio dydžio 
dėžę su atitinkama data ir numeriu. — Nebus sunku pasiekti. — Jis 
nukėlė ją nuo lentynos ir padėjo ant netoliese buvusios dėžės. — Kaip 
per Kalėdas, a? Pamatysime tai, ko jau ketvirtį amžiaus niekas nematė. 
O, žiūrėk, ką mes turime! 

Jis pagraibė dėžės viduje ir ištraukė indą su kaulais. 

Dauguma jų buvo tik atskiros dalys, tačiau Džozefina atpažino 
keletą grynuolių, kurie išliko nepažeisti, o kitos dalys buvo per šimtme- 
čius suirusios ir sudilusios. Ji paėmė vieną iš didesnių gabalų ir pajuto 


sprandu perbėgantį šaltuką. 

— Riešo kaulai, — sumurmėjo ji. Žmogaus. 

— Mano manymu, jie visi priklauso vienam žmogui. Taip, tai 
kelia prisiminimus. Karštis ir dulkės. Jaudulys pagalvojus, kad esi pa- 
čioje tirštymėje, kad bet kurią akimirką tavo kastuvėlis gali atsimušti į 
istoriją. Tuomet mano sąnariai dar man tarnavo. Paskui kažkaip pase- 
nau, nors niekada nemaniau, kad taip atsitiks. Visada galvodavau, kad 
esu nemirtingas. — Saimonas liūdnai susijuokė, tarsi negalėtų patikė- 
ti, jog dešimtmečiai galėjo taip greitai pralėkti, palikdami jį palūžusio 
kūno spąstuose. Jis pažiūrėjo į indą su kaulais ir pridūrė: — Šis vargšas 
žmogelis tikriausiai irgi galvojo esąs nemirtingas. Kol nepamatė, kaip 
iš troškulio kliedi jo bendražygiai. Kol jo kariuomenė nepradėjo kristi. 
Esu tikras, kad jis neįsivaizdavo tokios pabaigos. Štai ką laikas padaro 
netgi pačioms šlovingiausioms imperijoms. Sulygina jas su smėliu. 

Džozefina riešo kaulą atsargiai įdėjo į indą. Juk tai tik kalcis ir 
fosfatas. Kaulai atliko savo darbą, jų savininkai mirė ir jie tapo neberei- 
kalingi, kaip kad pasveikusiajam lazda. Šios kaulų nuolaužos yra viskas, 
kas liko iš persų kario, pasmerkto mirti svetimoje dykumoje. 

— Jis vienas iš prarastosios kariuomenės karių, — tarė ji. 

— Aš beveik tuo neabejoju. Vienas iš pasmerktųjų Kambizo karių. 

Džozefina pažiūrėjo į jį. 

— Tu buvai ten su Kimbolu Rouzu. 

— O, tai buvo jo kasinėjimas ir jis sumokėjo už jį gražius pinigė- 
lius. Kad būtum mačiusi, kokią komandą buvo surinkęs! Tuzinai ar- 
cheologų. Šimtai kasėjų. Mes tikėjomės rasti vieną iš archeologijos Gra- 
lio taurių, ką nors tokio neatrasto kaip Sandoros skrynia ar Aleksandro 
kapas. Penkiasdešimt tūkstančių persų karių tiesiog dingo dykumoje, ir 
aš norėjau būti ten, kai jie bus atrasti. 

— Ber nebuvo. 

Saimonas papurtė galvą. 

— Mes kasėme du sezonus ir visi mūsų radiniai tebuvo kaulai 
ir metalo nuolaužos. Atsilikusiųjų liekanos, jokios abejonės. Tai buvo 
tokie vargani trofėjai, kad nei Kimbolas, nei Egipto valdžia jais nesusi- 


domėjo. Todėl jie atiteko mums. 


206 


— Nežinojau, kad dirbai su Kimbolu Rouzu. Niekada neužsimi- 
nei, kad jį pažįsti. 

— Jis puikus archeologas. Nepaprastai dosnus žmogus. 

— Ojo sūnus? — tyliai paklausė ji. — Ar gerai pažinojai Bredlį? 

— A, Bredlis. — Saimonas padėjo dėžę atgal ant lentynos. — Vi- 
sus domina Bredlis. Policiją. Tave. Bet tiesa ta, kad aš beveik neprisime- 
nu to vaikino. Negaliu patikėti, kad Kimbolo sūnus keltų tau grėsmę. 
Šis tyrimas labai nesąžiningas jo šeimos atžvilgiu. — Jis atsisuko į ją, 
ir Džozefina, pamačiusi jo įdėmų žvilgsnį, staiga įsitempė. — Jis linki 
tau tik gera. 

— Ką nori pasakyti? 

— Iš visų besikreipusiųjų, kuriuos galėjau pasamdyti, aš pasirin- 
kau tave. Nes jis pasakė, kad turėčiau. Jis saugo tave. 

Džozefina atšlijo. 

— Tu tikrai nenutuokei? — nusistebėjo jis, žengdamas jos link. — 
Visą tą laiką jis buvo tavo slaptasis draugas. Jis prašė tau neprasitarti, 
bet pamaniau, kad laikas žinoti. Visada verta žinoti, kas tavo draugai, 
ypač kai jie tokie dosnūs. 

— Draugai nebando tavęs nužudyti. — Džozefina apsisuko ir 
ėmė šlubčioti tolyn per dėžių kanjoną. 

— Ką tu kalbi? — šūktelėjo jis. 

Ji nesustodama yrėsi per labirintą, trokšdama kuo greičiau pasiekti 
išėjimą. Girdėjo už savęs jo žingsnius, jo lazdos dunksėjimą į betoną. 

— Džozefina, policija dėl jo siaubingai klysta! 

Ji išlindo iš už labirinto kampo ir pamatė duris. Jos buvo praviros. 
Negi mes jų neuždarėme? Esu tikra, kad uždarėme. 

Saimono lazda atsibeldė artyn. 

— Dabar gailiuosi, kad tau pasakiau, — tarė jis. — Bet tikrai 
turėtum žinoti, koks dosnus tau Kimbolas. 

Kimbolas? 

Džozefina atsisuko. 

— Iš kur jis iš viso žino apie mane? 


Tą akimirką rūsyje užgeso šviesos. 


Buvo jau naktis, kai Džeinė išlipo iš savo subaru ir per pliaupiantį 
lietų nulėkė prie įėjimo į Krispino muziejų. Priešakinės durys buvo 
neužrakintos ir ji įgriuvo į vidų, įleisdama gūsį šlapio vėjo, kuris nuo 
administracijos stalo nupūtė brošiūras ir paskleidė jas ant drėgnų 
grindų. - 

— Kažin ar ne laikas statyti laivą? — pasitiko ją netoli stalo bu- 
dėjęs patrulis. 

— Taip, pila kaip reikiant. 

Džeinė niūriai nusitraukė varvantį neperšlampamą apsiaustą ir 
pakabino ant drabužių kabyklos. 

— Dar niekada nemačiau, kad vasarą taip lytų, nors gyvenu čia 
visą savo gyvenimą. Girdėjau, visa tai dėl visuotinio atšilimo. 

— Kur visi? — Džeinė taip šiurkščiai nutraukė pokalbį, kad jo 
veidas įsitempė. Po to, kas atsitiko šįvakar, ji neturėjo nuotaikos kalbėtis 
apie orą. 

Sekdamas jos pavyzdžiu, patrulis atsiliepė taip pat trumpai: 

— Detektyvas Jangas rūsyje. Jo partneris viršuje, kalbasi su kura- 
toriumi. 

— Pradėsiu nuo rūsio. 

Ji užsitraukė pirštines, popierinius batų apdangalus ir pasuko laip- 
tų link. Sulig kiekvienu laipteliu ruošė save būsimam reginiui. Nusilei- 
dusi į rūsį išvydo akivaizdų perspėjimą to, kas jos laukia. Kruvini batų 
pėdsakai, vyriško devinto arba dešimto numerio, vedė koridoriumi nuo 

sandėlio prie lifto. Šalia atspaudų buvo nerimą kelianti dėmė, rodanti, 
kad tomis grindimis kažkas buvo tempiamas. 

— Ricoli? — Iš sandėlio pasirodė detektyvas Jangas. 

— Ar radai ją? — paklausė Džeinė. 

— Bijau, kad jos šiame pastate nėra. 

— Velniava. — Džeinė vėl pažiūrėjo į dėmę. — Jis ją išsivedė. 

— Panašu į tai. Nusitempė šiuo koridoriumi, įgrūdo į liftą ir pa- 
sikėlė į pirmą aukštą. 

— O paskui? 

— Išsirempė pro užpakalines duris, kurios veda į pakrovimo kie- 
mą. Už pastato yra siaura gatvelė, kur jis galėjo palikti savo automobilį. 
Niekas nebūtų pastebėjęs, ypač šiandien, kai taip lyja. Jam tereikėjo 
įgrūsti ją į automobilį ir nuvažiuoti. 

— Kaip, velniai rautų, jis pakliuvo į pastatą? Negi durys nebuvo 
užrakintos? 

— Vyriausioji gidė — ji vardu ponia Vilebrant — sakosi išėjusi 
penkiolika po penktos ir prisiekia užrakinusi duris. Bet ji atrodo tarsi 
būtų tūkstančio metų senumo, todėl kas žino, kokia jos atmintis? 

— O visi kiti? Kur buvo daktaras Robinsonas? 

— Jis ir panelė Diuk važiavo į Reverį išsiųsti siuntinio. Jis sako, 
kad grįžo į muziejų apie septintą, ketindamas užbaigti kažkokį darbą, 
ir pastate nieko nematė. Pamanė, kad daktarė Pulsiljo bus išvažiavusi 
namo, todėl iš pradžių nesijaudino. Kol nedirstelėjo į jos kabinetą ir 
nepamatė rankinės. Tada ir paskambino 911. 

— Šiandien ją turėjo parvežti detektyvas Frostas. 

Jangas linktelėjo. 

— Taip, jis mums sakė. 

— Tai kur jis? 

— Jis atvažiavo iškart po mūsų. Dabar jis viršuje. — Jangas paty- 
lėjo, tada tyliai pridūrė: — Nebark jo labai stipriai, a? 

— Kad susimovė? 

— Tegu jis pats tau pasako, kas atsitiko. Bet pirmiausia... — Jis 
pasuko prie durų. — Turi tai pamatyti. 

Džeinė nusekė paskui jį į sandėlį. 

Čia pėdsakai buvo ryškesni, žudiko padai buvo taip permirkę 
krauju, kad jie paliko tiškalų žymes. Jangas įžengė į dėžių labirintą 
ir parodė į siaurą praėjimą. Tai, ką jis norėjo parodyti Džeinei, buvo 
įsprausta tarp dėžių. 

— Iš veido nelabai kas liko, — pasakė jis. 

Tačiau pakankamai, kad Džeinė atpažintų Saimoną Krispiną. 
Smūgis pataikė į kairįjį smilkinį, sutraiškė kaulą bei kremzlę ir pa- 
liko sukrešėjusio kraujo kraterį. Kraujas iš žaizdos buvo ištekėjęs ant 
praėjimo, kur ežerėlis pasklido po betoną ir susigėrė į medžio drožles. 
Po smūgio Saimonas dar kurį laiką buvo gyvas, jo širdis mušė ir to- 
liau pumpavo kraują, kuris išsiliejo iš sužalotos galvos ir nutekėjo per 
grindis. 

— Kažkaip šis žudikas labai tiksliai apskaičiavo laiką, — tarė Jan- 
gas. — Veikiausiai stebėjo pastatą. Tikriausiai matė, kaip išėjo ponia Vi- 
lebrant, todėl žinojo, kad pastate liko tik du žmonės. Daktarė Pulsiljo ir 
aštuoniasdešimt dvejų senis. — Jangas pažiūrėjo į Džeinę. — Girdėjau, 
kad jos koja sugipsuota, todėl ji negalėjo pabėgti. O ir šiaip nebūtų 
galėjusi per daug pasipriešinti. | 

Džeinė pažiūrėjo į tempimo žymę, paliktą Džozefhinos kūno. Mes 
jai sakėme, kad bus saugi. Todėl ji grįžo į Bostoną. Ji mumis pasikliovė. 

— Noriu parodyti dar kai ką, — pasakė Jangas. 


Ji pakėlė galvą. 
— Ką! 
— Eime. — Jis nusivedė ją prie išėjimo. Jie išniro iš dėžių labi- 


rinto. — Štai, — tarė Jangas ir parodė į uždarytas duris. Ant jų krauju 
buvo užrašyti du žodžiai: 


Surask mane 
Džeinė užlipo laiptais į trečią aukštą. Jau buvo atvykę medicinos 


ekspertas ir kriminalistų komanda, nešini savo įranga, ir pastatas aidėjo 


nuo jų balsų bei svetimos kariuomenės žingsnių, pasklidusių po visą 

centrinę laiptinę. Ji stabtelėjo viršuje, staiga pavargusi nuo kraujo, mir- 
ties ir nesėkmių. 

Labiausiai nuo nesėkmių. 

Puikiai iškeptas kepsnys, kurį dar visai neseniai valgė motinos na- 
muose, dabar spaudė skrandį it nesuvirškinta plyta. Nuo vienos minu- 
tės iki kitos, pagalvojo ji; štai kaip greitai malonus vasaros sekmadienis 
gali virsti tragedija. 

Ji perėjo per žmonių kaulų salę, pro griaučiais virtusias motiną, 
laikančią glėbyje vaiko liekanas, ir pasuko koridoriumi administracijos 
kabinetų link. Pro atviras duris pastebėjo Barį Frostą, sėdintį vienišą 
viename iš kabinetų, nuleidusį pečius, rankomis pasirėmusį galvą. 

— Frostai? — pašaukė ji. 

Jis nenoromis atsitiesė, ir Džeinė nustebusi pamatė, kad jo akys 
paraudusios ir užtinusios. Jis nusisuko tarytum susigėdęs, kad ji pamatė 
jo skausmą, ir paskubomis brūkštelėjo rankove per veidą. 

— Jėzau, — iškvėpė Džeinė. — Kas tau nutiko? 

Jis papurtė galvą. 

— Aš taip negaliu. Mane reikia nušalinti nuo bylos. 

— Gal pasakysi, kas atsitiko? 

— Aš viską sušikau. Štai kas atsitiko. 

Džeinė labai retai girdėdavo jį keikiantis, ir tas žodis iš jo lūpų 
nustebino ją net labiau nei jo prisipažinimas. Ji įėjo į kambarį ir uždarė 
duris. Tada prisitraukė kėdę ir atsisėdo tiesiai prieš jį, kad jis negalėtų 
nukreipti akių. 

— Tu šįvakar turėjai palydėti ją namo. Ar ne? 

Jis linktelėjo. 

— Buvo mano eilė. 

— Tai kodėl nepasirodei? 

— Visai išgaravo iš galvos, — tyliai atsiliepė jis. 

— Tu pamiršai? 

Jis skausmingai atsiduso. 

— Taip, pamiršau. Turėjau atvažiuoti šeštą, bet užsimiršau. Todėl 
daugiau negaliu dirbti su šia byla. Man reikia nemokamų atostogų. 

— Gerai, tu susimovei. Tačiau dingo moteris ir mums reikia visų 
pagalbos. 

— Aš šiuo metu niekam tikęs. Tik vėl viską sušiksiu. 

— Kas tau yra, velniai griebtų? Tu sutižai, kai man tavęs labiausiai 
reikia. 

— Alisa nori skirtis, — ištarė Frostas. 

Džeinė spoksojo į jį negalėdama sugalvoti tinkamo atsakymo. Jei- 
gu jai kada nors norėjosi apkabinti savo partnerį, reikėtų padaryti tai 
dabar. Bet ji niekada neglėbesčiavo jo anksčiau, tad būtų kažkaip kvaila 
taip elgtis dabar. Todėl ji tik ištarė: 

— O varge, man labai gaila. 

— Ji parskrido šiandien po pietų, — tarė jis. — Todėl aš negalėjau 
ateiti į pikniką. Sugrįžo asmeniškai pasakyti naujieną. Bent jau buvo 
pakankamai maloni, kad pasakytų man į akis. O ne telefonu. — Jis vėl 
nusibraukė rankove veidą. — Nujaučiau, kad kažkas negerai. Viskas 
prasidėjo tada, kai: ji ėmė mokytis teisės mokykloje. Nuo tada niekas, 
ką aš padarydavau ar pasakydavau, jos nebedomino. Tarsi buvau tik 
kvailas faras, už kurio ji kažkaip ištekėjo, o dabar gailisi. 

— Ar ji tau taip ir pasakė? 

— Jai nereikėjo nė sakyti. Girdėjau jos balse. — Jis liūdnai susi- 
juokė. — Mes kartu devyneri metai, ir staiga jai pasidarau nebetin- 
kamas. 

Džeinė negalėjo susilaikyti neuždavusi akivaizdaus klausimo. 

— Tai kas tas kitas? 

— Koks skirtumas, ar yra kitas vyras? Esmė ta, kad ji nebenori 
būti ištekėjusi. Bent jau už manęs. 

Jo veidas susiraukšlėjo ir jis net pasipurtė, stengdamasis nepra- 
virkti. Tačiau ašaros vis tiek paplūdo ir Frostas, susiėmęs už galvos, pa- 
linko į priekį. Džeinė dar niekada nebuvo mačiusi jo tokio palūžusio, 
tokio pažeidžiamo, ir jai pasidarė baisu. Nežinojo, kaip jį paguosti. Tą 
akimirką ji būtų mieliau buvusi kur nors kitur, net pačioje kruviniau- 
sioje nusikaltimo vietoje, o ne šiame kambaryje su kūkčiojančiu vyru. 
Staiga jai šovė mintis, jog turėtų paimti jo ginklą. Ginklai ir palūžę 

vyrai nesiderina. Ar jis įsižeistų, jei ji taip padarytų? Ar prieštarautų? 
Šios praktiškos mintys sukosi jos galvoje, kol tapšnojo jam per petį ir 
murmėjo beprasmiškus užuojautos žodžius. Velniop Alisą. Ji man, šiaip 
ar taip, niekada nepatiko. Dabar ta kalė sugrįžo ir apsunkino gyvenimą 
net ir Man. 

Frostas staiga atsistojo ir pasuko durų link. 

— Man reikia eiti. 

— Kur tu eini? 

— Nežinau. Namo. 

— Klausyk, aš paskambinsiu Gabrieliui. Tu ateisi ir pernakvosi 
pas mus. Galėsi miegoti ant sofos. 

Jis papurtė galvą. 

— Nesirūpink. Man reikia pabūti vienam. 

— Nemanau, kad tai gera mintis. 

— Aš nenoriu nieko matyti, supranti? Palik mane ramybėje. 

Džeinė žiūrėjo į jį, bandydama įvertinti, kiek dar galėtų šiuo metu 
jį spausti. Ir suprato, kad juo dėta irgi norėtų įšliaužti į urvą ir su niekuo 
nesikalbėti. 

— Tu įsitikinęs? 

— Taip. 

Jis atsitiesė tarsi pasiruošdamas išeiti iš pastato, pro kolegas, kurie 
matys jo veidą ir svarstys, kas atsitiko. 

— Ji neverta, kad dėl jos verktum, — pasakė Džeinė. — Tokia 
mano nuomonė. 

— Galbūt, — tyliai atsiliepė jis. — Bet aš ją myliu. 

Jis išėjo iš kambario. Džeinė nusekė paskui jį į laiptinę ir sustojo 
trečio aukšto aikštelėje, klausydamasi jo besileidžiančių žingsnių. Tebe- 
svarstydama, ar neturėjo paimti iš jo ginklo. 


Nepaliaujami lašančio vandens skimbčiojimai tarsi plaktuko smūgiai 
kalė jos skaudamą galvą. Džozefina sudejavo, ir jos balsas, rodės, grį- 
žo aidu, tarsi ji būtų kažkokiame didžiuliame urve, atsiduodančiame 
puvenomis ir drėgna žeme. Atsimerkusi pamatė tokią tirštą juodumą, 
kad atrodė, jog ištiesusi ranką ją pajus. Nors Džozefinos ranka buvo 
prieš pat jos veidą, ji nematė nė menkiausio judesio, nė silpniausio si- 
lueto. Jau vien pastangos susikoncentruoti tamsoje privertė jos skrandį 
sukilti. 

Kovodama su šleikštuliu Džozefina užsimerkė, pasirito ant šono 
ir prispaudė prie drėgno audeklo skruostą. Ji bandė susigaudyti, kur 
esanti. Pamažu ėmė pastebėti smulkmenas. Varvantis vanduo. Šaltis. 
Pelėsiais dvokiantis čiužinys. 

Kodėl neprisimenu, kaip čia patekau? 

Ji prisimena tik Saimoną Krispiną. Jo nerimo kupiną balsą, jo 
riksmą muziejaus rūsio tamsoje. Tačiau ten buvo kitokia tamsa, ne ši. 

Ji vėl atsimerkė, ir šį kartą ne šleikštulys, o baimė suspaudė skran- 
dį. Stengdamasi nugalėti svaigulį atsisėdo. Ausyse girdėjo savo pačios 
širdies dūžius ir kraujo pulsavimą. Pagraibiusi už čiužinio krašto, pa- 
juto šaltas betonines grindis. Pabandė pasiekti tolėliau, ir jos pirštai 
apčiuopė vandens ąsotį. Šiukšlių dėžę. Ir kažką minkšto traškiame 
įpakavime. Ji suspaudė tą daiktą ir užuodė duonos mielių kvapą. 

Graibė vis toliau ir toliau, išplėsdama savo tamsią planetą, ir pa- 
mažu nuslinko nuo saugios salos. Šliaužė keturpėsčia, sugipsuota koja 

brūžindama grindis. Kai čiužinys liko už jos tamsoje, ją staiga apėmė 
panika, kad jo neberas, kad amžinai šliaužios šaltomis grindimis ieško- 
dama to apgailėtino paguodos lopinėlio. Bet pasirodė, kad tyrai nebuvo 
beribiai; neilgai pašliaužusi ji pajuto šiurkščią betoninę sieną. 

Atsirėmusi į ją, Džozefina atsistojo. Netekusi pusiausvyros susvir- 
duliavo, tada atsišliejo į sieną, užsimerkė ir luktelėjo, kol praskaidrės 
galva. Dabar ji girdėjo garsus. Čirpė vabzdžiai. Grindimis nuvinguriavo 
kažkoks nematomas padaras. Tačiau visus garsus nustelbė tas nesiliau- 
jantis vandens lašėjimas. 

Ji nušlubčiojo palei sieną, tyrinėdama savo naujojo kalėjimo ri- 
bas. Žengusi keletą žingsnių, pateko į pirmąjį kampą ir pajuto keistą 
palengvėjimą supratusi, kad ši juoduma nėra beribė, kad jos aklas klai- 
džiojimas neleis nukristi nuo žemės pakraščio. Ji nuslinko tolyn, ran- 
ka liesdama kitą sieną. Už maždaug tuzino žingsnių ją pasitiko antras 
kampas. 

Galvoje pamažu ėmė brėkšti jos kalėjimo kontūrai. 

Džozefina nuklibikščiavo palei trečiąją sieną ir sustojo dar viena- 
me kampe. Dvylika žingsnių iš aštuonių, pagalvojo ji. Dvidešimt ketu- 
rios pėdos iš trisdešimt šešių. Betoninės sienos ir grindys. Rūsys. 

Ji pajudėjo palei kitą sieną ir jos pėda į kažką atsimušė. Daiktas 
barkštelėjęs nusirito grindimis. Pasilenkė ir apgraibomis jį užčiuopė. 
Pajuto išlenktą odą, nelygų netikrų briliantų paviršių. Ploną kulną. 

Moteriškas batelis. 

Čia būta kitos kalinės, pagalvojo ji. Kita moteris miegojo ant to 
čiužinio ir gėrė vandenį ir to ąsočio. Džozefina atsargiai laikė batelį, 
pirštais tyrinėdama kiekvieną išlinkį, godžiai ieškodama užuominų apie 
jo savininkę. Mano nevilties sesė. Tai buvo mažas batelis, penkto ar šešto 
dydžio, su netikrais briliantais, neabejotinai vakarėlių batelis, avimas 
prie dailios suknelės ir auskarų, vakarieniaujant su ypatingu vyru. 

Arba ne tuo vyru. 

Staiga ji ėmė drebėti iš šalčio ir beviltiškumo. Prisispaudė batelį 
prie krūtinės. Mirusios moters batelis; tuo ji neabejojo. Kiek kitų čia 
buvo laikoma? Kiek dar bus po jos? Džozefina trūkčiojamai įkvėpė ir jai 

pasirodė, kad užuodžia kvapus, baimę ir neviltį visų tų moterų, drebė- 
jusių šioje tamsoje, kuri sustiprino visus kitus jos pojūčius. 

Ji išgirdo arterijomis pulsuojantį kraują, pajuto vėsų orą, apsivy- 
niojantį jos plaučius. Ir užuodė drėgną batelio odos kvapą. Kai nega- 
li matyti, galvojo ji, pradedi pastebėti visas neįžiūrimas detales, kurių 
šiaip nebūtum pastebėjęs, kaip kad dieną nepastebi mėnulio. 

Spausdama prie savęs batelį it talismaną, ji prisivertė judėti toliau. 
Galbūt tamsa slepia kitų užuominų apie buvusias kalines? Ji įsivaizdavo 
grindis su išmėtytais mirusiųjų moterų daiktais. Čia laikrodukas, ten 
lūpdažiai. O ką aš paliksiu? — svarstė ji. Ar liks koks nors pėdsakas, o 
gal tiesiog būsiu dar viena dingusioji, apie kurios paskutines valandas 
nieko nežinoma? 

Betono siena staiga įdubo ir pasikeitė. Džozefina užčiuopė medį 
ir sustojo. 

Radau duris. 

Nors rankena pasisuko lengvai, ji negalėjo pajudinti pačių durų; 
jos buvo užsklęstos iš kitos pusės. Ji ėmė šaukti ir trankyti jas kumščiais, 
tačiau medis buvo tvirtas ir ji tik nusibrozdino rankas. Netekusi jėgų 
Džozefina susmuko prie durų ir pro besidaužančios širdies tvinksnius 
išgirdo naują garsą, kuris privertė sustingti iš baimės. 

Urzgimas buvo žemas ir grėsmingas, tamsoje ji negalėjo nustatyti, 
iš kur jis sklinda. Įsivaizdavo aštrius dantis ir nagus, matė, kaip toji bū- 
tybė jau dabar slenka jos link, pasirengusi pulti. Tada išgirdo grandinės 
žvangėjimą ir krebždėjimą, kuris sklido kažkur iš viršaus. 

Ji užvertė galvą. Ir pirmą kartą pamatė šviesos rėželį, iš pradžių 
tokį blausų, kad pamanė apsirikusi. Tačiau kuo ilgiau žiūrėjo, tuo 1a- 
biau plyšys ryškėjo. Tai buvo pirmoji aušros šviesa, šviečianti pro siaurą 
užkaltą ventiliacijos angą. 

Šuo lauke vėl ėmė draskyti lentas. Sprendžiant iš garso, gyvūnas 
buvo didžiulis. Aš žinau, kad jis ten, o jis žino, kad aš čia, pagalvojo ji. 
Jis užuodžia mano baimę ir nori jos paragauti. Džozefina niekada ne- 


turėjo šuns, nors tikėjosi vieną dieną įsigyti biglį arba Šetlando aviganį, 

kokią nors mielą ir švelnią veislę. Ne tokį žvėrį, kuris dabar saugo šią 
angą. Žvėrį, kuris, sprendžiant iš balso, galėtų perplėšti jai gerklę. 

Šuo sulojo. Ji išgirdo automobilio padangų šiurenimą ir išjungia- 
mo variklio garsą. 

Kai lojimas tapo įnirtingesnis, ji įsitempė, o širdis ėmė daužytis 
dar smarkiau. Virš galvos pasigirdus žingsniams, ji baugiai pažiūrėjo į 
viršų. 

Paleidusi iš rankų batelį, Džozefina ėmė trauktis kuo toliau nuo 
durų, kol nugara pajuto betono sieną. Barkštelėjo durų sklendė. Du- 
rys sugirgždėjusios atsidarė. Į vidų įsliuogė prožektoriaus spindulys, o 
paskui jį pasirodė vyras. Džozefina nusisuko apakinta šviesos, tarsi pati 
saulė būtų nudeginusi jos tinklaines. 

Vyras tiesiog stovėjo virš jos, nieko nesakydamas. Betoninė erdvė 
stiprino visus garsus, ir ji girdėjo jo kvėpavimą, lėtą ir ramų, kol jis 
apžiūrinėjo savo belaisvę. 

— Paleiskite mane, — sušnabždėjo ji. — Prašau. 

Jis neištarė nė žodžio, ir būtent jo tylėjimas baugino labiausiai. 
Kol nepamatė, ką jis laiko rankoje. Tuomet jai paaiškėjo, kad yra kur 
kas blogesnių dalykų nei tylėjimas. 

Rankoje jis laikė peilį. 

— Jūs dar turite laiko ją surasti, — tarė teisminės ekspertizės psicholo- 
gas daktaras Zukeris. — Jei šis žudikas laikysis ankstesnės praktikos, jis 
elgsis su ja taip pat kaip ir su Loreina Edgerton ir ta kita auka. Jis ją jau 
suluošino, todėl ji negalės lengvai pabėgti ar priešintis. Gali būti, kad jis 
laikys ją gyvą kelias dienas, galbūt savaitę. Pakankamai ilgai, kad atliktų 
savo ritualus, kurių jis laikosi prieš pereidamas prie kito etapo. 

— Kito etapo? — pakartojo detektyvas Tripas. 

— Konservavimo. — Zukeris parodė į aukų nuotraukas, paskleis- 
tas ant konferencijų stalo. — Manau, ji skirta jo kolekcijai. Kaip jo 
naujausia relikvija. Tik nežinia... — Jis pažiūrėjo į Džeinę. — Kurį me- 
todą jis taikys panelei Pulsiljo? 

Džeinė nužvelgė trijų aukų atvaizdus, svarstydama siaubingas ver- 
sijas. Išims vidurius, pasūdys ir suvynios į drobulę kaip Loreiną Edger- 
ton? Nukirs galvą, nulups veidą ir skalpą nuo kaukolės ir išdžiovins iki 
lėlės dydžio? O gal panardins į juodus pelkės vandenis, kad odine kauke 
tapusiame veide niekad neišnyktų mirties agonija? 

O gal žudikas Džozefinai yra parengęs ypatingą planą, kokį nors 
naują metodą, kurio jie dar nežino? 

Susirinkusieji kambaryje sėdėjo nuščiuvę. Džeinė apžvelgė 
aplink stalą sėdinčią detektyvų komandą ir pamatė jų niūrius veidus; 
visų galvose sukosi ta pati neraminanti tiesa: šios aukos laikas sparčiai 
senka. Prie stalo buvo vienintelė tuščia vieta — ten, kur paprastai sė- 
dėdavo Baris Frostas. Be jo komanda jautėsi nepilna, ir ji nejučiomis 

vis žvilgčiojo į duris tikėdamasi, kad jis staiga įeis ir užims savo įprastą 
vietą. 

— Jos paieškos baigtis gali priklausyti nuo vieno dalyko: kaip gi- 
liai mums pavyks įsibrauti į pagrobėjo protą, — tarė Zukeris. — Mums 
reikia daugiau informacijos apie Bredlį Rouzą. 

Džeinė linktelėjo. 

— Mes ją renkame. Bandome išsiaiškinti, kur jis yra dirbęs, gy- 
venęs, kas jo draugai. Prakeikimas, norėtume žinoti net tai, ar jis turi 
spuogą ant užpakalio. 

— Daugiausia informacijos galėtų suteikti jo tėvai. 

— Su jais nepavyksta pasikalbėti. Motina per daug ligota, kad 
kalbėtųsi su mumis. O tėvas... tėvas tik trukdo tyrimui. 

— Net jei pavojuje moters gyvybė? Jis nesutinka padėti? 

— Kimbolas Rouzas nėra eilinis žmogelis. Visų pirma, jis turtin- 
gas kaip Midas ir apsistatęs teisininkų armija. Taisyklės jam netaiko- 
mos. Nei jo iškrypėliui sūneliui. 

— Reikia jį stipriau paspausti. 

— Krovis ir Tripas ką tik grįžo iš Teksaso, — tarė Džeinė. — 
Nusiunčiau juos ten manydama, kad suveiks nedidelis vyriškas spau- 
dimas. — Ji žvilgtelėjo į Krovį, kurio galingi pečiai bylojo apie buvusį 
koledžo beisbolo žaidėją. Jei kas ir būtų galėjęs pademonstruoti vyriš- 
kumą, tai tik Krovis. Ė 

— Mes negalėjome prie jo net prisiartinti, — tarė Krovis. — Prie 
vartų pasitiko kažkoks sumautas advokatas ir penki apsaugininkai. Net 
prie durų neleido prieiti. Rouzai aptvėrė savo sūnų gynybine siena ir 
mes nieko iš jų neištrauksime. 

— Gerai, tuomet ką mes žinome apie Bredlį? 

— Kurį laiką jam pavyko išvengti radaro, — prakalbo Tripas. — 
Mums nepavyko aptikti jokių mokėjimų kreditinėmis kortelėmis, jo 
Socialinio draudimo sąskaita tuščia jau kelinti metai, vadinasi, jis ne- 
dirba. Bent jau legaliai. 

— Kiek laiko? — paklausė Zukeris. 

— Trylika metų. Kam gi dirbti, kai turi turtingą tėtušį. 

Zukeris trumpam susimąstė. 

— Iš kur žinote, kad jis iš viso gyvas? 

— Nes jo tėvai sakė sulaukiantys iš jo laiškų ir elektroninių žinu- 
čių, — tarė Džeinė. — Anot tėvo, Bredlis gyvena užsienyje. Tai galėtų 
paaiškinti, kodėl mums taip sunku jį surasti. 

Zukeris paniuro. 

— Negi tėvai galėtų taip elgtis? Ginti ir finansiškai remti pavojin- 
gą sociopatą sūnų? 

— Aš manau, kad jis gina save, daktare Zukeri. Savo paties var- 
dą, savo reputaciją. Jis nenori, jog pasaulis sužinotų, kad jo sūnus — 
monstras. 

— Vis dėlto sunku patikėti, kad tėvas šitaip aukotųsi dėl vaiko. 

— Niekad negali žinoti, — įsiterpė Tripas. — Galbūt jis iš tiesų 
myli tą išsigimėlį. 

— Manau, Kimbolas gina ir savo žmoną, — pasakė Džeinė. — Jis 
man sakė, kad ji serga leukemija, ir ji išties atrodė labai pasiligojusi. Jos 
manymu, sūnus tėra mažas mielas berniukas. 

Zukeris netikėdamas papurtė galvą. 

— Tai itin patologiška šeima. 

Aš neturiu įmantraus psichologijos mokslo laipsnio, bet būčiau galė- 
jusi pasakyti tą patį. 

— Reikia pasekti pinigų judėjimą, — tarė Zukeris. — Kaip Kim- 
bolas perduoda sūnui pinigų? 

— Tai gana sudėtinga, — tarė Tripas. — Šeima turi daugybę sąs- 
kaitų, kai kurios iš jų — užsienio bankuose. O dar tie jį saugantys advo- 
katai. Net jei mums padėtų draugiškai nusiteikęs teisėjas, užtruktume 
gana ilgai, kol viską išsiaiškintume. 

— Kol kas mes susitelkę tik ties Naująja Anglija, — tarė Džei- 
nė. — Tikriname, ar būta finansinių operacijų Bostono rajone. 

— O draugai? Kontaktai? 

— Mes žinome, kad prieš dvidešimt penkerius metus Bredlis 
dirbo Krispino muziejuje. Ponia Vilebrant, viena iš gidžių, prisimena, 
kad jis mieliau dirbdavo po darbo valandų, kai muziejus užsidarydavo. 

Todėl jį mažai kas prisimena. Jis nepadarė jokio įspūdžio, nesusirado 
ilgalaikių draugų. Buvo tarsi vaiduoklis. 

Ir tebėra vaiduoklis, pagalvojo Džeinė. Žudikas, kuris prasmunka 
į užrakintus pastatus, kurio veido neužfiksuoja stebėjimo kameros. Ku- 
ris persekioja aukas, o pats lieka nepastebimas. 

— Yra vienas šaltinis, kuris mums galėtų suteikti svarios informa- 
cijos, — tarė Zukeris. — Tai padėtų sukurti patį išsamiausią psicholo- 
ginį profilį. Jei Hilzbriko įstaiga išduotų mums jo bylą. 

Krovis piktai nusijuokė. 

— O taip. Toji iškrypėlių mokykla. 

— Aš tris kartus skambinau buvusiam direktoriui, — pasakė 
Džeinė. — Daktaras Hilzbrikas atsisako išduoti bylą, motyvuodamas 
paciento konfidencialumu. 

— Moters gyvybė pavojuje. Jis negali atsisakyti. 

— Ber atsisakė. Rytoj važiuoju į Meiną, ketinu jį šiek tiek spuste- 
lėti. Pažiūrėsim, gal pavyks gauti kai ką kita. 

— Kas tai būtų? 

— Džimio Oto byla. Jis irgi ten mokėsi. Kadangi Džimis miręs, 
galbūt daktaras mums perduos jo bylą. 

— Kaip tai mums padėtų? 

— Mes beveik neabejojame, kad Džimis ir Bredlis buvo ilgalaikiai 
medžioklės partneriai. Jie abu buvo Čako kanjone. Abu tuo pat metu“ 
buvo Palo Alto. Ir, atrodo, abu buvo apėsti tos pačios moters, Medėjos 
Somer. 

— Kurios dukra dabar dingusi. 

Džeinė linktelėjo. 

— Galbūt todėl Bredlis ją ir pasirinko. Iš keršto. Nes jos motina 
nužudė Džimį. 

Zukeris atsilošė kėdėje susirūpinusiu veidu. 

— Žinot, būtent tai mane ir neramina. 

— Kas? 

— Tas sutapimas, detektyve Ricoli. Ar jums neatrodo keista? Prieš 
dvylika metų Medėja Somer nušovė Džimį Otą San Diege. Po to Me- 

dėjos dukra Džozefina įsidarbina Krispino muziejuje — toje pačioje 
vietoje, kur kadaise dirbo Bredlis Rouzas. Toje pačioje vietoje, kur buvo 
laikomi jo dviejų aukų kūnai. Kaip tai atsitiko? 

— Taip, ir aš apie tai galvojau, — prisipažino Džeinė. 

— Ar žinote, kaip Džozefina gavo tą darbą? 

— Aš klausiau jos. Ji sakė radusi skelbimą egiptologų tinklalapyje, 
kur jiems siūlomos darbo vietos. Parašė prašymą ir po kelių savaičių 
sulaukė skambučio, siūlančio tą darbą. Prisipažino nustebusi, kad jis 
pasirinko ją. 

— Kas jai paskambino? 

— Saimonas Krispinas. 

Zukeris kilstelėjo antakius. 

— Kuris dabar, deja, negyvas, — tyliai ištarė jis. 

Pasigirdo beldimas į duris ir vienas iš detektyvų kyštelėjo galvą į 
posėdžių kambarį. 

— Ricoli, turime problemą. Geriau ateik pati. 

— Kas atsitiko? 

— Ką tik apsireiškė vienas Teksaso magnatas. 

Džeinė apstulbusi atsisuko. 

— Atėjo Kimbolas Rouzas? 

— Jis Markečio kabinete. Tau reikėtų ten nueiti. 

— Gal jis vis dėlto nusprendė bendradarbiauti. 

— Nemanau. Jis nori tavo galvos ir to nė neslepia. 

— O varge, — sumurmėjo Tripas. — Geriau tavoji nei manoji. 

— Ricoli, nori, kad eitume kartu? — pasisiūlė Krovis, išraiš- 
kingai sutraškindamas krumplius. — Kaip psichologinio palaikymo 
komanda? 

— Ne. — Sučiaupusi lūpas Džeinė susirinko popierius ir atsisto- 
jo. — Aš susirvarkysiu. — Gal jis ir nori mano galvos. Bet aš gausiu jo 
sūnaus, velniai rautų. 

Ji praėjo pro žmogžudysčių skyrių ir pasibeldė į leitenanto Mar- 
kečio kabineto duris. Marketis sėdėjo prie stalo neįskaitomu veidu. To 


nebuvo galima pasakyti apie jo svečią, kuris stebeilijosi į Džeinę su ne- 

slepiama panieka. Atlikdama savo darbą, ji išdrįso mesti jam iššūkį, o 
žiūrint tokio galingo žmogaus kaip Kimbolas Rouzas akimis, tai buvo 
neatleistinas įžeidimas. 

— Kaip suprantu, judu pažįstami, — tarė Marketis. 

— Taip, — atsiliepė Džeinė. — Stebiuosi matydama poną Rouzą 
čia. Nes jis nesiteikė atsakyti į mano telefono skambučius. 

— Jūs neturite teisės, — tarė Kimbolas. — Skleisti melą apie 
mano berniuką, kai jo čia nėra ir jis negali apsiginti. 

— Atleiskite, pone Rouzai, — nesutriko Džeinė. — Nelabai sup- 
rantu, ką turite galvoje sakydamas skleisti melą. 

— Ar manote, kad aš kvailas? Nebūčiau tapęs tuo, kuo esu, jei 
būčiau pasikliovęs tik sėkme. Aš klausinėju. Turiu savų šaltinių. Žinau, 
kokį tyrimą atliekate. Girdėjau apie tą pamišėlišką bylą, kurią bandote 
sukurpti prieš Bredlį. 

— Sutinku, byla tikrai neįprasta. Tačiau išsiaiškinkime vieną daly- 
ką: aš nekurpiu bylos. Aš remiuosi įrodymais. Šiuo metu jie veda tiesiai 
pas jūsų sūnų. 

— O, aš viską žinau apie jus, detektyve Ricoli. Jūs garsėjate skubo- 
tais sprendimais. Žinau, kad prieš kelerius metus nušovėte neginkluotą 
žmogų ant stogo. 

Kai buvo paminėtas anas skaudus įvykis, Džeinė įsitempė. Kim- 
bolas tai pamatė ir stumtelėjo peilį giliau. 

— Ar suteikėte tam žmogui galimybę apsiginti? O gal vaidinote 
teisėją ir prisiekusiuosius, todėl tiesiog nuspaudėte gaiduką, kaip kad 
elgiatės su Bredliu? 

— Pone Rouzai, tasai šaudymas nesusijęs su šia situacija, — įsi- 
terpė Marketis. 

— Tikrai? Viskas per šią moterį, kuri elgiasi nenuspėjamai. Mano 
sūnus nekaltas. Jis neturėjo nieko bendra su šiuo pagrobimu. 

— Kaip galite būti toks tikras? — paklausė Marketis. — Jūs net 
nežinote, kur jūsų sūnus. 

— Bredlis nelinkęs į smurtą. Jau greičiau kas nors panaudos smur- 
tą prieš 77. Aš pažįstu savo berniuką. 


223 


— Tikrai? — neiškentė Džeinė. Ji atsivertė aplanką, kurį atsinešė 
į Markečio kabinetą, ištraukė nuotrauką ir tėškė ant stalo priešais jį. 
Kimbolas įsmeigė akis į groteskišką tsam/:s2 su užsiūtais vokais ir su- 
daigstytomis lūpomis. 

— Jūs žinote, kaip tai vadinasi, ar ne, pone Rouzai? — paklausė ji. 

Jis tylėjo. Už uždarų durų girdėjosi skambantys telefonai ir žmog- 
žudysčių skyriaus detektyvų balsai, tačiau Markečio kabinete tvyrojo 
tyla. 

— Neabejoju, kad esate matęs vieną kitą, — pasakė Džeinė. — 
Daug apkeliavęs archeologijos entuziastas kaip jūs tikrai esate buvęs 
Pietų Amerikoje. 

— Tai tsantsa, — pagaliau pratarė jis. 

— Puiku. Jūsų sūnus irgi tai žinotų, ar ne? Nes tikriausiai yra ke- 
liavęs po pasaulį kartu su jumis. 

— Ir tai viskas, ką turite prieš jį? Tai, kad mano sūnus archeolo- 
gas? — Kimbolas piktai prunkštelėjo. — Teisme teks geriau pasistengti. 

— Kaip dėl tos moters, kurią jis persekiojo? Medėja Somer apkal- 
tino jį. 

— Ir kas? Ji atsiėmė kaltinimus. 

— Taip pat mums papasakokite apie tą privačią programą Meine. 
Hilzbriko įstaigoje. Kaip suprantu, tai specializuota institucija sunkaus 
elgesio jaunuoliams. 

Jis dėbtelėjo į ją. 

— Iš kur, velniai rautų... 

— Aš irgi ne kvaila. Aš irgi klausinėju. Girdėjau, kad toji įstaiga 
buvo išskirtinė, labai specializuota. Labai diskretiška. Tikriausiai taip 
ir turėjo būti, atsižvelgiant į klientūrą. Tai pasakykite, ar jos programa 
padėjo Bredliui? O gal tiesiog suteikė progą susipažinti su kitais tokiais 
pat iškrypusiais draugais? 

Kimbolas pažiūrėjo į Marketį. 

— Reikalauju nušalinti ją nuo bylos, antraip turėsite reikalą su 


mano advokatais. 


224 


— Tokiais draugais kaip Džimis Otas, — tęsė Džeinė. — Juk pri- 
simenate tokį Džimį Otą? 

Kimbolas toliau žiūrėjo į Marketį, ignoruodamas Džeinę. 

— Ar man teks eiti pas policijos komisarą? Nes aš galiu. Padarysiu 
viską, ką reikės, pasitelksiu visus pažįstamus. Leitenante? 

Marketis akimirką tylėjo. Ilgą akimirką, per kurią Džeinė spėjo 
įvertinti Kimbolo Rouzo galią — ne tik fizinę, bet ir neišreikštą Žo- 
džiais galią. Ji suvokė, kokį spaudimą patiria Marketis, ir pasiruošė pa- 
sekmėms. 

Bet Marketis jos nenuvylė. 

— Apgailestauju, pone Rouzai, — tarė jis. — Detektyvė Ricoli 
vadovauja tyrimui ir ji čia už viską atsakinga. 

Kimbolas piktai jį nužvelgė, tarsi negalėtų patikėti, kad du varga- 
ni visuomenės tarnai jam nepaklūsta. Pavojingai išraudęs jis atsisuko į 
Džeinę. 

— Dėl jūsų tyrimo mano žmona atsidūrė ligoninėje. Praėjus trims 
dienoms po to, kai jūs buvote atvykę paklausti apie Bredlį, ji susmuko 
be sąmonės. Vakar atskraidinau ją į Dana-Farber ligoninę. Ji gali neiš- 
gyventi šito, ir aš kaltinu jus. Aš stebėsiu jus, detektyve. Be mano žinios 
jūs nepajudinsite nė akmenėlio. 

— Galbūt ten ir rasiu Bredlį, — atšovė Džeinė. — Po akmenėliu. 

Jis išdundėjo užtrenkdamas paskui save duris. . 

— Šito nereikėjo sakyti, — tarė Marketis. 

Džeinė atsiduso ir pasiėmė nuo stalo nuotrauką. 

— Žinau, — pripažino ji. 

— Ar giliai esi įsitikinusi, kad Bredlis Rouzas yra tas, kurio ieš- 
kome? 

— Devyniasdešimt devyniais procentais. 

— Geriau jau būk tikra 99,9 procentų. Nes tu ką tik matei, su 
kuo turime reikalą. Dabar dar jo žmona ligoninėje ir jis visiškai nesi- 
valdo. Jis turi pinigų — ir ryšių — kad visam laikui apkartintų mums 
gyvenimą. 

— Tegu apkartina. Tai nekeičia takto, kad jo sūnus kaltas. 

— Mes nebegalime leisti sau susimauti, Ricoli. Tavo komanda jau 
padarė vieną didelę klaidą, ir toji jauna moteris už tai sumokėjo. 

Jei jis būtų norėjęs ją įskaudinti, jam nebūtų geriau pavykę. Džei- 
nė pajuto, kaip susitraukė skrandis, ir prisispaudė prie krūtinės aplan- 
ką, tarsi tie popieriai galėtų apmalšinti sąžinės priekaištus dėl Džozefi- 
nos pagrobimo. 

— Ber tu tai žinai, — tyliai užbaigė jis. 

— Taip. Žinau, — atsiliepė ji. Zr toji klaida persekios mane iki 
gyvenimo dienų pabaigos. 


Namas, kuriame gyveno Nikolas Robinsonas, buvo Čelsyje, netoli Re- 
verio darbininkų rajono, kur užaugo Džeinė. Kaip ir Džeinės vaikystės 
namai, Robinsono buveinė buvo kuklus namukas su dengta priešaki- 
ne veranda ir mažyčiu kiemu. Priešais namą augo didžiausi pomidorai, 
kokius Džeinė kada nors buvo mačiusi, tačiau pastarųjų dienų lietūs 
suskaldė vaisius ir pernokę bumbulai sviro žemyn nuo pūvančių stiebų. 
Apleisti augalai turėjo perspėti ją apie Robinsono dvasinę būklę. Kai jis 
atidarė duris, Džeinė apstulbo pamačiusi, koks susmukęs ir išsikama- 
vęs jo veidas, nesušukuoti plaukai, susiglamžę marškiniai, tarsi jis būtų 
miegojęs su jais ne vieną dieną. 

— Ar yra kokių naujienų? — paklausė nerimastingai tyrinėdamas 
jos veidą. 

— Labai gaila, bet ne. Ar galiu įeiti, daktare Robinsonai? 

Jis sunkiai linktelėjo. 

— Žinoma. 

Jos tėvų namuose Reveryje pagrindinis svetainės akcentas buvo 
televizorius, o kavos staliukas buvo nukrautas įvairiais nuotolinio val- 
dymo pulteliais, kurie, rodės, laikui bėgant klonuodavosi patys. Tačiau 
Robinsono svetainėje televizoriaus išvis nebuvo; nebuvo ir jokio kito 
pramoginio centro, nesimatė nė vieno nuotolinio valdymo pultelio. 
Vietoje jų buvo eilė lentynų, nukrautų knygomis, statulėlėmis ir kera- 
miniais niekučiais, o ant sienų kabėjo įrėminti senovės pasaulio žemė- 
lapiai. Kiekvienas centimetras trimitavo apie skurdžią akademiko buitį, 

tačiau tame chaose buvo tam tikra tvarka, tarsi kiekvienas niekutis būtų 
ten, kur jam ir vieta. 

Jis apsidairė po kambarį, tarsi dvejotų, ką daryti toliau, tada bejė- 
giškai mostelėjo ranka. 

— Atleiskite. Turėčiau pasiūlyti ko nors išgerti, ar ne? Bijau, kad 
nelabai moku priiminėti svečius. 

— O ne, ačiū, aš nieko nenoriu. Gal tiesiog prisėskim ir pasikal- 
bėkim? 

Jie nugrimzdo į patogius, tačiau gerokai nutrintus fotelius. Už 
lango pro šalį prariaumojo motociklas, tačiau viduje, kur sėdėjo pri- 
blokštas šeimininkas, vyravo tyla. 

— Nežinau, ką man daryti, — tyliai ištarė jis. 

— Girdėjau, kad muziejus gali būti uždarytas visam laikui. 

— Kalbu ne apie muziejų. Kalbu apie Džozefiną. Padaryčiau vis- 
ką, kad padėčiau ją surasti, bet ką aš galiu? — Jis mostelėjo į knygas, 
žemėlapius. — Štai ką aš išmanau. Moku rinkti ir kataloguoti! Interpre- 
tuoti bevertes detales iš praeities. Ir kuo tai padės Džozefinai, klausiu aš 
jūsų? Tai nepadeda Džozefinai. — Jis beviltiškai nuleido galvą. — Tai 
neišgelbėjo Saimono. 

— Galbūt vis dėlto ga/žte mums padėti. 

Jis pakėlė į Džeinę įkritusias akis. 

— Klauskite. Sakykite, ko jums reikia. 

— Pradėsiu nuo paprasto klausimo. Kokie buvo jūsų santykiai su 
Džozefina? 

Jis susiraukė. 

— Santykiai? 

— Manau, ji buvo daugiau nei kolegė. 

Daug daugiau, sprendžiant iš to, ką Džeinė matė jo veide. 

Jis papurtė galvą. 

— Pažiūrėkite į mane, detektyve. Aš keturiolika metų už ją vy- 
resnis. Esu beviltiškas trumparegis, vos užsidirbu pragyvenimui ir jau 
plinku. Kodėl tokia moteris kaip ji norėtų į mane žiūrėti? 

— Vadinasi, jos nedomino romantiški santykiai. 

— Neįsivaizduoju, kodėl turėtų. 

— Ber iš tiesų nežinote? Niekada jos neklausėte? 

Jis suglumęs susijuokė. 

— Man net neužteko drąsos prasižioti. Be to, nenorėjau, kad ji 
pasijustų nepatogiai. Galėjau sugadinti tai, 44 mes turėjome. 

— Kas tai buvo? 

Robinsonas nusišypsojo. 

— Ji panaši į mane... ji tokia panaši į mane. Tik duok mums seną 
kaulą ar aprūdijusį peilį ir mes abu pajusime juose istorijos karštį. Štai 
kas mudu siejo — aistra praeičiai. To būtų pakakę, būtų pakakę tiesiog 
galimybės dalytis bent tuo. — Jis nuleido galvą ir prisipažino: — Aš 
bijojau prašyti daugiau. 

— Kodėl? 

— Nes ji tokia graži, — tarsi melsdamasis ištarė jis. 

— Ar tai buvo viena iš priežasčių, kodėl ją pasamdėte? 

Džeinė pastebėjo, kad jos klausimas jį įžeidė. Robinsono veidas 
įsitempė ir jis atsitiesė. 

— Aš niekada nesamdyčiau žmogaus remdamasis vien fizine iš- 
vaizda. Mano vieninteliai reikalavimai yra kompetencija ir patirtis. 

— Tačiau Džozefina savo anketoje nenurodė turinti daug patir- 
ties. Ji buvo ką tik baigusi doktorantūrą. Jūs priėmėte ją dirbti konsul- 
tante, nors ji buvo kur kas mažiau patyrusi nei jūs. . 

— Bet aš ne egiptologas. Todėl Saimonas ir liepė man įdarbin- 
ti konsultantą. Tikriausiai turėjau šiek tiek įsižeisti, bet, jei atvirai, aš 
žinojau, kad neturiu reikiamų žinių įvertinti Ponią X. Aš žinau savo 
galimybių ribas. 

— Tikriausiai buvo ir labiau patyrusių egiptologų nei Džozefina. 

— Manau, kad taip. 

— Jūs nežinote? 

— Sprendimą priėmė Saimonas. Po to, kai įdėjau skelbimą, mes 
sulaukėme daugybės paraiškų. Aš kaip tik mažinau pasirinkimų skai- 
čių, kai Saimonas pasakė, kad jis jau priėmęs sprendimą. Džozefina 
netgi nebūtų patekusi į mano pirmąją atranką, tačiau jis primygtinai 

reikalavo ją priimti. Ir jis iš kažkur gavo papildomų pinigų, kad galėtų 
pasamdyti ją visu etatu. 

— Ką norite pasakyti — gavo papildomų pinigų? 

— Muziejus gavo gana solidžią auką. Mumijos daro įspūdį, sup- 
rantat. Jos jaudina aukotojus ir jie mieliau atveria savo pinigines. Kai 
esi išdirbęs archeologijos srityje tokį ilgą laiką kaip Saimonas, žinai, kas 
turi gilias kišenes. Žinai, iš ko prašyti pinigų. 

— Bet kodėl jis pasirinko Džozefiną? Štai kas neduoda man ramy- 
bės. Iš visų egiptologų, kuriuos galėjo pasisamdyti, iš visų naujai nukal- 
tų filosofijos daktarų, kurie tikriausiai kreipėsi — kodėl jis pasamdė ją? 

— Nežinau. Manęs jo pasirinkimas nesužavėjo, tačiau nemačiau 
prasmės ginčytis, nes man susidarė įspūdis, kad jis jau apsisprendė ir 
niekas nepakeis jo sprendimo. — Robinsonas atsiduso ir pažvelgė pro 
langą. — Ir tada aš susipažinau su ja, — tyliai ištarė jis. — Ir supratau, 
kad su niekuo kitu nenorėčiau dirbti. Niekas kitas... — jis nutilo. 

Toje kuklių namų gatvėje be paliovos ūžė automobiliai, tačiau ši 
svetainė atrodė įstrigusi kitoje — geresnių manierų — eroje, laike, kai 
tokie susiglamžę ekscentrikai kaip Nikolas Robinsonas būtų galėję su 
malonumu senti apsupti knygų ir žemėlapių. Bet jis įsimylėjo, ir jo 
veide nebuvo pasitenkinimo, tik skausmas. 

— Ji gyva, — tarė jis. — Privalau tuo tikėti. — Jis pažiūrėjo į 
Džeinę. — Jūs juk tikite tuo, ar ne? 

— Taip, tikiu, — atsakė ji. Tada nukreipė žvilgsnį, kol jis nespėjo 
perskaityti atsakymo jos akyse. Bet nežinau, ar mums pavyks ją išgelbėti. 


Tą vakarą Mora vakarieniavo viena. 

Ji planavo romantišką vakarienę dviem ir dar prieš dieną apėjo visą 
bakalėjos parduotuvę rinkdamasi Mejerio citrinas, petražoles, veršieną 
ir česnakus, visus ingredientus, kurių reikėjo Danielio mėgstamam 
patiekalui, oss0 buco. Tačiau net geriausius slaptų meilužių planus gali 
akimirksniu sugriauti vienas telefono skambutis. Vos prieš valandą ji 
sulaukė Danielio skambučio, ir jis apgailestaudamas pranešė naujieną, 
jog turįs vakarieniauti su atvykusiais iš Niujorko vyskupais. Jų pokalbis 
baigėsi kaip įprastai. Man labai gaila, Mora. Myliu tave. Norėčiau kaip 
nors išsisukti. 

Tačiau jam niekada nepavykdavo. 

Dabar veršienos kulninė gulėjo šaldiklyje, o vietoje oss0 buco Mo- 
rai teko tenkintis kepto sūrio sumuštiniu ir stiproku džino su toniku 
kokteiliu. | 

Įdomu, kur šiuo metu Danielis, galvojo ji. Mora įsivaizdavo stalą, 
apsėstą juodai apsirengusių vyrų, nulenkusių galvas ir kalbančių mal- 
dą prieš valgį. Tyliai skimbčioja sidabras ir porcelianas, o jie aptarinėja 
svarbius Bažnyčios reikalus: mažėjantį seminaristų skaičių, senstančius 
kunigus. Visų profesijų atstovai organizuoja verslo vakarienes, tačiau 
šie vyrai, baigę savąją, negrįš pas žmonas ir vaikus, o eis į savo vienišas 
lovas. Argi tau, gurkšnojant vyną ir žvalgantis į kolegų veidus prie stalo, 
netrūksta moteriškų veidų, moteriškų balsų? — svarstė ji. 

Ar išvis kada nors pagalvoji apie mane? 

Mora prispaudė ant karštos keptuvės sūrio sumuštinį ir stebėjo, 
kaip šnypščia sviestas ir gruzda duona. Plakta kiaušinienė ir kepti sū- 
rio sumuštiniai būdavo vienintelis išsigelbėjimas tokiais atvejais kaip 
šis, ir tamsėjančio sviesto kvapas priminė jos, kaip medicinos stu- 
dentės, vakarus. Šis kvapas ją lydėjo ir tais skausmingais vakarais po 
skyrybų, kai maisto ruošimas pareikalaudavo daugiau pastangų nei ji 
galėdavo sutelkti. Kepto sūrio sumuštinių kvapas buvo pralaimėjimo 
kvapas. 

Už lango sutemos gailestingai uždengė apleistą daržovių daržą, 
kurį ji su tokiu optimizmu sodino pavasarį. Dabar jame vešėjo piktžo- 
lių, atkakliausių salotų ir nenuskintų, jau sudžiūvusių, bet dar kybančių 
ant stiebų žirnių džiunglės. Vieną dieną, galvojo ji, aš jį sutvarkysiu. 
Išravėsiu ir prižiūrėsiu. Tačiau šią vasarą daržas nuėjo niekais, tapo dar 
viena dėmesio nesulaukusia auka. 

Nes beveik visas dėmesys buvo skirtas Danieliui. 

Lango stikle Mora matė savo atvaizdą — lūpų kampučiai nukarę, 
akys pavargusios ir išsikankinusios. Tas liūdnas vaizdas ją apstulbino, 
tarsi veidas būtų ne jos. Ar po dešimties, dvidešimties metų į ją tebežiū- 
rės ta pati moteris? 

Keptuvė rūko, duona ėmė svilti. Išjungė degiklį ir atidarė langą, 
kad išsivėdintų, tada nusinešė sumuštinį prie stalo. Džinas ir sūris, 
pagalvojo papildydama taurę. Visi būtini maisto produktai liūdinčiai 
moteriai. Gurkšnodama peržiūrėjo paštą, kurį atsinešė tą vakarą, atidė- 
dama į šalį nenorimus katalogus — juos vėliau išmes į konteinerį — ir 
kraudama į krūvelę sąskaitas, kurias apmokės šį savaitgalį. 

Stabtelėjo ties voku, ant kurio buvo išspausdintas jos vardas ir 
adresas. Atgalinio adreso nebuvo. Atplėšė jį ir ištraukė perlenktą popie- 
riaus lapą. Ir tučtuojau paleido jį iš rankų lyg nuplikyta. 

Jame buvo rašalu parašyti tie patys du žodžiai, kuriuos matė krau- 
ju iškraigliotus ant durų Krispino muziejuje. 


Surask mane 

Mora pašoko nuo stalo, apversdama taurę su džinu ir toniku. 
Ledo gabalėliai pažiro ant grindų, tačiau ji, nekreipdama į juos dėme- 
sio, nuskubėjo prie telefono. 

Po trijų signalų pasigirdo balsas. 

— Ricoli. 

— Džeine, man atrodo, jis man parašė! 

— Ką? 

— Ką tik gavau su paštu. Tai tik popieriaus lapas... 

— Lėčiau. Man sunku girdėti šiame triukšme. 

Mora patylėjo, susikaupė ir prakalbo ramiau: 

— Vokas adresuotas man. Viduje popieriaus lapas tik su dviem 
žodžiais: Surask mane. — Ji įkvėpė ir pridūrė tyliau: — Tai tikrai jis. 

— Ar daugiau nieko neparašyta? Visiškai nieko? 

Mora apvertė lapą ir susiraukė. 

— Kitoje pusėje yra du skaičiai. 

Ragelyje pasigirdo automobilio signalas ir Džeinė tyliai nusikeikė. 

— Klausyk, aš čia įstrigau Kolumbo aveniu. Tu namie? 

— Taip. 

— Važiuoju tiesiai pas tave. Ar tavo kompiuteris įjungtas? 

— Ne. Kodėl klausi? 

— Įjunk. Noriu, kad kai ką patikrintum. Man regis, žinau, ką tie 
skaičiai reiškia. 

— Minutėlę. — Nešina telefonu ir laišku Mora nuskubėjo ko- 
ridoriumi į savo darbo kambarį. — Kraunasi, — ištarė ji, kai ekranas 
sumirksėjo ir suūžė standusis diskas. — Papasakok man apie tuos skai- 
čius, — tarė ji. — Ką jie reiškia? 

— Spėju, jog tai geografinės koordinatės. 

— Iš kur žinai? 

— Nes Džozefina sakė gavusi tokį patį laiškelį su skaičiais, kurie 
pasirodė esą Blu Hilso rezervato koordinatės. 

— Todėl ji ir nuvažiavo ten tą dieną? 

— Žudikas ją ten nusiuntė. 

Srandusis diskas liovėsi sukęsis. 

— Tvarka. Įsikrovė. Ką man daryti? 

— Atsidaryk Google Earth paieškos sistemą. Įvesk tuos skaičius 
kaip platumą ir ilgumą. 

Mora dar kartą pažiūrėjo į laiškelį, staiga suvokusi žodžių surask 
mane reikšmę. 

— O Dieve, — sumurmėjo ji. — Jis nurodo, kur ieškoti jos kūno. 

— Labai tikiuosi, kad tu klysti. Ar įvedei skaičius? 

— Tuoj. — Mora padėjo ragelį ir subarbenusi klaviatūra įvedė 
platumos ir ilgumos skaičius. Žemėlapis ekrane ėmė judėti, slinkdamas 
koordinačių, kurias ji įrašė, link. Ji pagriebė ragelį ir tarė: — Jau didina. 

— Ką rodo? 

— Šiaurės rytų Jungtines Valstijas. Masačusetsas... 


— Bostonas? 
— Panašu — ne, palauk... — Mora stebėjo ryškėjančias detales. 
Staiga jos burna išdžiūvo. — Niutonas, — tyliai ištarė ji. 


— Kur Niutone? 

Mora siektelėjo pelę. Vaizdas didėjo sulig kiekvienu spustelėjimu. 
Ji pamatė gatves, medžius. Atskirų namų stogus. Staiga suvokė, į kokį 
rajoną bežiūrinti, ir jos sprandas pašiurpo. 

— Tai mano namai, — sušnabždėjo ji. 

— Ką? 

— Šios koordinatės yra 2220 namų. 

— Jėzau. Paklausyk manęs! Tuojau atsiųsiu patrulio ekipažą. Ar 
tavo namai saugūs? Patikrink visas duris. Eik, eik! 

Mora pašoko nuo kėdės ir nubėgo prie durų. Užrakintos. Ji nu- 
skubėjo į garažą — durys irgi buvo užrakintos. Pasuko į virtuvę ir staiga 
sustingo. 

Palikau atvirą langą. 

Sudrėkusiais delnais, smarkiai besitrankančia širdimi ji lėtai pa- 
judėjo koridoriumi. Įžengusi į virtuvę pamatė, kad lango sietelis nepa- 
žeistas, virtuvė nepaliesta. Po stalu spindėjo ištirpę ledo kubeliai. Mora 
nuėjo prie durų ir pasitikrino, ar jos tikrai užrakintos. Žinoma, kad 
turėtų būti. Prieš porą metų į jos namus buvo įsilaužta ir nuo tada 

ji rūpestingai užrakindavo duris ir įjungdavo signalizaciją. Uždarė ir 
užsklendė virtuvės langą, tada keletą kartų giliai įkvėpė, kol pulsas su- 
lėtėjo. Tai tik laiškas, pagalvojo ji. Kandi pašaipa, atsiųsta per JAV Paš- 
to tarnybą. Atsisukusi pažiūrėjo į voką, kuriame buvo laiškas. Ir tik 
tuomet pastebėjo, kad ant jo nebuvo jokio pašto antspaudo, o pašto 
ženklas atrodė kaip naujas. 

Jis pats jį atnešė. Atėjo į mano gatvę ir įmetė į mano pašto dėžutę. 

Ką dar jis man paliko? 

Kokias paslaptis slepia tamsa, svarstė Mora, žiūrėdama pro langą. 
Vėl sudrėkusiais delnais nuėjo įjungti lauko lempų. Beveik bijojo to, 
ką gali atidengti šviesa, bijojo, kad pats Bredlis Rouzas stovės už lango 
spoksodamas į ją. Tačiau nuspaudus jungtuką nepasirodė jokie monst- 
rai. Ji pamatė dujinę kepsninę ir tikmedžio lauko baldus, kuriuos pirko 
tik praeitą mėnesį, bet dar nespėjo jais pasidžiaugti. O kiemo pakrašty, 
ten, kur baigėsi šviesos ruožas, įžiūrėjo tik tamsią medžių liniją. Nieko, 
kas keltų nerimą, nieko bloga. 

Tada jos dėmesį patraukė blyškus raibuliavimas, kažkoks balkš- 
vas virpėjimas tamsoje. Ji įrempė akis, stengdamasi įžiūrėti, bet jis nie- 
kaip neįgavo formos, nenorėjo pasirodyti. Mora išsitraukė iš virtuvės 
stalčiaus prožektorių ir pašvietė į tamsą. Spindulys apšvietė japonišką 
kriaušę, kurią pasodino prieš dvejus metus tolimajame kiemo kampe. 
Ant vienos iš šakų karojo kažkas balta, kažkas glebiai siūbuojantis vė- 
jyje. 

Suskambo durų skambutis. 

Ji skubiai atsisuko, netekusi iš baimės žado. Nuskubėjusi į korido- 
rių pamatė žydrą policijos automobilio švyturėlį, pulsuojantį pro svetai- 
nės langus. Už durų stovėjo du Niutono patruliai. 

— Ar viskas gerai, daktare Ailz? — paklausė vienas iš pareigū- 
nų. — Gavome pranešimą apie galimą įsibrovėlį šiuo adresu. 

— Viskas gerai. — Ji giliai iškvėpė. — Bet noriu, kad kai ką patik- 
rintumėt. Eikite su manimi. 

— Ką? 


— Kai ką vidiniame kieme. 

Patruliai nusekė paskui ją koridoriumi į virtuvę. Ten ji stabtelėjo 
staiga suabejojusi, ar neapsikvailins. It kokia isteriška moterėlė, įsivaiz- 
duojanti ant kriaušės šakų kybančius vaiduoklius. Dabar, kai šalia sto- 
vėjo du policininkai, jos baimė išblėso ir į galvą ėmė plūsti praktiškesni 
rūpesčiai. Jei žudikas iš tiesų ką nors paliko jos kieme, reikia žiūrėti į tai 
profesionaliai. 

— Luktelkite minutėlę, — tarė Mora ir nuskubėjo prie korido- 
riaus spintos, kurioje laikė dėžutę su latekso pirštinėmis. 

— Gal malonėtumėt pasakyti, kas čia vyksta? — šūktelėjo parei- 
gūnas. 

Ji sugrįžo į virtuvę nešina pirštinių dėžute ir padavė abiem po porą. 

— Dėl visa ko, — tarė. 

— Kam jos? 

— Įkalčiai. — Mora pasičiupo prožektorių ir atidarė virtuvės 
duris. 

Lauke vasaros naktis kvepėjo pušies žievės mulčiu ir drėgna žole. 
Mora lėtai nužingsniavo per kiemą, prožektoriaus spinduliu švytruoda- 
ma po pakraščius, daržą, veją, ieškodama kitų galimų siurprizų. Vienin- 
telis daiktas, kuris nepriklausė šiai teritorijai, dabar kyburiavo priešais 
tamsuojančiuose šešėliuose. Ji sustojo priešais kriaušę ir nukreipė spin- 
dulį į nukarusį po šaka daiktą. 

— Šitas? — tarstelėjo policininkas. — Tai tik pirkinių krepšelis. 

Kuriame kažkas yra. Mora pagalvojo apie baisybes, kurios gali 
laukti tame plastikiniame maišelyje, apie siaubingus atminimo daiktus, 
kuriuos žudikas gali paimti nuo aukos, ir staiga prarado norą žiūrėti į 
vidų. Tegu tai padaro Džeinė, pagalvojo ji. Tegu kas nors kitas pirmas 
tai pamato. 

— Ar dėl šito daikto taip sunerimote? — paklausė vienas polici- 
ninkas. 

— Jis paliko jį čia. Atėjo į mano kiemą ir pakabino ant to medžio. 

Policininkas užsitraukė pirštines. 


— Nagi, pažiūrėkime. 

— Ne. Palaukite... 

Bet jis jau nutraukė maišelį nuo šakos. Tada pašvietė prožektoriu- 
mi į vidų ir Mora net tamsoje pamatė, kaip jis susiraukė. 

— Kas ten? — paklausė ji. 

— Panašu į kažkokį gyvūną. 

Policininkas praskleidė maišelį, kad ji galėtų pažiūrėti. 

Iš pirmo žvilgsnio daiktas tikrai pasirodė panašus į tamsų kailį. Ber 
kai Mora suvokė, kas tai iš tiesų, jos rankos latekso pirštinėse sustingo 
nuo šalčio. 

Ji pažiūrėjo į policininką. 


— Tai plaukai, — tyliai pasakė ji. — Man atrodo, žmogaus. 


— Jie Džozefinos, — pasakė Džeinė. 

Mora sėdėjo prie virtuvės stalo, stebeilydama į įkalčių maišelį su 
tankių juodų plaukų sruoga. 

— Mes to nežinome, — atsiliepė ji. 

— Atitinka spalva. Atitinka ilgis. — Džeinė pabaksnojo į voką su 
laiškeliu. — Jis beveik prisipažįsta juos atsiuntęs. 

Pro virtuvės langą Mora matė kriminalistų komandos prožekto- 
rius, kurie jau visą valandą šukavo jos kiemą. O gatvėje stovėjo trys 
policijos automobiliai su įjungtais švyturėliais — jos kaimynai tikriau- 
siai stebi visą šį spektaklį pro savo langus. Aš toji moteris, kokios ne- 
norėtumėt savo kaimynystėje, galvojo ji. Mano namuose per dažnai 
lankosi policijos automobiliai ir TV žinių kanalų furgonai. Iš jos atim- 
tas bet koks privatumas, jos namus stebi televizijos kameros. Morai 
kilo noras atplėšti priešakines duris ir imti rėkti ant reporterių, kad 
šie nešdintųsi iš jos gatvės ir paliktų ją ramybėje. Ji įsivaizdavo, kaip 
tai atrodytų per vėlyvo vakaro žinias — įsiutusi medicinos ekspertė 
rėkauja it pamišėlė. 

Tačiau iš tikrųjų ji pyko ne ant kamerų, o ant žmogaus, kuris juos 
visus čia sutraukė. Ant žmogaus, kuris parašė jai laišką ir paliko ant 
kriaušės šakos suvenyrą. Ji pažiūrėjo į Džeinę. 

— Kodėl jis tai atsiuntė man? Aš tik medicinos ekspertė. Aš antra- 
eilės reikšmės asmuo jūsų tyrime. 


— Tačiau tu dalyvauji beveik kiekvienoje nusikaltimo vietoje. 

Tiesą sakant, tu pirmoji pasirodei šioje byloje — dalyvavai Ponios X 
skenavime. Tavo veidą rodė per žinias. 

— Kaip ir tavąjį, Džeine. Jis galėjo nusiųsti tą suvenyrą Bostono 
policijai. Ko jis atėjo į 72220 namus? Kodėl paliko tai 72220 kieme? 

Džeinė atsisėdo ir pažvelgė jai į akis. 

— Jei tie plaukai būtų buvę atsiųsti Bostono policijai, mes būtu- 
me susitvarkę viduje ir tyliai. O dabar čia stovi policijos automobiliai, 
tavo kiemą trypia kriminalistai. Mūsų vyrukas pavertė tai viešu spekta- 
kliu. — Ji nutilo. — To galbūt jis ir siekė. 

— Jam patinka dėmesys, — tarė Mora. 

— lr jis jo gauna. 

Už lango kriminalistų komanda baigė savo paiešką. Mora išgirdo 
duslų furgono durelių trinktelėjimą ir nutolstančio variklio gausmą. 

— Prieš tai tu klausei, — tarė Džeinė. — Klausei, kodėl 28 Kodėl 
žudikas paliko tą suvenyrą tavo namuose, užuot nusiuntęs jį Bostono 
policijai? 

— Mes ką tik nutarėme, jog jis nori dėmesio. 

— Žinai, yra dar viena priežastis. Ir tau ji nepatiks. — Džeinė 
įjungė nešiojamąjį kompiuterį, kurį buvo atsinešusi iš automobilio, 
ir atvertė Zbe Boston Globe tinklalapį. — Prisimeni tą straipsnį apie 
Ponią X? i 

Ekrane buvo straipsnis iš Gl/obe archyvo: MUMIJOS PASLAPTIS 
NETRUKUS BUS ATSKLEISTA. Šalia straipsnio — spalvota Nikolo Ro- 
binsono ir Džozefinos Pulsiljo, stovinčių prie dėžės su Ponios X kūnu, 
nuotrauka. 

— Taip, aš jį skaičiau, — tarė Mora. 

— Šį straipsnį pasigavo kabelinės televizijos. Jis pasirodė daugelyje 
laikraščių. Jei mūsų žudikas pamatė šį straipsnį, tuomet jis sužinojo, 
kad buvo rastas Loreinos Edgerton kūnas. Paskui, po KT tyrimo, kilo 
visas tas triukšmas. O dabar pažiūrėk į tai. 

Džeinė atidarė savo kompiuteryje išsaugotą failą ir ekrane pasi- 


rodė kitas vaizdas. Jaunos moters ilgais juodais plaukais ir grakščiai iš- 

lenktais antakiais nuotrauka. Ji akivaizdžiai oficialiai pozavo nuotraukai 
specialiame fone, galbūt koledžo kurso albumui. 

— Kas ji? — paklausė Mora. 

— Jos vardas buvo Kelsė Taker. Ji buvo koledžo studentė, kurią 
paskutinį kartą matė prieš dvidešimt šešerius metus, einančią namo iš 
vietinio baro. Indio miestelyje, Kalifornijoje. 

— Indio? — pakartojo Mora. Ir prisiminė suglamžytą laikraštį, 
kurį ištraukė iš tsa2:54 galvos — laikraštį, kuris buvo atspausdintas prieš 
dvidešimt šešerius metus. 

— Mes peržiūrėjome visų moterų, kurios tais metais dingo iš In- 
dio apylinkių, bylas. Kelsės Taker vardas iššoko pirmutinis. O kai pa- 
mačiau jos nuotrauką, nebeliko jokių abejonių. — Ji parodė į nuotrau- 
ką ekrane. — Manau, taip Kelsė atrodė prieš žudikui nukertant jai gal- 
vą. Prieš nulupant jos veidą ir skalpą. Prieš sudžiovinant jį ir iškabinant 
ant virvės it kokį sumautą kalėdinį-papuošalą. — Džeinė susijaudinusi 
įkvėpė. — Mes neturime kaukolės, tad negalime sulyginti jos dantų 
aprašo. Bet aš esu įsitikinusi, kad tai ji. 

Moros žvilgsnis tebebuvo įsmeigtas į moters veidą. 

— Ji panaši į Loreiną Edgerton, — tyliai tarė ji. 

— Ir į Džozefiną. Tamsiaplaukė, graži. Akivaizdu, koks moters 
tipas traukia šį žudiką. Mes taip pat žinome, kad jis žiūri žinias. Jis iš- 
girsta, kad Krispino muziejuje rasta Ponia X, ir galbūt tas viešumas jam 
sukelia jaudulį. O gal suerzina. Svarbiausia, kad visi kalba apie jį. Tuo- 
met tame straipsnyje apie mumiją jis pastebi Džozefinos nuotrauką. 
Gražus veidelis, tamsūs plaukai. Visiškai atitinka jo svajonių merginą. 
Kokias jam patinka žudyti. 

— Ir jis pasirodo Bostone. 

— Neabejoju, kad jis matė ir šį straipsnį. — Džeinė atvertė kitą 
straipsnį iš Boston Globe archyvo, šį kartą apie Pelkinę: MOTERS AUTO- 
MOBILYJE RASTAS LAVONAS. Šalia jo — Moros nuotrauka su priera- 
šu: „Medicinos ekspertė teigia, kad mirties priežastis dar nenustatyta.“ 

— Tai dar vienos gražios tamsiaplaukės moters nuotrauka, — tarė 


Džeinė. Ji pažiūrėjo į Morą. — Gal tu, daktare, nepastebėjai panašumo, 

bet aš pastebėjau. Kai pirmą kartą pamačiau tave ir Džozefiną tame 
pačiame kambaryje, pagalvojau, kad galėtum būti jos vyresnioji sesuo. 
Todėl ir paprašiau Niutono policijos pasergėti tavo namus. Būtų neblo- 
gai, jei kelioms dienoms išvyktum. Taip pat būtų ne pro šalį pagalvoti 
apie šunį. Didelį šunį. 

— Aš turiu signalizaciją, Džeine. 

— O šuo turi dantis. Be to, jis palaikytų tau draugiją. — Džeinė 
atsistojo. — Žinau, kaip brangini savo privatumą. Tačiau kartais mote- 
riai nesinori būti vienai. 

Bet aš esu viena, galvojo Mora, akimis išlydėdama Džeinės auto- 
mobilį į naktį. Viena tyliame name, netgi be šuns, kuris palaikytų man 
draugiją. 

Ji įjungė signalizaciją ir ėmė vaikštinėti pirmyn atgal po svetainę, 
nerimdama it žvėris narve, negalėdama atitraukti akių nuo telefono. 
Pagaliau nusprendė nebesipriešinti pagundai. Imdama ragelį jautėsi it 
narkomanė, nebevartojanti narkotikų — jos ranka nevaldomai drebė- 
jo, kai rinko Danielio mobiliojo telefono numerį. Maldauju, arsiliepk. 
Prašau, pakalbėk su manim. 

Įsijungė jo balso paštas. 

Mora padėjo ragelį nepalikusi pranešimo ir kurį laiką stebeilijosi į 
telefoną, jausdamasi išduota jo tylos. Šįvakar man reikia tavęs, galvojo 
ji, o tu nepasiekiamas. Tu visuomet man nepasiekiamas, nes priklausai 
Dievui. 

Jos langus apšvietė artėjančio automobilio žibintai. Pro namą 
pamažu pravažiavo Niutono policijos patrulio ekipažas. Ji pamojavo 
nepažįstamam patruliui, kuris saugojo ją naktį, kai vyras, kurį ji myli, 
nenorėjo ir negalėjo. Ir ką pamatė tas patrulis, pravažiuodamas pro jos 
namus? Moterį jaukiuose namuose, su visais sėkmės atributais, stovin- 
čią vienišą prie lango, izoliuotą ir pažeidžiamą. 

Suskambo telefonas. 

Danielis, šovė pirma mintis ir keliant ragelį Moros širdis jau dau- 
žėsi it bėgiko. 

— Ar viskas gerai, Mora? — pasiteiravo Antonis Sensonas. 

Nusivylusi ji atsakė šiurkščiau nei ketino. 

— Kodėl turėtų būti kitaip? 

— Kaip suprantu, šįvakar tavo namuose buvo kilęs nedidelis su- 
judimas. 

Ji nenustebo, kad jis jau apie tai žino. Sensonas visuomet sugebė- 
davo pajusti kiekvieną virpesį, menkiausią vėjo pasikeitimą. 

— Viskas baigta, — pasakė ji. — Policija jau išvažiavo. 

— Šįvakar neturėtum likti viena. Gal susidėk daiktus, o aš atva- 
žiuosiu tavęs paimti? Gali gyventi Biken Hile kiek norėsi. 

Mora pažiūrėjo pro langą į ištuštėjusią gatvę ir pagalvojo apie jos 
laukiančią naktį. Galėtų praleisti ją nemiegodama, klausydamasi kie- 
kvieno girgžtelėjimo, kiekvieno barkštelėjimo namuose. Arba galėtų 
pasislėpti jo dvare, apsaugotame nuo visų galimų visatos grėsmių, ku- 
rios, jo nuomone, rikiavosi ketindamos sukilti. Jo aksomu apgobtoje 
tvirtovėje, nukabinėtoje antikvariniais ir viduramžių portretais, ji būtų 
saugi, tačiau tai reikštų pabėgimą į tamsų ir paranojišką pasaulį su žmo- 
gumi, kuris visur įžiūri sąmokslus. Sensonas visą laiką kėlė jai nerimą; 
netgi dabar, kai pažįsta jį jau ne vieną mėnesį, jis netapo artimesnis — 
tas Žmogus gyvena apsuptas savo turtų ir trikdančio įsitikinimo žmo- 
nijos tamsiąja puse. Galbūt jaustųsi saugi jo namuose, tačiau jai pačiai 
būtų nejauku. 

Už lango gatvė tebebuvo tuščia; policijos ekipažas jau seniai nuva- 
žiavo. Yra tik vienas žmogus, su kuriuo norėčiau šiąnakt būti, pagalvojo 
ji. Ir jo vienintelio negaliu turėti. 

— Mora, ar man atvažiuoti? — paklausė jis. 

— Nėra reikalo, — atsiliepė ji. — Aš pati atvažiuosiu. 


Paskutinį kartą Mora svečiavosi Sensono Biken Hilo dvare sausio mė- 
nesį, ir tuomet žiemos šaltį vaikė židinyje liepsnojanti ugnis. Nors da- 
bar buvo šilta vasaros naktis, viduje tebetvyrojo vėsa, tarsi žiema būtų 
visam laikui įsikrausčiusi į tuos tamsia mediena apmuštus kambarius, 
kur nuo sienų žvelgė rūstūs veidai. 

— Ar tu jau vakarieniavai? — pasiteiravo Sensonas, tiesdamas jos 
krepšį su daiktais tarnui, kuris diskretiškai pasišalino. — Galiu papra- 
šyti virėją, kad ko nors paruoštų. 

Ji pagalvojo apie keptą sūrio sumuštinį, kurio atsikando vos porą 
kąsnių. Vargu ar tai galima pavadinti vakariene, tačiau Mora neturėjo 
apetito, todėl sutiko tik išgerti taurę vyno. Tai buvo sodrus „Amaro- 
ne“, toks tamsus, kad atrodė beveik juodas svetainės židinio šviesoje. 
Ji gurkšnojo jį stebima šešiolikto amžiaus protėvio, veriančiu žvilgsniu 
spoksančio į ją iš portreto virš židinio. 

— Praėjo gana daug laiko nuo tavo paskutiniojo apsilankymo, — 
tarė Sensonas, įsitaisydamas į ampyro stiliaus krėslą priešais ją. — Nesi- 
liauju vylęsis, kad priimsi kvietimą į mūsų mėnesines vakarienes. 

— Esu pernelyg užsiėmusi, kad lankyčiausi jūsų susitikimuose. 

— Ar tai vienintelė priežastis? Kad esi užsiėmusi? 

Ji stebeilijosi į taurę. 

— Ne, — prisipažino. 

— Žinau, kad netiki mūsų misija. Bet negi vis dar mus laikai 
grupe bepročių? 

Ji pakėlė akis ir pamatė ironišką šypseną jo veide. 

— Manau, kad Mefsto draugijos požiūris į pasaulį pernelyg bau- 
ginantis. 

— O tavasis — ne? Tu stovi tame autopsijų kambaryje ir stebi 
vieną po kitos atvežamas žmogžudysčių aukas. Matai įkalčius, išraižytus 
jų kūnuose. Sakyk, negi tai nesupurto tavo tikėjimo žmogiškumu? 

— Tai tik įrodo, kad tam tikriems žmonėms ne vieta civilizuotoje 
visuomenėje. 

— Jų negalima laikyti žmonėmis. 

— Bet jie yrz žmonės. Gali vadinti juos kaip nori. Grobuoni- 
mis, medžiotojais, netgi demonais. Vis tiek jų DNR tokios pačios kaip 
mūsų. 

— Tai kodėl tuomet mes skiriamės? Kas verčia juos žudyti? — 


Sensonas pastatė savo vyno taurę ir palinko į ją; jo žvilgsnis buvo toks 

pat trikdantis kaip ir to portreto virš židinio. — Kodėl privilegijuotas 
vaikas virsta tokiu monstru kaip Bredlis Rouzas? 

— Nežinau. 

— "Tai ir yra problema. Mes stengiamės kaltinti savo nelaimingą 
vaikystę, smurtaujančius tėvus ar aplinkos įtaką. Taip, kai kada nusi- 
kalstamą elgesį galima paaiškinti ir tuo. Bet yra išskirtinių atvejų, žudi- 
kų, kurie pasižymi ypatingu žiaurumu. Niekas nežino, iš kur atsiranda 
tokie padarai. Tačiau kiekviena karta, kiekviena visuomenė turi savo 
Bredlį Rouzą, Džimį Otą ir visą aibę į juos panašių grobuonių. Jie visa- 
dos tarp mūsų, ir mes turime pripažinti, kad jie egzistuoja. Ir apsaugoti 
save. 

Mora niūriai pažiūrėjo į jį. 

— Iš kur tiek daug žinai apie bylą? 

— Apie ją daug rašoma. 

— Džimio Oto vardo niekas neminėjo. Visuomenė apie jį nežino. 

— Visuomenė neužduoda tokių klausimų, kokius užduodu aš. — 
Jis paėmė butelį ir papildė jos taurę. — Mano šaltiniai teisėsaugos insti- 
tucijose pasitiki mano diskretiškumu, o aš pasitikiu jų tikslumu. — Jis 
pastatė butelį ir pažiūrėjo į ją. — Kaip aš tavimi, o tu manimi, Mora. 

— Nesu tokia tikra. 

— Mes abu norime, kad toji jauna moteris išgyventų. Norime, 
kad Bostono policija ją surastų. Tai reiškia, jog mes turime išsiaiškinti, 
kodėl šis žudikas ją pagrobė. 

— Policija turi teisminės ekspertizės psichologą, kuris jiems pade- 
da. Jie jau tai daro. 

— Ir jie naudojasi įprastais metodais. Jis jau kartą taip pasielgė, 
vadinasi, ir toliau elgsis taip pat. Tačiau šis pagrobimas visiškai skiriasi 
nuo ankstesnių, nuo tų, apie kuriuos žinome. 

— Skiriasi kuo? Jis pasielgė kaip anksčiau — iš pradžių ją suluo- 
šino. 

— Bet po to nukrypo nuo savo modelio. 

— Kaip tai? 

— Loreina Edgerton ir Kelsė Taker dingo be pėdsakų. Nebuvo 

jokių erzinančių siūlymų surask mane. Niekas neatsiuntė policijai jokių 
laiškelių ar suvenyrų. Tos moterys paprasčiausiai dingo. Ši auka — kito- 
kia. Pagrobdamas panelę Pulsiljo žudikas tarsi maldauja jūsų dėmesio. 

— Galbūt jis prašosi sugaunamas. Gal tai maldavimas, kad kas 
nors jį sustabdytų. 

— Arba jis turi kitą priežastį norėti viešumo. Pripažink, kad bū- 
tent siekdamas populiarumo jis surežisavo tokius didelio dėmesio susi- 
laukusius incidentus. Padėti lavoną į bagažinę. Įvykdyti žmogžudystę ir 
pagrobimą muziejuje. O dabar dar ir tai — palikti suvenyrą tavo kieme. 
Ar pastebėjai, kaip greitai žiniasklaida prisistatė į tavo gatvę? 

— Reporteriai dažnai klausosi policijos radijo ryšio. 

— Jie buvo perspėti, Mora. Kažkas jiems paskambino. 

Ji stebeilijosi į jį. 

— Tu manai, šis žudikas beviltiškai trokšta dėmesio? 

— Ir neabejotinai jo sulaukia. Dabar belieka išsiaiškinti — kieno 
dėmesio jis siekia? — Sensonas patylėjo. — Bijau, kad jis nori tavojo. 

Mora papurtė galvą. 

— Jis jau turi manąjį ir tai žino. Jei tokiu elgesiu siekiama pa- 
traukti dėmesį, tuomet jam reikia kur kas didesnės auditorijos. Jis nori 
pasakyti visam pasauliui: Pažiūrėkit į mane. Pažiūrėkit, ką aš padariau. 

— Arba jis kreipiasi į vieną ypatingą asmenį. Kažkas turėtų sekti 
visus šiuos įvykius ir į juos reaguoti. Man atrodo, jis su kažkuo kalbasi, 
Mora. Galbūt su kitu žudiku. Arba su būsima auka. 

— Dabar mums turėtų rūpėti esama auka. 

Sensonas papurtė galvą. 

— Jis laiko ją jau trečią dieną. Nelabai vykusi gairė. 

— Jis laikė kitas aukas gyvas ilgiau. 

— Bet jis nenukirpo j4 plaukų. Nežaidė žaidimų su policija ir 
žiniasklaida. Šis pagrobimas truks nenustatytą laiką. — Sensono žvilgs- 
nis buvo bauginamai dalykiškas. — Šį kartą viskas bus kitaip. Žudiko 


modelis pasikeitė. 


Keip Elizabetas, kur gyveno daktaras Gevinas Hilzbrikas, buvo kles- 
tintis priemiestis šalia Portlendo Meine, tačiau, skirtingai nei kiti 
gerai prižiūrimi sklypai gatvėje, Hilzbriko namas stovėjo nuošaliau, 
apsuptas tankiai sužėlusių medžių, ir lopiniuota veja pamažu merdėjo 
geisdama saulės. Stovėdama didžiulio kolonijinio stiliaus namo kieme, 
Džeinė pastebėjo besilupančius dažus ir žalsvą samanų žvilgesį ant su- 
skilinėjusio stogo, ir tai leido spręsti apie blogėjančią daktaro finansinę 
būklę. Jo namas, kaip ir banko sąskaita, buvo neabejotinai matę geres- 
nių dienų. 

Duris atidaręs žilaplaukis vyras iš pirmo žvilgsnio bylojo apie gero- 
vę. Nors jam buvo beveik septyniasdešimt, jo nepalaužė nei amžius, nei 
ekonominės kančios. Nepaisydamas šilumos, vilkėjo tvido švarką, tarsi 
ruoštųsi eiti į universitetą. Tik pažiūrėjusi atidžiau Džeinė pastebėjo, 
kad apykaklės pakraščiai atspurę, o keliais dydžiais per didelis švarkas 
kabo ant jo kaulėtų pečių. Ir vis tiek jis nužvelgė ją su panieka, tarsi jo 
nedomintų niekas, ką viešnia galėtų pasakyti. 

— Daktaras Hilzbrikas? — prabilo Džeinė. — Detektyvė Ricoli. 
Mes kalbėjomės telefonu. 

— Aš daugiau neturiu ką jums pasakyti. 

— Mums liko nedaug laiko išgelbėti tą moterį. 

— Aš negaliu aptarinėti savo buvusių pacientų. 

— Vakar vakare jūsų buvęs pacientas atsiuntė mums suvenyrą. 

Jis susiraukė. 

— Ką čia kalbate, kokį suvenyrą? 

— Aukos plaukus. Jis juos nurėžė, sukišo į pirkinių maišelį ir pa- 
kabino ant medžio, it trofėjų. Nežinau, kaip tai paaiškintų toks psi- 
chiatras kaip jūs. Aš tik policininkė. Tačiau nenoriu nė pagalvoti, ką jis 
gali nupjauti kitą kartą. Ir jei kirą kartą mus pasieks gabalėlis jos kūno, 
aš, velniai rautų, pažadu sugrįžti. Ir kartu pasikviesti keletą TV kame- 
rų. — Ji trumpam nutilo, norėdama padaryti didesnį įspūdį. — Tai 
kaip, ar kalbėsimės? 

Hilzbrikas spoksojo į ją stipriai sučiaupęs lūpas. Tada tylėdamas 
pasitraukė į šoną, leisdamas jai įeiti. 

Viduje smirdėjo cigaretėmis — ne tik žalingas, bet ir pavojingas 
įprotis name, kur koridorius prikimštas dėžių su bylomis. Dirstelėjusi 
pro tarpdurį į užverstą darbo kambarį, Džeinė pamatė perpildytas pele- 
nines, dokumentais nukrautą stalą ir dar daugiau dėžių. 

Ji nusekė paskui jį į svetainę, už lango saulę užstojantys medžiai šią 
darė slegiamai tamsią ir liūdną. Čia buvo šiek tiek tvarkingiau, tačiau 
odinė sofa, ant kurios ji atsisėdo, buvo dėmėta, o puikaus darbo kavos 
staliukas išmargintas nesuskaičiuojama daugybe žiedų nuo neatsargiai 
statomų puodelių. Abu daiktai tikriausiai kadaise buvo brangiai pirk- 
ti, liudijo apie turtingesnę jų savininko praeitį. Buvo akivaizdu, kad 
Hilzbriko reikalai gerokai suprastėję ir dabar jis nebeįstengė deramai 
išlaikyti namo. Tačiau priešais ją sėdintis vyras nerodė jokių pralaimė- 
jimo žymių ir jokio kuklumo. Jis vis dar tebebuvo daktaras Hilzbrikas, 
susidūręs su tokiu erzinančiu dalyku kaip policijos apklausa. 

— Iš kur žinote, kad šią jauną moterį pagrobė mano buvęs paci- 
entas? — paklausė jis. | 

— Mes turime rimtą pagrindą įtarti Bredlį Rouzą. 

— Ir koks tas rimtas pagrindas? 

— Aš neturiu teisės atskleisti tyrimo detalių. 

— Tačiau tikitės, kad aš jums duosiu jo ligos istoriją? 

— Kai moters gyvybei gresia pavojus? Taip, tikiuosi. Be to, jūs 
puikiai žinote savo pareigas. — Ji vėl patylėjo. — Kadangi jau esate 
buvęs panašioje situacijoje. 

Jo veidas staiga įsitempė, ir Džeinė suprato, kad jis žino, ką ji turi 
galvoje. 

— Jūs jau leidote vienam iš savo pacientų nuklysti, — tarė ji. — Jo 
aukos tėvai nebuvo patenkinti ta paciento konfidencialumo teorija, ar 
ne? Argi galėtų būti kitaip, kai tavo dukrą supjausto į gabalus? Šeima 
liūdi, paskui ima pykti ir galiausiai iškelia bylą. Ir visa tai pasirodo laik- 
raščiuose. — Džeinė apsižvalgė po varganą kambarį. — Beje, ar vis dar 
gydote pacientus? 

— Juk žinote, kad ne. 

— Tikriausiai sunku verstis psichiatro praktika, kai netenki licen- 
cijos. 

— Tai buvo raganų medžioklė. Tėvai turėjo ką nors apkaltinti. 

— Jie tiksliai žinojo, ką kaltinti — jūsų buvusį pamišėlį pacientą. 
Tik jūs buvote tasai, kuris pareiškė, kad jis sveikas. 

— Psichiatrija — netikslus mokslas. 

— Jūs turėjote žinoti, kad tai padarė jūsų pacientas. Kai buvo nu- 
žudyta toji mergina, tikriausiai atpažinote jo rankų darbą. 

— Aš neturėjau jokių įrodymų, kad tai buvo jis. 

— Jūs tiesiog norėjote išvengti problemų. Todėl tylėjote, nieko 
nesakėte policijai. Ar leisite, jog tai pasikartotų su Bredliu Rouzu? Nors 
galite mums padėti jį sustabdyti? 

— Nesuprantu, kaip g2/žx jums padėti. 

— Atiduokite mums jo bylą. 

— Jūs nesuprantate. Jei aš atiduosiu, jis... — Hilzbrikas užsikirto. 

— Jis? — Džeinė taip svilino jį žvilgsniu, kad Hilzbrikas net atš- 
lijo, tarsi fiziškai spaudžiamas prie kėdės. — Kalbate apie Bredlio tėvą. 
Argi ne taip? 

Daktaras Hilzbrikas nurijo seiles. 

— Kimbolas Rouzas mane perspėjo, kad jūs skambinsite. Jis man 
priminė, kad psichinių ligų istorijos yra konfidencialios. 

— Net jei moters gyvybė pavojuje? 

— Jis sakė, kad paduos mane į teismą, jei atiduosiu bylą. — 
Hilzbrikas droviai susijuokė ir apsidairė. — Tarsi dar būtų ką paimti! 

Namas priklauso bankui. Mokykla nedirba jau kelinti metai, o valdžia 
ketina atimti naudojimosi teisę. Aš netgi negaliu apmokėti sumautų 
nuosavybės mokesčių. 

— Kada kalbėjotės su Kimbolu? 

Jis truktelėjo pečiais. 

— Skambino maždaug prieš savaitę, gal anksčiau. Neprisimenu 
datos. 

Mavyr, iškart po jos apsilankymo Teksase. Kimbolas Rouzas nuo 
pat pradžių trukdė tyrimui, ir tik tam, kad apsaugotų savo sūnų. 

Hilzbrikas atsiduso. 

— Kad ir kaip būtų, negaliu atiduoti jums bylos. Aš jos nebeturiu. 

— Kas turi? 

— Niekas. Ji sunaikinta. 

Džeinė apstulbusi žiūrėjo į jį. 

— Kiek jis jums sumokėjo? Ar pigiai parsidavėte? 

Daktaras paraudęs atsistojo. 

— Daugiau nebeturiu ką jums pasakyti. 

— Užtat aš turiu, ir daug ką. Visų pirma, aš jums parodysiu, ką 
pridarė Bredlis. — Ji prisitraukė lagaminėlį ir išėmė pluoštą nuotraukų. 
Vieną po kitos klojo jas ant stalo, atskleisdama groteskišką aukų 
ją. — Čia jūsų paciento darbeliai. 

— Paprašysiu jus išeiti. 

— Pažiūrėkite, ką jis padarė. 

Jis nusisuko į duris. 

— Nenoriu. 

— Pažiūrėkite, velniai rautų. 

Hilzbrikas stabtelėjo ir lėtai atsisuko į kavos staliuką. Kai jo žvilgs- 
nis pasiekė nuotraukas, akys išsiplėtė iš siaubo. Kol daktaras stovėjo 
sustingęs, Džeinė atsistojo ir prie jo prisiartino. 

— Jis kolekcionuoja moteris, daktare Hilzbrikai. Netrukus toje 
kolekcijoje atsidurs ir Džozefina Pulsiljo. Mums liko labai mažai laiko. 


Neilgai trukus jis ją nužudys. Ir pavers kuo nors panašiu į tai. — Ji 

parodė į Loreinos Edgerton mumifikuoto kūno nuotrauką. — Ir jei tai 
atsitiks, jos kraujas kris ant jūsų rankų. 

Hilzbrikas nepajėgė atplėšti žvilgsnio nuo nuotraukų. Staiga jis 
susvyravo, nusvirduliavo prie kėdės ir susmuko nuleidęs pečius. 

— Jūs žinojote, kad Bredlis tai sugeba. Ar ne? — paklausė Džeinė. 

Jis papurtė galvą. 

— Ne. 

— Jūs buvote jo psichiatras. 

— Daugiau nei prieš trisdešimt metų! Jam tebuvo šešiolika. Jis 
buvo tylus ir gero elgesio. 

— Vadinasi, jį prisimenate. 

Stojo tyla. 

— Taip, — prisipažino Hilzbrikas. — Prisimenu Bredlį. Bet nesu- 
prantu, ką galėčiau pasakyti, kad jums padėčiau. Visiškai nenutuokių, 
kur jis dabar. Ir aš tikrai niekada nemaniau, kad jis galėtų taip... — Jis 
dirstelėjo į nuotraukas. — Šitaip padaryti. 

— Nes buvo tylus ir gerai elgėsi? — Džeinė neišlaikiusi ciniškai 
nusijuokė. — Jūs geriau už kitus turite žinoti, kad labiausiai reikia sau- 
gotis tyliųjų. Turėjote pastebėti požymių, net kai jam buvo šešiolika. 
Kažką, kas įspėtų jus, jog vieną dieną jis ž2/p elgsis su moterimis. 

Hilzbrikas prieš savo valią vėl įsistebeilijo į mumifikuotą kūną. 

— Taip, žinių jis gali turėti. Tikriausiai ir gebėjimų, — pripažino 
daktaras. — Bredlis žavėjosi archeologija. Jo tėvas atsiuntė jam dėžę 
egiptologijos vadovėlių, ir Bredlis nepaleisdavo jų iš rankų. Skaitė it 
apsėstas. Todėl taip, jis 20kėtų mumifikuoti kūną, bet kad pats užpultų 
ir pagrobtų moterį? — Hilzbrikas papurtė galvą. — Bredlis niekada 
nesiimdavo iniciatyvos, jam neužtekdavo drąsos pasipriešinti kitiems. 
Jis buvo sekėjas, ne vedlys. Dėl to aš kaltinu jo tėvą. — Jis pažiūrėjo į 
Džeinę. — Jūs esate susidūrusi su Kimbolu? 

— Taip. 

— Tada žinote, kaip jis mėgsta visiems įsakinėti. Toje šeimoje vis- 
ką sprendžia Kimbolas. Jis nutaria, ko reikia jo žmonai, jo sūnui. Kai 


Bredliui tekdavo priimti sprendimą, net ir labai paprastą, pavyzdžiui, 

ką valgyti vakarienei, jis ilgai svarstydavo. Jam būtų sunku apsispręsti 
akimirksniu, o to juk reikia grobiant aukas, ar ne? Tu pamatai ją, užsi- 
manai ir paimi. Tau nėra laiko dvejoti, ar tai daryti, ar ne. 

— Bet jei jis turėtų galimybę suplanuoti, negi nesugebėtų? 

— Gali būti, kad jis fantazuotų apie tai. Tačiau berniukas, kurį 
pažinojau, bijotų susidurti su mergina akis į akį. 

— Tai kaip jis atsidūrė jūsų įstaigoje? Juk jūsų specializacija — 
nusikalstamas seksualinis berniukų elgesys. 

— Seksualiniai nukrypimai būna įvairių formų. 

— Kokios buvo Bredlis? 

— Persekiojimas. Obsesija. Vujerizmas. 

— Norite pasakyti, kad jis buvo tik mėgėjas spoksoti pro rakto 
skylutę? 

— Jo nukrypimas buvo šiek tiek rimtesnis, todėl tėvas jį ir atsiun- 
tė pas mus. 

— Kiek rimtesnis? 

— Iš pradžių jį sugavo spoksantį pro langą į kaimynų mergaitę. 
Po to jis nesiliovė persekiojęs ją mokykloje, o kai ji visų akivaizdoje jį 
atstūmė, įsilaužė į jos namus, kai šiuose nieko nebuvo, ir padegė jos 
lovą. Tada teisėjas paskelbė Bredlio tėvams ultimatumą: arba berniukas 
gydosi, arba bus įkalintas. Rouzai nusprendė jį išsiųsti iš valstijos, kad 
gandai nepasiektų jų aukštų draugų rato. Bredlis atvyko pas mus ir iš- 
buvo dvejus metus. 

— Gana ilgas laikas. 

— Toks buvo tėvo prašymas. Kimbolas norėjo, kad berniukas vi- 
siškai pasveiktų ir daugiau nebedarytų gėdos šeimai. Motina norėjo, 
kad jis grįžtų, tačiau Kimbolas nenusileido. O Bredliui, rodės, visai 
patiko pas mus. Mokykla turėjo savo mišką, pasivaikščiojimo takus, 
netgi tvenkinį žvejoti. Jam patiko leisti laiką lauke, ir jis netgi susirado 
draugų. 

— Tokių kaip Džimis Otas? 

Hilzbrikas susiraukė išgirdęs tą vardą. 

— Matau, kad prisimenate ir Džimį, — tarė Džeinė. 

— Taip, — tyliai atsiliepė Hilzbrikas. — Džimis buvo... įsimin- 
tinas. 

— Girdėjote, kad jis negyvas? Buvo nušautas prieš dvylika metų 
San Diege. Kai įsilaužė į moters namus. 

Jis linktelėjo. 

— Man paskambino detektyvas iš San Diego. Jam reikėjo infor- 
macijos apie Džimio praeitį. Ar aš nemanąs, kad Džimis galėjo vykdyti 
nusikaltimą, kai buvo nužudytas. 

— Spėju, kad atsakėte teigiamai. 

— Esu gydęs šimtus sociopatų, detektyve. Berniukų, kurie pade- 
ginėdavo, kankindavo gyvūnus, užpuldinėdavo klasės draugus. Bet tik 
keli iš jų man kėlė tikrą baimę. — Jis pažiūrėjo jai į akis. — Džimis 
Otas buvo vienas iš jų. Jis buvo absoliutus blogis. 

— Matyt, Bredliui tai padarė įspūdį. 

Hilzbrikas sumirksėjo. 

— Ką? 

— Jūs nežinote apie jų partnerystę? Jie kartu medžiojo, Bredlis ir 
Džimis. Ir jie susipažino jūsų įstaogoje. Jūs nepastebėjote? 

— Mes turėjome tik trisdešimt stacionarinių ligonių, tad, žinoma, 
jie pažinojo vieni kitus. Jie turėdavo dalyvauti grupinėje terapijoje. Ta- 
čiau šie berniukai buvo visiškai skirtingos asmenybės. 

— Galbūt todėl jiems taip puikiai sekėsi dirbti kartu. Jie papil- 
dė vienas kitą. Vienas vedlys, kitas — pasekėjas. Mes nežinome, kuris 
rinkdavosi aukas, o kuris žudydavo, tačiau aišku, kad jie 5uv0o partne- 
riai. Kolekciją jie rinko kartu. Iki tos nakties, kai buvo nužudytas Dži- 
mis. — Džeinė įsmeigė rūstų žvilgsnį į Hilzbriką. — Dabar Bredlis 
tęsia be jo. 

— Tuomet jis virto kitu žmogumi nei aš jį prisimenu. Paklausykit, 
aš žinojau, kad Džimis buvo pavojingas. Jis mane baugino jau tuomet, 
kai buvo penkiolikos. Baugino visus, įskaitant jo paties tėvus. Bet Bred- 
lis? — Jis papurtė galvą. — Taip, jis amoralus. Taip, jį galima įkalbėti 
daryti bet ką, galbūt netgi žudyti. Tačiau jis pasekėjas, ne vedlys. Jam 
reikia, kad kas nors vadovautų, kad kas nors priimtų sprendimus. 

— Norite pasakyti, kitas partneris, panašus į Džimį. 

Hilzbrikas nusipurtė. 

— Ačiū Dievui, tokių monstrų kaip Džimis Otas nėra daug. Net 
nenoriu pagalvoti, ko Bredlis galėjo iš jo išmokti. 

Džeinės žvilgsnis nukrypo į nuotraukas ant stalo. Jis išmoko pa- 
kankamai, kad tęstų vienas. Pakankamai, kad taptų tokiu pačiu pabaisa 
kaip Džimis. 

Ji pažiūrėjo į Hilzbriką. 

— Tai sakote, kad negalite man atiduoti Bredlio bylos. 

— Juk sakiau. Ji sunaikinta. 

— Tada duokite Džimio Oto. 

Jis dvejojo suglumintas jos prašymo. 

— Kam? 

— Džimis negyvas, tad negalės pasiskųsti, kad nesilaikote pacien- 
to konfidencialumo. 

— Kaip jums padės jo byla? 

— Jis buvo Bredlio partneris. Jie kartu keliavo, kartu žudė. Jei 
man pavyks suprasti Džimį, galbūt suprasiu ir tai, kuo virto Bredlis. 

Jis kurį laiką svarstė jos prašymą, tada linktelėjo ir atsistojo. 

— Reikia ją surasti. Tai gali užtrukti. 

— Laikote ją čia? 

— Manote, kad galiu sau leisti mokėti už saugyklą? Visi mokyklos 
dokumentai guli mano namuose. Jei palauksite, atnešiu, — tarė jis ir 
išėjo iš kambario. 

Groteskiškos nuotraukos ant staliuko atliko savo darbą ir Džeinė 
nebenorėjo į jas žiūrėti. Rinkdama jas į krūvą, įsivaizdavo ketvirtąją 
auką, kitą tamsiaplaukę gražuolę, paverstą džiovinta mėsa, ir pagalvojo, 
kad galbūt šią akimirką Džozefina keliauja į kitą pasaulį. 

Suskambo jos mobilusis. Džeinė numetė nuotraukas ir atsiliepė. 

— Čia aš, — tarė Baris Frostas. 

Džeinė nesitikėjo, kad jis paskambins. Pasiruošdama naujienoms 
apie jo šeimyninio gyvenimo vargus, ji švelniai pasiteiravo: 


— Kaip tu? 

— Aš ką tik kalbėjausi su daktare Velš. 

Džeinė visiškai nenutuokė, kas toji daktarė Velš. 

— Ar tai toji santuokų psichologė, pas kurią ketinote apsilankyti? 
Manau, tai puiki mintis. Judu su Alisa viską aptarsite ir nuspręsite, ką 
daryti. 

— Ne, mes dar nebuvome pas psichologę. Ne dėl to skambinu. 

— Tada kas ta daktarė Velš? 

— Ji toji biologė iš Masačusetso universiteto, ta, kuri man pasa- 
kojo apie pelkes ir liūnus. Ji man šiandien paskambino ir aš pamaniau, 
kad norėsi tai išgirsti. 

Pelkės ir liūnai kur kas geriau, pagalvojo Džeinė. Jis bent jau ne- 
sriūbauja dėl Alisos. Ji dirstelėjo į laikrodį svarstydama, kiek užtruks 
Hilzbrikas, kol suras Džimio Oto bylą. 

— ... jis labai retas. Todėl ji taip ilgai užtruko, kol jį identifikavo. 
Jai teko kreiptis į vieną Harvardo botaniką, ir jis patvirtino, jog taip ir 
yra. 

— Atleisk, — tarė ji. — Apie ką tu kalbi? 

— Apie to augalo medžiagos likučius, kuriuos ištrraukėme iš Pelki- 
nės plaukų. Ten buvo lapai ir kažkokios sėklos. Daktarė Velš sako, kad 
tas augalas vadinasi... — stojo tyla, ir Džeinė išgirdo verčiamų puslapių 
šnarėjimą, — Carex oronensis. Tai mokslinis pavadinimas. Kitaip jis va- 
dinamas viksva. 

— Jis auga pelkėse? 

— Ir laukuose. Taip pat mėgsta apleistas vietas, pavyzdžiui, pros- 
kynas, pakeles. Pavyzdžiai atrodė gana švieži, tad ji mano, kad jie įsivėlė 
į aukos plaukus tuomet, kai ji buvo perkeliama. Viksvos subrandina 
sėklas tik liepos mėnesį. 

Dabar Džeinė jau atidžiai klausėsi, ką jis kalba. 

— Sakai, kad šis augalas retas. Ar labai retas? 

— Pasaulyje yra tik viena vietovė, kur jis auga. Tai Penobskoto 
upės slėnis. 

— Kur jis? 


— Meine. Į šiaurę nuo Bangoro. 

Ji pažiūrėjo pro langą į tankią medžių užuolaidą, juosiančią dak- 
taro Hilzbriko namą. Meine. Čia Bredlis Rouzas praleido dvejus savo gy- 
venimo Metus. 

— Ricoli, — tarė Frostas. — Aš noriu grįžti. 

— Ką? 

— Man nereikėjo nuo jūsų nusigręžti. Aš noriu vėl būti koman- 
doje. 

— Ar tu tikras, kad esi tam pasiruošęs? 

— Man to reikia. Aš noriu padėti. 

— Tu jau padėjai, — atsiliepė ji. — Sveikas sugrįžęs. 

Kai Džeinė padėjo ragelį, į kambarį įėjo daktaras Hilzbrikas, neši- 
nas trimis storais aplankais. 

— Čia Džimio bylos, — tarė jis, ištiesdamas jai aplankus. 

— Pasakykite dar kai ką, daktare. 

— Taip? 

— Sakėte, kad įstaiga uždaryta. O kas valdo nuosavybę? 

Jis papurtė galvą. 

— Sklypas buvo pardavinėjamas dvejus metus, tačiau pirkėjo taip 
ir neatsirado. Vieta pernelyg nuošali, kad sudomintų investuotojus. 
Mokesčių našta man tapo nebepakeliama ir aš netrukus prarasiu visas 
teises. 

— "Tai šiuo metu ten nieko nėra? 

— Viskas jau seniai uždaryta. 

Džeinė vėl dirstelėjo į laikrodį skaičiuodama, kiek liko iki sutemų. 
Tada pažiūrėjo į Hilzbriką. 

— Papasakokit, kaip ten nukakti. 


Atmerktomis akimis gulėdama ant apipelijusio čiužinio, Džozefina ste- 
beilijosi į savo kalėjimo tamsą ir galvojo apie dieną prieš dvylika metų, 
kai ji su motina spruko iš San Diego. Tai buvo rytas po to, kai Medėja 
iššluostė kraują, nuvalė sienas ir atsikratė žmogaus, kuris įsiveržė į jų 
namus ir amžiams pakeitė jų gyvenimus. 

Jos buvo ką tik kirtusios Meksikos sieną, ir nors jų automobilis 
jau kratėsi per išdžiūvusius Bachos krūmynus, Džozefina tebedrebėjo 
iš baimės. Tačiau Medėja buvo keistai rami ir susikaupusi; jos rankos, 
laikančios vairą, nė kiek nevirpėjo. Džozefina niekaip nesuprato, kaip 
motina gali būti tokia rami. Ji nesuprato daugelio dalykų. Tą dieną 
išvydo motiną tokią, kokia ji buvo iš tiesų. 

Tą dieną ji sužinojo esanti liūtės dukra. 

— Viską, ką padariau, padariau dėl tavęs, — pasakė jai Medėja, 
kai jų automobilis išlėkė į spindintį nuo karščio asfaltuotą kelią. — Pa- 
dariau tam, kad būtume kartu. Mes šeima, brangioji, o šeima turi būti 
kartu. — Ji žvilgtelėjo į išsigandusią dukrą, susigūžusią šalia it sužeistas 
žvėriukas. — Ar pameni, ką tau kalbėjau apie branduolinę šeimą? Kaip 
ją apibūdina antropologai? 

Jų namuose ką tik mirtinai nukraujavo vyras. Jos ką tik atsikratė 
jo kūno ir pabėgo iš šalies. O jos motina lyg niekur nieko samprotauja 
apie antropologų teorijas? 

Nepaisydama nuostabos dukters akyse, Medėja tęsė: 

— Antropologai pasakytų, kad branduolinė šeima yra ne motina, 


256 


tėvas ir vaikas. Ne, tai motina ir vaikas. Tėvai ateina ir išeina. Jie išplau- 
kia į jūras arba išeina į karą ir dažnai nesugrįžta namo. Tačiau motina 
ir vaikas yra susieti amžiams. Motina ir vaikas yra pirmapradis vienetas. 
Mes esame tas vienetas, ir aš padarysiu viską, kad apsaugočiau 72us. To- 
dėl turime bėgti. 

Ir jos bėgo. Jos išvyko iš miesto, kurį abi mylėjo ir kuris trejiems 
metams buvo tapęs jų namais — pakankamai ilgai, kad užsimegztų 
draugystės, atsirastų saitų. 

Per vieną naktį vienu šūviu tie saitai buvo nutraukti amžiams. 

— Pažiūrėk į daiktadėžę, — pasakė Medėja. — Ten yra vokas. 

Dukra, vis dar negalėdama atsigauti, surado voką ir pažiūrėjo vi- 
dun. Jame buvo du gimimo liudijimai, du pasai ir vairuotojo teisės. 

— Kas čia? 

— Tavo naujasis vardas. 

Mergaitė atvertė pasą ir pamatė savo pačios nuotrauką, kuriai, 
kaip miglotai prisiminė, spiriama motinos pozavo prieš porą mėnesių. 
Ji nė nesuprato, kad ji skirta pasui. 

— Ką manai? — paklausė Medėja. 

Dukra stebeilijosi į vardą. Džozefina. 

— Gražus, ar ne? — tarė Medėja. — Tai tavo naujasis vardas. 

— Kam man jo reikia? Kodėl mes vėl tai darome? — Mergaitės 
balsas tapo pavojingai isteriškas. — Kodėl? “ 

Medėja pasuko į šalikelę ir sustojo. Ji delnais suėmė dukters veidą 
ir privertė šią pažiūrėti jai į akis. 

— Mes tai darome, nes neturime pasirinkimo. Jei nebėgsime, jie 
pasodins mane į kalėjimą. Atims tave iš manęs. 

— Bet tu nieko nepadarei! Ne tu jį nužudei! Tai padariau as! 

Medėja sugriebė dukterį už pečių ir stipriai papurtė. 

— Niekada niekam šito nesakyk, girdi? Niekada. Jei kada nors 
mus sučiups, jei policija kada nors mus suras, privalai jiems sakyti, kad 
aš jį nužudžiau. Sakyk jiems, kad aš nužudžiau tą vyrą, ne tu. 

— Kodėl nori, kad meluočiau? 


— Nes myliu tave ir nenoriu, kad kentėtum dėl to, kas atsitiko. 

Tu nušovei jį gindama mane. Dabar aš ginu tave. Todėl pažadėk išlai- 
kyti šią paslaptį. Pažadėk man. 

Ir dukra pažadėjo, nors tos nakties prisiminimai tebebuvo gyvi: 
motina tyso ant grindų, vyras stovi virš jos. Šaltas ginklo spindesys ant 
naktinio staliuko. Koks sunkus jis buvo, kai jinai jį paėmė. Kaip drebė- 
jo jos rankos, kai paspaudė gaiduką. Ji, ne jos motina, nužudė įsibrovė- 
lį. Tai buvo jų paslaptis, kurią žinojo tik jiedvi. 

— Niekas niekada neturi sužinoti, kad tu jį nužudei, — pasakė 
Medėja. — Tai mano problema, ne tavo. Ji niekada nebus tavo. Tu 
užaugsi ir gyvensi savo gyvenimą. Būsi laiminga. O tai liks palaidota 
praeityje. 

Tačiau neliko, galvojo Džozefina, gulėdama savo kalėjime. 72, kas 
atsitiko tąnakt, sugrįžo ir susirado mane. 

Įdienojus šviesos ruožai tarp lentų paryškėjo. Tos šviesos vos už- 
teko įžiūrėti savo ranką priešais veidą. Dar keletas dienų šioje vietoje, 
galvojo ji, ir aš tapsiu šikšnosparniu, galėsiu judėti tamsoje. 

Ji atsisėdo virpėdama nuo ryto vėsumos. Lauke pasigirdo gran- 
dinės barškėjimas; šuo lakė vandenį. Ji irgi gurkštelėjo iš savo ąsotėlio. 
Prieš dvi naktis, kai pagrobėjas nukirpo jai plaukus, jis taip pat paliko 
šviežios duonos maišelį, ir Džozefina supyko apčiuopusi naujai pra- 
graužtas skyles. Pelių darbas. Susiraskit savo sumauto maisto, pagalvojo 
ji, godžiai prarydama dvi riekes. Man reikia energijos; man reikia rasti 
būdą, kaip iš čia pabėgti. 

Aš padarysiu tai dėl mūsų, mama. Dėl mudviejų pirmapradžio vie- 
neto. Tu išmokei mane išgyventi ir aš išgyvensiu. Nes esu tavo dukra. 

Slenkant valandoms, ji mankštino raumenis, repetavo judesius. Aš 
esu savo motinos dukra. Tai buvo jos mantra. Džozefina nesiliaudama 
užsimerkusi suko ratus po savo celę, įsimindama, kiek žingsnių nuėjo 
nuo čiužinio iki sienos, nuo sienos prie durų. Tamsa taps jos drauge, jei 
ji išmoks ja pasinaudoti. 

Lauke pradėjo loti šuo. 

Staiga jos širdis ėmė plakti smarkiau ir ji užvertė galvą, išgirdusi 
žingsnius virš lubų. 

Jis sugrįžo. Štai mano šansas. 

Ji griuvo ant čiužinio ir susiraitė į embriono pozą, neva išsigandusi 
ir nugalėta. Jis pamatys moterį, netekusią vilties, pasirengusią mirti. 
Moterį, kuri nesudarys jam jokio vargo. 

Žvangtelėjo sklendė. Durys atsidarė. 

Nuo tarpdurio pamatė šviečiantį jo prožektoriaus spindulį. Jis įėjo 
į kambarį ir pastatė šviežią ąsotį vandens, padėjo kitą duonos maišelį. Ji 
nejudėjo. Zėgu galvoja, kad aš mirusi. 

Žingsniai priartėjo ir ji išgirdo jo kvėpavimą tamsoje virš savęs. 

— Laikas baigiasi, Džozefina, — ištarė jis. 

Ji nė nekrustelėjo, net kai jis pasilenkė ir paglostė jos apkirptą 
galvą. 

— Negi ji tavęs nemyli? Negi nenori tavęs išgelbėti? Kodėl ji ne- 
ateina? 

Nieko nesakyk. Net nemirksėk. Tegu jis pasilenkia arčiau. 

— Šitiek metų ji slapstėsi nuo manęs. Jeigu dabar nepasirodys, 
vadinasi, ji bailė. Tik bailė leistų savo dukteriai mirti. 

Ji pajuto įdumbantį čiužinį, kai jis priklaupė šalia. 

— Kurji? — paklausė jis. — Kur Medėja? 

Jos tylėjimas jį suerzino. Jis sugriebė ją už riešo. 

— Gal plaukų buvo negana. Gal metas jiems nusiųsti kitą suveny“ 
rą. Kaip manai, ar piršto pakaks? 

Ne. O Dieve, ne. Panika šaukė jai ištraukti ranką, spardytis ir rėkti, 
daryti bet ką, kad išvengtų būsimos kančios. Tačiau ji ir toliau gulėjo 
sustingusi, tebevaidindama nevilties paralyžiuotą auką. Jis pašvietė jai 
tiesiai į veidą, ir apakinta šviesos ji negalėjo įžiūrėti jo išraiškos, nega- 
lėjo suprasti, ką sako tos dvi juodomis skylėmis virtusios akys. Jis taip 
susikaupęs siekė ją išprovokuoti, kad nepastebėjo, ką ji laiko laisvojoje 
rankoje. Nepastebėjo, kad jos raumenys įsitempę kaip lankas. 

— Galbūt jei pradėsiu pjauti, — tarė jis, — tu prabilsi. — Jis 
o peilį. 

jam į veidą. Išgirdo, kaip kulniukas atsimušė į kūną, ir jis spiegdamas 
parkrito aukštielninkas. 

Džozefina sugriebė prožektorių ir trenkė į duris, sudaužydama 
lemputę. Kambaryje tapo tamsu. Zimsa mano draugė. Nusirito į šoną ir 
svirduliuodama atsistojo. Jis buvo už kelių pėdų, repečkojosi ant žemės, 
tačiau ji jo nematė, o jis nematė jos. Abu buvo vienodai akli. 

Tik aš žinau, kaip tamsoje surasti duris. 

Visos tos repeticijos, pasirengimas nenuėjo veltui. Nuo čiužinio 
krašto iki sienos buvo trys žingsniai. Dar septyni žingsniai palei sieną, 
ir ji pasieks duris. Nors sugipsuota koja trukdė skubėti, ji negaišo laiko 
judėdama tamsoje. Septyni žingsniai. Aštuoni. Devyni... 

Kur tos prakeiktos durys? 

Jis garsiai švokštė ir piktai niurnėjo, bandydamas susivokti, surasti 
ją toje aklinoje juodumoje. 

Neišleisk nė garso. Neišsiduok, kur esi. 

Ji pamažu traukėsi, beveik nedrįsdama kvėpuoti, stengdamasi kuo 
tyliau statyti kojas, kad neišsiduotų kur esanti. Jos ranka slydo lygiu 
betonu, ko! pagaliau pirštai užčiuopė medį. 

Durys. 

Džozefina pasuko rankeną ir stumtelėjo duris. Netikėtai sucypę 
vyriai ją beveik apkurtino. 

Judinkis! 

Jis metėsi jos link, triukšmingai it bulius. Džozefina prasispraudė 
pro plyšį, užtrenkė duris ir prieš pat jo nosį spėjo užstumti sklendę. 

— Tau nepavyks pasprukti, Džozefina! — suriko jis. 

Ji nusijuokė ir pati neatpažino savo juoko; jis išsiveržė it nežabotas 
ir beatodairiškas triumfo šūksnis. 

— Aš ką tik tai padariau, išgama! 

— Tu pasigailėsi! Mes nesiruošėme tavęs žudyti, bet dabar! Dabar 
tau galas! 

Apimtas beviltiško įniršio jis ėmė šaukti ir trankyti duris. Džoze- 
fina pamažu judėjo tamsia laiptine. Jos sugipsuota koja dusliai kapojo 
medinius laiptus. Ji nežinojo, kur jie veda, ir laiptinė buvo tokia pat 

tamsi kaip ir jos betoninis bunkeris. Sulig kiekvienu laipteliu laiptinė 
vis šviesėjo. Sulig kiekvienu laipteliu ji kartojo savo mantrą: Aš esu savo 
motinos dukra. Aš esu savo motinos dukra. 

Įpusėjusi laiptus ji pamatė šviesos plyšius, besiveržiančius pro už- 
darytas duris laiptų viršuje. Tik priartėjusi prie tų durų staiga prisiminė, 
ką jis vos prieš minutę pasakė. 

Mes nesiruošėme tavęs žudyti. 

Mes. 

Durys staiga atsivėrė ir ją apakino skaudi dienos šviesa. Ji sumirk- 
sėjo, bandydama apsiprasti ir įžiūrėti figūrą, grėsmingai niūksančią ryš- 
kiame tarpdurio stačiakampyje. 

Figūrą, kurią ji atpažino. 


Per dvidešimt metų nepriežiūros, atšiaurių žiemų ir šalčio bangų 
Hilzbriko įstaigos privatus kelias buvo virtęs sueižėjusiu asfalto keliuku, 
išvagotu įžūlių medžių šaknų. Džeinė stabtelėjo prie iškabos PARDUO- 
DAMA NUOSAVYBĖ ir, neišjungusi savo subaru variklio, kurį laiką 
svarstė, ar važiuoti tuo nuniokotu keliuku. Įvaža nebuvo užtverta jokia 
grandine; į teritoriją galėjo pakliūti bet kas. 

Bet kas galėjo ten laukti. 

Ji išsitraukė mobilųjį ir pamatė, jog ryšys tebėra. Kurį laiką dve- 
jojo, ar nepaskambinus vietinei policijai ir nepaprašius paramos, bet 
paskui nusprendė, kad tai būtų žeminamai prasta mintis. Nesinorėjo, 
kad miestelio farai juoktųsi iš didelio miesto detektyvės, kuriai prireikė 
palydos važiuojant per šiurpius Meino miškus. O taip, detektyve, tie 
skunkai ir dygliakiaulės gali būti mirtinai pavojingi. 

Ji pajudėjo keliuku. 

Subaru pamažu lingavo per sutrūkinėjusį asfaltą, o išsikeroję krū- 
mokšniai braižė automobilio dureles. Nuleidusi langą ji įkvėpė pūvan- 
čių lapų ir drėgno dirvožemio kvapo. Kelias tapo dar duobėtesnis, ir 
ji bandė atsargiai apvažiuoti duobes bijodama, kad sulūš ašis ir ji liks 
įstrigusi viena miškuose. Ši mintis kėlė didesnį nerimą nei kur kas pa- 
vojingesnis pasivaikščiojimas bet kurio didelio miesto gatvėmis. Miestą 
ji pažįsta ir gali susidoroti su jo pavojais. 

Miškas — visiškai svetima teritorija. 

Pagaliau medžiai praretėjo ir Džeinė sustojo užžėlusioje stovėjimo 

aikštelėje. Ji išlipo iš automobilio ir pažiūrėjo į priešaky dunksančią 
apleistą Hilzbriko įstaigą. Ji atrodė nė kiek nepasikeitusi, rūstus betono 
pastatas, kurį švelnino tik dekoratyviniai krūmai, dabar užleidžiantys 
vietą piktžolėms. Įsivaizdavo, kokį įspūdį šis tvirtovę primenantis pas- 
tatas galėjo daryti šeimoms, atvykstančioms čionai su savo nenuoramo- 
mis sūnumis. Ši vieta tarsi žadėjo, jog vaikas pasveiks visiems laikams, 
nes čia nebus jokių švelnumų ar kompromisų. Šis pastatas žadėjo griež- 
tą meilę ir tvirtas ribas. Nevilties apimti tėvai, žiūrėdami į tą nepajudi- 
namą fasadą, turėjo matyti viltį. 

Tačiau dabar šis pastatas atskleidė, kokios tuščios buvo tos viltys. 
Dauguma langų buvo užkalti lentomis. Priešais priešakinį įėjimą riog- 
sojo susinešusi pūvančių lapų krūva, o ten, kur iš užsikimšusių stogla- 
takių varvėjo rūdžių spalvos vanduo, sienos buvo išvagotos rudomis 
dėmėmis. Nenuostabu, kad daktarui Hilzbrikui nepavyko jo parduoti: 
pastatas atrodė baisiai. 

Stovėdama automobilių aikštelėje, Džeinė klausėsi vėjo medžiuo- 
se, vabzdžių dūzgimo. Nieko neįprasta, tiesiog vasariškos popietės gar- 
sai miške. Ji išsitraukė raktus, kuriuos buvo davęs daktaras Hilzbrikas, 
ir patraukė prie įėjimo. Tačiau pamačiusi duris staiga sustojo. 

Spyna buvo išlaužta. 

Džeinė išsitraukė ginklą ir koja atsargiai stumtelėjo duris. Jos pra- 
sivėrė, įleisdamos į tamsą ruoželį šviesos. Pašvietusi į vidų savo kišeni- 
niu prožektoriumi, Džeinė ant grindų pamatė tuščias alaus skardines ir 
cigarečių nuorūkas. Tamsoje zvimbė musės. Jos pulsas ėmė šuoliuoti it 
patrakęs, o rankos staiga sustingo nuo šalčio. Ji užuodė mirties dvoką, 
puvimo tvaiką. 

Labai tikiuosi, kad tai ne Džozefina. 

Kai ji įžengė į vidų, po kojomis sutraškėjo stiklo šukės. Džeinė 
lėtai apvedė prožektoriaus spinduliu kambarį. Sienos buvo ištepliotos 
užrašais. GREGAS IR AŠ AMŽINAI! KARI ČIULPIA BYBĮ! Tai buvo įpras- 
tos mokinių keverzonės ir ji praėjo pro jas nukreipdama prožektorių į 
tolimąjį kampą. Ten spindulys sustingo. 

Ant grindų gulėjo kažkoks tamsus daiktas. 

Artinantis prie jo, dvokas tapo nebepakeliamas. Pažiūrėjusi Džei- 
nė pamatė kirminais aplipusį negyvą meškėną ir pagalvojo apie pasiut- 
ligę. Tetrūksta tik šikšnosparnių, pamanė ji. 

Dusdama nuo tvaiko, ji išlėkė atgal į kiemą ir ėmė giliai kvėpuo- 
ti, bandydama pravalyti plaučius. Ir tik tuomet, atsisukusi į medžius, 
pastebėjo padangų vėžes. Jos vedė iš astaltuotos aikštelės į mišką, kur 
minkštoje žemėje buvo įsispaudusios gilesnės žymės. Sutraiškytos smul- 
kios šakelės ir aplaužytos šakos liudijo, kad žala augmenijai padaryta 
visai neseniai. 

Sekdama vėžėmis, Džeinė paėjėjo gilyn į mišką, kur įspaudai stai- 
ga užsibaigė ties pėsčiųjų taku — jis buvo per siauras bet kokiam auto- 


mobiliui. Ant medžio tebekabojo tako ženklas. 
TAKAS RATU 


Tai buvo vienas iš senųjų mokyklos takų. Daktaras Hilzbrikas 
jai pasakojo, jog Bredlis mėgęs leisti laiką lauke. Kadaise jis tikriausiai 
vaikštinėjo šiuo taku. Mintis, kad teks eiti į mišką, vėl Džeinei sukėlė 
nerimą. Tas, kas čia buvo, jau išvažiavo, bet gali bet kuriuo metu sugrįž- 
ti. Ji fiziškai jautė ginklo svorį ant savo klubo, tačiau vis tiek patapšnojo 
per dėklą, kad įsitikintų, jog jis vietoje. 

Džeinė pajudėjo taku, kuris vietomis buvo taip apaugęs, kad jai 
tekdavo sukti į šoną, o po to vėl ieškoti tako. Medžių šakų skliautas 
sutankėjo ir atkirto dienos šviesą. Ji dirstelėjo į mobilųjį ir sunerimo 
pamačiusi, jog ryšys dingęs. Už nugaros spietėsi miškas. Tačiau priešaky 
medžiai, rodės, retėjo, ir ji pastebėjo dienos šviesą. 

Pajudėjo laukymės link, pro medžius, kurie jau merdėjo arba buvo 
mirę, pro jų tuščiaviduriais kelmais virtusius kamienus. Staiga žemė po 
kojomis prasiskyrė ir ji iki kulkšnių nugrimzdo į purvą. Traukdama 
koją vos nepametė batelio. Džeinė pasipiktinusi pažvelgė į purvinus 
kelnių atraitus ir pagalvojo: Nekenčiu miško. Nekenčiu gamtos. Aš poli- 


cininkė, o ne eigulė. 


264 


Ir tą akimirką pastebėjo bato įspaudą: vyrišką, devinto ar dešimto 
dydžio. 

Dabar kiekvienas šlamesys, kiekvienas vabalo krepštelėjimas at- 
rodė šimtąsyk garsesnis. Pamatė kitų pėdsakų, vedančių nuo tako, ir 
braudamasi pro švendrus ėmė jais sekti. Jai jau neberūpėjo, kad bate- 
liai permirko, kad kelnių klešnės išsitepė purvu. Visas Džeinės dėmesys 
buvo sutelktas į pėdsakus, kurie vedė vis giliau į pelkę. Dabar ji jau 
nebežinojo, kur liko pagrindinis takas. Saulė jai sakė, kad jau gerokai 
po vidurdienio, o miškas keistai nutilo. Nebesigirdėjo paukščių čiulbė- 
jimo, nebepūtė vėjas, tik palei veidą zvimbė uodai. 

Pėdsakai pakeitė kryptį ir pasuko rėvos, sausos žemės link. 

Džeinė stabtelėjo, sugluminta pokyčio, bet paskui pastebėjo medį. 
Aplink jo kamieną buvo apvyniota nailoninė virvė. Kitas virvės galas 
driekėsi į pelkę ir dingo po arbatą primenančiu vandens paviršiumi. 

Ji timptelėjo virvę ir pajuto pasipriešinimą. Pamažu iš purvynės 
ėmė lįsti virvės ilgis. Džeinė ėmė traukti stipriau, netgi atsilošė, visu 
svoriu keldama į paviršių įvairia augmenija apsivijusią virvę. Umai kaž- 
kas išniro į paviršių, kažkas, ką pamačiusi Džeinė suriko ir loštelėjo iš 
baimės. Ji spėjo pamatyti beakį veidą, spoksantį į ją tarsi bjauri vandens 
nimfa. 


Tada jis lėtai nugrimzdo atgal į pelkę. 


Jau temo, kai Meino valstijos policijos nardytojai baigė naršyti pelkę. 
Vanduo siekė tik iki krūtinės; stovėdama ant sauso kranto Džeinė ste- 
bėjo nardytojų galvas, dažnai išlendančias iš vandens, kad susiorientuo- 
tų arba iškeltų kokį nors naują daiktą atidesnei apžiūrai. Vanduo buvo 
per daug drumzlinas, kad jie galėtų ieškoti vizualiai, todėl prireikė ran- 
komis graibyti dumblą ir pūvančius augalus — Džeinė džiaugėsi, kad 
ne jai teko tokia šlykšti užduotis. 

Ypač kai pamatė, ką jie pagaliau iškėlė. 

Dabar moters kūnas gulėjo ant plastikinio užtiesalo, o iš sama- 
nomis aplipusių plaukų varvėjo juodas vanduo. Taninai buvo taip 
nudažę odą, kad nebuvo įmanoma nustatyti, kokios ji rasės ar kokia 
mirties priežastis. Jie tik žinojo, kad moters mirtis nebuvo atsitik- 
tinė; prie jos liemens buvo pririštas maišas su sunkiais akmenimis. 
Džeinė žiūrėjo į kančios iškreiptą, pajuodusį aukos veidą ir galvojo: 
Tikiuosi, buvai jau mirusi, kai jis pririšo tą maišą su akmenimis prie 
tavo liemens. Kai nurideno tave nuo kranto ir stebėjo, kaip nugrimzti į 
tamsų vandenį. 

— Akivaizdu, kad tai ne jūsų ieškoma moteris, — tarė daktaras 
Daldžitas Singas. 

Džeinė pažvelgė į Meino medicinos ekspertą, stovintį šalia jos ant 
kranto. Baltas daktaro Singo galvos apdangalas bolavo tirštėjančioje 
prieblandoje, išskirdamas jį iš įprasčiau apsirengusių tyrėjų, susirinku- 
sių nusikaltimo vietoje. Kai jis atvyko, Džeinė nustebo pamačiusi iš 

furgono išlipančią egzotišką figūrą — Nortvude ji nesitikėjo pamatyti 
nieko panašaus. Tačiau sprendžiant iš jo gerokai nudėvėtų batų ir turis- 
tinės įrangos, kurią laikė furgono gale, daktaras Singas buvo gerai su- 
sipažinęs su Meino dykynėmis. Jis bent jau atvažiavo geriau pasiruošęs 
nei ji, su savo miestišku kostiumėliu. 

— Toji jauna moteris, kurios ieškote, buvo pagrobta prieš keturias 
dienas? — paklausė daktaras Singas. 

— Tai ne ji, — tarė Džeinė. 

— Ne, ši moteris mirko jau kurį laiką. Kaip ir anie. — Daktaras 
Singas parodė į gyvūnų liekanas, kurias nardytojai taip pat ištraukė iš 
pelkės. Tarp jų buvo dvi gerai išsilaikiusios katės ir šuo, taip pat nenu- 
statytų gyvūnų griaučių. Maišeliai su akmenimis, pririšti prie kūnų, 
nepaliko abejonių, kad šios vargšės aukos ne pačios atklydo į pelkę ir 
paskendo. 

— Šis žudikas eksperimentuoja su gyvūnais, — tarė daktaras Sin- 
gas. Jis atsigręžė į moters kūną. — Regis, jam pavyko ištobulinti kon- 
servavimo techniką. 

Džeinė nusipurtė ir pažiūrėjo į pelkę saulėlydžio fone. Frostas ka- 
daise jai pasakojo, kad pelkės — magiška vieta, daugelio rūšių nuosta- 
bių orchidėjų, samanų ir laumžirgių namai. Tą vakarą ji nematė nieko 
magiška, kai stebeilijosi į banguotą užpelkėjusį plotą. Jos akyse pelkė 
tebuvo šaltas rezervuaras lavonams. 

— Rytoj atliksiu skrodimą, — pasakė daktaras Singas. — Jei no- 
rėtumėt stebėti, maloniai prašom. 

Džeinė norėjo vieno — grįžti į Bostoną. Palįsti po dušu, pabu- 
čiuoti nakčiai dukrą ir įšliaužti į lovą pas Gabrielį. Tačiau jos darbas čia 
dar nebuvo baigtas. 

— Skrodimas bus atliekamas Augustoje? — paklausė ji. 

— "Taip, apie aštuntą. Ar laukti jūsų? 

— Taip. — Ji giliai įkvėpė ir atsitiesė. — Man reiktų susirasti vietą 
nakčiai. 

— Netoliese yra Hotorno motelis. Jame ruošia gerus pusryčius. 
Ne tą siaubingą kontinentinį šlamštą, bet skanius omletus ir blynus. 

— Ačiū už patarimą, — padėkojo Džeinė. Tik patologas gali stovėti 
šalia varvančio kūno ir entuziastingai kalbėti apie blynus. 

Ji grįžo į taką pasišviesdama prožektoriumi, nors dabar jį žymėjo 
policijos vėliavėlės. Išnirusi iš medžių pamatė, kad aikštelė gerokai iš- 
tuštėjusi; joje buvo likę tik kai kurių pareigūnų automobiliai. Valstijos 
policija jau buvo apieškojusi pastatą, tačiau jų radinius sudarė tik šiukš- 
lės ir pūvančio meškėno, kurį ji jau buvo mačiusi, liekanos. Jie nerado 
nei Džozefinos, nei Bredlio. 

"Tačiau jis čia buvo, pagalvojo Džeinė, žvelgdama miško pusėn. 
Buvo pastatęs automobilį netoli šių medžių. Ėjo taku į pelkę. Ten ištrau- 
kė iš vandens vieną iš savo relikvijų, kaip kad žvejas ištraukia laimikį. 

Ji įsėdo į savo automobilį ir pajudėjo tuo grublėtu keliuku; jos 
vargšas subaru šokinėjo per duobes, kurios tamsoje atrodė dar pavojin- 
gesnės. Vos išsukus į pagrindinį kelią, suskambo mobilusis. 

— Bandau tau prisiskambinti mažiausiai porą valandų, — pasakė 
Frostas. 

— Pelkėje nebuvo ryšio. Jie baigė paiešką ir surado tik vieną kūną. 
Galvoju, ar jis neturi kitos slėptuvės... 

— Kur tu dabar? — pertraukė ją Frostas. 

— Aš liksiu čia nakvoti. Rytoj noriu stebėti skrodimą. 

— Aš klausiu, kur tu 426a7? 

— Važiuoju į motelį. Kodėl klausi? 

— Kaip vadinasi tas motelis? 

— Kiek pamenu, Hotornas. Jis kažkur netoliese. 

— Gerai, pasimatysime ten po poros valandų. 

— Tu atvažiuoji į Meiną? | 

— Aš jau pakeliui. Ir atvažiuoju ne vienas. 

— O su kuo? 


— Pasikalbėsime, kai atvažiuosiu. 


Džeinė stabtelėjo prie pirmosios vietinės vaistinės ir nusipirko naujus 


apatinius bei kojinaites, tada užsuko į piceriją ir užsisakė išsineštinę 

picą. Kol rankomis išskalbtos kelnės džiūvo vonios kambaryje, ji sėdėjo 
Hotorno motelio kambaryje valgydama picą ir skaitydama Džimio Oto 
bylą. Ši susidėjo iš trijų aplankų — nes jis išbuvo Hilzbriko įstaigoje 
trejus metus. Ne, ne kaip studentas — greičiau kaip kalinys, pagalvojo 
ji, prisiminusi tą bjaurų betono pastatą, nuošalią vietovę. Vietą, kurioje 
gyveno nuo visuomenės saugiai atskirti berniukai, kurių nenorėtumėt 
matyti šalia savo dukterų. 

Labiausiai Džimio Oto. 

Ji atidžiau įsiskaitė į Džimio pasakojimą per privatų terapijos sean- 
są. Jam tuomet buvo šešiolika metų. 


Kai man buvo trylika, istorijos vadovėlyje pamačiau piešinį. Jame buvo 
pavaizduota koncentracijos stovykla, kur dujų kamerose buvo žudomos mo- 
terys. Suguldyti į eilę nuogi jų kūnai. Aš daug galvoju apie tą piešinį, apie 
visas tas moteris. Daugybę moterų, tiesiog gulinčių ir laukiančių, kada aš 
darysiu su jomis ką norėsiu. Dulkinsiu per visas skyles. Išbadysiu joms akis. 
Nupjausiu spenelius. Noriu, kad vienu metu būtų visa krūva moterų, visa 
eilė. Antraip koks gi tai vakarėlis, ar ne? 

Bet kaip surinkti jų daugiau vienu metu? Ar yra koks būdas, apsaugan- 
tis kūną nuo puvimo, padedantis išlaikyti jį šviežią? Norėčiau sužinoti apie 


tai, nes jokio smagumo, jei moteris tiesiog supūva ir mane palieka... 


Džeinė krūptelėjo išgirdusi beldimą į duris. Ji numetė nebaigtą 
valgyti picos gabalėlį atgal į dėžę ir nelabai tvirtu balsu šūktelėjo: 

— Taip? Kas ten? 

— (Čia aš, — atsiliepė Frostas. 

— Minutėlę. 

Ji nuėjo į vonios kambarį ir užsitraukė vis dar drėgnas kelnes. Kai 
priėjo prie durų, jau buvo susitvardžiusi, širdis nebespurdėjo. Atidarė 
duris ir nustebusi išplėtė akis. 

Frostas atvyko ne vienas. 

Šalia jo stovinti moteris buvo maždaug keturiasdešimties, tamsia- 
plaukė ir stulbinamai graži. Ji mūvėjo išblukusius džinsus, vilkėjo juodą 

megztuką, tačiau ant jos liekno, atletiško kūno netgi šie kasdieniai dra- 
bužiai atrodė elegantiškai. Neištarė Džeinei nė žodžio, tik prasispraudė 
pro ją į kambarį ir paliepė: 

— Užrakinkite duris. 

Netgi po to, kai Frostas užsuko užraktą, moteris nenusiramino. Ji 
nuskubėjo prie lango ir dar glaudžiau sutraukė užuolaidas, tarsi bijotų, 
jog net pro menkiausią plyšelį prasprūs nedraugiškų akių žvilgsnis. 

— Kas jūs? — neišlaikė Džeinė. 

Moteris atsisuko. Ir tą akimirką, dar nė neišgirdusi atsakymo, 
Džeinė pamatė jį moters veide, iškiliuose antakiuose, grakščiuose 
skruostikauliuose. Veidas, kurį galėtum išvysti ant graikiškos urnos, pa- 
galvojo ji. Arba ant egiptiečių kapo sienos. 

— Aš Medėja Somer, — tarė moteris. — Džozefinos mama. 


— Bet... jūs turėtumėt būti mirusi, — apstulbusi išlemeno Džeinė. 

Moteris liūdnai susijuokė. 

— Taip bent jau visi turėtų manyti. 

— Džozefina taip mano. 

— Aš liepiau jai taip sakyti. Deja, ne visi ja tiki. 

Medėja nuėjo prie lempos ir išjungė šviesą, paskandindama 
kambarį tamsoje. Tada prisiartino prie lango ir pažiūrėjo pro užuo- 
laidų plyšį. 

Džeinė dirstelėjo į Frostą, kuris buvo vos įžiūrimas šešėliuose. 

— Kaip tu ją suradai? — sušnabždėjo ji. 

— Ne aš, — atsakė Frostas. — Ji susirado mane. Iš tiesų ji norėjo 
pasikalbėti su tavim. Kai sužinojo, kad išvykai į Meiną, susirado mano 
telefono numerį. 

— Kodėl nepasakei man šito telefonu? 

— Aš jam neleidau, — atsiliepė Medėja, vis dar stovėdama nugara 
į juos ir žiūrėdama į gatvę. — Tai, ką dabar jums pasakysiu, turi likti 
šiame kambaryje. Jokiu būdu nepasakokite savo kolegoms. Niekam. 
Tik taip galiu išlikti mirusi. Tik taip Tari — Džozefina — turi galimy- 
bę gyventi normalų gyvenimą. — Netgi tamsoje Džeinė matė, kaip ji 
gniaužia įtemptą užuolaidą. — Man svarbiausia — mano dukra, — 
tyliai pridūrė ji. 

— Tai kodėl ją palikote? — paklausė Džeinė. 


Medėja staigiai atsisuko. 

— Aš niekada jos nepalikau! Būčiau jau seniai pasirodžiusi, jei tik 
būčiau žinojusi, kas vyksta. 

— Jei būčiau žinojusi? Kaip suprantu, Džozefina jau seniai rūpina- 
si savimi. Jūsų šalia nebuvo. 

— Aš privalėjau laikytis nuo jos kuo toliau. 

— Kodėl? 

— Nes buvimas šalia manęs galėjo reikšti mirtį. — Medėja vėl 
nusisuko į langą. — Džozefina čia niekuo dėta. Ji tik jų įkaitė. Masalas 
ištraukti į dienos šviesą mane. Iš tiesų jam reikia mangs. 

— Gal malonėtumėt paaiškinti? 

Atsidususi Medėja susmuko į kėdę prie lango. Ji sėdėjo ten it be- 
veidis šešėlis, tylus balsas tamsoje. 


— Papasakosiu jums vieną istoriją, — tarė ji. — Apie merginą, 
kuri susidėjo su netinkamu vaikinu. Mergina buvo tokia naivi, kad ne- 
sugebėjo atskirti susižavėjimo nuo... — ji nutilo. — Nuo pražūtingos 
manijos. 

— Jūs kalbate apie save. 

— Taip. 

— O kas buvo tas vaikinas? 

— Bredlis Rouzas. — Medėja virpulingai atsiduso ir, rodės, dar 
labiau susitraukė kėdėje, tarsi ruoštųsi gintis. — Man buvo tik dvide- 


šimt. Ką išmano dvidešimtmetė? Tai buvo pirmas kartas, kai išvykau iš 
namų, pirmasis kasinėjimas. Dykumoje viskas atrodė kitaip. Dangus 
žydresnis, spalvos ryškesnės. Ir kai vienas drovus vaikinas ima tau šyp- 
sotis, kai jis ima palikinėti tau mažas dovanėles, tu pradedi manyti, kad 
įsimylėjai. 

— Jūs buvote Egipte su Kimbolu Rouzu. 

Medėja linktelėjo. 

— Kasinėjome ieškodami Kambizo kariuomenės. Kai man pasiū- 
lė vykti, iškart sutikau. Kaip ir dar tuzinas studentų. Taip mes atsidū- 
rėme vakarų dykumoje, įgyvendinome savo svajonę! Dieną kasinėda- 
vome, naktį miegodavome palapinėse. Dar niekada nebuvau mačiusi 
tiek žvaigždžių, tiek daug nuostabių žvaigždžių. — Ji vėl nutilo. — Tai 

buvo vieta, kurioje bet kas galėjo įsimylėti. Aš buvau paprasta mergina 
iš Indio, pasirengusi pagaliau pradėti gyventi. O Bredlis buvo paties 
Kimbolo Rouzo sūnus. Protingas, tylus ir drovus. Kai sutinki drovų 
žmogų, kažkodėl manai, kad jis nepavojingas. 

— Bet jis buvo pavojingas. 

— Aš nežinojau, koks jis buvo iš tiesų. Nežinojau daugelio daly- 
kų, o kai sužinojau, jau buvo per vėlu. 

— Koks jis buvo? 

— Jis buvo monstras. — Medėja tamsoje pakėlė galvą. — Iš pra- 
džių to nepastebėjau. Mačiau tik vaikiną, kuris žiūri į mane dievinan- 
čiomis akimis. Kuris pasakoja man apie tai, kuo mes abu labiausiai do- 
mėjomės. Kuris man dovanoja mažas dovanėles. Mes kartu dirbome. 
Kartu valgydavome. Po kurio laiko pradėjome kartu miegoti. — Ji pa- 
tylėjo. — Tada viskas ir ėmė keistis. 

— Kaip? 

— Jis tarsi ėmė nebelaikyti manęs atskiru žmogumi. Aš tapau jo 
dalimi. Tarsi jis būtų mane užvaldęs, sugėręs. Jei nueidavau į kitą sto- 
vyklos galą, jis atsekdavo iš paskos. Jei pasikalbėdavau su kuo nors kitu, 
jis reikalaudavo pasakyti, apie ką mes kalbėjomės. Net jei pažiūrėdavau 
į kitą vyrą, jis susierzindavo. Jis visą laiką mane stebėdavo, visą laiką 
šnipinėdavo. 

Sena kaip pasaulis istorija, galvojo Džeinė, ne kartą atsitikusi ki- 
tiems įsimylėjėliams. Istorija, kuri dažnai baigdavosi kruvinu nusikal- 
timu ir jį narpliojančiais žmogžudysčių skyriaus detektyvais. Medėjai 
pasisekė, ji liko gyva. 

Tačiau niekada visiškai neišsivadavo. 

— Akis man atvėrė Džema, — tarė Medėja. 

— Džema Hamerton? 

Medėja linktelėjo. 

— Kasinėjimų aikštelėje ji buvo viena iš paskutiniojo kurso stu- 
dentų. Keleriais metais už mane vyresnė ir visu šimtmečiu išmintinges- 
nė. Ji matė, kas vyksta, ir paragino kovoti už save. O jei jis neatsitrauk- 
siąs, tada turėčiau pasiųsti jį po velnių. O, Džema puikiai mokėjo pa- 

kovoti už save. Bet aš tuomet nebuvau pakankamai stipri. Nesugebėjau 
išsivaduoti. 

— Kas atsitiko? 

— Džema nuėjo pas Kimbolą. Paprašė jo suvaldyti savo sūnų. 
Bredlis greičiausiai sužinojo apie tą pokalbį, nes netrukus po to uždrau- 
dė man kalbėtis su Džema. 

— Tikiuosi, pasiuntėte jį kuo toliau. 

— Turėjau, — tyliai tarė Medėja, — Bet neišdrįsau. Dabar net 
sunku patikėti. Kai prisimenu, kokia buvau, pati savęs neatpažįstu. Ne- 
pažįstu to žmogaus. Tos visiškai apgailėtinos aukos, kuri nesugebėjo 
išgelbėti net savęs. 

— Kaip jums pavyko pagaliau nuo jo išsivaduoti? 

— Tai atsitiko po to, ką jis padarė Džemai. Vieną naktį, kai ji 
miegojo, kažkas užsiuvo jos palapinę, apipylė benzinu ir padegė. Man 
pavyko prapjauti užsiuvą ir ją ištraukti. 

— Bredlis bandė ją nužudyti? 

— Niekas negalėjo to įrodyti, bet aš žinojau. Tada pagaliau supra- 
tau, ką jis iš tiesų gali. Sėdau į lėktuvą ir grįžau namo. 

— Tačiau viskas tuo nesibaigė. 

— Ne, nesibaigė. — Medėja atsistojo ir vėl nuėjo prie lango. — 
Tai buvo tik pradžia. 

Džeinės akys jau buvo prisitaikiusios prie tamsos ir ji galėjo įžiū- 
rėti blyškią moters ranką, gniaužiančią užuolaidą. Galėjo matyti jos pe- 
čius, akimirkai įsitempiančius, kai gatve priartėjo automobilio žibintai, 
paskui nutolo. 

— Aš laukiausi, — tyliai ištarė Medėja. 

Džeinė apstulbusi išpūtė akis. 

— Džozefina — B7ed/io dukra? 

— Taip. — Medėja atsisuko. — Bet ji 2/iekada negali apie tai su- 
žinoti. 

— Ji mums sakė, kad jos tėvas buvo prancūzas archeologas. 


— Visą gyvenimą jai melavau. Sakiau, kad jos tėvas buvo geras 

žmogus, kuris mirė dar jai negimus. Nežinau, ar ji tiki manimi, bet aš 
laikiausi šios versijos. 

— O kaip dėl kitos istorijos? Kodėl vis bėgote ir keitėte vardus? Ji 
mano, kad bėgote nuo policijos. 

Medėja truktelėjo pečiais. 

—- (Gana įtikinama, ar ne? 

— Bet tai netiesa. 

— Aš turėjau sugalvoti koki mors priežastį, kuri jos negąsdintų. 
Geriau bėgti nuo policijos nei nuo monstro. 

Ypač kai tas monstras — tavo tėvas. 

— Jei jūs buvote persekiojama, kodėl pasirinkote bėgti? Kodėl ne- 
sikreipėte į policiją? 

— Manote, nemėginau? Praėjus keliems mėnesiams po to, kai su- 
grįžau namo, Bredlis apsireiškė mano koledže. Mes — sielos draugai. 
Aš jam priklausanti, kalbėjo jis. Pasakiau, kad nebenoriu jo matyti. Jis 
ėmė sekioti paskui mane, kiekvieną sumautą dieną siųsdavo gėlių. Aš 
jas išmesdavau ir skambindavau į policiją — man netgi pavyko pasiekti, 
kad jį areštuotų. Bet jo tėvas atsiuntė savo advokatus ir šie viskuo pasi- 
rūpino. Kai tavo tėvas Kimbolas Rouzas, esi neliečiamas. — Ji parylė- 
jo. — O paskui pasidarė dar blogiau. Daug blogiau. 

— Kas atsitiko? | 

— Vieną dieną Bredlis pasirodė su savo senu draugužiu. Jis kėlė 
man dar didesnę baimę nei Bredlis. 

— Džimis Otas. 

Medėja net nusipurtė išgirdusi tą vardą. 

— Bredlį buvo galima palaikyti normaliu — tiesiog tylūnu. Tačiau 
Džimis buvo kitoks — užtekdavo pažiūrėti jam į akis, kad tai supras- 
tum. Jos buvo juodos kaip ryklio. Kai jis į tave spoksodavo, žinodavai, 
kad galvoja apie tai, ką norėtų tau padaryti. Aš irgi kritau jam į akį. Ir 
taip jie ėmė persekioti mane abu. Kartkartėmis pastebėdavau, kaip Dži- 
mis spokso į mane bibliotekoje. Arba Bredlis žvalgosi pro mano langą. 
Jie žaidė komandinį psichologinį žaidimą, bandydami mane palaužti. 
Kad visi manytų, jog esu pamišėlė. 

Džeinė pažvelgė į Frostą. 

— Jau tuomet, — tarė ji, — jie medžiodavo kartu. 

— Galų gale mečiau universitetą, — tarė Medėja. — Tada jau bu- 
vau aštuntą mėnesį nėščia, be to, merdėjo mano senelė. Grįžau į Indio 
ir ten pagimdžiau. Po kelių savaičių miestelyje pasirodė Bredlis su Dži- 
miu. Kreipiausi į teismą dėl apribojančios nutarties ir juos abu areštavo. 

"Šį kartą buvau užsimojusi pasodinti abu. Turėjau apsaugoti savo kūdikį 
ir viską užbaigti. 

— Bet neužbaigėte. Išsigandote ir atsiėmėte kaltinimus Bredliui. 

— Ne visai taip. 

— Kaip tai ne? Juk jūs atsiėmėte kaltinimus. 

— Aš sudariau sandėrį su Velniu. Kimbolu Rouzu. Jis norėjo iš- 
laisvinti sūnų. Aš norėjau, kad būtų saugi mano dukra. Todėl atsiėmiau 
kaltinimus, o Kimbolas išrašė man didelį čekį. Pakankamai daug, kad 
nupirkčiau sau ir dukrai naują gyvenimą su naujais vardais. 

Džeinė papurtė galvą. 

— Jūs paėmėte pinigus ir pabėgote? Maryt, čekis tikrai buvo vel- 
niškai didelis. | 

— Ne dėl pinigų. Kimbolas norėjo panaudoti mano dukrą prieš 
mane. Ėmė grasinti atimsiąs ją iš manęs, jei nesutiksiu su jo pasiūlymu. 
Jis esąs jos senelis ir turįs visą armiją advokatų. Aš neturėjau pasirin- 
kimo, todėl paėmiau pinigus ir atsiėmiau kaltinimus. Aš pabėgau dėl 
jos, dėl jos niekada nesilioviau bėgusi. Kad būtume kuo toliau nuo tos 
šeimos, nuo visų, kurie galėjo ją nuskriausti. Jūs tai suprantate, ar ne? 
Kad motina padarytų bet ką, trokšdama apsaugoti savo vaiką? 

Džeinė linktelėjo. Ji visiškai suprato. 

Medėja sugrįžo į kėdę ir atsisėdusi atsiduso. 

— Maniau, kad jei apsaugosiu dukrą, ji niekada nesužinos, ką 
reiškia būti medžiojamai. Kad ji užaugs bebaimė ir protinga. Karžy- 
gė — tokią norėjau ją matyti. Taip ir sakydavau jai. Ir ji 24g0 protinga. 
Ir bebaimė. Ji beveik nieko nežinojo, kad bijotų. — Medėja nutilo. — 
Iki San Diego. 


— Šaudymo jos miegamajame. 

Medėja linktelėjo. 

— Tą naktį ji sužinojo, kad niekada nebus bebaimė. Kitą dieną 
mes susidėjome daiktus ir išvažiavome į Meksiką. Apsistojome Kabo 
San Lukase, kur gyvenome ketverius metus. Mums ten buvo gerai, bu- 
vome saugios. — Ji vėl atsiduso. — Tačiau mergaitės užauga. Joms su- 
kanka aštuoniolika ir jos nori rinktis pačios. Ji norėjo mokytis koledže, 
studijuoti archeologiją. Kokia motina, tokia dukra. 

— Jūs leidote jai išvykti? 

— Džema pažadėjo ją prižiūrėti, todėl pamaniau, kad ji bus saugi. 
Ji turėjo naują vardą, naują tapatybę. Nemaniau, kad Džimis kada nors 
ją suras. 

Stojo ilga tyla, kol Džeinė suvokė ką tik Medėjos ištartus žodžius. 

— Džimis? Juk Džimis Otas negyvas. | 

Medėja kilstelėjo galvą. 

— Ką? 

— Turėtumėt tai žinoti. Jūs nušovėte jį San Diege. 

— Ne. 

— Šovėte jam į pakaušį. Nuvilkote jo kūną į kiemą ir užkasėte. 

— Tai netiesa. Tai buvo ne Džimis. 

— Tai kas tuomet buvo palaidotas jūsų galiniame kieme? 


— Bredlis Rouzas. 


— Bredlis Rouzas? — apstulbo Džeinė. — San Diego policija sakė ne 
taip. 

— Manote, neatpažinau savo pačios vaiko tėvo? — tarė Medė- 
ja. — Ne Džimis tą naktį įsilaužė į mano dukters miegamąjį. Tai buvo 


Bredlis. O, aš neabejoju, kad Džimis tykojo kažkur netoliese, bet tik- 
riausiai jį išgąsdino šūvis. Tačiau žinojau, kad jis sugrįš. Žinojau, kad 
negalime delsti. Todėl susidėjome daiktus ir tą patį rytą išvykome. 

— Kūnas buvo atpažintas kaip Džimio, — tarė Frostas. 

— Kas jį atpažino? 

— Jo sesuo. 

— Tuomet ji suklydo. Nes aš žinau, jog tai 2e5uvo Džimis. 

Džeinė įjungė lempą ir Medėja susitraukė nuo šviesos, tarsi pa- 
prasta šešiasdešimties vatų lemputė būtų radioaktyvi. 

— Kažkas čia ne taip. Kaip galėjo Džimio Oto sesuo taip suklysti? 

Džeinė pastvėrė nuo lovos Džimio psichinės ligos istoriją ir per- 
žvelgė daktaro Hilzbriko užrašus. Netrukus ji rado, ko ieškojo. 

— Jo sesers vardas buvo Kerė. — Džeinė pažiūrėjo į Erostą. — 
Skambink Kroviui. Tegu sužino, kur gyvena Kerė Oto. 

Jis išsitraukė mobilųjį telefoną. 

— Nesuprantu, — tarė Medėja. — Kuo čia dėta Džimio sesuo? 

Džeinė pervertė Hilzbriko įrašus, ieškodama bet kokių nuorodų į 
Kerę Oto. Tik dabar, specialiai jų ieškodama, ji suvokė, kiek daug kartų 


buvo paminėta Kerė. 


278 


Vėl atvyko sesuo, jau antrą kartą šiandien. 

Kerė užsibuvo po lankymo valandų; priminiau, kad ji turi 
laikytis taisyklių. 

Paprašiau Kerės, kad taip dažnai neskambintų. 

Kerė sučiupta paslapčia įnešanti cigaretes. Jai dviem savai- 
tėms atimta teisė lankyti brolį. 

Sesers vizitas... sesers vizitas... Kerė vėl čia. 


Ir pagaliau Džeinė aptiko įrašą, kuris privertė ją sustingti: 


Reikalinga kur kas išsamesnė šeiminė konsultacija. Kerė nu- 
kreipta pas Bangoro vaikų psichiatrą dėl patologinio prisirišimo 
prie brolio. 


Frostas baigė pokalbį. 

— Kerė Oto gyvena Fremingame. 

— Pasakyk Kroviui, kad siųstų ten grupę. Su pastiprinimu. 

— Jis jau davė nurodymą. 

— Kas vyksta? — neiškentė Medėja. — Kodėl jums taip rūpi jo 
sesuo? 

— Nes Kerė Oto policijai pasakė, kad kūnas, kurį jūs palaidojote, 
buvo jos brolio, — tarė Džeinė. 

— Bet aš žinau, kad ne. Kodėl ji taip pasakė? 

— Buvo išduotas jo arešto orderis, — paaiškino Frostas. — Dėl 
moters iš Masačusetso dingimo. Jei policija patikėtų, kad jis nebegyvas, 
liautųsi jo ieškojusi. Jis galėtų tapti nematomas. Veikiausiai ji melavo 
norėdama jį apsaugoti. 

— Dabar svarbiausia — Kerė, — tarė Džeinė. — Ir mes žinome, 
kur ji gyvena. 

— Jūs manote, kad mano dukra ten, — tarė Medėja. 

— Jei ne, galiu lažintis, kad Kerė žino, kur jis ją laiko. 

Džeinė nekantriai žingsniavo po kambarį žvilgčiodama į laikrodį. 
Mintyse skaičiuodama, kiek užtruks Krovis ir jo žmonės, kol pasieks 

Fremingamą. Ji norėjo būti ten su jais, belstis į tas duris, įsibrauti į 
tą namą. Apieškoti kambarius. 72i aš turėčiau ją surasti. Buvo jau po 
vidurnakčio, tačiau ji jautėsi žvali, energija kunkuliavo jos kraujyje it 
karbonatas. Visą tą laiką, galvojo Džeinė, mes vaikėmės negyvėlį, užuot 
sutelkę dėmesį į Džimį Otą. Nematomą žmogų. 

Vienintelis pacientas, kuris kėlė man tikrą baimę, kalbėjo Hilzbrikas 
apie Džimį. Jis šiurpino visus. Netgi savo tėvus. 

Džeinė sustojo ir atsisuko į Frostą. 

— Ar pameni, ką Krovis sakė apie Džimio tėvus? Apie tai, kaip 
jie žuvo? 

— Nelaimingas atsitikimas, argi ne? Nukrito lėktuvas. 

— Ar tai atsitiko Meine? Jie nusipirko namą Meine, kad būtų 
arčiau Džimio. 

Džeinė vėl pasičiupo ligos istoriją ir atvertė pirmąjį puslapį, kur 
buvo informacija apie tėvus. Hovardas ir Anita Otai, du adresai. Pir- 
masis buvo Masačusetso. Antrasis, Meino, prirašytas vėliau — ranka, 
rašalu. 

Frostas jau rinko Bostono policijos numerį. 

— Noriu, kad patikrintumėt, kam priklauso vienas namas su skly- 
pu, — tarė jis, žiūrėdamas per Džeinės petį į adresą. — Meino valstija, 
Saponakas. Volio kelias 165. — Po minutėlės jis padėjo ragelį ir pažiū- 
rėjo į Džeinę. — Jį valdo „Evergreen“ koncernas, kad ir kas tai būtų. Ji 
paskambins, kai turės daugiau informacijos. 

Džeinė vėl pradėjo vaikštinėti po kambarį, nusivylusi ir nekantri. 

— Tai turėtų būti netoli. Galėtume tiesiog nuvažiuoti ir pažiūrėti. 

— Jie mirė prieš dešimtmetį. Tas namas tikriausiai ne kartą keitė 
šeimininkus. 

— O gal jis vis dar priklauso šeimai. 

— Jei šiek tiek luktelėsi, mes gausime informaciją apie „Evergreen“. 

Bet Džeinė nebuvo nusiteikusi laukti. Ji trypčiojo it pasirengęs 
lėkti žirgas prie vartelių. 

— Aš važiuoju, — tarė ji ir žvilgtelėjo į staliuką, ant kurio buvo 


palikusi raktelius. 

— Važiuokime mano automobiliu, — pasiūlė Frostas, jau stovė- 
damas prie durų. — Mums reikės GPS. 

— Ir aš važiuosiu, — tarė Medėja. 

— Ne, — atsiliepė Džeinė. 

— Ji mano dukra. 

— Todėl ir norime, kad liktumėt nuošaly. Kad mums nereikėtų 
blaškytis. — Džeinė įsikišo ginklą į dėklą; tai turėjo pasakyti viską. 727 
rimtas reikalas. Ne civiliams. 

— Aš noriu ką nors daryti, — spyrėsi Medėja. — Privalau ką nors 
daryti. 

Džeinė atsisuko ir pamatė ryžtingą, mūšiui nusiteikusią moterį. 
Tačiau šis mūšis buvo ne Medėjos, negalėjo būti. 

— Geriausia, ką galite padaryti šiąnakt, — tarė Džeinė, — tai likti 
čia. Ir užsirakinti. 


Volio kelias buvo nuošalus kaimo keliukas, supamas tokio tankaus miš- 
ko, kad pro medžius negalėjai įžiūrėti namų. Numeris ant pakelės pašto 
dėžutės sakė, kad jie atvyko teisingu adresu, tačiau tamsoje tesimatė 
vien žvyruoto keliuko, vedančio į mišką, pradžia. Džeinė atidarė pašto 
dėžutę ir joje rado sudrėkusią reklaminių skrajučių krūvą. Visos buvo 
adresuotos GYVENTOJUI. 

— Jei čia kas nors gyvena, — tarė ji, — tai pastaruoju metu pašto 
dėžutės nebuvo atidaręs. Nemanau, kad kas nors būtų namuose. 

— Tuomet niekas neturėtų prieštarauti, jei pažiūrėsime iš ar- 
čiau, — tarė Frostas. 

Jų automobilis lėtai nuriedėjo keliuku per gurgždančius akmenu- 
kus. Medžiai buvo tokie tankūs, kad jie nematė namo, kol jis neišniro 
iš už posūkio. Kadaise tai buvo gražus atostogų namelis stačiu stogu ir 
plačia priešakine veranda, tačiau dabar pamatai skendėjo piktžolėse, o 
vijokliai buvo apsiviję verandos turėklus, tarsi norėtų uždusinti namą ir 
visus jo nelaimingus gyventojus. 

— Atrodo apleistas, — pastebėjo Frostas. 

— Išlipsiu ir apsižvalgysiu. 

Džeinė ištiesė ranką ir jau buvo beatidaranti dureles, kai išgirdo 
perspėjantį grandinės žvangėjimą, grėsmingą it barškuolės garsą. 

Iš tamsos iššoko kažkas juodas. 

Džeinė aiktelėjo ir staigiai loštelėjo, kai į dureles trenkėsi pitbulis, 
nagais braižydamas stiklą ir šiepdamas savo baltas iltis. 

— Jėzau! — šūktelėjo ji. — Iš kur jis atsirado, velniai griebtų? 

Šuo jau lojo be perstojo, nagais draskydamas metalą, tarsi norėtų 
jį perplėšti. 

— Man tai nepatinka, — ištarė Frostas. 

Džeinė sutrikusi dusliai susijuokė. 

— Man irgi ne per labiausiai. 

— Ne, aš kalbu apie tai, kad jis pririštas grandine. Šis namas atro- 
do apleistas, tai kas šeria šunį? 

Ji įsmeigė akis į namą, į tamsius langus, kurie, rodės, savo ruožtu 
spoksojo į ją it piktos akys. 

— Tu teisus, — tyliai ištarė. — Kažkas čia negerai. 

— Metas kviesti pastiprinimą, — tarė Frostas ir išsitraukė telefo- 
ną. Bet paskambinti taip ir nespėjo. 

Pirmasis šūvis išdaužė langą. 

Džeinės veidą apipylė geliančios stiklo šukės. Kai naktį perskrodė 
antras šūvis, ji nėrė po prietaisų skydeliu; tą pačią sekundę į automobilį 
įsmigo dar viena kulka. Frostas irgi gulėjo ant grindų, ir ji matė jo vei- 
dą, vos už kelių colių, apimtą panikos, karštligiškai bandantį išsitraukti 
ginklą. 

Į metalą skimbtelėjo trečia kulka. 

Į saloną plūstelėjo nerimą keliantis kvapas. Dūmai Džeinei graužė 
akis ir gerklę. Ji ir Frostas pažiūrėjo vienas į kitą; ji suprato, kad jis irgi 
pajuto kvapą. 

Benzinas. 

Beveik vienu metu jie abu spyriais atidarė dureles. Džeinė puolė 


iš automobilio ir nusirito į šoną kaip tik tą akimirką, kai plykstelėjo 

pirmosios liepsnos. Ji nematė, ar Frostui pavyko iššokti į kitą pusę; tik 
galėjo tikėtis, kad jis saugiai pasišalino, nes po sekundės sprogo kuro 
bakas. Langų stiklai išsibarstė į šalis, į dangų šovė pragariška ugnis. 

Stiklo šukėms kapojant žemę, Džeinė puolė ieškoti priedangos. 
Krūmokšnių dygliai plėšė jos rankoves, braižė rankas. Ji nusirito už me- 
džio ir įsikibo į gruoblėtą žievę, karštligiškai dairydamasi jų užpuoliko, 
tačiau tematė vien liepsnas, dorojančias Erosto automobilio liekanas. 
Šuo, įaudrintas gaisro, kaukdamas bėgiojo pirmyn atgal žvangindamas 
grandinę. 

Nuaidėjo dar vienas šūvis. Ji išgirdo skausmingą aiktelėjimą ir 
traiškomų šakelių garsą. 

Frostą pašovė! 

Pro temdančią dūmų ir ugnies miglą Džeinė pamatė, kaip iš namo 
išniro šaulė ir išžengė į verandą. Šviesūs moters plaukai spindėjo nu- 
tvieksti liepsnų. Iškėlusi šautuvą ji pajudėjo į šviesą. Tik tada Džeinė 
pamatė, jog tai Debė Diuk. 

Ne, ne Debė. Kerė Oto. 

Kerė ėmė leistis verandos laiptais, pasirengusi pribaigti Erostą. 

Džeinė iššovė pirmoji. Dar tik paspausdama gaiduką ji troško, 
kad šūvis būtų mirtinas. Nejautė jokios baimės, nedvejojo. Jos kūną ir 
ranką valdė šaltas, kontroliuojamas pyktis. Nieko nelaukdama paleido 
paeiliui vieną, du, tris šūvius. Jie susmigo į taikinį it pakartotini smūgiai 
į krūtinę. Kerė susvirduliavo, paleido iš rankų šautuvą ir sudribo ant 
laiptų. 

Sunkiai gaudydama orą Džeinė žengė į priekį. Nepaleisdama iš 
rankų ginklo, ji nužvelgė savo taikinį. Kerė tysojo ant laiptų; ji tebe- 
buvo gyva ir dejavo, o jos pusiau atmerktose akyse atsispindėjo demo- 
niška liepsnų šviesa. Džeinė atsigręžė į Frostą ir pamatė jį gulintį miško 
pakrašty. 

Būk gyvas. Prašau, būk gyvas. 

Vos spėjusi žengti keletą žingsnių, pajuto pitbulio smūgį į nugarą. 

Ji manė esanti toliau, nei pasiekė šuns grandinė, ir nepastebėjo, 
kaip jis atlėkė į ją, neturėjo laiko pasirengti puolimui. Nuo smūgio ji 

visu ūgiu tėškėsi ant pilvo. Bandydama apsisaugoti Džeinė ištiesė prieš 
save rankas ir nugriuvusi išgirdo, kaip trakštelėjo kaulas ir po ja sulin- 
ko jos riešas. Skausmas buvo toks nepakeliamas, kad net šuns dantys, 
įsikibę jai į petį, atrodė menkas nemalonumas, menkniekis, kurį reikia 
pašalinti prieš susitelkiant į šią tikrą agoniją. Pasisukusi ji apsivertė ant 
nugaros, savo svoriu prispausdama šunį, tačiau šis vis tiek jos nepaleido. 
Iškritęs iš rankos ginklas gulėjo atokiau. Jos dešinė ranka buvo bevertė. 
Negalėjo apsiginti nuo šuns, negalėjo ištiesti rankos ir sugriebti jo už 
gerklės. Todėl nesiliaudama smūgiavo alkūne jam į pilvą, kol išgirdo 
trakštelint šonkaulį. 

Sucypęs iš skausmo šuo atleido gniaužtus. Ji nusirito į šoną ir 
paskubomis atsiklaupė. Tik tuomet, pažvelgusi į inkščiantį šunį, pa- 
matė, kad jis nebepririštas ant grandinės. Kaip jis išsilaisvino? Kas jį 
paleido? 

Atsakymas išniro iš šešėlių. 

Džimis Otas slinko liepsnų pašvaistės link, tarsi skydą laikyda- 
mas priešais save Džozefiną. Džeinė puolė prie gulinčio ginklo, tačiau 
krūptelėjusi atitraukė ranką, kai vos už poros colių nuo jo į žemę įsmi- 
go kulka. Net jei ir pasiektų ginklą, neišdrįstų šauti, kai jis dangstosi 
Džozefina. Džeinė bejėgiškai klūpojo ant žemės ir žiūrėjo, kaip Dži- 
mis sustoja šalia degančio automobilio. Jo veidas spindėjo spragsinčių 
liepsnų šviesoje; ant smilkinio juodavo mėlynė. Džozefina svirduliavo 
negalėdama išstovėti ant savo sugipsuotos kojos. Nuo jos galvos buvo 
nurėžti plaukai. Džimis prispaudė ginklą jai prie smilkinio ir Džozefi- 
nos akys išsiplėtė iš siaubo. 

— Pasitrauk nuo ginklo, — paliepė jis Džeinei. — Daryk, 42 sa- 
kau! 

Kairiąja ranka suėmusi lūžusį riešą, Džeinė sunkiai atsistojo. Lūžis 
buvo toks skausmingas, kad jos skrandį spaudė šleikštulys ir atjungė 
smegenis būtent tada, kai jų labiausiai reikėjo. Ji stovėjo svyruodama, 
matydama akyse juodus raibulius ir jausdama, kaip kūną pila šaltas pra- 
kaitas. 


Džimis pažiūrėjo į sužeistą seserį, tebetysančią ir tebedejuojančią 

ant verandos laiptų. Vienu negailestingu žvilgsniu jis, rodės, nuspren- 
dė, kad Kerės išgelbėti nebeįmanoma, todėl ji neverta jo dėmesio. 

Jis atsigrįžo į Džeinę. 

— Man nusibodo laukti, — tarė jis. — Sakyk, kur ji. 

Džeinė papurtė galvą. Juodi ratilai vėl suraibuliavo. 

— Nesuprantu, ko tu nori, Džimi. 

— Kur ji, velniai rautų? 

— Kas? 

Jos atsakymas jį įsiutino. Be perspėjimo jis iššovė virš Džozefinos 
galvos. 

— Medėja. Žinau, kad ji sugrįžo. Ir susisiekė su tavim. Tad kur ji? 

Tasai netikėtas šūvis prablaivė Džeinės smegenis. Nepaisydama 
skausmo ir pykinimo, ji pasistengė susikaupti ir sutelkė visą dėmesį į 
Džimį. 

— Medėja mirusi. 

— Ne, nemirusi. Ji gyva. Velniškai gerai žinau, kad gyva. Atėjo 
metas suvesti sąskaitas. 

— Už Bredlio nužudymą? Ji padarė tai, ką turėjo padaryti. 

— Aš padarysiu tą patį. — Jis prispaudė ginklą Džozefinai prie 
galvos ir tą akimirką Džeinė suvokė, kad jis visiškai pasirengęs paspausti 
gaiduką. 

— Jei Medėja neateina gelbėti savo dukters, galbūt ji ateis į lai- 
dotuves. 

Iš tamsos pasigirdo balsas: 

— Aš čia, Džimi. Čia. 

Jis sustingo, stebeilydamasis į medžius. 

— Medėja? 

Ji atsekė paskui mus. 

Medėja išžengė iš miško; ji judėjo nedvejodama, nerodydama nė 
trupučio baimės. Motina liūtė atėjo apsaugoti savo vaiko ir ryžtingai 
artinosi į mūšio vietą. Kai liko keli žingsniai, sustojo. Jų žvilgsniai susi- 
rėmė liepsnų šviesoje. 

— Tau reikia manęs. Paleisk mano dukrą. 

— Tu nepasikeitei, — stebėdamasis sumurmėjo jis. — Praėjo tiek 
metų, o tu atrodai tokia pati. 

— Kaip ir tu, Džimi, — be menkiausios ironijos atsiliepė Medėja. 

— Tu buvai vienintelė, kurios jis norėjo. Kurios negalėjo turėti. 

— Tačiau Bredlio čia nebėra. Kodėl tu tai darai? 

— Dėl savęs. Kad priversčiau tave sumokėti. 

Jis įrėmė vamzdį Džozefinai į smilkinį ir Džeinė pirmą kartą pa- 
stebėjo baimę Medėjos veide. Jei ši moteris ir jautė baimę, tai ne dėl sa- 
vęs, o dėl dukters. Tik sunaikinęs Džozefiną galėjai sunaikinti Medėją. 

— Tau nereikia mano dukters, Džimi. Tu turi mane. — Medėja 
jau buvo susitvardžiusi, paslėpusi baimę po šalta panieka. — Tai dėl 
manęs ją pagrobei, dėl manęs žaidei visus tuos žaidimus su policija. Ką 
gi, aš čia. Paleisk ją ir aš būsiu tavo. 

— Tikrai? 

Džimis stumtelėjo Džozefiną ir ji svirduliuodama pasitraukė į 
saugią vietą. Dabar jis nusitaikė į Medėją. Netgi matydama į save nu- 
kreiptą ginklą, ji sugebėjo atrodyti visiškai rami. Medėja metė žvilgsnį 
Džeinės pusėn tarsi sakydama: Aš atitrauksiu jo dėmesį. Visa kita — tavo 
rūpestis. Ji žengė žingsnį Džimio link, ginklo, nutaikyto jai į krūtinę, 
link. Jos balsas tapo švelnus, netgi gundantis. 

— Tu norėjai manęs taip pat kaip ir Bredlis. Argi ne? Pamačiau 
tai tavo akyse, vos tik susipažinome. Mačiau, ką norėjai man padaryti. 
Tą patį, ką padarei visoms kitoms moterims. Ar dulkinai jas, kol jos 
tebebuvo gyvos, Džimi? O gal laukei, kol numirs? Nes juk tau patinka, 
kai jos šaltos, negyvos. Tavo amžiams. 

Jis neatsiliepė, tik stebėjo ją besiartinančią. Viliojančią jį. Šitiek 
metų jis ir Bredlis ją persekiojo, ir štai pagaliau ji čia, ranka pasiekiama. 
Jo ir tik jo. 

Džeinės ginklas gulėjo vos už kelių pėdų. Ji ėmė slinktis prie jo, 
mintyse repetuodama veiksmus. Griūti ant žemės, griebti ginklą. Iššau- 
ti. Visa tai teks padaryti kairiąja ranka. Galbūt jai pavyks iššauti vieną, 


daugiausia du kartus, kol Džimis atsitokės. Nesvarbu, kokia greita bū- 

čiau, galvojo ji, man nepavyks jo nušauti. Šiąnakt galiu mirti aš arba 
Medėja. 

Medėja tebejudėjo Džimio link. 

— Šitiek metrų mane medžiojai, — švelniai tęsė ji. — Dabar aš 
čia, ir tu iš tiesų nenorėtum visko užbaigti čia ir dabar. Iš tiesų tu neno- 
ri, kad medžioklė baigtųsi. 

— Ber ji baigta. 

Jis kilstelėjo ginklą ir Medėja sustingo. Štai pabaiga, nuo kurios ji 
bėgo visus tuos metus, pabaiga, kurios ji negalėjo pakeisti nei malda- 
vimais, nei gundymais. Jei ji manė, kad galės suvaldyti monstrą, dabar 
aišku, jog klydo. 

— Svarbu ne tai, ko aš noriu, — tarė Džimis. — Man buvo liepta 
viską užbaigti. Tą aš ir padarysiu. — Raumenys ant jo dilbio įsitempė, 
kai jis pasiruošė šauti. 

Džeinė puolė prie ginklo. Tačiau kai jos kairė ranka suspaudė ran- 
keną, pasigirdo garsus šūvis. Ji pašokusi apsisuko ir naktis praslinko 
pro jos akis sulėtintu ritmu, vienu metu pažerdama begalę detalių. Ji 
pamatė, kaip Medėja suklupo ant kelių ir užsidengė rankomis galvą. 
Tada pajuto svilinantį liepsnų karštį ir keistai sunkų ginklą savo kairėje 
rankoje. Jį pakėlė ir iššovė. 

"Tačiau paleidusi pirmąjį šūvį Džeinė suvokė, kad Džimis Otas jau“ 
svyra atgal, kad jos kulka susminga į taikinį, jau iškruvintą anksčiau 
atlėkusios kulkos. 

Liepsnų fone Džimis išskėtė rankas ir griuvo ant nugaros lyg pa- 
smerktas Ikaras. Jis sudribo ant degančio automobilio variklio dangčio 
ir jo plaukai užsiliepsnojo, įtraukdami į ugnį jo galvą. Surikęs jis metėsi 
į šoną nuo automobilio. Jo marškiniai užsidegė. Kurį laiką svirduliavo 
po kiemą šokdamas kankinamą mirties šokį, tada susmuko. 

— Ne! 

Klaikus Kerės Oto šūksnis nė kiek nepriminė žmogaus riksmo, o 
greičiau gerklinį mirštančio žvėries staugimą. Ji pamažu, skausmingai 


šliaužė brolio link, palikdama ant žvyro juodo kraujo šliūžę. 


287 


— Nepalik manęs, mažuti. Nepalik manęs. 

Ji užsirito ant jo kūno, nepaisydama liepsnų, beviltiškai bandyda- 
ma užgesinti ugnį. 

— Džimi. Džimi! 

Net kai užsidegė jos plaukai ir drabužiai, net kai liepsnos ėmė 
laižyti jos odą, ji nepaleido brolio iš savo desperatiško glėbio. Jie liko 
susikibę, susilieję vienas su kitu, ir ugnis pasiglemžė juos abu. 

Medėja atsistojo. Nebuvo sužeista. Tačiau ji žiūrėjo ne į degančius 
Džimio ir Kerės Oto kūnus; ji stebeilijosi miško pusėn. 

Į Barį Erostą, kuris rymojo atsišliejęs į medį, tebespausdamas ran- 


kose ginklą. 


Didvyrio etiketė Bariui Frostui nelipo. 

Sėdėdamas ligoninės lovoje vien tik su plonyte pižama, jis atrodė 
greičiau sutrikęs nei didvyriškas. Prieš dvi dienas jį perkėlė į Bostono 
medicinos centrą, ir nuo tada nesibaigiantis lankytojų srautas, prade- 
dant policijos komisaru ir baigiant Bostono policijos skyriaus kavinės 
darbuotojais, plūdo į jo palatą. Tą popietę, kai atvyko Džeinė, ji rado 
tris lankytojus, tebemindžikuojančius tarp puokščių džiunglių ir balio- 
nų su linkėjimais pasveikti. Erostą mėgsta visi — tiek vaikai, tiek senos 
damos, galvojo ji žiūrėdama nuo tarpdurio. Ir ji suprato kodėl. Jis buvo 
iš tų skautų, kurie mielai nukas jūsų šaligatvį, užves automobilį ir įlips 
į medį, kad išgelbėtų jūsų katę. 

Jis netgi išgelbėtų jums gyvybę. 

Džeinė palaukė, kol išėjo kiti lankytojai, ir tik tuomet įžengė į 
palatą. 

— Ar iškęsi dar vieną? — pasiteiravo. 

Frostas blankiai jai šyptelėjo. 

— Sveika. Vyliausi, kad nepabėgsi. 

— Tu dabar toks populiarus. Turiu atmušti visus tavo gerbėjus, 
kad pakliūčiau į vidų. — Priešais save arkišusi sugipsuotą dešiniąją ran- 
ką, Džeinė nerangiai prisitraukė prie lovos kėdę ir atsisėdo. — Vaje, tik 
pažiūrėk į mudu, — tarė ji. — Kokia apgailėtina sužeistų kovos draugų 


porelė. 

Frostas ėmė juoktis, bet užsičiaupė, kai kretėjimas vėl sužadino 
skausmą pjūvio vietoje. Jis palinko į priekį ir nesmagiai susiraukė. 

— Pakviesiu slaugę, — tarė Džeinė. 

— Nereikia. — Frostas kilstelėjo ranką. — Ištversiu. Nebenoriu 
daugiau morfino. 

— Velniop tą vyriškumą. Geriau išgerk vaistų. 

— Nebenoriu būti apdujęs. Šįvakar man reikia skaidrios galvos. 

— Kam? 

— Ateis Alisa. 

Džeinei buvo skaudu girdėti vilties gaidelę jo balse ir ji nukreipė 
žvilgsnį į šalį, kad jis nepamatytų jos akyse gailesčio. Alisa neverta šio 
vyro. Jis vienas iš tų gerųjų, padoriųjų vyrų, todėl jo širdis bus sudau- 
Žyta. 

— Galbūt man geriau išeiti, — tarė ji. 

— Ne. Dar ne. Prašau. — Jis pamažu atsilošė į pagalvę ir atsargiai 
iškvėpė. Tada apsimestinai žvaliai tarė: — Papasakok, kas naujo. 

— Viskas patvirtinta. Debė Diuk tikrai buvo Kerė Oto. Pasak 
ponios Vilebrant, Kerė muziejuje pasirodė balandžio mėnesį ir pasisiūlė 
padirbėti savanore. 

— Balandį? Iškart po to, kai buvo pasamdyta Džozefina. 

Džeinė linktelėjo. 

— Per kelis mėnesius Kerė muziejuje tapo nepakeičiama. Veikiau- 
siai ji pavogė Džozefinos raktus. Tikriausiai paliko maišelį su plaukais 
daktarės Ailz kieme. Padėjo Džimiui netrrukdomam patekti į pastatą. 
Brolis ir sesuo veikė kaip viena komanda. 

— Kodėl bet kuri sesuo padėtų tokiam broliui kaip Džimis? 

— Mes turėjome progą tai pamatyti tą naktį. Nederamas prisiri- 
šimas prie brolio, štai ką psichiatras įrašė į Džimio ligos istoriją. Vakar 
kalbėjausi su daktaru Hilzbriku, ir jis pasakė, kad Kerė buvo tokia pat 
ligonė kaip ir jos brolis. Ji būtų padariusi dėl jo viską; galbūt ji netgi 
prižiūrėjo jo požeminį kalėjimą. Tame Meino rūsyje kriminalistai rado 
įvairių plaukų ir pluoštų. Ant čiužinio — daugiau nei vienos aukos 
kraujas. Pakelės kaimynai sakė, kad kartais matydavo Džimį ir Kerę 

tuo pačiu metu. Jie išbūdavo name keletą savaičių, paskui dingdavo 
mėnesiams. 

— Esu girdėjęs, kad kartu žudydavo vyras ir žmona. Bet brolis ir 
sesuo? 

— Tas pats ryšys. Silpna asmenybė poruojasi su stipria. Džimis 
buvo be galo dominuojanti asmenybė, tokia galinga, kad galėjo privers- 
ti paklusti tokius žmones kaip jo sesuo. Ar Bredlis Rouzas. Kol Bredlis 
buvo gyvas, jis padėdavo Džimiui medžioti. Jis konservuodavo aukas ir 
surasdavo vietas, kur laikyti jų kūnus. 

— Tai jis buvo tik Džimio pasekėjas. 

— Ne, iš to ryšio jie abu sau kažką gaudavo. Taip mano daktaras 
Hilzbrikas. Džimis tenkino savo paaugliškas fantazijas apie negyvų mo- 
terų kolekciją, o Bredlis vaizdavo savo maniją Medėjai Somer. Juos siejo 
ji, vienintelis grobis, kurio abu norėjo, bet niekada nesugebėjo pagauti. 
Džimis nesiliovė jos ieškojęs netgi Bredliui mirus. 

— Tačiau rado tik jos dukterį. 

— Tikriausiai jis pamatė Džozefinos nuotrauką laikraštyje. Ji — 
lyg iš akies traukta Medėja, o ir amžius tinkamas, kad būtų jos dukra. 
Ji netgi dirba tą patį darbą. Manau, Džimis gana greitai išsiaiškino, kad 
Džozefina nėra toji, kuo dedasi esanti. Todėl ėmė ją stebėti, laukti, ar 
nepasirodys jos motina. 

Frostas papurtė galvą. 

— Kažkokia pamišėliška manija Medėjai. Kai pagalvoji, po šitiek 
metų jis turėjo būti ją pamiršęs. 

— Pameni Kleopatrą? Trojos Eleną? Vyrai irgi buvo dėl jų pamišę. 

— Trojos Elena? — Jis susijuokė. — O varge, ta archeologija jau 
įsigėrė tau į kraują. Kalbi kaip daktaras Robinsonas. 

— Esmė ta, kad vyrus kartais apninka įkyrios mintys apie vieną 
moterį. Vyrukas gali ilgam prilipti prie kokios nors moters. Net jei ši jo 
nemyli, — skubiai pridūrė Džeinė. 

Frostas paraudo ir nudelbė akis. 

— Kai kurie žmonės tiesiog nesugeba gyventi toliau, — tęsė 
ji, — ir švaisto savo gyvenimus laukdami to, ko negali turėti. 

Džeinė pagalvojo apie Morą Ailz, taip pat siekiančią to, ko negali 
turėti, įkalintą savo pačios troškimų, savo pačios netinkamo meilužio 
pasirinkimo. Tą vakarą, kai Morai jo reikėjo, tėvas Danielis Brofis nega- 
lėjo būti šalia. Ja pasirūpino Antonis Sensonas, nusivežė į savo namus. 
Būtent Sensonas paskambino Džeinei, kad įsitikintų, jog Morai saugu 
grįžti namo. Kartais, galvojo Džeinė, žmogus, kuris gali padaryti tave 
laimingą, yra tas, į kurį neatkreipi dėmesio, kuris kantriai laukia nuošaly. 

Pasigirdo beldimas į duris ir į vidų įžengė Alisa. Su prigludusiu 
švarko ir sijono kostiumėliu ji atrodė ryškesnė ir daug gražesnė nei 
Džeinė ją prisiminė, tačiau jos grožis buvo šaltas. Ji elgėsi taip, tarsi 
būtų tobulai iškalta iš marmuro, skirta tik į ją žiūrėti, bet ne liesti. Mo- 
terys šaltai, tačiau mandagiai pasisveikino, it dvi varžovės, siekiančios 
to paties vyro dėmesio. Daug metų jos dalijosi Frostu — Džeinė kaip jo 
partnerė, Alisa — kaip žmona, bet vis dėlto Džeinė nejautė jokio ryšio 
su šia moterimi. 

Ji atsistojo išeiti, tačiau prie durų neiškentusi mestelėjo: 


— Būk jam meili. Jis didvyris. 


Frostas išgelbėjo mane, dabar aš išgelbėsiu jį, galvojo Džeinė, išeidama 
iš ligoninės ir sėsdama į automobilį. Alisa suskaldys jo širdį į šipulius, 
kaip kad suskaldai kūną skystu azotu ir kūju susmulkini didelį gabalą. 
Džeinė matė tai Alisos akyse, tą negailestingą ryžtą žmonos, kuri jau 
suardė santuoką ir sugrįžo tik tam, kad viską užbaigtų. 

Šįvakar jam reikės draugo. Ji sugrįš vėliau, kad surinktų šipulius. 

Kai Džeinė užvedė variklį, suskambo telefonas. Numeris buvo ne- 
pažįstamas. 

Kaip ir ją pasveikinęs vyro balsas. 

— Manau, jūs padarėte didelę klaidą, detektyve, — tarė jis. 

— Atsiprašau? Su kuo aš kalbu? 

— Detektyvas Portreras, San Diego policija. Ką tik kalbėjausi te- 
lefonu su detektyvu Kroviu ir žinau, kaip viskas buvo. Jūs tvirtinate 


pašalinusi Džimį Otą. 

— Ne aš. Tai padarė mano partneris. 

— Taip, nesvarbu, bet tas, kurį nušovėte, nebuvo Džimis Otas. 
Nes jis mirė prieš dvylika metų. Aš vadovavau tyrimui, todėl žinau. Be 
to, man reikia apklausti moterį, kuri jį nužudė. Ar ji suimta? 

— Medėja Somer niekur nevažiuos. Ji liks čia, Bostone, o jūs ga- 
lite atvažiuoti ir bet kada su ja pasikalbėti. Galiu jus užtikrinti, kad 
šaudymas San Diege yra visiškai pateisinamas. Tai buvo savigyna. O 
vyras, kurį ji nušovė, buvo ne Džimis Otas. Tai buvo Bredlis Rouzas. 

— Ne. Džimio sesuo atpažino jo kūną. 

— Kerė Oto jums melavo. Ten buvo ne jos brolis. 

— Mes turime įrodymą — DNR. 

Džeinė nutilo. 

— Kokią DNR? 

— Šios informacijos nebuvo toje byloje, kurią jums atsiuntėme, 
nes tyrimas užbaigtas gerokai po to, kai uždarėme bylą. Matote, Džimis 
buvo įtariamas žmogžudyste kitoje apygardoje. Jie susisiekė su mumis, 
nes jiems reikėjo įrodymų, kad jų įtariamasis tikrai negyvas. Jie paprašė, 
kad Džimio sesuo pateiktų DNR pavyzdį. 

— Kerės DNR? 

Portreras nekantriai atsiduso, tarsi kalbėtųsi su neišmanėle. 

— Taip, detektyve Ricoli. Jos DNR. Jie norėjo įrodyti, kad tas 
negyvėlis tikrai jos brolis. Kerė Oto atsiuntė seilių tepinėlį, ir mes jį 
palyginome su aukos. Atitiko šeiminė DNR dalis. 

— To negali būti. 

— Ei, juk žinote, kas sakoma apie DNR. Ji nemeluoja. Pasak 
mūsų laboranto, Kerę Oto su vyriškiu, kurį iškasėme tame kieme, tikrai 
sieja giminystės ryšys. Arba Kerė turėjo dar vieną brolį, kuris buvo nu- 
žudytas čia, San Diege, arba Medėja Somer jums melavo. Ir ji nenušovė 
to vyro, kurį teigia nušovusi. 

— Kerė Oto neturėjo kito brolio. 


— Būtent. Vadinasi, Medėja Somer jums melavo. Tai ar ji sulai- 


kyta? 

Džeinė neatsakė. Jos galvoje it drugių spiečius sukosi daugybė pa- 
šėlusių minčių ir ji negalėjo sugauti ir išlaikyti nė vienos. 

— Jėzau, — atsiduso detektyvas Portreras. — Tik nesakykite, kad 
ji laisvėje. 

— Aš jums vėliau paskambinsiu, — ištarė Džeinė ir padėjo ragelį. 

Ji sėdėjo automobilyje, stebeilydamasi pro priekinį stiklą. Iš ligo- 
ninės išėjo pora gydytojų; jie žengė ryžtingai, plevėsuodami baltų cha- 
latų skvernais. Taip, jie žengė ryžtingai, nes pasitikėjo savimi, nė kiek 
neabejojo, o ji skendėjo abejonėse. Džimis Otas ar Bredlis Rouzas? Kurį 
iš jų Medėja nužudė savo namuose prieš dvylika metų ir kodėl ji turėtų 
apie tai meluoti? 

Ką iš tiesų nušovė Frostas? 

Ji prisiminė, ką matė tą naktį Meine. Kerės Oto mirtį. Šaudantį 
vyrą, kuris, kaip ji manė, buvo Kerės brolis. Medėja vadino jį Džimiu 
ir jis atsišaukė į tą vardą. Todėl tai turėjo būti Džimis Otas, kaip ir sakė 
Medėja. 

Tačiau kiekvienas jos argumentas atsimušdavo į DNR, nenugin- 
čijamą įrodymą, kuris prieštaravo viskam. Pasak DNR, San Diege mirė 
ne Bredlis. Tai buvo vyriškos lyties Kerės giminaitis. 

Lieka tik viena išvada. Medėja mums melavo. 

Ir jei jie leis Medėjai išslysti į laisvę, pasirodys kaip visiški neišma- 
nėliai. Prakeikimas, galvojo ji, mes ir es272e neišmanėliai, ir to įrodymas 
yra DNR. Nes, kaip pasakė detektyvas Portreras, DNR nemeluoja. 

Džeinė nuspaudė mygtuką su Krovio numeriu ir staiga sustingo. 


O gal meluoja? 


Jos dukra miegojo. Džozefinos plaukai ataugs, o mėlynės jau išnyko, 
tačiau kokia jauna ir pažeidžiama ji atrodo, it vaikas, mąstė Medėja, 
žvelgdama į dukrą švelnioje miegamojo šviesoje. Tam tikra prasme ji 
vėl tapo vaiku. Spyrėsi, kad miegamajame visą naktį degtų šviesa. Ne- 
norėdavo pasilikti viena ilgiau nei kelioms valandoms. Medėja žinojo, 
kad ši baimė laikina, kad laikui bėgant Džozefina vėl atgaus drąsą. Kol 
kas karžygės dvasia joje miegojo žiemos miegu ir gijo, tačiau ji atsigaus. 
Medėja pažinojo savo dukrą, kaip pažinojo save pačią, ir žinojo, jog 
tame iš pažiūros trapiame kiaute plaka liūtės širdis. 

Medėja atsigręžė į Nikolą Robinsoną, kuris stovėjo stebėdamas jas 
nuo miegamojo durų. Jis mielai sutiko priimti Džozefiną į savo na- 
mus, ir Medėja žinojo, kad jos dukra čia bus saugi. Per praeitą savaitę 
ji pažino šį žmogų ir ėmė juo pasitikėti. Taip, galbūt jis nėra labai įdo- 
mus, galbūt šiek tiek per daug pedantiškas ir racionalus, tačiau dau- 
geliu atžvilgių puiki pora Džozefinai. Be to, jis atsidavęs. Per visą savo 
gyvenimą ji pasitikėjo vos keliais žmonėmis, tačiau jo akyse matė tokį 
patį tvirtą lojalumą, kokį kažkada matydavo Džemos Hamerton akyse. 
Džema mirė dėl Džozefinos. 

Ji neabejojo, kad Nikolas padarytų tą patį. 

Išėjusi iš jo namų išgirdo, kaip jis užrakino duris, ir pasijuto užtik- 
rinta: nesvarbu, kad ir kas jai nutiktų, Džozefina bus gerose rankose. 
Mintis, kad gali tuo pasikliauti, suteikė jai drąsos įsėsti į automobilį ir 
pasukti į pietus, Miltono link. 

Ten, nuošalioje, piktžolėmis apžėlusioje vietoje, ji buvo išsinuo- 
mojusi namą. Jame knibždėjo pelių; ji girdėdavo jas naktimis, gulėdama 
lovoje, kai klausydavosi, ar neišgirs daug grėsmingesnių garsų nei įsi- 
brovėlių graužikų. Šįvakar ji nenorėjo ten grįžti, bet vis tiek važiavo, kol 
galinio vaizdo veidrodėlyje pastebėjo kito automobilio žibintų šviesas. 

Jos atsekė paskui ją į Miltoną. 

Įžengusi pro duris, užuodė seno namo dulkių ir išretėjusių kilimų 
kvapus, kuriuose greičiausiai buvo ir viena kita pelėsių spora. Ji buvo 
skaičiusi, kad pelėsis gali sukelti ligas. Jis gali pažeisti plaučius, imuninę 
sistemą, o laikui bėgant ir nužudyti. Paskutinioji šios vietos gyvento- 
ja buvo aštuoniasdešimt septynerių senutė, kuri čia ir mirė; gali būti, 
kad ją pribaigė pelėsis. Eidama per namą, kaip visuomet tikrindama, 
ar uždaryti ir užrakinti langai, ji jautė, kaip traukia į save tas mirtinas 
dalelytes. Kokia ironija, kad jos perdėtas saugumas įkalina ją name, kur 
ją gali apnuodyti net oras, pagalvojo ji. 

Virtuvėje išsivirė kavos, stiprios ir tirštos. Iš tiesų ji norėjo stiprios 
degtinės su toniku; troško jos kaip narkomanas dozės. Gurkšnelis al- 
koholio apramintų nervus ir išsklaidytų tą siaubo pojūtį, kuris, rodės, 
buvo įsismelkęs į kiekvieną namų kampą. Tačiau šįvakar netinkamas 
metas degtinei, todėl ji atsispyrė norui. Vietoje jos išgėrė puodelį kavos, 
tik tiek, kad ši praskaidrintų galvą, bet nesukeltų nervingumo. Jai rei- 
kėjo išlikti ramiai. 

Prieš eidama į lovą, paskutinį kartą žvilgtelėjo pro langą. Gatvėje 
buvo tylu; gali būti, kad šiąnakt nieko nenutiks. Galbūt nuosprendis 
jai buvo atidėtas. Jei taip, tai tik laikinai; panašiai kaip mirtininkui, 
kuris kas rytą pabudęs galvoja, ar šiandien ta diena, kai jį ves į kartuves. 
Nežinomybė, kada tau lemta mirti, gali išvaryti pasmerktąjį iš proto. 

Ji pasuko koridoriumi miegamojo link, jausdamasi tarsi tasai pa- 
smerktasis kalinys, svarstydama, ar ši naktis praslinks taip pat ramiai kaip 
ir dešimt praėjusių. Tikėdamasi, tačiau kartu žinodama, jog tik atidėlioja 
tai, kas neišvengiama. Koridoriaus gale atsigrįžo į fojė ir dar kartą apsi- 
žvalgė prieš išjungdama šviesą. Kai fojė paskendo šešėliuose, pastebėjo 
pravažiuojančio automobilio žibintų blykstelėjimą. Automobilis judėjo 
iš lėto, tarsi vairuotojas norėtų neskubėdamas atidžiai apžiūrėti namą. 

Ir tuomet ji suprato. Pajuto šaltį, tarsi ledą susikristalizuojantį gys- 
lose. 7ai įvyks šignakt. 

Staiga ji ėmė drebėti. Nesijautė tam pasiruošusi, ir ją apėmė pa- 
gunda dar kartą pasinaudoti strategija, kuri padėjo beveik tris dešimt- 
mečius išlikti gyvai: bėgti. Tačiau buvo sau pažadėjusi, kad šį kartą 
pasipriešins ir kovos. Šį kartą kalbama ne apie jos dukters, o apie jos 
pačios gyvybę. Ji buvo linkusi lošti iš savo gyvenimo, jei tai reikštų, kad 
pagaliau taps laisva. 

Medėja nuėjo į miegamojo tamsą, kur užuolaidos buvo per daug 
plonos. Jei įjungtų šviesą, jos siluetas būtų lengvai matomas lange. O jei 
ji bus nematoma, jis negalės jos sumedžioti, todėl liko laukti tamsoje. 
Duris saugojo tik paprastas, lengvai įveikiamas užraktas, ir bet kuris įsi- 
brovėlis galėtų patekti į kambarį per minutę, tačiau jai gali prireikti šios 
vienos, neįkainojamos, minutės. Ji užrakino duris ir pasuko prie lovos. 

Ir iš šešėlių išgirdo tylų iškvėpimą. 

Ji pašiurpo ir sustingo. Kol rakino duris, tikrino langus, įsibrovėlis 
jau laukė jos viduje. Jos miegamajame. 

— Pasitrauk nuo durų, — pasigirdo ramus balsas. 

Medėja vos pajėgė įžiūrėti jo beveidę figūrą, sėdinčią ant kėdės 
kampe. Jai ir nereikėjo jo matyti; žinojo, kad jis laiko ginklą. Ji pakluso. 

— Tu padarei didžiulę klaidą, — tarė ji. 

— Tai tu padarei klaidą, Medėja. Prieš dvylika metų. Kaip jau- 
teisi, šaudama beginkliui vaikinui į pakaušį? Vaikinui, kuris niekada 
nepalietė tavęs nė pirštu. 

— Jis buvo mano namuose. Mano dukters miegamajame. 

— Jis jai nieko nepadarė. 

— Bet galėjo. 

— Bredlis nebuvo smurtautojas. Jis nebuvo pavojingas. 

— Jo draugas buvo pavojingas, ir tu tai žinojai. Žinojai, kas per 
padaras tas Džimis. 

— Ne Džimis nužudė mano sūnų. 7ž tai padarei. Džimis bent jau 
turėjo padorumo paskambinti man tą naktį. Pasakyti, kad Bredlio nebėra. 

— Tu vadini tai padorumu? Džimis pasinaudojo tavimi, Kimbolai. 

— O aš pasinaudojau juo. 

— Kad surastum mano dukrą? 

— Ne, tavo dukrą suradau aš. Tai aš sumokėjau Saimonui, kad ją 
pasamdytų ir laikytų ten, kur galėčiau ją stebėti. 

— Ir tau nerūpėjo, ką Džimis jai padarė? — Nepaisydama į ją 
nukreipto ginklo, Medėja prakalbo garsiau. — Ji tavo anūkė! 

— Jis būtų leidęs jai gyventi. Toks buvo mano susitarimas su Dži- 
miu. Kai viskas būtų pasibaigę, jis turėjo ją paleisti. Aš tik norėjau, kad 
mirtum žv. 

— Bredlio tai neprikels. 

— Tačiau uždarys ratą. Tu nužudei mano sūnų. Turi už tai sumo- 
kėti. Tik gailiuosi, kad Džimis negalėjo pasirūpinti už mane. 

— Policija išsiaiškins, kieno tai darbas. Tu pasirengęs visko atsisa- 
kyti vien tam, kad atkeršytum? 

— Taip. Nes niekas nekiša rankų prie mano šeimos. 

— Labiausiai kentės tavo žmona. 

— Mano žmona mirė, — tarė jis, ir jo žodžiai krito it šalti akme- 
nys į tamsą. — Sintija mirė vakar vakare. Ji tenorėjo, tesvajojo vėl pa- 
matyti mūsų sūnų. Tu atėmei iš jos tą galimybę. Ačiū Dievui, ji taip ir 
nesužinojo tiesos. Man pavyko ją apsaugoti nuo žinojimo, kad mūsų 
sūnus buvo nužudytas. — Jis giliai įkvėpė ir ramiai, susitaikęs su tuo, 
kas neišvengiama, iškvėpė. — Man belieka padaryti tik tai. 

Tamsoje Medėja pamatė, kaip jis kilstelėjo ranką, ir suprato, kad 
nusitaikė į ją. Ji žinojo, jog tam, kas dabar atsitiks, buvo lemta atsitikti, 
jog viskas prasidėjo tą naktį prieš dvylika metų, kai mirė Bredlis. Šis 
šūvis šiąnakt tik atkartos to ankstesnio, prieš dvylika metų nuaidėjusio, 
šūvio aidą. Tai bus tam tikras keistas teisingumas, ir ji suprato, kodėl tai 
turi atsitikti, nes pati buvo motina, ir jei kas nors nuskriaustų jos vaiką, 
ji irgi siektų keršto. 

Nekaltino Kimbolo Rouzo už tai, ką jis ruošėsi padaryti. 

Jautėsi keistai pasiruošusi, kai jis paspaudė gaiduką ir kulka įsmigo 


jai į krūtinę. 


"Tuo viskas galėtų ir baigtis, galvoju aš, gulėdama ant grindų. Mano krū- 
tinė dega iš skausmo ir aš beveik nepajėgiu kvėpuoti. Kimbolui tereikia 
žengti porą žingsnių arčiau manęs ir paleisti mirtiną šūvį į galvą. Tačiau 
koridoriumi atidunda žingsniai, ir aš žinau, kad jis irgi juos girdi. Jis pa- 
kliuvo į spąstus šiame miegamajame, su moterimi, į kurią ką tik šovė. Jie 
spardo duris, kurias aš, kvailė, užrakinau manydama, kad jos apsaugos 
nuo įsibrovėlio. Nė nepagalvojau, kad užsirakinau nuo savo gelbėtojų, 
policijos, kuri atsekė mane iki namų, stebėjo visą praeitą savaitę, lauk- 
dama šio išpuolio. Šįvakar mes visi padarėme klaidų, galbūt pražūtingų 
klaidų. Mes nesitikėjome, kad Kimbolas praslys į mano namus, kol ma- 
nęs nebus; mes nesitikėjome, kad jis jau lauks manęs miegamajame. 

"Tačiau Kimbolas padarė didžiausią klaidą. 

Medis subraška ir durys atsidaro. Policininkai sugriūva lyg įsiutę 
buliai. Jie įlekia šūkaudami, trypdami kojomis ir skleisdami aštrų pra- 
kaito ir agresijos kvapą. Garsas toks, tarsi siautėtų visas būrys, bet tada 
kažkas uždega šviesą ir aš pamatau, kad kambaryje tik keturi detektyvai, 
visi nukreipę ginklus į Kimbolą. 

— Mesk ginklą! — paliepia vienas iš jų. 

Kimbolas atrodo per daug priblokštas, kad atsakytų. Jo akys kupi- 
nos skausmo, įkritusios, veidas suglebęs iš nuostabos. Jis įpratęs dalyti 
įsakymus, o ne klausyti jų, ir jis stovi bejėgiškai spausdamas rankoje 
ginklą, tarsi šis būtų suaugęs su jo plaštaka ir Kimbolas negalėtų jo 
paleisti, net jei ir norėtų. 

— Padėkite ginklą ant žemės, — sako Džeinė Ricoli. — Tada 
galėsime pasikalbėti. 

Nepamačiau, kada ji įėjo. Detektyvai vyrai, gerokai stambesni už 
ją, man užstojo jos vaizdą. Bet dabar ji įžingsniuoja pro juos į kambarį, 
nedidukė bebaimė moteris, kuri juda su grėsmingu pasitikėjimu, nepai- 
sydama sugipsuotos dešinės rankos. Ji pasižiūri į mane, bet tik trumpai, 
kad įsitikintų, jog aš atsimerkusi ir mekraujuoju. Tada vėl sutelkia dė- 
mesį į Kimbolą. 

— Viskas vyks paprasčiau, jei tiesiog padėsite ginklą. 

Detektryvė Ricoli tai ištaria tyliai, tarsi motina, bandydama nu- 
raminti susijaudinusį vaiką. Kiti detektyvai spinduliuoja jėgą ir testos- 
teroną, bet Ricoli atrodo visiškai rami, nors tik ji vienintelė nelaiko 
ginklo. 

— Jau ir taip žuvo per daug žmonių, — sako ji. — Užbaikime 
viską čia. 

Jis papurto galvą, ne prieštaraudamas, o iš nevilties. 

— Dabar jau nebesvarbu, — sumurma. — Sintijos nebėra. Jai 
neteks kentėti ir dėl šito. 

— Jūs visus šiuos metus slėpėte nuo jos Bredlio mirtį? 

— Kai tai atsitiko, ji sirgo. Taip sirgo, kad maniau, jog neišgyvens 
nė mėnesio. Pagalvojau, tegu miršta to nesužinojusi. 

— Bet ji išgyveno. 

Jis sunkiai nusijuokė. 

— Jai prasidėjo remisija. Vienas iš tų netikėtų stebuklų, kuris tru- 
ko dvylika metų. Todėl turėjau ir toliau meluoti. Turėjau padėti Dži- 
miui slėpti tiesą. 

— Jūs davėte žmonos seilių tepinėlį, kad būtų atpažintas kūnas. 
Davėte savo žmonos DNR, o ne Kerės Oto. 

— Turėjau įtikinti policiją, kad kūnas Džimio. 

— Džimio Oto vieta buvo kalėjime. Jūs dangstėte žudiką. 

— Aš stengiausi apsaugoti Sintiją! 

Jis saugojo ją nuo skausmo, kurį, jo manymu, aš sukėliau jų šeimai 
prieš dvylika metų. Ir nors atsisakau jaustis kalta dėl bet kokių nuodė- 

mių, išskyrus tą, jog norėjau save apsaugoti, vis dėlto pripažįstu, kad 
Bredlio mirtis sužlugdė daugiau nei vieną gyvenimą. Matau žlugimą 
skausmo iškreiprame Kimbolo veide. Nenuostabu, kad jis nori keršto, 
nenuostabu, kad jis nesiliovė visus tuos dvylika metų manęs ieškojęs, 
ieškojęs taip atkakliai, kaip ir Džimis Otas. 

Jis vis dar nepadeda ginklo, nors detektyvai stovi nukreipę į jį savo 
ginklus. Tai, kas netrukus įvyks, tikriausiai nenustebins nė vieno šiame 
kambaryje. Matau tai Kimbolo akyse; neabejoju, jog tai mato ir Džeinė 
Ricoli. Pripažinimas. Susitaikymas. Nieko nesakydamas, nedvejoda- 
mas, jis įsikiša ginklo vamzdį sau į burną ir paspaudžia gaiduką. 

Nuaidėjus šūviui, sienos apsitaško raudonu krauju. Jo kojos su- 
linksta ir kūnas sudrimba it akmenų maišas. 

Aš ne pirmą kartą regiu mirtį. Turėčiau jau būti įpratusi prie tokių 
vaizdų. Tačiau stebeilydama į jo sudarkytą galvą, į kraują, besiveržiantį 
iš jo sutraiškytos kaukolės ir besirenkantį ant miegamojo grindų, staiga 
pasijuntu dūstanti. Atplėšiu palaidinę ir imu traukti nuo savęs neper- 
šaunamą liemenę, kurią Džeinė Ricoli buvo liepusi dėvėti. Nors lieme- 
nė sustabdė kulką, vis dar jaučiu veriamą skausmą nuo smūgio. Kulka 
tikriausiai paliko mėlynę. Nusiplėšiu liemenę ir numetu ją šalin. Man 
nesvarbu, kad ketvertas vyrų kambaryje pamatys mano liemenėlę. Tada 
nusitraukiu prie kūno prilipdytus mikrofoną ir laidus, prietaisą, kuris 
šiąnakt išgelbėjo man gyvybę. Jei būčiau buvusi be mikrofono, jei po- 
licija nebūtų klausiusis, jie nebūtų išgirdę mano pokalbio su Kimbolu, 
jie nebūtų sužinoję, kad jis jau viduje. 

Lauke girdėti besiartinančios sirenos. 

Aš užsisagstau palaidinę, atsistoju ir stengdamasi nežiūrėti į Kim- 
bolo Rouzo kūną išeinu iš kambario. 

Kieme šilta naktis atgijusi nuo radijo pokalbių ir žybsinčių po- 
licijos ekipažų švyturėlių. Esu aiškiai matoma tame kaleidoskopiška- 
me švytėjime, tačiau nesusigūžiu. Nes pirmą kartą per ketvirtį amžiaus 
man nebereikia slėptis šešėliuose. 

— Ar tu nesužeista? 

Atsisuku ir pamatau šalia savęs stovinčią detektyvę Ricoli. 

— Ne, viskas gerai, — atsakau. 

— Apgailestauju dėl to, kas atsitiko. Mes neturėjome leisti, kad jis 
prieitų taip arti tavęs. 

— Bet dabar viskas baigta. — Aš įkvepiu saldaus laisvės oro. — 
Tai svarbiausia. Viskas pagaliau baigta. 

— Tau vis dar teks atsakyti į San Diego policijos klausimus. Apie 
Bredlio mirtį. Apie tai, kas atsitiko tą naktį. 

— Susidorosiu. 

Stoja trumpa tyla. 

— Taip, susidorosi, — sako ji. — Esu tikra, kad gali susidoroti su 
bet kuo. 

Jaučiu jos balse tylią pagarbą, tokią pačią pagarbą, kokią jaučiu jai. 

— Ar jau galiu eiti? — klausiu. 

— Jei tik pasakysi, kur tave rasti. 

— Jūs žinosite, kur mane rasti. — Aš būsiu ten, kur mano dukra. 
Trumpai pamoju tamsoje atsisveikindama ir nueinu prie automobilio. 

Ilgus metus svajojau apie šią akimirką, apie dieną, kai man nebe- 
reikės žvalgytis per petį, kai pagaliau galėsiu atsiliepti į savo tikrą vardą 
nesibaimindama pasekmių. Mano svajonėse tai būdavo neapsakomo 
džiaugsmo akimirka — prasiskiria debesys, liejasi šampanas, o aš šaukiu 
dangui apie savo laimę. Bet realybėje viskas kitaip. Užuot kvaitusi iš 
laimės ir šokinėjusi, džiaugiuosi tyliai. Jaučiu palengvėjimą, nuovargį 
ir šiokį tokį sutrikimą. Visus tuos metus baimė buvo mano ištikima 
palydovė; dabar turiu išmokti gyventi be jos. 

Važiuodama į šiaurę jaučiu, kaip baimė atsilupa tarsi nusidėvėjęs 
audinio sluoksnis ir nuplevena į naktį. Aš leidžiu jai nutolti. Palieku ją 
ir važiuoju tolyn į šiaurę, mažo namelio Čelsyje link. 

Pas savo dukrą. 

